
Mis on minu individuaalne teadvus, minu kordumatu «mina»? Kuidas ta on seotud 
ühiskonna teadvusega, mis osa etendab tema tekkimises ja arenemises keel? Sellest 
jutustab oma raamatus Moskva II Meecitsiini-instituudi dotsent F. T. Mihhailov. Oma 
raamatus on ta kasutanud laialdaselt tänapäeva teaduse saavutusi, selles on esitatud 
originaalseid järeldusi ja seisukohti. 

Ometi pole see sootuks mitte akadeemiline uurimus. Raamat on kirjutatud kujukalt ja 
elavalt, selle; on kasutatud fakte, millega iga inimene igapäevases elus kokku puutub. 
Raamat on käsitatav kõigile, kes filosoofia vastu huvi tunnevad. 


AUTORILT 


Me oleme harjunud filmikunsti imedega. Helendav ekraan viib meid hõlpsasti 
minevikku ja kaugetele maadele, tutvustab meile ammusurnud inimesi, ning teeb meid 
suurte ajalooliste sündmuste tunnistajateks. Filmikunstil on suuri võimalusi, tema 
käsutuses on rikkalikus valikus kujutusvahendeid ja kunstivõtteid. Paljudega neist oleme 
niivõrd harjunud, ef ei märkagi enam nende kunstlikkust. Me teame näiteks, et kui 
kangelane hoiab käes armastatud naise kirja ja tema pilk libiseb ärevalt üle ridade, siis 
hakkab kiri kindlasti kõnelema, ta räägib armastatu häälega, ja kui film osutub tõeliseks 
kunstiteoseks, on saalis ainult nemad — mees ja kirja lehekülgedelt kõlav naisehääl, 
«Kõneleva kirja» tehnika on hõlpsasti seletatav: hääl on lihtsalt lindistatud. Kuid ka 
imederohkel 20. sajandil pole kuigi lihtne mõista, mis moel iga raamat meie käes alati 
kinematograafiliseks «kõnelevaks kirjaks» muutub, mispärast nii väga erinevate inimeste 
mõtted — sõprade ja vaenlaste omad, nii kaasaegsete kui ka nende omad, kes elasid 
aastasadu tagasi, — äratavad omaenese mõtete ja tundmuste vastukaja. Me loeme alatasa 
emakese looduse kirju. Meie teadvuse ekraanil kõlab tähtedest-faktidest ja tähtedest- 
sündmustest moodustuvate ridade tagant mõtte hääl. Ja kuigi just nimelt tema käsib meil 


tegutseda, ehitada, julgeid tegusid ja imesid korda saata, seletab loodusseaduste keerulist 
mehhaanikat, lahendab üliraskeid ülesandeid ning mõistab üli-kavalaid mõistatusi, on 
seesama sisemine hääl, mis ei vaiki kogu elu jooksul, mis sageli isegi une ajal jutustab 
olnust ja oletnatust, paljudele veel mõistatuseks. 

Olematusest, alguseta «mitte millestki» lööb äkki loitma helendav teadvusefuluke. 
Elusa mateeria kämbuke tunneb midagi — valu, heameelt, rahutust, eredaid sähvatusi ja 
värelevaid varje, helisid, soojust. . . Sellest momendist kuni surmani ei ole inimkeha kui 
elus mateeria imepärasel kombel enam üksnes mateeria. Kõige suurem ime on siin see, et 
maailmaruumi lõpmatuses ekselnud mikroskoopiline tolmukübemeke 

rebis end äkki lahti tumma igaviku kütkeist ja temast sai tulipunkt, milles ristuvad 
kõikide tähtede kiired. Ja kohe elustusid, ärkasid helid, lõid lõhnama lilled ja sillerdama 
värvid ... Kogu universum ahenes, nihkus eemale ja... seisis äkki minu ees. See 
tähendab, et osake universumist hakkas nägema, kuulma, kompima ja haistma, mõistma, 
tunnetama... Temast sai see, kes nimetab ennast «minaks». Suhtuda maailmasse kui 
millessegi välisesse võib ainult see, kes tajub ja mõistab, et tema on midagi muud kui 
maailm, kes tunneb oma valu, kelle meelest valgus tähendab «mul on valge» ja kogu elu 
tähendab seda, et mina elan, rõõmustan, kannatan, mõtlen, tean. Ja ka vastupidi — selleks 
et tajuda iseennast, olla mina ise, aistida oma «mina», tuleb suhtuda maailmasse kui 
millessegi välisesse, tuleb teada, et minu valu on see, mis mulle haiget teeb, valgust näha 
aga tähendab näha seda, mis mulle valgust annab. Mina — see tähendab: ma tunnen 
objektiivset tegelikkust ja aistin kogu aja selles iseennast. Mina — see on teadvus ja 
eneseteadvus kui üks tervik, kui midagi ühtset. Teadmise ja teadvuse, kordumatu isikliku 
«mina» üle tahaksimegi koos lugejaga mõtteid mõlgutada. 

Tahaks ette hoiatada ühest raamatu iseärasusest. Siin on vähe tsitaate ja viiteid; näited 
on enamasti kõige igapäevasemad. Seepärast võib jääda mulje, et juttu on niisugustest 
lihtsatest asjadest, millega tänapäeval tõsisel teadusel poregi tegemist. 

Selline mulje on aga petlik. Autori arvates puutub lugeja selles raamatus kokku nende 
probleemidega, mille lahendamisele on pühendatud tänapäeval nõukogude ja välismaa 
filosoofide kõige tõsisemad ja «segasemad» teosed. Ja kuna praegu pole olemas niisugust 
teadmiste valdkonda, mille arenemine ei tõstataks teravaid filosoofilisi küsimusi, siis võib 
ka jutustada neist nii, et kõik, kes võtavad vahetult ja aktiivselt osa objektiivse maailma 
tunnetamisest ja ümberkujundamisest, tunneksid isiklikku huvi nende võimalikult kiire 
lahendamise vastu. 


Esimene peatükk MISPÄRAST MÕISTATUS! 


1. Filosoofia «kahjulikkusest» 


Enne kui mõistatus ära lahendada, tuleb see õigesti mõistatada anda. Mida me õieti 
otsima hakkame, millisele küsimusele tahame vastust leida? 

Minu sisemaailm, minu hing, minu «mina» on midagi niivõrd intiimset, niivõrd 
isiklikku, et on koguni kuidagi imelik rääkida mõistatusest... «Mina» olen mina. Veider 


mõelda, et minu «mina», mina ise olen mõistatus. Olgu teistega kuidas on, aga iseennast 
ma tunnen, tunnen lihtsalt sündimisest saadik. Jah, maailm laotub minu ees, ümbritseb 
mind. Ja mina olen alati tema keskpunktis, ükskõik kui kaugele ma ka ei sõidaks või 
lendaks, sest kõikjal näen ja kuulen, tajun ja mõistan ümbritsevat maailma just nimelt 
mina. 

Võib-olla on «mina» oskus näha, kõmpida, kuulda ja haista, tunda, läbi elada ja mõista? 
Kuid oskus on alati seotud kellegagi. On ju jällegi nii, et «mina näen», «min a kuulen» 
jne. Keel ise (nii vene kui ka mistahes muu keel: «1 see» jne.) nagu rõhutab: nägema ja 
kuulma peab keegi, ja see keegi olen mina. See on tõesti nii. Välismaailma esemete 
kujundid minus, nende esemete väline pilt peegeldub näiteks silma võrkkestal. Kuld ega 
esemete kujunditest pole jutt. Jutt on sellest, kes neiJ kujundeid näeb, s. 0. jällegi minust, 
minu «minast». «Mina» pole ei silm ega ese ise, mille kujund silma võrkkestal 
peegeldub. «Mina» on see, kes mõistab, et see siin on puu, too seal aga raamat. Sündis 
inimene, temast sai see, kes nimetab ennast «minaks». Nimelt tema tunneb rõõmu ja valu, 
viha ja vaimustust. Hommikul ärkab koos temaga eriline, kordumatu, temale ainuomane 
maailm. Mis sellest, et too maailm sarnaneb meie omaga nagu kaks tilka veltt! Ükskõik, 
see on tema maailm, ja tema on selle «geomeetriline keskpunkt». Ta n! nefab ennast 
«minaks» sellepärast, et ta aistib enda olemasolu maailmas ja aistib kogu maailma. Ta 
möödub meist, tema, kellel on õigus nimetada ennast «minaks». Kuid meie kõigi jaoks on 
ta tegutsev ja mõtlev keha, keda me tajume. 

Pidage! Võib olla siis «tegutsev ja mõtlev keha» ongi «mina»? Muidugi, keha on 
konstrueeritud just nii, et ta võib tajuda ümbritsevat maailma. Nagu koolipoisid otsisime 
alust laiendamata lihtlauses: «Mina näen.» Kes näeb? Keha näeb, keha. Minu keha ongi 
otsitav «mina»! Võib-olla on siiski naiivne 20. sajandil tõestada inimese «mina» mõista- 
tuse küsimust? 

Paljude aastasadade vältel on loodusteadus visas võitluses religiooni vastu oma 
saavutustega põhjendanud vaieldamatut tõde: keha mõtleb, keha tunneb, näeb, kuuleb, 
erutub ja elab läbi. 

Sellisel juhul ei kuulu küsimus, mis on meie «mina», meie teadvus ja eneseteadvus, 
õieti enam filosoofia kompetentsi. Psüühilist tegevust võib ja tuleb uurida nähtavasti 
loodusteadlase laboratooriumis. Asjaolu, et kogu maailm tunnistab kaasaegse füsioloogia 
silmapaistvaid edusamme, mille arenemise aluseks on 1. M. Setšenovi ja 1. P. Pavlovi 
õpetus kõrgemast närvitalitlusest, räägib kujukalt psüühika uurimise loodusteadusliku, 
objektiivse meetodi piiramatutest võimalustest. 

Filosoofid on alati pidanud teadvuse probleemi lahendamist oma põhiliseks ülesandeks. 
Nad on kirjutanud ohtrasti tarku raamatuid selle kohta, mis on teadvus ja tunnetus, kuidas 
omandatakse teadmisi, kuid... Kas selliseid keerulisi küsimusi saab lahendada 
spekulatiivselt? Ega siis muidu ei eraldunud kultuuri sajanditepikkuse arenemise vältel 
filosoofiast mitmesugused teadused, muutudes omaette teadmisharudeks, millel on juba 
omad, mittel enam filosoofilised probleemid. 

Kui jälgida tähelepanelikult meid huvitavat küsimust käsitlevat filosoofilist kirjandust, 
siis jääb kindlasti selline mulje, et inimteadvust uurivad tänapäeval füsioloogid. 
Filosoofid käivad füsioloogia kannul ja, nagu nende tegevuse tulemuste järgi otsustada 
võib, näevad oma ülesannet selles, et tõlkida tõelise teaduse täpseid teese «metafüüsika», 
filosoofia ja maailmavaate keelde. 


Järelikult, kui inimese psüühikat uurivas teaduses ongi veel mingeid mõistatusi ja 
«valgeid laike», jätame need füsioloogide, psühholoogide, loogikute, matemaatikute ja 
küberneetikute lahendada. Ja seejuures, eriti niisugusel ajal, kus loodusteaduse täpsed 
meetodid ja fantastiliselt keerulist aparatuuri nõudvad eksperimendid on saanud 
loodusnähtuste uurimisel igapäevaseks vajaduseks, võivad spekulatiivsed filosoofilised 
arutlused näida lihtsalt anakronismina, millegi sellisena, nagu seda oleks keemia sajandil 
alkeemia. 

Loomulik terve mõistus, mis ei koorma oma järeldusi keerulise filosoofilise 
terminoloogiaga, on kindel, et teadvus on minu individuaalne omadus, samasugune 
omadus kui võime näha ja kuulda. Ja see on õige, seda enam et lõppude lõpuks tekib 
teadvus just seetõttu, et silmad näevad, kõrvad kuulevad jms., s. 0. teadvuse tekkimise 
aluseks on indiviidi vahetu meeleline kontakt keskkonnaga. Teadvus on selle tulemus, 

et indiviid kohaneb ümbritseva loodusega ja ühiskondliku keskkonnaga, teadvus on 
peaaju funktsioon selle kohanemisprotsessis. Ja selleks, et vastata kõigile meid 
huvitavatele küsimustele, mis puudutavad teadvust, tuleb uurida antud funktsiooni, uurida 
üksikasjaliselt, objektiivsete füsioloogia meetodite abil. Tuleb uurida aju, mitte aga 
filosofeerida... 


2. Kas aju mõtleb! 


Tunnistagem siiski, et me ei kavatse populariseerida füsioloogia kaasaegseid avastusi. 
Ei ole need selle teadusharu «valged laigud», millest me teile rääkida tahame. Kui te aga 
arvate, et teadvust uurivas teaduses on mõistatuslik ainult see, mis füsioloogial veel 
lihtsalt läbi uurimata on, siis jälgige tähelepanelikult kahe veendunud materialisti vaid- 
lust. 

Esimene. Mõtleb ja seega tunnetab maailma kahtlematult keha, meie aju. Kuld palun 
tee mulle selgeks, mis asi on mõte, mõiste, teadmine? Tihtipeale tundub mulle, et see, 
mida võib avastada ajus kõige hoolikam füsioloogiline uuring, ja see; mida ma kogen, 
tean, aistin, S. 0. see, mis moodustab minu teadvuse, on kaks põhimõtteliselt erinevat 
nähtust. Sest aju on ju aju, aine, mateeria, aga mõte, tunne... Ega mõte siis ometi aine ei 
ole? Avame, kolju ja uurime selles toimuvaid protsesse. Kas võib öelda, et need täiesti 
materiaalsed protsessid, neuronite vastastikune toime jne. ongi mõte? 

Teine. Olen nõus, et mõtlemine pole aine, aju. Kuid mõtlemine on aju funktsioon. Aju 
uurides uurime ka tema funktsioone. Ega funktsioon ei peagi ju õieti olema seesama, 
mille funktsioon ta on. 

Esimene. No kuule, see on juba teab mis! Mis tähendab «aju aine funktsioon»? Kui ma 
uurin aju, siis uurin ma täiesti materiaalseid neuroneid, nende vastastikust toimet; kõik 
nende funktsioonid kokku on aine, mis avaldab toimet ainele. Asja funktsioon on 
aineline, see on keha elementide seaduspärane vastastikune toime. Sellise toime resultaat 
on alati tunda kui aineline resultaat. 

Teine. See ei pea sugugi tingimata nii olema. Omadus pole hoopiski seesama, mille 
omadus ta on. Raskus pole ju kivi ja kuumus pole tuli. Täpselt samuti pole ka mõtlemine 
muidugi mitte aju. Selleks aga, et teada, mis on kuumus, paab teadma, mis on tuli. 


Esimene. Selliseid argumente ma juba tean. Selle varal tõestatakse koguni, et raskus 
pole mateeria, vaid ainult mateeria omadus, mõtlftnise ja üldse teadvuse kohta aga 
öeldakse: «Teadvus on mittemateriaalne selles mõttes, et ta ei ole mateeria, kuid teadvus 
on ometi ka materiaalne, sest ta on mateeria omadus, aju omadus, nii nagu näiteks raskus 
on kivi omadus.» Sina räägid praegu sedasama. Minu meelest on selline loogika 

niivõrd naiivne, et siin ei taha isegi vastu vaielda. Raskust või kuumust pole ju 
iseenesest olemas. Raskus on tegelikult raske kivi ja kuumus kuum tuli. Selles see konks 
ongi, et asja omadused on eelkõige asi ise. Ainuüksi meie mõtlemine võib raskuse raskest 
kivist «lahti rebida» ja seda millegi iseseisvana käsitleda. Sinu loogika lööb sind ennast: 
sa tahad näidata, et mõtlemine, teadvus, kõik psüühiline pole aju, vaid aju omadus, kuid 
analoogia raskusega, kuumusega jne. kinnitab otse vastupidist. Reaalses tegelikkuses (kui 
mitte mõistetega abstraktselt opereerida) on raskus konkreetne kivi, mis allub Maa 
külgetõmbejõule. Järelikult pole mõtlemine midagi muud kui mõtlev aju, minu teadvus 
ongi minu keha, aju psüühiline funktsioon ongi aju füsioloogia. Teine. Ma ei näe selles 
väites midagi hirmsat. Mõtlernine on teatud vaatevinklist tõepoolest füsioloogia, 
tõepoolest mõtlev aju. Mõtlemine pole ju lihtsalt aju füüsiline omadus. Mõtlemine on 
eelkõige peegeldamine. Aju peegeldab meeleorganite abil välismaailma. Välismaailma 
nähtused nagu jätaksid meie ajju oma jäljed, korraldades teatud viisil ümber ajus 
toimuvaid protsesse. Aju on võimeline aktiivselt ümber töötama väljastpoolt tulevat 
informatsiooni, ta võib sünteesida ja analüüsida esemete mõjutuste jälgi. Niisugust 
võimet me nimetamegi mõtlemiseks. Siin tuleb tähele panna ainult üht: kui juttu on 
sellest, mis peegeldus aju mateerias, siis me räägime psüühilisest; kui aga kõne all on see, 
kuidas ja milles peegeldus välismõjutus, siis me räägime füsioloogiast, mateeriast. Seega 
kujutab ajutegevus endast füsioloogilise ja psüühilise dialektilist ühtsust: me peame seda 
füsioloogiliseks (materiaalseks) tegevuseks, mis on võimeline peegeldama objektiivset 
maailma, nimetades peegeldust ennast psüühiliseks (ideaalseks). Teiste sõnadega — me 
peame ajutegevust füsioloogiliseks, kui me uurime aju aine funktsioone, ja psüühiliseks, 
kui me uurime selle tegevuse protsessis loodud objektiivsete esemete kujundeid. 

Esimene. Selle arutlusega võib üldjoontes nõustuda. Aga kuula, mis mind siiski 
kahtlama paneb. Vanaaja filosoofid arvasid, et ese avaldab teadvusele, «psüühele» 
(hingele) toimet nagu pitsat vahale. Tänapäeval me saame muidugi aru, et jälg, millest sa 
äsja rääkisid, pole pitser selle sõna otseses mõttes. Tajumise närvimehhanism muundab 
eseme välise kvaliteedi spetsiifilisteks füsioloogilisteks protsessideks, justnagu kodeerib 
meeleorganite kaudu saabuvat informatsiooni. Seepärast: kui inimene vaatab puud, siis ei 
leia me spetsiifilistes füsioloogilistes protsessides midagi niisugust, mis sarnaneks puuga, 
ükskõik kui detailselt me sel momendil aju füsioloogiat ka ei uuriks. On ju nii? 

Teine. Nõus. Naiivne oleks meie päevil arvata, et eseme välispildist jääks 
meeleorganite mafriitsidelt ajju täpne jäljend. Kui ma vaatan kolmnurka, siis neuronite 
vastastikune ärritus ei kulge ajus antud geomeetrilist kujundit moodustavaid sirgjooni 
mööda. Kujund on olemas silma 

võrkkestal ja just nimelt see kujund transformeerub närviimpulssideks, mille tugevus, 
korrastatus jne. kutsuvad ajukoores esile teatud muutusi. Ja vastupidi. Tõsi küll, ma ei ole 
füsioloog ja mul on raske täpselt reprodutseerida meie närvisüsteemi poolt kujundi 


taasloomise spetsiifikat. Kuid ma arvan, et kolmnurga otsesest vaatlemisest põhjustatud 
protsesside assotsiatiivne ärritus ajus kandub üle võrkkestale, kus ärrituvad just need 
alad, millele omal ajal avaldas toimet kolmnurga poolt peegeldatav valgus. Võrkkesta 
ärritus, mida põhjustasid ajust tulevad signaalid, reprodutseerib nüüd tõepoolest 
kolmnurga, ja me nagu näeme seda uuesti enda ees isegi kinnisilmi. Jah, ajus kujundit ei 
ole. Kuid nägemisretseptoris peab ta tingimata olema. Sulgedes silmad, kujutan ma 
endale üsna selgesti Ätte kolmnurka. Ma kordan — selliste kujunditega opereerimine 
ongi seesama meie hinge tegevus, mida me nimetame «psüühiliseks tegevuseks». 1 

Esimene. Palun ütle mulle nüüd, kes näeb kolmnurka, mis ajust tulevate impulsside 
mõjul suletud laugude pimedal ekraanil helendama hakkab? 

Teine. Kuidas — kes näeb? Mina muidugi! 

Esimene. Järelikult nimelt sina näed kujundit, mida indutseerivad ajus kulgevad 
füsioloogilised protsessid? Mulle näib — kuigi ma muidugi võin ka eksida —, et loogika 
seisukohalt on sinu järeldused üpris imelikud. Ajus toimuvad ainult füsioloogilised 
protsessid, kus «kodeeritakse» välismuljeid. Need protsessid kui niisugused ei ole 
kujundid. Võrkkestal tekib eseme otsesel mõjul või ajust saabuvate närviimpuls-side 
«dešifreerimise» tulemusena kujund. Mõte on kujundite kombinatsioon. Kuid siis, 
esiteks, me ei mõtle niivõrd ajuga, kuivõrd silmadega, kõrvadega, nahaga jms., sest just 
nimelt retseptorites toimub kujundite loomine ja taasloomine. Olen nõus, täiesti nõus, sul 
on muidugi õigus, see protsess on võimalik ainult vastava ajutegevuse korral ja võib 
öelda, et mõte (antud juhul kujunditega opereerimine) teostub kui mitte vahetult ajus, siis 
ometi aju abil. Mõtleb keha. Aju on mõtlemise «peastaap». Kuid ära rutta. Minu 
«teiseks» on hoopis tõsisem asi. Tuleb ju välja, et keegi, kes nimetab ennast «minaks», 
peab asuma kusagil «vaatesaalis», peab nägema ja hindama seda, mis toimub tema silme 

ees meeleorganite omapärase laterna magica2 ekraanidel. Kui ma sulen silmad ja 
meenutan, kuidas näeb välja kolmnurk, siis kolmnurga kujund tekib minu ees, mina näen 
teda. Aju on sinu sõnade järgi aine, selles kulgevad protsessid on puhtmateriaalsed, 
füsioloogilised protsessid. Võrkkestal asuvat kujundit aga, nii nagu objektiivselt 
eksisteerivat eset ennastki, peab keegi nägema. Ent füsioloogia ei saa näha, paremal juhul 
võib ta reprodutseerida seda, mida on vaja näha. Ei näe ka aju ega võrkkest (sellel ainult 
tekib kujund). Kus aga paikneb «vaatesaal»? Kus on «vaataja» ise, kes imetleb vaatepilte, 
mida meeleorganid talle näitavad? 

Teine. Selles asi ongi, et omadus aistida ennast, omadus näha ja tajuda välismaailma 
kujundeid on aju eriline omadus, see on juba kõrgema närvitalitluse psüühiline külg, sina 
aga tahad seda hinnata ainult füsioloogia seisukohalt. Siit tulebki välja, et «vaataja» on 
sinu arutlustest kadunud. 

Esimene. Noh, kas tead! Kuigi ma sinu järel kümneid kordi kordan «eriline omadus», 
ei saa ma ikkagi teada, milles see erilisus seisneb ... 

Nagu näha, on meie vestluskaaslased loobunud akadeemilisest toonist, mida nad senini 
oma vaidluses kasutasid. Kahjuks ei saa siin rakendada tuntud ütlust: «Jupiter, sa 
vihastad, järelikult sul pole õigus.» Peab tunnistama, et «eriline omadus» kõlas tõepoolest 
väheveenvalt. «Vaataja» küsimus jäi Ikkagi vastuseta. Seda enam et lihtsalt näha — 


' Kahe sõbra jutuajamises, mida me jälgime, pole meeleorganite füsioloogiat just eriti täpselt käsitletud. Tegelikult on kujundi taasloomise protsess hoopis 
keerulisem ja ka huvitavam. Edaspidi tuleb meil veel võimalusi sellest rääkida. Antud jutuajamine pole siin selleks ära toodud, et täiendada mõningate lugejate 
teadmisi füsioloogia valdk< inas. Asi on selles, et meie vestluskaaslaste ettekujutus meeleorganite tööst on üsna laialt levinud ja juba tavaliseks nähtuseks saanud 
ning seda teadvuse küsimuse püstitamiseks kasutada on seda tähtsam, et just sellele tuginevad oma vaidlustes hinge üle need lugejad, kes ei ole füsioloogid. 

? Latema magica — teater, kus on orgaaniliselt ühendatud tegevus lava! 


sellest on vähe. Teadvusest võib rääkida ainult niivõrd, kuivõrd see mida nähakse, 
mõistetav on. 

Imelik olukord! Koljus pole midagi peale täiesti ainelise aju ja selles toimuvate täiesti 
aineliste protsesside. Loodus pole jätnud sinna vaba kohakest «vaataja» jaoks, kes võiks 
näha maailma ja mõista seda, mida ta näeb. Kui me võime veel öelda seda, et 
välismaailma kujundid jäävad jäljendina võrkkestale (et ka see päriselt nii ei ole, seda 
näeme edaspidi), siis mõistete — asjade nähtamatu olemuse ideaalsete koopiate asumine 
ajus võib juba hoopis müstilisena näida. Sest kuitahes üksikasjaliselt füsioloogid ka ei 
uuriks, mis toimub ajus, näiteks kui mõeldakse leivale, saavad nad lõppude lõpuks 
teadmisi aju füsioloogiast, mitte aga mõistest «leib». Leib, mis on minu mõtteis, kaotas 
küll oma pehme, aromaatse sisu ja temast sai omaenda «puhas» olemus, kuid ometi on ta 
lähemal reaalsele leivale kui sellele, mis toimub ajus. Leib ise võib olla maitsev või 
mittemaitsev, värskel või tahke; kaks leivapätsi, mis on küpsetatud ühel ja samal pannil, 
erinevad ikka teineteisest millegi poolest... Kuid nii need kui ka miljonid teised 
leivapätsid — 

üldse kogu leib — mahuvad hõlpsasti ja vabalt ühte väiksesse mõistesse ehk, nagu 
loogikud ütlevad, kattuvad sellega. Ja näib, et mõistet pole kusagil, seda ei saa ei näha, 
käega katsuda ega süüa. Ja ometi — kas ei peitu see mõiste selles leivas, mida te täna 
hommikueineks sõite, või ümmarguses pätsis, mis lebab suursuguselt väljaõmmeldud 
kukkedega rätikul soolaleivapeo peremehe käes? Imepärane, oma igapäevasuses 
seletamatu lihtne mõiste «leib»! Ei ole see ajus kulgevad protsessid, ei meeleorganite 
seisund, ei viljatera, ei pagarisai ega viljapea. Ma ütlen «leib», ja see ei ole õhu 
võnkumine; ma kirjutan «leib», ja leiva mõiste pole tindijälg paberil. Ja ometi tundub, et 
ta on nii peas, nii viljateras, nii häälikus kui ka paberil. Tõesti tabamatu mõiste! Kuid just 
tänu mõistele, 'mõistmisele suhtub inimene maailmasse teadlikult. Me ütlesime, et 
inimene on keha. Kuid aineline, materiaalne keha teab mingil moel, mis on puu, mis on 
metagalaktika, mis on aatom, mis on tähed ... Ta teab, mis on hea ja halb, suursugune ja 
madal, mida on vaja ja mida mitte. Ja seepärast, et ta teab, on tal teadvus. Just sellepärast, 
et inimene suhtub maailmasse teadvalt, on tal teadvus. Teadvus eksisteerib alati teadmise 
vormis.3 Seepärast kerkibki teadvuse mõistatus meie ette kui mõistatus mõistmisest, 
teadmisest. Seega tuleb välja selgitada, mis on teadmine, kuidas teadmisi omandatakse ja 
alal hoitakse. 

«Terve mõistuse» esimene nõuanne, millest on paljude aastate vältel juhindunud 
loodusteadus, korrates seejuures kogu aja, et filosoofia on kahjulik, kõlas, nagu me 
mäletame, umbes nii: «Kui tahad teada, mis on teadvus, siis uuri aju.» 

Kuid möll on selles suhtes juba üsna suuri kahtlusi. Ajus toimub närvi-rakkude erutus 
ja pidurdus, need protsessid irradieeruvad, kontsentreeruvad, loovad ajukoore üksikute 
keskuste seoseid ja nagu lülitavad need sisse. . . Kuid teadmine, arusaamine, see mõeldav 
«leib», millest söönuks ei saa, lipsab meil ikkagi käest, niipea kui me neuronitest rääkima 
hakkame. 

Püüame läheneda küsimusele teisest küljest, täpsustades, mis on teadmine ja kuidas me 
teadmisi saame. 


ja kinoekraanidel. 


Terve mõistus suunab ka siin meie otsinguid, mille harjumuspärase tee on sõna otseses 
mõttes ära tallanud loodusteadlaste põlvkonnad, kes on püüdnud ilma igasuguse 


filosoofiata uurida teadmiste omandamise protsessi. 
ki 


3 «Viis, kuidas eksisteerib teadvus ja kuidas miski eksisteerib tema jaoks, on teadmin 
e.» (K. Maprc n D. 3narenbc, H3 pannux nponzBsenenni, 1 ocnonmTu3naT, 1956, Ik. 633.) 

3. Kas näha tähendab teada! 


Tavaline funnetusekäsitus, millest juhindub looduseuurija «terve mõistus», seisneb 
järgmises: teadmiste omandamise protsess tähendab aistingute, tajude ja kujutluste 
saamist, nende võrdlemist, analüüsimist, sünteesimist ja muid operatsioone, mis aju 
nendega sooritab. Meeleliste muljete sisemise ümbertöötamise tulemuseks ongi asjade 
mõiste. Seega on teadmised meelelise peegelduse tulemus ja seepärast tuleb esma- 
järjekorras tutvuda vastavate elundite talitlusega. Sellise ülesande seadiski endale rohkem 
kui sada aastat tagasi tuntud saksa loodusteadlane, silmapaistev füsioloog Johannes 
Müller. See ülesanne oli muide puhtalt füsioloogia-alane. Ja see ongi hea. Sest tema 
arvates tuleb mis tahes nähtust uurida eksperimendi, katse teel, täiesti konkreetse 
materjali varal ning ilma igasuguste spekulatsioonide ja üldiste arutlusteta. Ühtlasi 
leiavad siin tema arvates lahenduse ka niinimetatud filosoofilised probleemid. Avastada 
teadusliku kohusetruuduse ja täpsusega, kuidas töötavad meeleorganid, tähendab vastata 
nii või teisiti ka filosoofia küsimusele, kuidas inimene tunnetab maailma. 

Niisugusel juhul näeb füsioloog meeleorganite töö uurimisel seisvat ennast tunnetuse 
lätete juures. Kuidas ta oma ülesannet hindab? Nähtavasti tuleb kõigepealt kontrollida, 
kuivõrd aisting sõltub ärritaja objektiivsest kvaliteedist ja kuivõrd meeleorgani 
füsioloogilistest iseärasustest. Isegi lõplikult läbimõtlemata, kuid eelarvamuse jõudu ja 
püsikindlust omav veendumus, et võti mõistuse juurde on aistingute käes, sunnib 
füsioloogi isoleerima meeleorganeid mõtteliselt ja igasugustest «kõrvalistest 
küsimustest» eemale hoidudes asuma organi kui niisuguse uurimisele. Aga kuidas siis 
muidu, kui kõik muu (nii tajud, mõisted kui ka mõistete poolt suunatav tegevus) oleneb 
sellest, kuivõrd adekvaatselt see organ tegelikkust peegeldab! Kas on veel pärast seda 
vajadust mingi filosoofia järele? Loodusteadus, füsioloogia, meditsiin ja muud teadused 
on kõik ise endale filosoofiaks. Selleks et konkreetselt, füsioloogia aspektist uurida 
meeleorgani tööd ja üldistada saadud fakte, pole tarvis spetsiaalset filosoofiat. Eelkõige 
fakt, positiivsed teadmised. Igasugused eelnevad üldised arutlused on kalli aja asjatu 
raiskamine. Fakt on kangekaelne asi ja sellest tulebki alustada. 

Mis siis ikka, hakkame pihta. Esimene fakt. Silmale avaldab hetkelist toimet 
valgusallikas (kaasaegse terminoloogia järgi: silmale avaldavad toimet 
elektromagnetilised lained). Mida inimene aistib? Valgust. Tore. Teine fakt. Silmale 
avaldab toimet nõrk galvaaniline vool (silmale on lähendatud elektrood). Mida inimene 
aistib? Valgust. Kuidas siis nii, et jälle valgust? Ärritaja (põhjus) on ju teine, aisting 
(tagajärg) aga seesama. Imelik! Kui aga proovida mehaanilist lööki — anda silma 

12 


pihta mitte väga tugev hoop? See on juba kolmas fakt. Antakse hoop, ja... katsealusel 
lööb silmist sädemeid. Milline on tagajärg, mida inimene aistib? Hoopis nõrgem valgus 
kui teisel juhul, kuid ikkagi val-gusesähvatus. Kas piisab faktidest? 

Proovime nüüd ühe ja sama ärritajaga avaldada toimet erinevatele meeleorganitele. 
Aistingud on erinevad. Silm näeb, kõrv kuuleb, sõrmed kombivad jne. 

Mis järelduse võiks teha eksperimendi tulemuste kohta ilma igasuguse filosoofiata? 
Järeldus sunnib ise ennast peale: aistingu kvaliteet ei olene ärritaja kvaliteedist. 

Nii viivad faktid meid järeldusele: aisting, mille inimene saab, oleneb eelkõige 
inimesest enesest, sellest spetsiifilisest energiast, mille arvel antud meeleorgan 
funktsioneerib. Seega siis peegeldab aisting J. Mülleri kontseptsiooni kohaselt närvide 
sisemist seisundit, mitte aga välismaailma esemete omadusi. Kui imelik see ka ei ole, 
tulime, me «ilma igasuguse filosoofiata» koos J. Mülleriga täiesti kindlale filosoofilisele 
järeldusele: maailm on tunnetamatu, inimmõistusel ei või põhimõtteliselt (teadus, 
füsioloogia «tõestas» ju!) tegemist olla asjade objektiivsete omadustega, tema osaks on 
registreerida «närvide sisemist seisundit». 

Siit võib hõlpsasti näha, et järeldus Johannes Mülleri puhtfüsioloogi-listest 
eksperimentidest on filosoofiline järeldus, et selles pole filosoofia jaoks midagi uut, et 
mõnede filosoofiateaduse silmapaistvate esindajate puhas, füsioloogiliste 
eksperimentidega ülekoormamata loogika jõudis ammu enne Müllerit samale järeldusele: 
objektiivne maailm kui niisugune on tunnetamatu. Selle asemel et luua erilist 
«füsioloogia filosoofiat», tuli piirduda sellega, et leiti füsioloogiline kinnitus tavalisele 
«puhtale» agnostitsismi filosoofiale. 

Filosoofia alahindamise tagajärjeks oli, et loodusteadlane reetis oma maailmavaatelise 
fugipinna — stiihilise loodusteadusliku materialismi — ning lõi reaktsioonilise 
idealistliku filosoofia lihtsustatud ja pinnapealse variandi, mida L. Feuerbach nimetas 
«füsioloogiliseks idealismiks». Juhindudes tunnetusprotsessi harilikust käsitusest, arvas J. 
Müller juba enne katseid, et igasugune teadmine põhineb aistingul, et teadvuses pole 
midagi, mis varem poleks läinud läbi meeleorganite, ja seepärast kui indiviid midagi teab, 
siis ainult seda, mida ta näeb, ning teadmiste tõesus sõltub otseselt sellest, kuivõrd täpselt 
meie aistingud tegelikkust kopeerivad. See veendumus avaldaski oma mõju 
füsioloogiliste eksperimentide tulemustest tehtud -üldistustele. Tõepoolest, kui mut on 
tunnetusest loomulik arusaamine, tarvitseb mul vaid väita, et aisting, mis ma saan suhkru 
magususest, ja need suhkru objektiivsed omadused, mis selle aistingu esile kutsuvad, pole 
hoopiski üks ja seesama, ja mul kaob igasugune pind jalge alt. «Kuidas siis nii,» kisendan 
ma juba 

igal tänavanurgal, «tuleb välja, et lõhn, maitse jne. on ainult minu aistingud. Kui aga 
näiteks — vabandage väga — nina ei ole, siis kaovad ka lõhnad?! See on ju katastroof! 
Maailm on tunnetamatu, aga võibolla ... teda pole üldse olemaski?» 

«Valguse tajumine, aistimine on subjektiivne? See on minu aisting?» nagu küsiks meilt 
J. Müller. «Kui see nii on, siis pole võimalik maailma tunnetada.» Aga mispärast siis 
mitte? Sellepärast, et teie arvates on tunnetus kaemus? Kui aga mitte, kui tunnetuse jaoks 
pole kujutise ja kujutatava täielik samasus niivõrd hädavajalik tingimus, kui see paistab 
olevat? Selles see asi ongi, et enne kui teha filosoofilisi järeldusi, tuleb filosoofiaga 
tutvuda, et loomulik «terve mõistus» ja loosung «teadus on ise endale filosoofia» on 


halvad abilised, nad koguni takistavad uurimisi ning põhjustavad vassinguid ja 
reaktsioonilise filosoofia ammutuntud tõdede kordamist. 

Millest Müller kohkuma lõi? Et aisting pole identne eseme selle omadusega, mis 
aistingu esile kutsus? Aisting aga ei võigi eseme vastava omadusega identne olla. Isegi 
palli kukkumisest tekkinud jälg liival pole pall. Kellelgi pole veel pähe tulnud süüdistada 
kuriteo jälgi, mis kurjategija on jätnud, ning neid arefeerida. Läbielamus, aisting võib olla 
ainult aistivas organismis. Omapead mööda tänavaid jooksev aisting pole põrmugi 
reaalsem kui major Kovaljovi nina, ja kui organism on surnud, pole ka aistinguid. 
Reaalne maailm aga jääb seejuures puutumata. Aisting pole reaalne kvaliteet, ta pole 
tegelikkus, vaid tegelikkuse subjektiivne kujund. Jah, elementaarne valgusesähvatuse 
aisting tähendab seda, et ma elan läbi välismaailma toimet nägemisorganile. Kuid esiteks 
— see on evolutsiooniliselt ette valmistatud kui organismi spetsiifiline reaktsioon niisama 
spetsiifilisele keskkonna toimele (5. 0. aisting ei eralda meid tegelikkusest, vaid seob 
meid sellega). Teiseks — meeleorgan joonistab spetsiifiliste ja subjektiivsete vahendite 
abil teadvuse ekraanile just objektiivsete asjade kujundi, mitte aga mingeid märke, mida 
tuleb dešifreerida. Nõustugem, et üht ja sama kujundit võib reprodutseerida täiesti 
erinevate vahendite abil. Näiteks kangelase portreed võib maalida õlivärvidega, teha 
mosaiigist, joonistada söega, voolida kipsist või raiuda välja marmorist, — te tunnete ta 
ikka ära. See analoogia peab aitama mõista, et spetsiifiliste ja subjektiivsete vahendite 
abil reprodutseerivad meie meeleorganid esemetele omaseid objektiivseid jooni, et aisting 
on objektiivse maailma subjektiivne kujund. 

Järelikult võis aistingute spetsiifilisus ja subjektiivsus kohutada ainult seda, kes 
stiihiliselt peab tunnetusprotsessi lihtsa kaemuse protsessiks. Ja me veendusime, et selline 
seisukoht on filosoofiline seisukoht ja see pole konkreetse teadusliku uurimistöö suhtes 
neutraalne, vaid avaldab mõju selle käigule ja tulemustele. Jah, «terve mõistus» on ka 
filosoofia, 

kuigi mitte teaduslik. Seepärast — kui me kord juba otsustasime koos mõnede 
loodusteadlastega suhtuda teoreetilise filosoofia soovitustesse ettevaatlikult, siis tasub 
eelnevalt kontrollida «terve mõistuse» soovitusi. Nagu nägime, võib see isegi tõsist 
teadlast, positiivse, konkreetse teaduse esindajat alt vedada. Pealegi on loomulikku 
ettekujutust tunnetusprotsessist aastasadade vältel peetud millekski enesestmõistetavaks 
ja võib-olla sellepärast juhinduvad paljud sellest seniajani. Käesolevate ridade autoril on 
korduvalt olnud juhus kuulata, mismoodi vastavad küsimusele «Kuidas inimene 
tunnetab?» need, kes on alles äsja hakanud filosoofiaga tegelema: 

«Kuidas tunnetab? Noh, ma räägin, kuidas näiteks mina isiklikult tunnetan. Kõigepealt 
ma näen, kuulen, kõmbin, vaatlen, mõtlen, võrdlen. Üldse ma näen seda ja mõtlen sellest, 
mida ma ise näen või kuulen ja millest teised mulle räägivad. Nii on see iga inimesega .. 
. Mis siin siis keerulist on?!» 

Ja ongi, nagu öeldakse, «kogu filosoofia mõte». Kui antud tunnetusprotsessi 
«skeemile» lisada kõigile tuntud teaduslik terminoloogia, tuleb välja umbes niisugune asi. 
Eelkõige on tunnetuseks vaja indiviidi otsest meelelist kontakti loodusliku ja 
ühiskondliku keskkonna objektidega. Aistingud, mis saadakse selle tulemusena, et 
objektid avaldavad toimet inimese meeleorganitele, tutvustavad meile asjade üksikuid 
omadusi, tajud (aistingute kombinatsioonid) tutvustavad meile asja välisilmet tervikuna, 
kujutlused aga vajutavad mällu asja kujundi, mis võimaldab ka esemega otseses kontaktis 


olemata analüüsida tema välisilmet, võrrelda teda teiste kujunditega, täheldada üldist, 
korduvat, leida olulist jms. 

Tuleb välja, et teadmine on olemas juba esimestes meelelistes muljetes, et näha 
tähendab juba teada, mõista seda, mis sa näed, nii et lõppkokkuvõttes tähendab 
mõistmine siin meie suhtumist sellesse, mida me näeme ja aistime, suhtumist, mis sõltub 
tajutava võrdlemisest sellega, mis me varem tajunud oleme. Kui teadmisi võib saada 
ainult individuaalsest kogemusest, kui teadmiste allikaks on minu aistingud, siis selles 
puhtas ja selges allikas eneses peab avanema meie ees see, mida me nimetame oma 
mõistete sisuks, — asjade, esemete jms. olemus. 

Ja tõepoolest — inimene vaatab puud ja näeb midagi täiesti mõistetavat, arusaadavat. 
Kui ta aga vaatab midagi, mida ta ei tunne? Ka sel juhul märkab ta tingimata midagi 
mõistetavat, mis lubab öelda: «Kas see asi ei ole mitte metallist? Ehk on see mingi 
tööriist, mida vi m ei tunne?» Ja juba sõnad «metallist» ning «tööriist» teevad tundmatu 
kae-musobjekti enam-vähem tuttavaks. 

Tähendab, inimesel tarvitseb vaid näha, ja juba ta mõistab üht-teist? No oodake nüüd 
ikka. Me märkasime eelnevas arutluses, mis pealt- 

näha vastab meie küsimusele jaatavalt, äkki üht kahtlast asjaolu. On selge, et kui 
inimene vaatab tuntud eset, näeb ta ja mõistab seda, mis ta näeb. Kuid sel juhul mõistab 
ta ju mitte sellepärast, et ta näeb, vaid ta näeb eset kui midagi tuntut, millest ta aru saab ja 
teab, mis asi see on. Analoogiline on lugu tundmatu asjaga, mille puhul just nimelt 
arusaamine võimaldab meil leida ja näha teadaolevat ning tuntut. Aga kui esemes pole 
midagi meile tuttavat, kui meil pole veel teadmisi, mis võimaldaksid näha selles midagi 
tuntut, mingi asjadeklassi tuttavaid jooni? Kas võib lihtne kaemus, eseme nägemine meie 
jaoks neid jooni avastada? 

Oletame, kui raske see ka ei ole, et meie ees on ese, mille ükski iseärasus ei sarnane 
meile tuttavate, mõistetavate nähtustega. Mida meie pilk siis fikseerib? «Se,e asi on 
must», «ta on ümmargune», «pehme» jms. Kuid mis see on? Tuleb välja, et ka sel juhul 
otsib silm teadaolevat ja mõistetavat.” «Must», «pehme», «ümmargune» jms. pole ju 
üksnes lihtsalt aistingud. Need tähendavad inimesele midagi, ütlevad midagi teadvusele. 
Seepärast tajub silm isegi esmakordselt vaadeldavat eset «teadvalt». Ja kui on juttu 
inimesest, peame arvestama seda, et tal on teadvus, s. 0. ta suhtub igal antud momendil 
arusaavalt sellesse, mida ta näeb. 

Siin on mingi nõiaring: et saada teadmisi, peab meid ümbritseva tegelikkuse objekte 
nägema, meeleliselt tajuma. Tunnetada võib aga ainult see, kes oskab suhtuda 
maailmasse asjatundlikult, kes oskab näha asjades tuntut, mõistetavat, tuttavat. Järelikult 
enne kui näha, peab juba midagi teadma... Absurdne olukord! 

Meid huvitab eelkõige primaarne: kas võib eseme olemusest midagi teada nimelt 
sellepärast, et sa näed, tajud eset? Kas aisting saab olla teadmise lätteks? Paraku ei saa 
me isegi hüpoteetilise näite tarvis kasutada absoluutselt mitte midagi teadvat subjekti, 
kelle aistingud avaksid tema ees asjade olemuse (lapski hakkab üht-teist mõistma mitte 
sellepärast, et tema enese aistingud talle asjade olemuse ära seletavad, vaid sellepärast, et 
tema toiminguid asjadega juhivad kõikteadjad täiskasvanud). 

Seetõttu ei õnnestu meil eraldada «puhast» aistingut inimteadmiste üldisest ja 
keerulisest süsteemist, süsteemist, ilma milleta tunnetus on üldse võimatu. Kuidas aga 
kontrollida sel juhul «terve mõistuse» filosoofia põhiteesi? 


Aga igasuguse näite varal! Kui kõige lihtsamad aistingud, tajud ja kujutlused sisaldavad 
mingit, kas või kõige elementaarsemat teadmist sellest peamisest ning olulisest, mis 
asjades ja nähtustes on, siis. .. Muuseas, kujutage endale ette inimest, kes pole kursis 
tehnikaga, kes ei tunne kaasaegseid tootmisprotsesse automaattsehhis. Ta võib tundide 
kaupa vaadata, kuulata ja nuusutada automatiseeritud voolulüni 

esimesest kuni viimase agregaadini, niikuinii ei taipa ta selle tööst mitte midagi. Tal ei 
teki ühtki enam või vähem õiget mõistet antud tootmisprotsessi olemusest. Sulgege 
keeleteaduskonna või konservatooriumi lõpetanud inimene üheks aastaks laboratooriumi, 
kus tehakse elektrotehnilisi töid. Toitugu ta normaalselt, lugegu ilukirjandust (välja 
arvatud D. Granini teosed), vaadaku lüürilisi filme ja... tunnetagu ostsillograafi 
otstarvet. Vahtigu ta aasta otsa aparaati, katsugu käega ja proovigu keelega — miski ei 
aita: vaevalt et meie filoloog või muusik jõuab kaugemale assotsiatsioonist: «See 
riistapuu meenutab televiisorit.» Järelikult ei saa võtta «inimest üldse» (kui vaid tema 
koljus oleks aju ning silmad, kõrvad, nina jne. asuksid kõik omal kohal), asetada ta mis 
tahes enneolematusse situatsiooni ja nõuda: näed, mõtled, — järelikult pead teadma! 

Kui vaid asi ainult selles oleks. Inimene ammutab teadmisi kogemustest. Kogemused 
on aga «terve mõistuse» seisukohalt eelkõige toimingud esemetega, mille protsessis 
inimene aistib ja tajub neid esemeid. Ja tundub täiesti seletamatuna, kuidas küll sünnib 
kõige tavalisemgi mõiste esemest. Sisaldab ju mõiste alati teadmist millestki põhilisest, 
peamisest, paratamatust, mis tahes meeleline mulje aga fikseerib vald üksikute esemete 
välisilmet, nende individuaalsete ja väga sageli juhuslike omaduste kompleksi. Tuleb 
välja, et iga mõiste sisaldab endas midagi niisugust, mida ei saa meile anda asjade 
vaatlemisel omandatud isiklik kogemus, ja nimelt — üldisust, paratamatust, olulisust. 
Seda enam et nähtuste kogu mitmekesisuses nende üldist olemust märgata ei tähenda 
hoopiski nende nähtuste hulgast üht või mitut, kas või kõige sagedamini esinevat nähtust 
välja valida. 

Kas me sellepärast teame, mis on laud, et oleme kõigi] ettetulnud laudadel märganud 
ühiseid väliseid jooni ning nimetanud neid ühe ja sama nimega? Neli jalga ja nende külge 
kinnitatud sile tahvel . .. Paistab, et need on välised, korduvad jooned. Kuid laual võib 
olla kolm ja isegi üksainus jalg, ta võib olla hoopis ilma jalata ja toetuda kahele 
kapifaolisele alusele. Võib-olla on laud alustele asetatud sile tahvel? Kuid aluseks võivad 
olla üksteisest absoluutselt erinevad asjad, millel pole ühtki ühist meeleliselt tajutavat 
joont. Võib-olla on laud siis sile tahvel? Ega inglased muidu ei ütle «a table» (laud, 
tahvel). «Sile tahvel» .. . Ka koolitahvel on sile... Selles tihti esinevas filosoofilises näites 
lauaga (nähtavasti torkab kabinetifeadlasel pähe kõigepealt omaenese «tootmisriist») on 
üks esimesel pilgul peaaegu märkamatu, kuid põhimõtteliselt oluline puudus. Laua teevad 
valmis inimesed, k s teatavasti erineivad mesilastest selle poolest, et nad kujutavad oma 
tegevuse tulemust ette tulevase asja teatud kindla kujundina, mis on juba ette ära 
kavandatud. Ja ometi ei tunneta tisler, mis asi on laud, käies mööblimuuseumis ühe 
eksponaadi juurest teise juurde ning luues lauast 

üldise ettekujutuse, millele pärast jääb vaid nimi anda. Ta teab, mis laud on, ja vastavalt 
selle mõiste poolt püstitatud ülesandele kehastab oma kavatsuse vastavas materjalis. 
Selleks et saada inimlikku, s. 0. mõtestatud ettekujutust lauast, ei külasta lapski mööbli 
näitusmüüki. Tema esmane ja üldiselt õige ettekujutus lauast, mis püsib elu lõpuni, 


kujuneb enamasti ühe laua varal, mis on näiteks vana, ümmargune, logiseva jalaga, värv 
pealt ära kulunud jms. Ja võib juhtuda, et kui ta näeb külas esmakordselt teistsugust lauda 
— uut, ristkülikukujulist, mis ei ole söögilaud, vaid kirjutuslaud (ilma jalgadeta, kahe 
kapi peale toetuv), tirib ta ema kättpidi selle «hoopis teistmoodi» eseme juurde ja laliseb: 
«E-ma, aud, e-maa-aa.» Ja ema, ainus inimene, kes mõistab oma poja keelt, saab aru, et 
«tulevane suur kunstnik» nõuab, et teda laua («aua») taha istuma pandaks ja seega 
võimalus antakse luua kohe järjekordne šedöövr — auto («aa»), millel rattad kabiini 
katusel asuvad. 

Ei, nähtavasti pole laua äratundmise põhjuseks see, et me kõigil laudadel tahvlit ja jalgu 
näeme. Kas me seda tahame või mitte, kuid igas inimmõistes on alati midagi sellist, mida 
ei saa taandada ühelegi asja üldisele, korduvale, välisele omadusele. 


4. Mõista ei tähenda näha 


Eespool toodud näidetes oli raske märkamata jätta, et meie teadmised ei peegelda 
eseme välisilmet. «Terve mõistuse» vaatevinklist aga tähendab eseme olemust mõista 
seda eset endale ette kujutada. Võib-olla tundub see ülepakkumisena, liialdusena. Oleme 
ju igapäevases eluski harjunud sellega, et me mõistame nii mõndagi ka siis, kui mälu 
meile midagi nähtavat öelda ei saa. Kaasaegsed mikromaailma seaduspärasuste uurimised 
näitavad, et on võimalik käsitada objekte, mis ilmselt pole piltlikult kujuteldavad. Kui 
aga järjekindlalt arendada «terve mõistuse» filosoofia põhilisi «teese» teadmiste 
omandamise protsessi kohta, siis kaasaegne füüsika sooritab midagi seadusvastast. 
Kuidas kujunevad mõisted nende arvates, kes armastavad arutleda nii, eit filosoofia on 
«kahjulik», et sellest pole praktika jaoks mingit «kasu»? Näiteks on meie ees esemed, mis 
väga sarnanevad üksteisega. Kõik nad on peaaegu ümmargused ja samal ajal, kui nende 
peale vaatad, mõtled tahtmatult, et loodus lahendas neid luues ringi kvadrafuuri 
ülesannet: nende pealispind on niivõrd ebaühtlane, et kohati meenutavad nad kuupi või 
hulktahukat. Nahk on neil peal kõva, seest oi nad üleni täis teri, mis meenutavad oma 
kujult seedripähkleid. Terad — läbipaistev viljaliha kivikese ümber — asuvad 
purpurpunases, vahel rubiini värvi mahlas. 

Pudingu omadusi saab hõlpsasti järele proovida: puding süüakse ära. Uue puuviljaga 
tehakse läbi sama proov. Inimene maitseb üht, te*sf, kolmandat, sajandat puuvilja, 
pressib mahla välja ja joob . .. Seejuures jäävad ajutised, ebaolulised ja teisejärgulised 
omadused tema muljetes tagaplaanile ning ununevad. Värvivarjundid, maitse, see, mis 
eristab üht puuvilja teisest, iga üksiku puuvilja Iseärasused ei fikseeru mälus. Ainult kõigi 
nende üldised välised omadused sulavad üheks kujutlusekujundiks. Siis annab keegi 
nimetuse «granaat», ja mõiste ongi valmis. Nüüd meenub igale inimesele sõna «granaat» 
kuuldes maitsva nahkpommikese üldistatud kujund. Seepärast siis inimesed saavadki 
üksteisest aru: seostub ju kõigil üks ja seesama kujund ühe ja sellesama nimetusega. Hil- 
juti sattusime ühes teadvuse tekkimist ja olemust käsitlevas raamatus analoogilisele 
näitele, mis autori arvates pretendeeris tõsiselt mõiste olemuse selgitamisele. 
Granaatõuna asemel figureerib seal küll tavaline õun. Selle varal näitab autor meile, 
kuidas lapse teadvuses kujuneb õuna mõiste. Nii nagu granaatõuna puhulgi pole siin 


midagi eriliselt keerulist. Laps näeb esmakordselt mingit ümmargust, punast jne. asja. 
«See on õun!» ütlevad talle täiskasvanud. «Õun-õun,» laliseb mudilane ja talle jääb 
eluajaks meelde, et ümmargune magus punapõseline «sabaga» asi on õun... Aga kui 
hiljem selgub, et õun võib olla hapu, mädanenud, küpsetatud, vekitud, siis aitavad uued 
tajud vaid abstraheeruda õuna iseärasustest ning seostada sõnaga «õun» neid omadusi, 
mis esinevad kõikvõimalikel õunasortidel ja igasugustel õuntel, ükskõik mis olekus nad 
on. Seepärast tekib teadvuses mõiste «õun üldse» ja erijuhuna mõiste «hapu õun». 
Edaspidi saab laps teada, et granaatõunu, harilikke õunu, pirne jms. võib nimetada sõnaga 
«puuvili», mis ühendab neid ühiste omaduste alusel ning eristab teistest, nendega 
mittesarnaneva-test asjadest, millega ta tutvub samuti «peale» vaadates ja «hamba alla» 
pannes. Sama lugu on puu, laua, rohu, põldude, metsade, taevakehade jne. tunnetamisega, 
vahe on ainult selles, et kaugeltki kõiki neid ei saa seejuures maitsta. Nii kujunevad 
aistingutest tajud, tajukujundeid üldistavad kujutlused ning kujutlustele antakse nimi — 
märk, signaal, mis on vajalik suhtlemiseks. Sugulasnimedele antakse üldnimi, omamoodi 
signaalide signaal, ja niimoodi sdni, kuni jõuame välja selliste nimedeni, mis hõlmavad 
kõike olemasolevat: «mateeria», «liikumine», «ruum», «aeg» ... 

See tunnetusprotsessi skeem on väga tõepärane. Ta seletab ära nii mõndagi — et 
inimese psüühika erineb loomade psüühikast (loomad pole võimelised kasutama nimesid 
ja nimede nimesid), et on olemas üldmõisted (sõna «mööbel» tähistab ühtaegu «tooli», 
«lauda», «kappi» jne.), ning näitab, kuidas kulgeb tõusujoones liikumine mitteteadmiselt 
teadmisele (üksikud muljed summeeruvad, üldistuvad, saavad nime, nimesid 
kõrvutatakse, analüüsitakse, sünteesitakse, nende alla viiakse uusi muljeid jms.). 

Ainult üht ei suuda see skeem ära seletada: kuidas meil õnnestub mõista asjade, 
esemete ja nähtuste olemust? 

Kui lausutakse sõna «granaat», võib muidugi kogu puuvilja olemus, mida ma tunnetan, 
tõepoolest seisneda ainult selles, et granaatõuna võib süüa, et ta oma värvuse ja maitse 
poolest erineb teistest puuviljadest. Ent see on juba minu häda, sest piiratud on minu 
teadmised granaatõunast. Kuid kõige tähtsam on järgmine asjaolu: isegi selleks, et 
säilitada teadvuses tavalist kujutlust granaatõunast, peab teadma mõisteid «puuvili», 
«söödavus», «mahl», «terad» jms. Sest kui ma tahan oma kujutlust granaatõunast teistega 
jagada, ei hakka ma õuna joonistama (kas või sellepärast, et ma joonistan halvasti), vaid 
pigem seletan sõnadega. Ja minu jaoks eksisteerib mu kujutlus niivõrd, kuivõrd see 
eksisteerib teiste jaoks.4 Kui ma ei suuda sõnadega kirjeldada, mis on granaatõun, ei tea 
ma järelikult ka ise seda kuigi hästi. Kuid oletame, et ma alahindasin oma kunstialaseid 
võimeid. Oletame, et minu natüürmort «Granaatõunad» hõbevaagnal (kaks lahti lõigatud, 
üks terve) on tunnistatud silmapaistvaks kunstiteoseks. Äkki küsib keegi vaataja rahu- 
meeli: «Aga öelge — mida siin õieti kujutatud on? Ma pole kunagi midagi niisugust 
näinud.» Kunstnikule pole selline märkus solvav. Pane küsija ette kümme ehtsat 
granaatõuna ja riputa üles silt «See on granaatõun», niikuinii hakkab ta juuresolijailt 
pärima, et mis see on, millega seda süüakse, kus see kasvab ... Ja juuresolijad hakkavad 
reaalsetele mahlastele ja küpsetele viljadele selga pöörates vaesekesele sõnadega 
seletama, et granaatõun on puuvili, s. 0. nad võtavad abiks need teadmised, mis küsijal 
juba olemas on. 


“Vrd. K.Marx: «..keelon praktiline, nii teiste inimeste jaoks eksisteeriv ja ainult sellepärast ka minu enda jaoks eksisteeriv reaalne teadvus...» (K. 
Mapkc n%D. Z3HrenbcC, C04.,T.3, Ik. 29.) 


Inimene tahab teada. Te kuulsite — teda huvitab, kus ja kuidas kasvab granaatõun ... 
öelge talle seda, ja juba ta esitab uue küsimuse: kas need puuviljad on kasulikud? Lõpuks 
andke talle kümmekond granaatõuna, et ta need ära sööks, — küsimustevool ei lakka 
ikka. Mis maitse! Mis värvus! Inimene tahab asja olemuseni tungida. 

Või kas siis õun on ainult aistingute kompleks — ümmargune, sile, lõhnav, magus? On 
nähtusi, mida on ilmselt hõlpsam demonstreerida kui seletada. Näiteks küsimusele, mis 
on merepinna virvendus, vastatakse tavaliselt nii: teie nina all tehakse sõnagi lausumata 
käelabaga hõljuvaid liigutusi. Kuid ka selline «kujundlik informatsioon» on mõeldud 
pigem mõisteliste assotsiatsioonide esilekutsumiseks, s. 0. siin on loodetud rohkem teie 
fantaasiale, kui tahetud otseselt edasi anda informatsiooni nähtuse olemuse kohta. 
Järelikult ainult sel juhul, kui teil pole aimugi asja, nähtuse või protsessi mõistest, kuid 
olete tuttav nende väliste eripära" süstega, võib rääkida kombinatsioonist «kujund pluss 
sõna». Kuid just 

antud situatsioon kinnitab veelkordselt, et sõnaga seotud kujutlus (teistsugust kujutlust 
aga inimesel olla ei saagi) ei sisalda veel endas olemuse tundmist, sellest ei kujune 
mõistet. Veel enamgi — kombinatsioon «kujund pluss sõna» fikseerib teadvuses ning 
omab tähendust üksnes inimese käsutuses olevate mõistete üldises süsteemis. Väljaspool 
neid mõisteid pole sõnal, mis manab silme ette eseme välise pildi, üldse mingit tähendust 
ja ta võib olla vaid tinglikuks signaaliks teatud tingimatu reaktsiooni jaoks. Meie 
ülesandeks on aga kindlaks teha, kuidas inimene õppis mõtlema, mitte aga maomahla 
produtseerimisega adekvaatselt reageerima signaalile: «Söök on laual.» Pealegi kui 
pidada silmas, et enamik sõnu ei või printsipiaalselt midagi kujundlikku meenutada, jääb 
küsimus, mispärast me siiski üksteist mõistame, lahtiseks. 

Autor teab oma kogemustest: väitega, et enamik inimmõisfeid on põhimõtteliselt 
kujuteldamatud, ei olda tavaliselt kohe nõus. Selleks, et kahtlejaid ümber veenda, ei 
tarvitse näiteid kaugelt otsida. Analüüsime eelnevat fraasi. Loodame, et selle mõte on 
arusaadav. Miks? Võib-olla tekkisid meil kõigil iga sõna juures mingisugused ühed ja 
samad kujundid? Kontrollime seda koos. Esimene sõna on «autor». Täiesti arusaadav: 
antud juhul see, kes kirjutas käesoleva raamatu. Ette kujutada te teda endale ei saa, sest te 
pole teda kunagi näinud. Võib-olla jõudsite endale ette kujutada «inimest üldse»? 
Oletame, et see nii on. Kuid mispärast on pea, käte ja jalgadega impersonaalne olend 
autor? Proovige panna kujundite «inimene üldse» ja mõiste «see, kes kirjutas raamatu» 
vahele võrdusmärk, ja te veendute kohe, et antud kujund ei sisalda seda teadmist, mis 
peitub mõistes «autor». Fakt jääb faktiks: te saite aru, mis on «autor», ilma et oleksite 
endale midagi ette kujutanud või siis kujutledes midagi sellist, mis ei sisalda antud 
teadmist. Aga mida te võisite kujutleda, kui lugesite sõnu «teab oma kogemustest»? 
Pingutage juba praegu kogu oma kujutlusvõimet, püüdke kas või tagantjärele kutsuda 
mälus esile mingeid kujundeid, mis assotsieeruksid nende sõnade mõttega. Asi on ilmselt 
lootusetu. Muude fraasis esinevate sõnadega on asi veelgi halvem. Tahaks näha inimest, 
kellel õnnestuks endale ette kujutada «põhimõtteliselt kujuteldamatut». Või siis lööge 
lahti mis tahes raamat, süvenege mõnesse juhuslikult valitud lausesse, mis on selge ja 
absoluutselt arusaadav, — tulemus on sama: enamik sõnu ei kutsu esile mingeid 
kujundeid. Need sõnad aga, mis esimesel pilgul võivad «asenduda» kujunditega (seesama 
«õun» või «granaatõun», «kask», «laud» jms.), ei jõua lugemise või vestluse käigus 
manada mälus esile mingit pilti objektide välisilmest. Enamasti saab inimene ka neil 


juhtudel aru ilma kujundi abita. Ja tuleb veel kord rõhutada peamist: kui eseme kujund 
jõuabki mälus ennast «ilmutada», ei ole see iseenesest informatsioon eseme olemuse 
kohta. Kui niimoodi 

on lood tavaliste mõtete ja kujutustega, siis teadusalased teadmised, teaduslikud 
avastused sunnivad meid lõplikult loobuma valemist: üldine kujutlus pluss sõna on 
mõiste. Olukord, kuhu me «terve mõistuse» jälgedes käies lõpuks sattusime, on rohkem 
kui imelik. Tuleb välja, et kui pole olemasoleva teadmise teatud mõistelist võrku, siis 
mälu ei «pea kinni» ka eseme välist pilti. Aga et selles midagi uut näha, peab seda enam 
omama eelteadmisi, peab olema õpetatud ja asjatundlik inimene. Oletame hetkeks, et 
suurt Arhimedest pole olnud ja meil teiega tuleb endal avastada kangi seadus. Esimesel 
pilgul paistab, et midagi lihtsamat ei saa ollagi: vaja ainult võtta kepp ja .. . Miljonid 
inimesed olid enne Arhimedest võtnud kepi kätte ja koguni kasutanud seda kangina, kuid 
... kangi seaduse avastas füüsik Arhimedes. Sest tema pilku suunasid teadmised. Ei, 
sellest ei piisa, kui võtta kätte kepp või näha, kuidas teised seda teevad. Inimesed võivad 
sajandite kaupa oma praktilises tegevuses kasutada kangi, ilma et nad tunneksid 
mehhaanikat üldse ja kangi seadust eriti. Samuti võivad nad aretada uusi taimeliike ja 
loomatõuge, ilma et neil oleks vähimatki aimu pärilikkuse mehhanismist. Selleks, et 
avastada kangi printsiip, selleks, et tekiks kangi mõiste, ei piisa kangi käsitsemise 
nägemisest. Selleks on vaja vähemalt: 1) praktilist oskust kangidega töötamisel, 2) 
tavalisi kujutlusi ja mõisteid kangide ja kaalude praktilisest otstarbest ja 3) teatud 
teoreetilist baasi, seda, et teadus ise kasutaks vabalt mõisteid «tasakaal», «jõud» jms. 
Ainult selline teadvust orienteeriv ühiskondlik-ajalooline ettevalmistus võis suunata 
füüsiku pilgu tavalisele kepile ja «ilmutada» talle, et kangi abil võib maakera paigalt 
nihutada, muidugi kui vastav toetuspunkt leida. 

Kas on veel näiteid vaja? Võtke ükskõik mis näide! Kontrollige iseennast: ükski mõte, 
mis meile pähe tuleb, isegi kui me vahetult silmitseme oma mõtete objekti, ei lange, 
piltlikult öeldes, tühjale kohale. Meie pilku juhib ja suunab alati juba omandatud 
teadmiste jõud. Tähed, planeedid, kivid, puud, lilled, vikerkaar — mis tahes looduslik 
objekt või nähtus on ühel või teisel määral avanud ennast meile mitte lihtsalt sellepärast, 
et me oleme näinud teda tuhandeid kordi ning nimetanud teda nii või teisiti. Kas 
meeleorganid on meid otseselt tutvustanud selliste nähtustega nagu ionosfäär, päikese 
kiirgus ja magnefilised tormid? Loomulikult poleks teil ilma meeleorganiteta võimalik 
nende kohta isegi midagi kuulda või lugeda. Iga hetk terast ja tähelepanelikku vaatlemist 
aga põhineb juba teatud kogemustel, vilumustel ja teadmistel, see ei ole esmane. Ja 
muljed eseme välistest omadustest tähendavad inimese jaoks midagi ainult sel juhul, kui 
inimene oskab juba mõtestatult tajuda, kui tal on teatud miinimum teadmisi. Tunnetuses 
pole inimene kunagi «steriilne», midagi ta Ikka teab. Oma esimestest sammudest peale 
orienteerub ta mitte ainult oma isiklike tajude, vaid 

kogu inimkonna kogemuste ja arusaamade järgi. Veel enamgi — tajud ja kujutlused 
orienteerivad inimesi niivõrd, kuivõrd inimene neist aru saab. 

Loom valib meeleorganite abil maailma tajudes sellise käitumisjoone, mis antud 
olukorras vastab kõige enam liigiinstinkti nõuetele. Seega alluvad üksikul loomal aisting, 
taju ja kujutlus, s. o. meeleline kontakt keskkonnaga, «esivanemate häälele», mis neid 
korrigeerib, ning ainult seetõttu ongi neil organismi jaoks oma tähendus. Loom lihtsalt ei 


taju seda, millel pole tema jaoks teatud bioloogilist tähendust. Kotka silm näeb 
kaugemale kui inimese oma, inimene on kotkaga võrreldes lootusetult lühinägelik, kuid 
kotkas näeb hoopis vähem kui inimene. Kotkas eristab söömiskõlblikku ja' 
söömiskõlbmatut ning näeb varitsevat ohtu sellise vahemaa tagant, mille puhul inimene 
on praktiliselt pime. Inimene aga mõistab seda, mida ta näeb, ning seepärast näeb ta 
kõike. Muidugi mitte tingimata lõplikult ja õigesti. Ent vaadeldava eseme või nähtuse 
mingit üldist ja ühtlasi põhilist otstarvet mõistab inimene ühel või teisel määral alati. Aga 
seda, mis on talle absoluutselt võõras, püüab ta kohe võrrelda sellega, mida ta tunneb, ta 
püüab ära arvata, milleks uus asi võiks kõlbulik olla, millisesse klassi, kas või kõige üldi- 
semasse võiks seda liigitada. 

Niisiis nägemiseks ei piisa sellest, et omada silmi. Loomal peab olema <liigiinstinkt», 
inimesel peale selle veel kas või mingisugusedki teadmised. Me oleme sattunud üsna 
veidrasse olukorda: selle asemel et näidata, kuidas «inimene näeb» alusel tekib «inimene 
teab», oleme sunnitud keskendama tähelepanu vastupidisele: inimene näeb niivõrd, kui- 
võrd ta juba midagi teab. Kuid teadmised ei eelne ju tajule! See on absurdne! Kust siis 
tulevad esimesed teadmised? 

Esimesed teadmised baseeruvad kindlasti vahetult aistingutel, nad sünnivad kujutluse 
kujunditest. .. 

Kuid mis siis õieti muutub, kui me pöördume inimkonna esimeste sammude või lapse 
esimeste muljete juurde? Nii ühel kui teisel juhul on meil paratamatult ühelt poolt 
tegemist eseme meeleliselt tajutava välise pildiga, mis iseenesest ei tutvusta meile ei 
eseme otstarvet, sisemisi olulisi omadusi ega tema olemise seadusi. Teiselt poolt aga jääb 
probleemiks, kuidas inimesel õnnestub näha välisilme taga neid seadusi ja olemust. 

Ei aita sellisel juhul ka apelleerimine sõnade- ja nimedekeele kasutamisele. Asi on 
selles, et kõik, mis on nii üksikutes esemetes kui ka protsessides, objektide seostes, 
suhetes ja põhimõtteliselt mittetajutavates omadustes paratamatu, oluline ja peamine, 
fikseerub ainult mõistes. Mõiste aga ei ole teatavasti asjade, klasside, seoste ja omaduste 
nimi. Nimi on ise «asi»; nimi on signaal (või signaalide signaal, nime nimi), mis asendab 
teist asja. Mõiste aga on mitteesemeline, ideaalne, 

ta on nagu asja hing, mis on vabanenud «esemelisest kestast», mõiste on asja olemus. 

Nime võib anda mingile üksikule esemele: antud maja — Ametiühingute Maja; tervele 
asjade klassile — kõik need ilusa pika kaela ja punase nokaga suured linnud, nii mustad 
kui ka valged, on luiged; üldisele omadusele, mis on mitmesugustel asjadel — näiteks 
raskus. Selleks aga, et nimi midagi ütleks, ei piisa sellest, kui meenutada. nime 
lausumisel seda nime kandva asja välisilmet (me nägime, et enamikul juhtudel on see 
pealegi lihtsalt võimatu). On vaja, et nimi assotsieeruks teadmistega eseme, klassi, 
omaduste jne. kohta. 

Ütleme, et näitate kümneaastasele lapsele Voltaire'i portreed ja soovitate tal meeles 
pidada, et «see on Voltaire». Oletame, et lapsel on hea mälu, ja kui ta aasta pärast 
sedasama portreed näeb, hüüab ta: «Voltaire!» Siin ongi nüüd nime toime: me 
meenutame esemega kokkupuutumisel, et «seda» nimetatakse nii ja naa, või siis vastupidi 
— nime lausumisel meenutame nime kandja välimust. Selle kohta, kes Voltaire oli, ei 
ütle nimi lapsele midagi. 

Kui te suudate suure prantsuse humanisti nime meenutamisel vaid reprodutseerida 
mälus tema kordumatuid jooni, siis ei tunne te Voltaire'i, teil pole temast vähimatki aimu. 


Ja see pole ilus fraas, vaid fakt. Tarvitseb vaid kellelgi naljahambal öelda teile, et «see 
kaval vanamees on jesuiitide ordu asutaja», ja iga kord, kui te juhtute jälle Voltaire'i port- 
reed nägema, mõtlete endamisi: see ta on, see fanaatik, jesuiit, julm ja kaval poliitik — 
Francois Marie Voltaire! Absurdseks muutub selline sõnade kombinatsioon alles siis, kui 
te Voltaire'! kohta tõtt kuulete, kui te tema töödega tutvute. Siis saab nimi teile 
mõistetavaks, ta ei meenuta teile ainuüksi kirjaniku väljanägemist. Teie teadvuses virgub 
tema mässuvaim, tema mõtted ja ootused, tema olemus (mida te muuseas võite lühidalt 
väljendada vaid väikeses jutustuses või sõnadega ülestähendatud kirjatükis). 

Nimi, nimetus on iseenesest sõna, millega mittetuntut nimetatakse. Tuleb teha nii, et 
mittetuntu saaks mõistetavaks, tuttavaks, ning siis saab nimest mõiste materiaalne 
substants. Järelikult on õpetus nimedest, mis on paljude arvates tunnetusteooria 
põhiküsimuse lahenduseks (kuidas inimene läheb üksikute esemete vahetult tajumiselt 
üle nende üldise olemuse mõistmisele), tegelikult vaid rahustusvahend loomuliku «terve 
mõistuse» jaoks. 

Tavaliselt on «terve mõistus» rahulik. Tunnetus? Siin on kõik korras. Esiteks — ma 
tean juba paljut ja minu teadmised veavad mind väga harva alt. Järelikult on tunnetus 
täiesti võimalik ja ma tunnetan Õigesti. Ja siis — mis on mõisted, milles peituvad mu 
teadmised? Ka siin pole midagi keerulist! Ma näen, kuulen, tajun ja kujutlen asju. Et asi 
mugavam oleks, siis nimetan oma kujutlusi mitmesuguste nimedega. Nimetused 

ühendan terveteks gruppideks, millele jällegi annan nimed. On loomulik, et kui 
kasutada selliseid nimetusi, mida lahutavad asja väliskujust paljud nimed- 
üleminekuastmed, ei suuda ma endale alati ette kujutada kõiki üksikuid asju, millele 
kunagi esmased nimed anti. Kui ma ütlen «mööbel», ei suuda ma endale ette kujutada 
kõiki toolide, laudade jms. liike. Kuid üldjoontes ma orienteerun nüüd: minu ajus 
asendab sõna-nimi «mööbel» kõiki neid kujundeid, ja ma tean, millest on juttu. 
Keerulisem on asi abstraktsete teaduslike mõistetega, kuid põhimõtteliselt on sealgi 
seesama lugu: kusagil püramiidi (mille tipuks on teaduslik mõiste) jalamil asub asja 
kujund, siis tuleb tema nimi, siis nime nimi jne. Tõepoolest — loomulik ettekujutus 
tunnetusest, omandatud teadmiste struktuurilt meenutab püramiidi: all, teadmiste jalamil, 
asub lai platvorm kõige mitmesugusemate muljetega, meeleliste kujunditega . .. Need 
põgusad juhuslikud muljed ja kujundid annavad meile pidevalt teateid tajutava 
tegelikkuse kiiresti kulgevate nähtuste kohta. Neid on arvutu hulk. Me talletame neid oma 
elu jooksul ning need on aluseks kõigile meie elamustele, tunnetele ja mõtetele. 
Analoogilise ja korduva sorteerib mälu liikide, seltside ja klasside kaupa. Tekib uus 
tunnetusaste ja uus kiht andmeid maailma kohta. Ja kuna üldistatud kujutlused hõlmavad 
tohutul hulgal üksikmuljeid, on antud kiht ka kõrgemal ja võtab enda alla hoopis 
väiksema pindala kui esimene kiht. Nii kerkib tunnetuse püramiid. Järgmine kiht on juba 
nimed, mis tähistavad liikideks, seltsideks ja klassideks üldistatud kujutlusi. Selle peal on 
üldisemate nimede klass; kuna neid on loomulikult vähem, siis kujutab see kiht endast 
uut püramiidi astet, ja nii kuni tipuni välja, kuni ühe kõikehõlmava nimeni — nimeni 
«mateeria», mis nagu kiirgaks endast ka teadvuse mõistet. 

Edaspidi kasutame järjest väljendit «tunnetuse püramiid». Kuid juba senisedki katsed 
otsustada püramiidi kõrguselt selle üle, kuidas inimene omandab teadmisi, seavad meid 
raskesse olukorda. On ju püramiidi alus ise kõikuma löönud! Tuleb välja, et see baseerub 
vaikival mööndusel: kui ma näen, siis ma juba mõistan üht-teist. Aga kui see pole nii, kui 


selleks, et mõista, ei piisa tajumisest ja tajukujunditele nime andmisest? Kas tunnetuse 
püramiid peab siis kokku varisema? «Terve mõistus» ei taha sellest kuuldagi: «See on 
kõik filosoofia! Viljatu targutamine! Kui ma tean, siis ma tean ega kahtle selles, mis ma 
tean. Kunagi näitavad teadlased (muidugi mitte filosoofid, kes oskavad ainult mingeid 
üleüldisi ja abstraktseid küsimusi leida ning sajandite kaupa nende lahendamise kallal 
vaeva näha, vaid tõelised teadlased, niiteks füsioloogid) konkreetselt, faktide varal, mis 
toimub ajus, kui kujutlus muutub mõisteks. Just nimelt nemad leiavad loodusteadusliku 
lahenduse inimese «mina» mõistatusele. Nii see on, ning püramiid püsib vankumatult ja 
kindlalt: tema aluseks onindividuaalsete tajukujundite 

mõõtmatu ja arvutu kogum ning tipuks taevasse pürgiv vahe mõte.» 

Ja sel ajal kui loomulik «terve mõistus» lohutas ennast suursuguste püramiidide 
vaatlemisega, mille alla olid maetud «tunnetuse lahendamatud mõistatused», ei lakanud 
filosoofia, millesse «terve mõistus» nii halvustavalt suhtub, otsimast teid nende 
lahendamiseks. Kõik filosoofilised koolkonnad, vanaajast kuni tänapäevani, on teaduse 
poolt uuristatud maa-alused käigud, mis on põimunud teravmeelsete, hiilgavate oletuste, 
perspektiivitute kõrvalkäikude ja agnostiliste ummikteede tõeliseks labürindiks. 

Ja alles K. Marx leidis esimesena kätte «Ariadne lõnga», tungis selle abil sügavale 
püramiidi alusesse, jõudis selle keskpunkti välja ning lahendas mõistatuse. 

Sellest, kuidas tekkis tunnetuse ja meie «mina» olemuse filosoofilise analüüsi labürint, 
räägime järgmises peatükis. 

Aga enne kui asuda teoreetilise filosoofia juurde, tuleb «terve mõistuse» filosoofiale 
lõplik kohtuotsus langetada. Isegi «koduses majapidamises», kus «terve mõistus» on F. 
Engelsi sõnade järgi meie auväärseks kaaslaseks, oleme tema pärast korduvalt tõsiste 
raskustega kokku põrganud. 

Esiteks — tuleb välja, et mööndus «näha tähendab teada» on äärmiselt ebakindel 
mööndus, mille lükkavad ümber kõige lihtsamad tähelepanekud. 

Teiseks — me juhtisime tähelepanu sellele, et mõista tähendab alati teada midagi 
olulist, midagi paratamatut, mis asjades on, teada seda, mida ilmselt ei ole meeleorganite 
abil tajutavas asjade välises pildis. 

Kolmandaks — me nägime, et kui eseme tajutav väline pilt ei ütle midagi eseme 
olemuse kohta, ei saa see mõistetavamaks ka siis, kui antud esemele mingi nimi anda. 

Lõpuks neljandaks — me täheldasime, et me saame aru üksteisest ja iseendast, 
kasutades seletamiseks mitte kujundeid, vaid sõnu, mille tähendus on mõistetav 
nagu iseenesest, ilma kujundite abita. 

Kui meenutada Johannes Mülleri «puhtfüsiolooglliste» eksperimentide saatust, on vist 
küll paras aeg ka oma «auväärse kaaslasega» hüvasti 

jätta. 

Lõpuks tahaks vaid öelda veel mõni sõna selle kohta, kuidas osa loodusteadlasi suhtub 
teoreetilisse filosoofiasse. 

26 


5. «Jalgrataste» leiutajad 


Loodusteadlane avastab kangi seaduse või ülemaailmse gravitatsiooniseaduse, aatomi 
struktuuri või päikese korpuskulaarkiirguse. Ta ei uuri inimese hinge ega teadvust, vaid 


seda maailma, mis teadvuses peegeldub. Asjade ja protsesside olemust, loodusseadusi 
tunnetab ta pingelise mõttetööga. Ja sel momendil peab talle olema ükskõik, «mis on 
mõte». Mõte on tööriist, ütleb meile loodusteadlane. Kas see tööriist on korras? Jah, kuna 
tema abil tehakse avastusi. Seepärast ärge segage töötamast, astuge kõrvale; te varjate 
oma «teadvuse mõistatustega» minu eest tegelikkust! Ega teadlane ei mõtle ju 
mikroskoobi sisse vaadates sellele, kuklas too konstrueeritud on, kas seal on kõik korras, 
kas ei ole ehk mingeid mõistatusi. Ma näen — riist suurendab nii, nagu mulle vaja on, ja 
see on peamine. Mul pole mahti, ei jätku aega mõelda sellelegi, mis mikroskoobi all on, 
teie' aga sunnite mind pead murdma aparaadi konstruktsiooni üle. 

Astume tõesti kõrvale ja ärme segame loodusteadlast mikroskoobi sisse vaatamast ja 
mõtlemast. Kuid mis see siis on? Mispärast ta äkki rahutuks muutus? Mispärast ta krutib 
kannatamatult ja läbisegi mingeid kruvi-kesi ja keerab okulaare? «Mis juhtus, kolleeg?» 

«Ei midagi erilist, paistab, et riistaga on midagi lahti. Ei saa mitte aru, mis oranž triip 
siin preparaadi vasakus nurgas on — kas loomulik värvus või optika vingerpuss?» 

«Kahjuks ei ole meist siin teile suuremat abi. Nendest interferentsidest Xc. 
difraktsioonidest ei taipa me midagi. Teil tuleb füüsikute poole pöörduda.» 

«Füüsikud! Ma olen küll bioloog, aga, kui teada tahate, bioloogia on ise endale füüsika, 
ja mingit spetsiaalset füüsikat pole mulle vaja. Ma nuputan nüüd ise, püüan ise välja 
selgitada. Nägemiseni.» 

Astume taas kõrvale ... ja mõtleme. Milleks jännata mikroskoobi konstruktsiooniga, 
mikroskoobi kui tunnetuse tööriista konstruktsiooniga, kui tihtipeale ei jätku aega 
sellekski, et tema abil loodust uurida? Nähtavasti seda tahtis meile öelda meie tuttav 
loodusteadlane. Nüüd ta siis istub ja murrab pead mikroskoobi konstruktsiooni kallal. 
Kuid kõige huvitavam on see, et aparaat võib tõepoolest täiesti korras olla. Pole ju veel 
teada, kas ongi läätsed selles süüdi, et tekkis oranž triip, mis teadlase segadusse viis. Ta 
pidi aparaati iseseisvalt uurima hakkama omaenda kahtluse tõttu, mitte aga sellepärast, et 
mikroskoop ilmselt korrast ära oleks olnud. Mis siis ikka! Meie tuttav ise pakkus meile 
analoogiat mikroskoobiga, ise ka jätkab seda tahes-tahtmata. Huvitav, kas ta suudab ilma 
füüsiku abita oma kahtlused lahendada? ... 

«Kuulge, filosoofid,» kutsus meid äkki bioloog, kes tahtis kõik ise ära teha. «Teate, ma 
tulin järeldusele, et mikroskoopi pole mõtet lahti võtta ja uurida. Asi pole pr.aegu 
mikroskoobis. Kõigepealt tuleb selgust saada veel ühes küsimuses, mis arvatavasti 
osaliselt teidki puudutab.» 

Ja bioloog rääkis meile oma avastusest. 

«Kui ma selle neetud oranži triibu tekkimise põhjuste üle järele mõtlesin,» ütles ta, 
«tundus mulle, et süüdi on kas aparaat või siis preparaat ise. Kolmandat süüdlast ei ole, 
kordasin ma endamisi. Ja äkki torkas pähe — on: mina ise, minu silm, minu aisting. Ma 
muidugi ei ütle, et minu ja ainult minu silm on nii ehitatud, et ta seda oranži triipu näeb. 
Asi pole praegu enam triibus. Saage aru, mulle on preparaadi mitmesuguste aladel 
värvus erakordselt tähtis, see aitab mul uurida preparaadi struktuuri jms. Kui ma 
mõtlesin, millest on tingitud oranž värvus (minu oletuste kohaselt ei pidanud seda siin 
olema), lõin ma loomulikult aparaadis kahtlema. Nüüd aga tundub mulle, et kõigepealt 
tuleb lahendada värvuse objektiivsuse küsimus. Kas võib loota värvuse kui kriteeriumi 
peale? Kui ma võin optika vempude tõttu näha selliseid värvusi, mida tegelikkuses ei ole, 


siis on ju ka inimese silm omamoodi aparaat. Kas te võite oma pea anda, et tema 
konstruktsioonis ei ole algusest peale mingit defekti? Võib-olla on «oranž triip» kõik näh- 
tava maailma värvid läbi kriipsutanud, me'tajume neid moonutatult, ja tegelikult pole nad 
hoopiski sellised. Ja nii jõudsin ma samm-sammult vajaduseni lahendada küsimus, kas 
värvus on objektiivne või on ta üksnes minu silma teatud konstruktsiooni tulemus. Mis 
teie sellest arvate?» 

«Näete siis, algul te otsustasite välja uurida, kuidas mikroskoop on konstrueeritud, kas 
ta on korras jne. Seejärel oli teil vaja teada saada ka seda, kuidas on konstrueeritud 
hoopis keerulisem aparaat — inimteadvus. Jah, nimelt teadvus, sest meie tajude 
objektiivse sisu küsimus sunnib teid lõppude lõpuks uurima ka teadvuse probleemi 
tervenisti. Ja siin me juba saame teile abiks olla. Filosoofilise mõtte tuhandete aastate 
pikkune ajalugu näitab, millised teaduslikud probleemid tekivad tunnetusprotsessi ja 
teadvuse analüüsimisel. Me näitame teile kätte kõige otsema tee metodoloogiliste 
küsimuste lahendamiseks .. .» «Ei, tänan väga,» katkestab meid bioloog. «Teadus on ise 
endale filosoofiaks, parem püüan lahendada värvuse ja aistingute küsimuse ise, ilma teie 
abita.» 

Teades juba, et meie vestluskaaslane tahab kõik probleemid iseseisvalt lahendada, ei 
solvunud me tema pärast. Kuid üldiselt on see huvitav. Te pole kunagi järele mõelnud 
selle üle, mispärast me suhtume nii usaldavalt sellesama bioloogia, meditsiini ja muude 
konkreetsete teaduste mitmesugustesse hüpoteesidesse, sealsamas aga nõuame mate- 
maatiliselt 

usaldusväärseid, piltlikke tõestusi filosoofilistele tõdedele, või siis lihtsalt leiutame ise 
filosoofilisi «süsteeme». 

Kuigi paljud konkreetsete teaduste hüpoteesid pole küllaldaselt põhjendatud, oleme 
nagu hüpnoosi all: «teadlased arvavad», «teadus on võimeline lahendama selle 
küsimuse», «professor oletab» jms. Sageli piisab üksnes vihjest loodusteaduse 
autoriteedile, et võtta vastu vaidlemata omaks kahtlase teadusliku väärtusega idee. 

Füüsik näiteks haarab lennult kinni versiooni ühe või teise haiguse põhjustest, meedikul 
löövad silmad põlema, kui ta kuuleb, et kusagil idas olevat avastatud igivanast ajast pärit 
aafomi-kosmoselaevade sfardiväl-jakud. Väga võimalik, et ka filoloog unistavalt pead 
noogutab. Ja paljud neist ei arva endabolevat õigust kontrollida ühe või teise teadusliku 
või pseudoteadusliku oletuse tõesust. «Aga mis ma õige meditsiinist taipan!» tähendab 
füüsik täiesti õigesti. «Või mina bioloogiast?» ütleb omakorda filoloog ... Kui aga füüsik 
uurib bioloogia probleeme või bioloog kübermneetikat, võtavad nad enda jaoks uudsete 
ideede täit tõsidust mõistes enne, kui nad neile huvi pakkuvate probleemide kohta midagi 
ütlevad, kätte vastavad õpikud ja, häbenemata oma võhiklikkust tundmatus valdkonnas, 
hakkavad kohusetruult algteadmisi omandama. 

Väga sageli võib aga kuulda mitmesuguste teadusharude esindajate apellatsioonituid 
arvamuseavaldusi tunnetusprotsessi, põhjuse ja tagajärje, olemuse ja nähtumuse, üldse 
dialektika ja loogika kohta. Kahjuks võite apellatsioonituid ja sageli võhiklikke 
filosoofilisi otsustusi kuulda ka lektorilt bioloogia, keemia või arstiteaduse üliõpilastest 
tulvil auditooriumis. 

«Aga mis ma õige filosoofiast taipan?» — see on küsimus, mille peaks esitama endale 
meie vestluskaaslane — bioloog, kes lahendas iseseisvalt aistingute probleemi. — Mida 
tean mina õieti subjektiivsest ja objektiivsest, tunnetusest, tunnetuse vahenditest ja 


teedest jne.? Kui ma juba olen nende küsimuste kallale asunud, tuleb hakata tõsiselt 
omandama filosoofia algeid, häbenemata oma nõmedust valdkonnas, mis mulle uudne 
on. Kuid nii ei juhtu kaugeltki mitte alati. Võib-olla kohutab loodusteadlast filosoofiliste 
abstraktsioonide pead pööritama panev kõrgus? Kui kurb see ka pole, kuid 
loodusteadlane sageli lihtsalt ei tea, et filosoofilised probleemid ei sünni maailmast 
irdunud mõtleja peas. Need probleemid tekivad alatasa, käies igal sammul teaduslike 
uurimiste kannul. Tõsi küll, uurijad ise ei taipa alati, et need on filosoofilised probleemid. 
Nad ju tunnevad tihtipeale filosoofiat halvasti ja n juba esimesel kokkupuutumisel sellest 
kaunikesti ära kohutatud. Isegi suurt filosoofia põhiküsimust — teadvuse ja olemise 
vahekorra küsimust, mille formuleeris Engels spetsiifilistes filosoofia terminites, 
esitatakse sageli abstraktselt ja dogmaatiliselt. Sellele, kellel on just äsja olnud tegemist 

asjade konkreetse, võiks öelda meelelise usaldusväärsusega, tunduvad sageli 
elukaugetena ja ebaaktuaalsetena sellised probleemid: «mis on primaarne — kas vaim või 
mateeria? kas maailm on tunnetatav?» Oletame, et algaja filosoofia uurija on praktiseeriv 
arst. «Mateeria, vaim, tunnetatavus — fui, milline kuiv abstraktsus!» mõtleb ta. 
«Agnostitsism . .. no mis agnostitsismi võib praegu olla, kui teadus teeb igal sammul 
hämmastavaid avastusi ja see, mis eile tundmatu oli, on täna juba haiglates ja isegi 
polikliinikutes rakendust leidnud. Või siis niisugune asi: veerand aastatuhat tagasi 
kirjutas keegi hullumeelne piiskop, et maailm ja meie teadmised maailmast on üks ja 
seesama, ja mina pean nüüd millegipärast targa näoga selle jama ümber lükkama. Ei, 
filosoofia ei istu mulle. Kõik see on kuidagi elutu, abstraktne . . .» 

Aga võibolla hakkab seesama arst poole tunni pärast haige voodi ääres diagnoosi 
pannes kahtlema, tuleb ikka ja uuesti oma oletuste juurde, lükkab need kõrvale ja teeb 
uusi ning kahtleb nendeski. Mis teda erutab? Antud momendil erutab teda üle kõige siin 
maailmas «elutu, abstraktne, kuiv» probleem — milline on teadvuse (tema teadmised 
haige organismi laastavatest patoloogilistest protsessidest) ja mateeria (patoloogilised 
protsessid ise) vahekord. Arvatavasti näeb ta ju selgelt kogu haiguspilti. «Jah, kahtlemata 
on siin see ja see...» mõtleb ta. «Aga millest siis need sümptoomid? Võib-olla .. . Pole 
võimatu, et... Kui vähe me veel teame!» hüüatab ta meeleheitel endamisi ja mõtiskleb: 
«Me ütleme: infektsiooniprotsess, nakkus on põhjus, tagajärjed on nii-ja niisugused. Kas 
kõik see ei ole paljad sõnad? Mida teame meie haiguse põhjustest. «Põhjus» on minul, 
tuhandetel minusugustel, aga mina ja meie kõik oleme terved. Siin on aga haige. Temal 
pole leitud antud mikroobe, kuid kõik räägib selle poolt, et ta kannatab haiguse all, mida 
tekitavad need mikroobid ... Põhjus — tagajärg .. . Üks ja seesama põhjus võib esile 
kutsuda erinevaid tagajärgi, ja igal tagajärjel võib olla sada põhjust. Aga kuidas võib siis 
üldse põhjusest rääkida? Juhuslike seoste ja mõjutuste kaoses eritleme me nähtavasti oma 
abitust õigustades kõige ilmsemaid tegureid ja süüdistame neid, nimetades neid haiguse 
põhjuseks. Esitame omaenda oletusi, mõtteid ja tajusid tegelikkuse pähe ning teeme näo, 
et me avastasime, tunnetasime midagi . . .» Kas teile ei tundu, et meie arsti kummargil 
figuuri tagant kerkivad filosoofide varjud, kelle nimed assotsieeruvad sõnaga «agnos- 
titsism»? 

Filosoofilised probleemid tekivad alatasa konkreetse tunnetuse käigus. Need on kõige 
elulähedasemad ja aktuaalsemad probleemid. Ja nii nagu insenerile on vaja 
arvutuslükafit, on igale mõtlevale, tunnetavale inimesele vaja hästi läbiproovitud, 
teaduslikult põhjendatud tunnetusmeetodit. Insener ei hakka iga kord, kui tal on 

vaja arvutusi kontrollida, «oma matemaatikat» leiutama. Kahjuks aga hakkab 
matemaatik, kui tal on vaja kontrollida oma tunnetuse loogikat, leiutama omaenda 
filosoofiat. 

Kasutamata spetsiaalsete filosoofiliste uurimiste ajaloolisi kogemusi, jõuab kodukootud 
filosoof enamasti loomulikust «tervest mõistusest» juhindudes ja filosoofia kategooriate 
igapäevast, mitte aga teaduslikku tähendust kasutades välja selliste kujutlusteni, millest 
filosoofiateadus juba ammu oli sunnitud lahti ütlema. Selliste mitte millekski kõlblike 
<jalgrataste» leiutamisel etendab saatuslikku osa tunnetusprotsessi lihtsustatud käsitus, 
mida me tunneme pseudonüüni all «püramiid». Kuid vaatame, mida räägib teadmisest ja 
tunnetusest teoreetiline filosoofia. 


Teine peatükk JUURDE PÄÄSURAJAD JA UMBTEED 


1. Mis on teadmine! 


Nagu juba eespool mainitud, ei sünni filosoofilised küsimused iseenesest eraklike 
mõtlejate mugavate kabinettide vaikuses. Küsimus, mis on teadmine (teadvus) ning 
kuidas seda omandatakse, on — nii imelik kui see ka pole — üks kõige praktilisemaid 
küsimusi, mida esitab iga tund iga konkreetne eksperiment, iga samm teaduslikus 
tunnetuses. Loomulikult oleks Aristoteles olnud töötatööline ürgkogukondliku korra 
ajastul, kui teadvus, nagu ütles Marx, oli veel otseselt sisse põimunud praktikasse, 
«reaalse elu keelde», kui «sõna» ei olnud veel objektiivselt vastandatud «teole». 
Ühiskonda ei erutanud siis veel «neetud» küsimus — asjade «puhast» olemust sisaldavate 
abstraktsete mõistete ning olemise vahelduvaid, hetkelisi nähtusi peegeldavate üksikute 
meeleliste kujundite vahekorra küsimus. Kui aga ilmusid esimesed, alles üsna arglikud 
teoreetilised üldistused, tekkis ka teadvuse (hinge) probleem, küsimus, mis on tunnetus 
ning mis osa etendavad tunnetusprotsessis meeled ja mõistus. Ja siis võis Aristoteles juba 
täie õigusega kirjutada: «Teatavasti võib hinge tunnetamine anda palju [uut] igasuguse 
tõe jaoks, peamiselt aga looduse tunnetamiseks.»5 

Mitte kohe ei kerkinud küsimus nii otseselt üles. Mitte kohe ei kristalliseerunud üldise 
maailmapildi uurimise ülesannetest välja vajadus uurida tunnetusvahendeid ja -meetodeid 
ning kontrollida teadmiste usaldusväärsust. Esimesi mõttetarku, kes spetsiaalselt tegelesid 
inimest ümbritseva maailma tunnetamise ja kirjeldamisega, huvitasid eelkõige Niiluse 
üleujutuste ja päikeseplekkide põhjused, püramiidide kõrgus ning pindalade arvutamise 
vahendid. Nende konkreetsete huvide mitmekesisus eeldas aga ka mingit suhtumist 
maailmasse tervikuna. Mis on «kõik see kokku» — püramiidid, jõed, tähed? ... 

Ja huvitav on see, et püüdes iseloomustada asjade, esemete ning nähtuste kogu 
mitmekesisuse olemust, tõstsid esimesed filosoofid koguni 

5 ApncrTorene, O ayue, Conakrn3, 1937, Ik. 3. 

oma tahtest sõltumatult kohe üles kõik need tunnetuse küsimused, milles hiljem väga 
paljud neid spetsiaalselt uurides vassima hakkasid. Tõepoolest, juba mileefoslased Taies, 
Anaksimandros ja Anaksimenes alustasid oma kordamööda püstitatud hüpoteesides selle 
kohta, milline on algmateeria, millest on moodustunud kogu asjade nähtav mitmekesisus, 
vaidlust ka tunnetuse probleemide üle. 

Ta'ese «vesi» ... Naiivne materialist, esimene mileetoslane nägi ürg-alget, millest 
koosneb olemine, maad ümbritsevas maailmaookeanis, õhu niiskuses, rõskuses, mis 
toidab maad ja mida paratamatult leidub elu allikas — taimede ja loomade seemnetes.6 
Vee universaalsus, vee kõikjalolemine, osa, mida vesi etendab kõike ühendava vooluna, 
tõenäoliselt sundisidki Taiest justl vees otsima üksikute asjade kogu mitmekesisuse 
üldist olemust. Kuid vesi on siiski vesi, midagi konkreetset, erilist, vesi on üks paljudest 
asjadest, mida inimene aistib ja tajub. Ja samal ajal, nagu tähendas juba Hegel, osutab 
Talesi «vesi» kui üldine olemus ühtlasi millekski vormituks, erinevaks sellest 
konkreetsest aistingust, mille me saame reaalse veega kokku puutudes.7 «Vesi» kui 
algete alge on midagi «puhfüldist», mis ühtlasi jääb ka eriliseks. Ilmselt seda vastuolu 
mõistiski Anaksimandros. Eeldades, et «ürgmatee-riaks» võib olla vaid see, mis ei taandu 
ühele oma olekutest, räägib Anaksimandros «mateeriast üldse», mateeriast, millel pole 
mingeid erilisi tunnuseid, kuna kõik eriline ongi juba tema olek, tema üksikud, konk- 
reetsed, ajutised, kaduvad nähtused. Anaksimandrose arvates on «ürg-mateeria» see 
üldine olemus, mille põhiline tähendus seisnebki ainult selles, et o//a, ja olla midagi 
üldist, mis on aluseks kõigile üksikutele asjadele ega taandu ühelegi neist. Naiivne 
materialist, kes elas peaaegu kaks ja pool aastatuhat tagasi, nimetas kõige oleva üldist 
ürgal-get — piiritut, määramatut mateeriat, millel pole mingeid meeleliselt tajutavaid 
omadusi, apeironiks (piiritu). 

Raske öelda, millega kolmas mileetoslane Anaksimenes põhjendas oma lahtiütlemist 
niivõrd määramatust üldisest algete algest, nagu seda oli apeiron. Ta võis lihtsalt arvata, 
et apeiron on inimmõistuse väljamõeldis, kuna keegi pole aistinud «määramatut», ja 
seepärast pole teadmised selle kohta tõelised teadmised, vaid ainult oletus, aimus, 
fantaasia, mõistuse vili... Ei, ürgmateeriaks on õhk, ja kõik olemasolev on vaid õhu 
mitmesugused olekud, õhu tihendused või hõrendused. 


6 -— Aristoteles kirjutas selle kohta: «Sellele seisukohale jõudis ta arvatavasti 
tähelepaneku põhjal, et kõikide olendite toit on niiske ja et soojus jse tekib ja püsib 
niiskuses (see aga, miliest [kõik] tekib, ongi kõige alge). Nii jõudiski ta oma oletusele, 
ning veel sellepärast, et kõige [eksisteeriva] seemned on oma loomult niisked, niiskete 
asjade loomuse algeks on aga vesi.» (Apncroreme, Meradn3uka, Conakrun3, 1934, 
Ik. 23.) 

7 Vt. Terens, Cou.,T. IX, 1932, Ik. 1 59—1 60. 

Lugeja arvatavasti pani tähele, et kuigi meieni pole jõudnud kolme esimese vana- 
kreeka filosoofi arutlusi tunnetusest kui niisugusest, on materia prima (ürgmateeria) 
küsimuse tõstatamises endas ilmselt märgatav nende suhtumine tunnetusse. Ma tean seda, 
mida näen, kuulen jne., s. 0. mida ma tajun meeleorganite abil8, justnagu ütleks Taies. 
Nähtav, meeleliselt tajutav on alati vaid universaalse mateeria eriline olek; ainult igavene, 
mittevananev, ühtne algete alge, mis on meeltele kättesaamatu ja arutluse käigus 
mõistusega käsitatav, on olemise olemus, vaidleb talle vastu Anaksimandros. Mida võib 


mõistus teada sellest, mida meeleorganid pole kunagi tajunud! justnagu hüüataks Anaksi- 
menes, asendades apeironi õhuga. 

Ei maksa mingil juhul arvata, et autor püüab siin esitada Taiest ja Anak-simenest 
kuulsa sensualistide-empiirikute9 leeri rajajatena, Anaksimand-rost aga niisama kuulsa 
ratsionalistide10 leeri ühe esimese esindajana. On muuseas arusaamatu, kuidas võib 
vanaaja mõtlejate suhtes, kelle teostes kõik hilisemad filosoofiliste koolkondade tüübid 
«on oiemas juba eos, tekkimisprotsessis»11, rakendada igasuguste «ismide» rangeid 
määratlusi, mis juurdusid kindlalt alles hiljem (välja arvatud muidugi maailmavaatelised 
«ismid» — materialism, idealism). 

Mileetoslastest rääkides tahtsime näidata, et teadvuse ja olemise vahekorra küsimuse 
lahendus puudutab alati selle küsimuse mõlemat külge ning olemise probleem eeldab 
tunnetuse probleemi samaaegset tõstatamist. Näide mileetoslastest on kujukas eelkõige 
selle poolest, et «esimeste filosoofide» suhtumine filosoofia põhiküsimuse «teisesse külje 
sse>> pole meile teada. Nad kas ei tõstatanud gnoseoloogilisi probleeme või siis pole 
nende seisukohad nimetatud küsimustes lihtsalt meieni jõudnud. Kuid me näeme, et 
ka «puhtalt» ontoloogiline'2 arva- 

8 Simplikiose tunnistuse järgi võttis Taies just nimelt «meelelisest nähtavusest 
lähtudes» aluseks vee. (Vt. Filosoofia ajalugu, 1 kd., Tartu, 1947, Ik. 34.) 

9 Empirism — filosoofia vool, mis arvab, et kogemuses on olemas 
kõik tingimused tunnetuseks, et teadvus, mõistus on suuteline ainult hin- 
dama seda, mida annab kogemus. Empiirikud arvavad, et asjade ole- 
must, üldist, paratamatut teadmist suudab inimene abstrahee- 
rida juba meelelises kogemuses üksikmuljetest. Sensualism teri- 
tab tähelepanu selle suhtes, et kõigi inimteadmiste allikaks on ais- 
tingud. > 

10 Ratsionalism — filosoofia vool, mis peab tunnetusprotsessi 
mõistuse aktiivseks tegevuseks, kusjuures mõistus on tänu oma erilistele 
omadustele suuteline tungima asjade olemusse, hoolimata sellest, et 
kogemus ja meeled annavad maailmast petliku, subjektiivse pildi. 

11. Vt. F. Engels, Looduse dialektika, Tallinn 1962, Ik. 25. 

12. Ontoloogia (ontos — olev) — olemisõpefus. Ontoloogiline arva- 
museavaldus — siin: arvamuseavaldus tegelikkuse kohta, kõige selle 
iseloomustus, mis meid ümbritseb, objektiivse maailma kui niisuguse ise- 
loomustus. 

museavaldus väljendab teatud hinnangut olemise tunnetamise teede ja vahendite kohta. 
Naiivses, kuid hämmastavalt täpses vormis haarasid vanaaja filosoofid kohe härjal sarvist 
kinni, tõstatades olemise ühtse olemuse küsimuse, ning juba ürgmateeria määratluses 
endas vastandasid mateeria erilise oleku, mida tajutakse meeleorganite abil, sellele 
üldisele, mida tolle aja arusaamise järgi käsitatakse vaid mõistuse abil. 

Pütagorase «arv» tähendab juba aktiivset pealetungi mileetoslaste loomulikule 
ja naiivsele materialismile ning ühtlasi «erilisele», meeleliselt antule. 
Aristotelese arvates näis pütaagorlastele, et arvudes on hoopisrohkem kui 
tules, vees ja maas sarnasust sellega, mis eksisteerib ja mis toimub.13 
Kvantitatiivsete suhete muutumatus, üldisus, puhas seaduspärasus ja 
paratamatus vastandatakse siin hetkeliste, väliste, - möödavilksatavate, 


vahelduvate, = üksikute, juhuslike = kvalitatiivsete . nähtuste lõputule 
mitmekesisusele, millega on tegemist meie meeleorganitel. Sealsamas aga 
näitas Herakleitos, et sellesse vastuolusse võib ka teistmoodi suhtuda: arvutu 
hulga üksikute asjade hetkelisus, ebastabiilsus, kaduvus ja sündivus, millega 
me tutvume meeleorganite kaudu, ongikõige meid ümbritseva olemus. 
Herakleifose stiihilises dialektikas ilmneb maailma ühtsus vastandite ühtsusena, 
liikumisena, «ühtse vooluna», milles väljaspool vahetut taju asuv olemise 
olemus samal ajal eksisteerib ning ilmneb mitmekesiselt meeleliselt 
konkreetses kosmoses, mis onalati «olnud, on ja jääb igavesti elavaks tuleks, 
mis kord süttib ja kord kustub»14. Kuid see hiilgav dialektiline mõte oli veel 
liiga üldine ja abstraktne selleks, et seletada tunnetuse konkreetseid vastuolusid. 
Eleaatidel oli liikumatu «olemine» — ainult mõistusega tabatav maailma 
üldine olemus — otseselt suunatud pidevalt muutuvate konkreetsete nähtuste 
meelelise usaldusväärsuse vastu. Kui Herakleitos kuulutab liikumise tõeks ja 
olemuseks, — siis eleaatidele on mõistetavam teistsugune loogika: ei ole 
võimalik rääkida õigesti sellest, mis muutub. Zenon Eleast ei pea vastuolu 
reaalselt eksisteerivaks, ta välistab selle. Seepärast esinebki tema meelest 
vastuolu seaduspärase, jääva üldisuse (millega opereerib mõte, kasutades mis 
tahes mõistet) ning meeleliselt tajutavate asjade lõputult vahelduva, — liikuva 
mifteüldisuse vahel paratamatu valikuna: kas — või Zenon valib esimese: 
«Liikumist ei ole, ütles habemik mõttetark.» Ta samastab «olemise» (selle 
olemuse, liikumatuse, üldisuse) mõeldavaga, kõik see aga, mis esineb üksikuna, 
liikuvana, — mittejäävana, see, mida inimene tajub meeleorganite abil, on 
tema arvates näilik, seda tegelikkuses ei eksisteeri, see on «mitteolemine». 

13 Apncrorene, Meraduznra, Ik. 27. 

14 «MarepnankcrTei apesneä T pennn. Co6paHnb -TEKCTOB 1 epakmmuii, JlemokpuTa n 
Onnkypa», TocnonmnTuznaT, 1955, Ik. 44. 

Ka teised vanakreeka filosoofia klassikud suhtuvad umbusklikult tavalisse 
kujutlusse tunnetusest: «Ma näen, järelikult tean.» Suur materiallst-atomist 
Demokritos, kes uskus kaljukindlalt, et maailm on objektiivne, jagab asjade 
tunnetamise selgepiiriliselt kahte liiki: tume (meeleline) tunnetamine — ja 
tõeline tunnetamine - (tunnetamine mõistuse — abil). Demokritose geniaalne 
oletus, et kõik eksisteeriv koosneb aatomitest, mis pidevalt liiguvad tühjuses, 
seab ta raskesse olukorda, kui juttu tuleb tunnetusprotsessist. On ju täiesti selge, 
etei aatomeid ega tühjust pole Inimene kunagi vahetult aistinud. Teadmisi 
aatomite kohta võib ta saada ainult puhtteoreetilise, loogilise arutluse kaudu, 
mis pealegi põhineb asjade niivõrd abstraktsel omadusel, nagu seda on 
jagatavus: kõik asjad on jagatavad, kuid lõpmatuseni jagada ei saa, järelikult 
koosnevad kõik asjad osakestest, mida rohkem enam jagada ei saa 
(aatomitest). Kuid sel juhul on tõeliseks, üldiseks olemuseks nimelt jagamatud 
osakesed — aatomid. Ja just nende omadusi, nagu suurust (olgu see kuitahes 
väike, kuid ta peab olema!), raskust (nii nagu kõik, millelon kas või 
minimaalne suurus, peab ka aatom omama raskust), kuju (ilma kujuta, 
vormituid suurusi pole olemas), järjekorda ja asendit (mis on samuti 
loomulik, sest kui me eeldame, et on olemas osakesed, siis peavad nad ka 


seostuma teatud järjekorra järgi ja teatud asendis), ei saagi meeltega tajuda! 
Järeldusele, et aatomitel on niisugused omadused, tuleb mõistus iseseisvalt. 
Mis aga puutub meele-organitega tajutavatesse omadustesse, siis [ainult] üldise 
arvamuse kohaselt on olemas magus, arvamuse kohaselt — kibe, arvamuse 
kohaselt — soe, arvamuse kohaselt — külm, arvamuse kohaselt värvus, 
tegelikkuses aga [on olemas ainult] aatomid ja tühjus,»'5 ütles Demokritos. 
Kui materialist, kes on kaugel sellest, et olla kahtleval seisukohal ja skep- 
tiline teadmiste usaldusväärsuse suhtes, peab ta tumedat (meelelist) tunnetust 
erakordselt tähtsaks, vajalikuks momendiks, mis annab mõistusele kõik tema 
argumendid. Veel enamgi — mõistust, mis peab ennast võimeliseks 
iseseisvalt, ilma meeleorganite abita, ilma tumedate teadmiste abita tunnetama 
asjade olemust, nimetas Demokritos kunagi haletsusväärseks.16 Kuid ometi ei 
suutnud ta ära seletada (millest annab tunnistust kas või seegi fakt, et 
vanaaja mõtlejad, kes tundsid hästi Demokritose töid ja iseloomustasid tema 
filosoofiat, kas märgivad äratema vastuolulisust või siis ise hindavad 
vastuoluliselt tema seisukohti tunnetuse suhtes), mil viisil aistingud aitavad 
mõistusel tunnetada asjade olemust. Sest asjade omadused, mida saab tajuda 
meeleorganitega, eksisteerivad «ainult arvamuse kohaselt», = mõistus aga, mis 
tugineb nende näitudele (s. 0. tajudele, mis lõppude lõpuks olenevad meie 


15 «MarepnanncTei apesmež Ipeunu», Ik. 76. 

16 Sealsamas, Ik. 78. 

keha seisundist1"), osutub suuteliseks käsitama seda, mis eksisteerib tegelikkuses ja mis 
ei ole tajutav meeleorganitega. Muidugi on raske rohkem kui kaks tuhat aastat hiljem 
filosoofi vaadete üle küllalt täpselt otsustada, liiatigi kui tema töödest on meie ajani 
säilinud vaid üksikud fiagmendid ja needki sageli tema hilisemate kritiseerijate esituses. 
Kuid meile on tähtis märkida: Demokritos ei jaganud arvamust, et «näha tähendabki juba 
teada», ta koguni lubas endale üldse käsitleda vähemalt tervet rida kvaliteete 
sekundaarsetena, inimese keha seisundist sõltuvatena. 

Demokritose ideeline vastane, diametraalselt vastupidise filosoofilise suuna esindaja 
idealist Platon oli samuti veendunud, et näha ei tähenda hoopiski mitte tingimata teada. 
Te avate ühe Platoni peamise teose — «Theaitetos». Esimene küsimus, mille esitab 
noormehele Theaitetosele Platoni dialoogide kangelane Sokrates, on just see, millest meie 
peamiselt huvitatud oleme; mis on teadmine? 

Me selgitame kohe, et vastupidiselt Theaitetose oletusele pole teadmine hoopiski mitte 
meeleline taju. Teadmisi omandab meie hing, just tema näeb silmade kaudu, kuuleb 
kõrvade kaudu jms.18 Kuid seda, mida võib aistida ühe elundi abil, ei saa tajuda teisega. 
Silmadega näeb hing värvust ja kuju, kõrvadega kuuleb helisid, keelega proovib järele, 
kas esemed on «soolased või mitte», jne. Kuid milliste elundite abil aistib hing olemist ja 
mitteolemist, sarnasust ja mittesarnasust, samasust ja erinevust, paaris ja paaritut?...'9 
Teiste sõnadega — kas hinge käsutuses on erilisi meeleorganeid asjade selliste omaduste 
tunnetamiseks, mis on omased neile kõigile ja mida ei saa tajuda ei silmadega, ei 
kõrvadega ega muudegi meeleorganitega. 

Et hing (teadvus) omab teadmist üldisest, olulisest ja paratamatust, et see teadmine 
peitub ideedes (mõistetes, kategooriates) — «kaunis» ja «Inetu», «headus» ja «kurjus», 


«kvaliteet» ja «kvantiteet», «vahekord», «põhjus», «tagajärg» jms., see on selge. Kuid 
niisamuti on selge ka see, et meeleorganite abil võib tajuda värvust, kuju, hell, soolast, 
haput jms., kuid ei saa tajuda headust, kvaliteeti, põhjust... Ja üldiste ideede 


17 «Tegelikult ei taju me mitte midagi tõest, vaid [tajume ainult] seda, 

mis muutub olenevalt meie keha seisundist ja [asjadest väljavoolava- 

test] mõjutustest, mis kehasse sisenevad ja talle toimet avaldavad.» 

(«MarTepnankcrTebi apesnmeü 1 peunu», Ik. 76). 

18 «Sokrates: Mõtle järele, kumb vastus on õigem: kas silmad on 

need, millega me näeme, või need, mille kaudu me näeme; 
kas kõrvad on need, millega me kuuleme, või need, mille 
kaudu me kuuleme? 

Theaitetos: Mille kaudu me aistime on, Sokrates, minu arva- 

tes parem kui väljend millega.» (Tlnaron, Teater, Mocrsa-JlennH- 

rpan 1936, Ik. 1 03-104.) 

19 Vt. Ilmarog, TesTer, Ik. 106. 

tajumiseks pole hingel abimehi. Hing «vaatleb ise üksipäini üldist, mis on omane 
kõigele.»20 

Niisiis, tunda eset tähendab käsitada tema olemust. Olemus on see üldine, 
mis on paratamatult omane võibolla koguni väliselt erinevatele asjadele. 
Näiteks headus (kui olemus) on paratamatult omane nii heale meesterahvale, 
heale naisterahvale kui ka heale lapsele; kaunis on omane nii ilusale maastikule, 
ilusale noormehele, ilusale mõttele kui ka mis tahes muule ilusale asjale. Täpselt 
samuti teame, et kõigel eksisteerival on paratamatult olemas põhjus. Aga kui kaua 
me ka ei vaatleks oma kogemuses mitte ilma põhjuseta eksisteeriva Kuu 
üksikuid omadusi, ei oleükski neist, isegi kui ta esineb miljonitel teistelgi 
esemetel, Kuu tekkimise põhjuseks ega näita meile nende tagajärgede 
paratamatust, mida Kuu ise võib esile kutsuda. Inimene aga opereerib igal 
sammul mõistetega «põhjus» ja «tagajärg»... Kust aga tulevad inimese 
teadvusse mõistuse kategooriad ja ideed, mis sisaldavad teadmist üldisest ja para- 
tamatust, kuid pole antud mõistusele meeleorganite abil? Mitte ainult Platon, vaid 
ka ükski uusaja filosoof pole suutnud sellele küsimusele vastata. Ja koguni 
meie kaasaegsetele on see mõistatuseks. Ja seda pärast Marxi, mille üle 
muide ei maksa midagi imestada. Onju marksism kodanlikele teadlastele 
vastuvõetamatu. Nad samastavad marksismi «puhtpraktilise» õpetusega neile 
võõra ja koguni vaenuliku klassi - poliitilistest aktsioonidest, õpetusega, mis 
põhineb «filosoofiast kaugel oleval» — poliitilise ökonoomia teoorial. . Tänapäeva 
kodanlikud filosoofid pole lihtsalt suutelised mõistma, et just nimelt 
ühiskonna majanduslik-poliitiline analüüs ning sellelt teaduslikult aluselt võrduva d 
teadmised ühiskonna kohta võimaldavadki lõppude lõpuks lahendada tunnetuse 
ja teadvuse mõistatust, mille kallal möödunud aegada filosoofid on pead 
murdnud. Kuid mis on filosoofil, kes seletab maailma, tegemist poliitilise 
võitlusega, poliitilise ökonoomiaga! «Kaste tõesti arvate, et kõik need 
«saterkuued», «lõuendid» «kaup — raha — kaup» jms. on filosoofia?» küsib 
ehtplatonliku kõrkusega tänapäeva «puhas» filosoof. Ta tegeleb hoopis 


tähtsama asjaga — ta analüüsiboma kabinetis mõtlemise loogikat üldse... Ja 
seepärast on juba Pla-toni poolt avastatud «tunnetuse vastuolud» talle seniajani 
lahendamatud: «Platoni ideedeteoorias on ohtrasti ilmseid vigu... Ühtteist 
sellest, mis Platon on öelnud, on jäänud püsima isegi pärast kõigi vajalike 
paranduste tegemist. Absoluutne miinimum sellest, mis on jäänud isegi Platoni 
suhtes kõige vaenulikumalt seisukohalt lähtudes, seisneb järgmises: me ei saa 
väljendada oma mõtteid tervenisti pärisnimedest koosnevas keeles, meil peavad 
olema ka sellised üldnimed nagu «inimene», 


20 Vt. Ilnaron, Tesrer, Ik. 106. . Vrd.: «...üht vaatleb hing ise teist aga 
kehaliste võimete abiga» (Ik. 107). 

«koer», «kass» või kui mitte sellised sõnad, siis sõnad, mis väljendavad suhet, nagu 
näiteks «sarnane», «enne» jms. Niisugused sõnad ei ole mõttetud häälikud, kuid raske on 
mõista, kuidas nad võivad omada tähendust, kui maailm koosneb tervenisti üksikutest 
esemetest, sellistest esemetest, mida tähistatakse pärisnimedega,»21 ütleb meie 
kaasaegne Bertrand Russell. 

Ühes on Russellil õigus: juba kauges minevikus kerkisid teaduse ette 
probleemid, mille lahendamisega mõni veel meie päevilgi ilma tule- 
musteta pead murrab. Üks neist «igavestest» küsimustest, mis on jää- 
nud püsima pärast kõiki Platoni parandamisi ja ümberlükkamisi, on 
järgmine: kuidas seda ühte sobitada, et keeles, mille abil me mõtleme 
asjadest, fikseerub üldine, "maailm aga koosneb tervenisti üksikutest 
omaette asjadest? « 

Iseloomulik on see, et katsed nimetatud raskustest üle saada oli d juba vanaajal seotud 
poliitikaga, õpetlase klassilisele vaimulaadile polnud ükskõik, millist filosoofilise teooria 
varianti valida. Ka Platon, kes oli kogu hingest truu orjandusliku aristokraatia ideaalidele 
ning vaatas «igavesele maailmale» Olümpose kõrguselt, deemosele, pööblile 
kättesaamatu õilsa teaduse kõrguselt, teab kindlalt: jumalast on seatud selline kord, et 
ainult kõige üllamad ja targemad tunnetavad tõde, etigavene, paratamatu avaneb 
kõige väärikamatele. Miks mitte näha jumalikku ettemääratust ja ülimat õiglust 
selles, et meeleorganid, mis on olemas kõigil inimestel, olgu nad üllast või 
madalast soost, ei avasta tõde! 

Ülemeelelised ideed (mis pole antud meelelises maailmatajus, kogemuses, räpases 
praktikas!) paratamatust, üldisest ja olulisest tungivad teadvusse kui erilised, iseseisvad 
olemused, mis ei sõltu millestki kehalisest, maailmale omasest, praktilisest. Ja ka teadvus, 
hing ise on aktiivne jumalik idee, mis elab igavesti teiste «puhaste» ideede maailmas ning 
elustub vaid lühikeseks ajaks madalal, kehalisel kujul. 

Inimeste ideaalse teadvuse, nende mõistete ja teooriate suhteline iseseisvus näib 
Plafonile igipõlise, täieliku iseseisvusena. Teadmine tähendab jumalike, surematute 
ideede omandamist, hinge osasaamist igavesest «universaalide» maailmast. Üksiku, 
konkreetse, maise asja meeleline tunnetamine on Platoni arvates «lihtinimese», mitte aga 
suursuguse filosoofi osaks. Ja meeleline tunnetus annab vaid arvamuse, mitte aga 
teadmise. Kõik, mida võib tajuda meeltega, on vaid ideede haletsusväärne varikuju ning 
varju heitva kauni raidkuju asemel lameda varju vaatlemisega võib leppida ainult see, 
keda rahuldavad üürikese rraise elu tühised eesmärgid. Filosoof aga, riigi valvur, riigi 


pärilik juht, aristokraat ihult ja hingelt, peab nägema ainult igavesi, jumalikke 
ideid, 


B. Paccen, Mcropna 3ananmoü (4unocobnu, MII, 1959, Ik. 147. 

üldse mõisteid, laskumata nõmedate rahvahulkade arvamuste ja lootusteni. Nii lõi 
Platon erilise riigi — puhaste, igaveste, paratamatute ja üldiste ideede riigi. Ideed 
omandasid tema loomingus iseseisva olemise, neistsai kõigi asjade algus. 

Tänapäeval räägime objektiivse idealismi kahest juurest. Need mõlemad lähtuvad 
ühest, peamisest. Ühiskonna jagunemine klassideks ning vaimse ja füüsilise töö 
vastandamine lõid tingimused, kus teadvus osutus võimeliseks kujutlema ennast mitte 
sellena, mis ta tõeliselt on, — mitte olemise tajumusena, vaid tema loojana, tema 
olemusena. Teooria loojad elavad elevandiluust tornis, mis on püstitatud orjade kätega, 
kelle töö tundub olevat lõpmatult kaugel teaduse loogikast. Steriilselt ideaalsesse 
teooriamaailma suletud mõisted kiirgavad vaid maailmast kõrgemal seisva inimese , 
mõistuse valgust. Klassiühiskondade ajalugu püüab sanktsioneerida kaht poolust: ühel 
poolusel on rahvahulkade poolloomalik, «füüsiline» elu ja teisel väljavalitute geniaalsus. 
Siit aga võrsubki esimene juur: suhtumine tunnetusse kui sirgjoonesse, mis ühendab 
üksikut loovat isiksust, tunnetuse Robinsoni, ja keskkonda, siit on pärit ka arusaamine 
tunnetusest kui välismaailma vaatlemisest indiviidi, õpetlase poolt. Tunnetustee 
õgvendamine punub ka eespool loetletud «neetud» küsimuste võrgu, millesse takerduvad 
seniajani need, kes uurivad tunnetust Robinsoni mudeli varal. Siitsamast kasvab välja ka 
teine juur: klassiline taotlus kinnistada elupraktika püünistest vaba vaimu «sõltumatust ja 
iseseisvust» kui midagi igavest ja igipõlist erilise privileegina varakatele ja «kõigile, kes 
nendega on». Nii muudab tunnetusteoorias esinev robinsonaad seletamatuks paratamatu, 
üldise teadmise olemasolu õpetlase peas, muudab mõisted mingiks eriliseks, iseseisvaks, 
peaaegu et enne esimesi muljeid eksisteerivaks teadmiseks, klassiline subjektivism aga 
omistab mõistetele igaveste, igipõliste ideede osa, mis seisavad kõrgemal üksikutest 
asjadest, arvamustest, muredest, püüdlustest, materiaalsetest vajadustest — kõigest, 
millele elab meie «patune maailm». Üldiste ideede «jumalik püsikindlus» peab kas või 
teadvuses vaigistama, rahustama, seletama ja õigustama praktiliste inimsuhete «tühiseid 
sekeldusi». Idealismi kohta selles plaanis võib öelda Marxi tuntud sõnadega, millega ta 
iseloomustas religiooni: «See riik ja see ühiskond sünnitavad religiooni, pahupidist 
maailmakäsitust, sest nad ise on pahupidine maailm... Religioon on inimese olemuse 
fantastiline teostus, sestinimese olemusel ei ole tõelist tegelikkust.»22 

Ekspluataatorliku ühiskonna «pahupidist maailma», millele on iseloomulik kuristik 
puhtvaimse tegevuse ja füüsilise töö vahel ning nende klassiline vastandamine, 
tunnetatakse ka pahupidiselt: valitsevate klasside 


K. Marx ja F. Engeis, Religioonist, Tallinn 1963, 1k.31. 

ideoloogid tajuvad pea faktilist ülevõimu töömehekäte üle illusoorselt aju produktide 
— ideede igavesest ajast igavesti eksisteeriva ülevõimuna käte produktide — kogu asjade 
maailma, looduse enese üle. Ja kui religioon on Marxi sõnade järgi selle moonutatud 
maailma «loogika populaarses vormis», siis tema illusoorse eneseteadvuse teoreetiliseks 
loogikaks on filosoofiline idealism. 


Idealismi juured (erinevalt religiooni vastavatest juurtest) ei tungi tavalise 
fegelikkusekäsituse «pinnasesse», vaid objektiivse maailma ja Inimliku tunnetusvõime 
teaduslikku, teoreetilisse uurimisse. Ühelt poolt tekivad tunnetuse ja teadvuse 
mõistatused kui mittelahendatavad sotsiaalsete ja eelkõige klassiliste põhjuste tõttu 
(«pea» ja «käte» antagonism), teiselt poolt aga kinnistab «valitsevate klasside klassihuvi» 
(V.1. Lenin) moonutatud, «õgvendatud» kujutlust tunnetusprotsessist (kujutlust, mis 
ilmneb kõige selgemini «lahendamatutes mõistatustes»), muutes selis teadusetaoliseks 
papimeelsuseks. 

Platoni filosoofia on otsing. Ent seda otsingut suunavad klassiteadvuse illusioonid ning 
seepärast viib ta meid sealpoolsesse ideedemaailma, kust pole enam väljapääsu ei 
teadusesse ega üldse maisesse maailma. 

Seda, mis on mõistes midagi niisugust, mis pole antud meile vahetult 
meelelises tunnetuses, mis eristab mõistet tajust, midagi, mis hõlmab nimelt 
eseme olemust,23 ei võinud Platon käsitada teisiti kui vihjet mõiste 
täielikule iseseisvusele, tema sõltumatusele meelelistest muljetest ja üldse 
materiaalsusest. «Hobune üldse», «hobusus», mis pole taandatav mitte ühelegi 
konkreetse hobuse meeleliselt tajutavale omadusele ega nende omaduste 
summale, = «hobusus» kui puhas olemus omandas Platonil iseseisva, omaette 
eksistentsi. Ja seepärast sisaldabki inimlik sõna «hobune» = paratamatuse, 
üldisuse ja olulisuste tundmist, etta ei tähista neid loomi, kellega me siin 
maa peal kokku puutume, vaid ainult üht, jumala poolt loodud, ideaalset, 
ainureaalset Hobust. Oma kapjadega maakamarat sõtkuvad elusad hobused on 
aga vaid näilikkus, «hobususe» lamedad varjud. Meie sõnal, meie mõistel 
«hobune» on seda liiki arvukate maapealsete loomadega tegemist ainult niivõrd, 
kuivõrd nad ise on «hobususe» idee üürike, ajutine kehastus, «hobususe» 
haletsusväärsed koopiad, mis meenutavad meile oma ainumast jumalikku 
originaali. 

23 Konspekteerides Hegeli raamatut «Loengud filosoofia ajaloost» (peatükk «Platoni 
filosoofia»), kirjutas V. 1. Lenin selle kohta: «Mõiste ei ole midagi vahetut (kuigi mõiste 
on «lihtne» asi, kuid see on «vaimneiAliht-sus, idee lihtsus) — vahetu on ainult «punase» 
aisting («see on punane») jne. Mõiste ei ole «ainult teadvuse asi», vaid mõiste on eseme 
olemus (gegenständliches Wesen), on midagi An sich, «iseendast».» (V. 1. Lenin, 
Teosed, 38. kd., Ik. 272.) 

Uusi otsinguid tunnetuse ja teadvuse mõistatuse lahendamiseks alustas suur Aristoteles. 
Aristoteles, hoopis maisem oma eelkäijast, tõeline teadlane, kes oma titaanliku tööga 
hõlmas ja töötas ümber kõike seda, mida cli algatanud vana-kreeka mõte, ei võinud 
omaks võtta Platoni muinasjutulist «ideede»-maailma. Oma kriitikaga Platoni «ideede» 
pihta andis ta neile hävitava hinnangu teaduse positsioonidelt. Ega V. 1. Lenin muidu ei 
rõhutanud: «Aristotelese kriitika Platoni «ideede» kohta on kriitika idealismi kohta, kui 
idealismi kohta üldse: sest sealtsamast, kust on võetud mõisted, abstraktsioonid, 
sealtsamast on pärit niihästi «seadus» kui ka «paratamatus» ete.»24 

Et me vaba vestlus erialasteks filosoofia ajaloo loenguteks ei muutuks, ei 
hakka me tsiteerima Aristotelese põhjalikku kriitikat. Lugeja leiab hõlpsasti 
ükskõik missugust filosoofia ajaloo süstemaatilisest kursusest vastavaid 
üksikasjaliselt kommenteeritud väljavõtteid Aristotelese «Metafüüsikast». 


Iseloomulik on aga see, et Platoni vastu välja astudes jagas Aristoteles lõppude 
lõpuks ka ise maailma kaheks, sest ta nägi selles passiivset, inertset mateeriat 
ja aktiivset, iseseisvat, ideaalset vormi. Miks? Aga nendel samadel põhjustel mis 
Platongi, keda ta kritiseeris. Ühiskonnas, kus töö ja mõte, tegu ja sõna on 
teineteisest eraldatud, on teooria iga sammu alatine sõltuvus praktikast varjatud 
kõigi eest, sealhulgas ka filosoofide eest. Ja Aristoteles piiritleb järsult. 
teadmist kui mõistmist (mis on tema arvates omane ainult loojatele, vabadele 
«leiutajatele» ja «kunstide = avastajatele») ning meelelist taju (s. 0. .indivi- 
duaalsete asjade tundmist, millega rahulduvad käsitöölised ja üldse kõik füüsilise 
töö tegijad).25 

Ja jälle kuuleme tuttavat motiivi: «... mitte ühtki meelelist taju ei pea me tarkuseks, 
kuid ometi moodustavad sellised tajud meie kõige olulisemad teadmised individuaalsetest 
asjadest; kuid nad e'i vasta mitte ühegi asja puhul küsimusele «miks» ...»26 

Nii elustub meie probleem ka «Metafüüsika» lehekülgedel. Sotsiaalsete jõudude käsule 
alistudes purunesid ja hääbusid erinevatel poolustel meelelised tajud ja mõistus, üldine ja 
individuaalne, nähtumus ja olemus. 

Vana maailma «kõige universaalsem pea», «kreeka teaduse Makedoonia Aleksander» 
— suur filosoof Aristoteles tegi kõik mis võimalik selleks, et hoolikalt uurida teid, kuidas 
ühendada pooluseid, et likvideerida lõhet nende vahel. V.1. Lenin kirjutab: «Üldse on 
igal pool, pas-sim,27 äärmiselt iseloomulik — dialektika elavad algeod ja otsingud... 
Naiivne usk mõistuse jõusse, tunnetuse jõusse, - võimsusesse, 

24. V.I. Lenin, Teosed, 38. kd., Ik. 274. 

25 Apncrorene, Merabnznra, Ik. 20. 

26 Sealsamas. 

27 — Kõikjal. . 

objektiivsesse tõesusesse.» Sealsamas peab Vladimir lIjifš lisama: «Ja naiivne 
takerdumine, abitult hale takerdumine üldise ja üksiku dialektikasse — mõiste ja üksiku 
objekti, asja, nähtuse meeleliselt tajutava reaalsuse dialektikasse.»28 

Selles see asi ongi, et nii enne Stageiralast29 eksisteerinud filosoofiline mõte kui ka 
kõik järgnevad filosoofilised koolkonnad jäid nagu nõiu-tult seisma sügava kuristiku ees, 
mis eraldas ühelt poolt juhuslikku, välist, hetkelist, üksikut, kõike seda, mida võivad 
meile anda meeleor-ganid, ning teiselt poolt pidevat, püsikindlat, seaduspärast, paratama- 
tut, üldist, millega nii julgelt opereerib mõte. See kuristik seisis teadvuse enese 
tunnetamise teel, see kuristik sundis teadlasi ringi ekslema ning oletuste ja aimuste 
fantastilisi radu tallama. 

Tunnetuse tulemuseks on üldise, paratamatu tundmine... Nii üldine kui ka paratamatu 
peab eksisteerima maailmas, peab eksisteerima asjades kui nende määratlus, kui nende 
olemus, kui see, mille tõttu nad on just nimelt niisugused ja mitte teistsugused. Esemete 
olemus ei ole taandatav meeleliselt tajutavale esemelisusele, väliste tunnuste lihtsale 
korduvusele ja liiatigi veel ühele neist tunnustest. Ainuüksi maailma passiivne mate- 
riaalsus avaldab meie meeleorganitele vahetult toimet nagu pitsat vahale.30 Mispärast 
aga inimese hing tunneb jäljendis ära üldise jooned7 Mispärast nähtumuses särab vastu 
olemus? 

Platoni vastus, nagu me nägime, ei rahulda Aristotelest. Ta püüab kaugemale minna. 
Aga kas ehk pole asja mõistusega tunnetatav olemus see, mis võimaldab tal erineda 


teistest asjadest ja toimida vastavalt omaenda loomusele? See, mille tõttu näiteks tapper 
on tapper või kera on kera? Mitte materjal, millest nad tehtud on (materjal võib olla üks 
ja seesama); mitte nende juhuslikud, meeltega tajutavad omadused. Nende vorm — see 
on vastus; ei, mitte väline pilt, vaid struktuur, organisatsioon, mis võimaldab neil olla 
tapper ja kera. Seepärast inimese hing tunnebki meeleorganite abil saadud jäljendis ära 
olemuse, et jäljendis on olemas ka asja igavene kujund, asja, mis on korraldatud just 
nimeit nii selle eesmärgi saavutamiseks, mille jaoks ta eksisteerib. Jäljend, mis säilitab 
vihje vormile, on alles tunnetuse algus. Mõistuse ülesandeks on leida asja väliste 
omaduste tagant, milles on segamini nii juhuslik kui paratamatu, nii materiaalne kui 
vormiline (s. 0. oluline), üles igavene, üldine, paratamatu — vorm kui niisugune. 


» AitStaSirAlilsfsiif tulenebki tema levinud + üüd- 

JI ApTc 'o[ ens, O ayuie, Ik. 73. Aristoteles rõhutab Jin, et «aisting on see, mis on 
suuteline vastu vo ma meelselt a tav a ° [esemete] vorme ilma [nende] mateeriata, nn 
nagu vaha võtab vastu pitsati jäljendi ilma raua ja kullata». 

Ei tea veel, mida vormi-olemuse küsimuse ülesseadmises rohkem on, 
kas naiivset materialismi, mis püüab kõigi tõdede ja mittetõdedega tea- 
dusesse sisse tuua «terve mõistuse» vääramatut veendumust («ma näen — 
mõistan, sest kõik on üldse väga lihtne, ja iga asi räägib ise enda eest»), 
või kõige ehtsama idealismi «poeetilisi metafoore», mille taga on varjul 
kõigi algete alge, kõigi vormide vorm — õnnis issand, armuline 
looja. , 

Kuid mõtlemises sünnivad «sirgjoonelisus ja ühekülgsus, puisus ja tardumus, 
subjektivism ja subjektiivne pimedus» (V. I. Lenin) koos lihtsustatud 
ettekujutusega tunnetusprotsessist. Kui nähatähendabki teada, siison maailm 
lihtne, ta on oma olemuses selline, millisena ma teda näen, nagu ütleks 
iseendale see, kelle meelest tunnetusprotsess on sirgjoon indiviidi ja 
vaatlusobjekti vahel. Ja maailma üle otsustamise sirgjoonelisus ning 
ühekülgsus, mõtlemine puiste kategooriate abil rõhutab kõike fantastilist ja 
müstilist vormi — filosoofilises . määratlemises  olemusena, mida tegi Aristoteles. 
Nii tundub teadlasele, kes kaemuslikult maailma vaatleb, loomulikuna, et 
põhjus peab olema väljaspool seda asja, millele ta toimet avaldab. On ju 
alati nii, et kui midagi on vaja muuta, tuleb väljastpoolt jõupingutusi teha. 
Filosoofilises teoorias võib veendunult kaitsta mõistuse sõltumatust 
kogemusest, kuid seda visamalthakkab mõte korralduma nii, nagu «näeb 
silm», teiste sõnadega — teoorias ärapõlatud kogemuse järgi joondudes. Seepärast: 
«... algus ja põhjus peavad olema väljaspool neid asju, mille alguseks nad on, ja 
omama võimalust eksisteerida neist eraldatud kujul.»31 Tuleb välja loogiliselt 
ning rangelt: niipea kui vorm on olemus, algus ja eesmärk, niipea kui 
vormile allub mateeria passiivne ainelisus, poleta enam mateeria enese seesmine 
omadus. 

Hüvasti, «terve mõistuse» naiivne materialism! Maailm on taas kahestunud, kuivõrd 
aga see uus kahestumine on parem platonlikust kahestumisest — selle üle otsustagu 
spetsialistid. Meil aga jääb jälle üle vaid rõhutada: Aristotelese «vormi» müstika sai 


alguse klassiühiskonnale nii tavalisest ja loomulikust «sõna» ja «teo» vastandamisest 
teineteisele; see kinnistub teineteisest eraldatud, teineteisele vastuseatud üksiku 
(kogemuse, meeleliste muljete, nähtumuste) ja üldise (mõistuse, teooria, olemuse) 
alalises kokkupõrkamises. 

Nüüd võib Aristoteles vastata Platoni Sokratese küsimusele: teadmine on asjade vormi 
käsitamine. Kuid sel juhul peab teadvus (hing) ise olema vorm: sarnane tunnetab sarnast. 
Hinge ei saa käsitleda kui midagi iseseisvalt eksisteerivat. Veel rohkemgi — «peab 
tunnistama, et hing on potentsiaalselt elu poolt antud loomuliku keha olemus, 
omamoodi 

vorm. Olemus ongi sellise keha teostus (enfelehhia), seega [hing on] sellise 
keha lõpuleviimine.»32 

Hingel kui keha mittemateriaalsel vormil, olemusel cn tegemist asjade 
vormidega, selle otsitava üldisega, mis eksisteerib «peale üksikute asjade», 
kuigi ka «neis», ja tänu millele nad ongi just antud asjad, teatud kindlad 
asjad. «[Hing] peab olema kas need esemed või nende vormid; kuid esemed 
langevad ära, — ega hinges ei asu ju kivi, vaid [ainult] tema vorm. Seega 
on hing nagu käsi. On ju käsi tööriistade tööriist, mõistus vormide vorm, 
aisting aga meeleliselt tajutavate omaduste vorm.»33 Üleüldse on see 
suurepärane! Vaadake: «käsi on tööriistade tööriist»! Kõik tööriistad 
valmistatakse käega, kõik tööriistad on käe jaoks ja käsi nende jabks. See on 
üks poolus. Siin pole teadmist, teooriat ega mõistust. Siin on kogemus, mis 
põhineb aistingutel, meeleliselt tajutavate omaduste jäljenditel. Teisel poolusel 
on hing, mõistus. «Nagu käsi» eksisteerib hing vormide jaoks ja hõlmab 
kõiki vorme. Mõistus, hing on tunnetuse tööriist, mis opereerib asjade 
vormidega nii nagu käsi nende mateeriaga. Igal asjal on kaksipidine loomus: ta 
on vormistunu d mateeria. Seega ühendavad objektiivse maailma esemed endas 
kaht alget, siin nagu toimuks üldise (vormi) ja individuaalse (mateeria, millest 
vorm on eseme välja voolinud) ühtesulamine. Kui aga mateeria ja vormi «sulamit» 
tähelepanelikult vaadata, ei leia me silt veel üldise ja üksiku dialektilist samasust. 
Vorm lihtsalt «annab meelelistele asjadele igavese olemise» — niimoodi võib 
Aristotelese sõna-dega Platoni «ideede» kohta iseloomustada õpetust 
«vormidest». Peaaegu kõik Aristotelese argumendid, mis on suunatud maailma 
platonliku «kahestamise» vastu, on kehtivad ka Stageiralase enese suhtes. 
Aristoteles ei märka seda: talle näib, et kui ta ühendab esemes mateeria ja 
vormi, kõrvaldab ta olemuse ja nähtumuse, üldise ja üksiku, paratamatu ja 
juhusliku, ratsionaalse ja meelelise dualismi. Ent inimkeha «vorm» — hing, 
millel on tegemist asjade «vormidega», on objektiivselt samasuguses raskes 
olukorras kui Platoni «inimese idee», mis meenutab asjade «ideid». 

Hinge osaks jääb püüda tunnetada kõige üldisemaid «vorme», ja niisugust 
puhffilosoofilist tunnetust peab Arisloteles «kõige meeldivamaks ja kõige paremaks». 
Üldiste «vormide» poolt määratlevates lõpmatult paljudes «konkreetsetes vormides» on 
hingel niisama raske orienteeruda kui lõpmatult paljudes meeleliselt tajutavates 
omadusteski. Ja lõpuks viib «vormi» — mateeria poolt liikuma pandava ja juhitava 
iseseisva alge olemasolu Aristotelese paratamatult selleni, et ta eraldab «vormi» 
üksikutest asjadest, muudab «kõigi vormide» kõige üldisema «vormi» de- 


Apncrotenk, Meradnznra, lk. 50. 

ApncrTorteib, O aynie, Ik. 36. Sealsamas, Ik. 102 —1 03. 

miurgiks, loojaks, jumalaks, kellel on omaenda, mateeriast eraldi seisev eksistents. «Ja 
elu on talle kahtlematult omane: sest mõistuse tegevus on elu, aga tema on just nimelt 
tegevus; ning tema tegevus, nagu see iseenesest on, on kõige parem ja igavene elu. 
Seepärast me väidame, et jumal on elav olend, igavene, kõige parem, sest lakkamatu ja 
igavene elu ning eksistents on tema päralt: sest niisugune ongi jumal.»34 Nii lõpetab 
vana-kreeka õpetlane Aristoteles ja alustab teine, keskaegne Aristoteles, kelle teoloogilist 
autoriteeti kirikuisad ja skolastikud toetasid sajandite jooksul. 


2. Midagi «Miskist» 


Ent isegi keskaja süngeil aastail hõõgus ja hingitses teoloogilise skolastika külma tuha 
all juurdleva mõtte tuluke. Ja needsamad «neetud» tunnetuse ja hinge küsimused kerkisid 
nende ette, kes mõlgutasid mõtteid maailma ja jumala olemuse üle, selle üle, kuidas ja 
mida me teame. Aristotelese kommenteerija Porfürios, kes mõistis üsna täpselt tunnetuse 
põhilist vastuolu ja eksles Aristotelese udustes katsetes seda lahendada, tõstis üles 
järgmised küsimused: 1) kas sood ja liigid eksisteerivad iseseisvalt või eksisteerivad nad 
ainult mõtetes; 2) kui nad eksisteerivad, siis kas nad on kehad või kehatud asjad; 3) kas 
nad omavad omaette eksistentsi või eksisteerivad nad meelelistes esemetes ja nendega 
kõrvuti. 

On alles põhimõttelised küsimused! Nii et kus ja kuidas eksisteerivad sood ja liigid 
(ehk, nagu tollal öeldi, universaalid)? Meile juba põhimõtteliselt tuttavaid vastuseid 
andsid need, kes arvasid, et universaalid eksisteerivad reaalselt kas kui mingid üksikutele 
asjadele eelnevad ideaalsed alged (äärmuslik «realism») või kui asjades eksisteerivad 
asjade eneste «vormid» (mõõdukas «realism»). 

Esimeste vastuses tunneme hõlpsasti ära Platoni «ideed», teiste vastuses aga 
Aristotelese vastuolulise katse ühendada üldist ja üksikut, ideaalset ja materiaalset. 

Kuid Porfüriose küsimustele võib ka teisiti vastata: sood ja liigid, üldine kui niisugune 
— universaalid — ei eksisteeri reaalselt. Ei asjades, ei enne asju, ei peale asjade, «ei 
taevas ega maa peal» pole üldist, on vaid üksikud, erilised, kordumatud asjad. Ainuüksi 
inimteadvuses on olemas üldnimi, mille inimesed annavad üksikute asjade kogusummale. 
Selline vastus Porfüriose esimesele küsimusele välistab vajaduse vastata kahele 
järgmisele. Nominalistid (lad. nomen — nimi), nagu me näeme, avavad uue otsingute 
tee. Me ei hakka siin arutlema «äärmus- 


ApncroTtene, Meradnznxa, lk. 211. 

like» nominalistide üle, kes esimese hoobiga eitavad, et objektiivses tegelikkuses 
eksisteerib üldine, kuid «mõõdukate» nominalistide — kontseptualistide (Id. conceptus 
— mõiste) kohta tuleks siin mõni sõna öelda. 

Esimeses peatükis me õigupoolest juba käsitlesime nende seisukohta, kui rääkisime 
tunnetuse teel seisvast püramiidist. Kontseptualistid on selle esimesed ehitajad. Nende 


loogika, mis lööb nii kõvasti pähe, et paljud materialistid seniajani muud loogikat ei 
tunnistagi, baseerub kaemusliku filosoofia «graniifvundamendil». Esimene lähteprintsiip 
on see, et maailmas eksisteerivad ainult üksikud asjad. Naljakas ja absurdne on oletada, et 
elavate konkreetsete, reaalsete kasside kõrval on veel üks «kass üldse». Kõikidel kassidel 
on aga üldised korduvad jooned, omadused ja kvaliteedid. Oma meeleorganifega märkab 
inimene seda nähtavat kordumist ja nimetab seda esimese ettejuhtuva nimega. Indivi- 
duaalsete asjade kvaliteetide üldisus ei ole üldine kui niisugune, sest ta eksisteerib alati 
kui üksik: kõigil kassidel on saba, kuid ühelgi kassil pole mingit «üldist» saba, vaid on 
omaenda konkreetne saba. Universaal, üldine kui niisugune, eksisteerib seega ainult 
teadvuses kui nimi, millega meil seostub meenutus asjade korduvatest joontest. 

Kontseptualismi võitluses «realismi» vastu ilmnes keskajal ja hiljem teadusliku 
maailmavaate terve vastuseis maailma idealistlikule ja religioossele «kahestamisele». 
Meile on tänapäevalgi lähedased selle põhiteesid: maailm on üksikute asjade 
kogusumma; pole midagi puhtüldist peale inimese peas asuva mõiste; pole sugusid ega 
liike, mis eksisteeriksid iseseisvalt, indiviididest lahus. 

Me peame keskaja nominalismi kui materialistlikku suunda (tendentsi), mis astus välja 
Platoni «ideede» ja Aristotelese «vormide» taassünni vastu, oma liitlaseks. Veel enamgi 
— nominalismi mõju aitas läbi raiuda keskaja teoloogilise skolastika juuri ja valmistas 
ette pinda uusaja materialistlike õpetuste õitsengule. Meil aga on õigus esitada endale ka 
niisugune küsimus: kas nominalistid-kontseptualistid tegid selgeks või mitte, mis on 
mõiste? Kas nad vastasid või ei vastanud küsimusele, kuidas tekib mõiste inimese 
peas? 

Kahjuks oleme sunnitud vastama sellele küsimusele nii: ei, püstitanud 
püramiidi, nominalistid ainult peitsid selle alla teadmiste tekkimise prob- 
leemi. See põhjustas alatasa ägedaid diskussioone, mis paratama- 
tult kandsid selgelt väljendunud maailmavaatelist iseloomu. Sellest rää- 
gib kogu empirismi ja ratsionalismi vahelise võitluse ajalugu ning isegi 
fakt, et nominalismi printsiibid leiavad kasutamist tänapäeva idealistlikus 
semantilises koolkonnas. 

Meil pole võimalik jälgida järjekindlalt empirismi ja ratsionalismi vahelise võitluse 
arenemist kogu filosoofilise mõiste ajaloo vältel. Ja seda pole tarviski. Tarvitseb vaid 
sirutada käsi raamaturiiuli juurde ja võtta 

sealt huupi esimene ettejuhtuv köide, et veenduda: filosoofide tähelepanu keskpunktis 
on ikka seesama «mõistatus». 

Meile sattus pihku «Uus Organon» — autor Francis Bacon, filosoof, kes oli Marxi ja 
Engelsi sõnade järgi «inglise materialismi ja igasuguse kaasaegse eksperimenteeriva 
teaduse tõeline esiisa». Tema arvates on «meele d ilmeksimatud ja moodustavad kõigi 
teadmiste allika. Teadus on kogemusteadus ja seisab selles, et meelte andmete suhtes 
rakendatakse ratsionaalset .meetodi t».35 

Juba esimestest lehekülgedest peale veendume, et F. Baconlt huvitab ikka seesama 
küsimus: kuidas inimene omandab teadmisi. F. Bacon näeb ülesannet selles, et välja 
töötada mõtlemismeetod, mis kindlustab «kogemuse ja mõistuse võimete tõelise ning 
seadusliku ühenduse, mille uisapäisa ja äpardunud katkestamine ning lahutamine on 
tekitanud inimeste hulgas üldist segadust»,30 meetod, mis annab kindlad reeglid meelte 
ja kogemuse vigade parandamiseks ning asjade õigete mõistete omandamiseks. F. Bacon 


loob üksikasjaliselt selliseid reegleid, püüdes anda teaduslikule uurimistööle oskuse 
minna konkreetsete nähtustega, üksikute asjadega kogemuslikult tutvumiselt üle nende 
üldisele usaldusväärsele tundmisele. 

Niisama hästi kui vanaaja filosoofid nägi ta vastuolusid tunnetuses, mille all ta mõistis 
objektiivse maailma vaatlemist indiviidi poolt. «Meelte väär valgus», mis annab 
teadvusele seda, mis «kordab kogemuse liisku (juhust. — F. M.)»37, ei saa olla 
«vormide» (Baconi järgi — objektiivsete, asjadele enestele omaste olemisseaduste) 
usaldusväärse tunnetamise allikaks. «Suur teaduste taastamine», mis ta ette võttis, pidi 
lahendama vastuolu üksiku, konkreetse fakti kohta käiva teadmise ning üldise kohta, 
seaduse kohta käiva teadmise vahel. See oli juba klassikaline formuleering küsimusele, 
mille lahendamisel empirismi ja ratsionalismi loogika printsiibid nii järsult lahku läksid. 
Ent Baconi poolt väljatöötatud induktiivse uurimise loogikalised printsiibid põhinevad 
oletusel «näha tähendab teada». Kuigi inimene võib üksikute asjade hindamisel vassida ja 
eksida, teab ja mõistab ta midagi, kui tajub asju «meelte vääral valgusel». Kuidas? 
Tuginedes kontsepfualismi juba soliidsele traditsioonile, jagab Bacon täielikult selle 
gnoseoloogilist kreedot. Inimene näeb, mille poolest teatud loomad üksteisega 
sarnanevad ja teistest loomadest erinevad, ja seepärast on tal juba olemas mingid 
teadmised. Nimi, mis antakse sarnanevat ühendavale meelelisele kujundile, võimaldab 
rääkida ja mõelda üldistatud kujundist ja vajaduse korral seda silme ette manada. 
Järelikult pole probleem selles. Probleem on selles, et inimesed 

36 K. Marx ja F. Engeis, Religioonist, Ik. 47.36 D. E3koH, HOoBpiii 
OpraHnoH, C'onmakrH3, 1935, Ik. 83.37 Vt. D. Eoakon, Hosperii Opranod, lk. 81. 

lihtsalt ei oska kasutada sõnu.38 Sõnade tähenduse «halb ja võhiklik abstraheerimine» 
faktidest on see, mis Baconit kõige rohkem häirib. Inimeste oskamatust asju õigesti 
nimetada ja asjade nimesid õigesti kasutada nimetab ta «turuviirastuseks», kõige 
rängemaks kõigist viirastustest, mis segavad tunnetamist.39 Pole raske veenduda selles, 
et kuigi «teaduste taastamise» kogu paatos on suunatud metodoloogilise ülesande — 
lähteprobleem — esmafeadmise ning nime ja asja vahekorra probleem, olgugi ähmases 
vormis, ka inglise materialismi esiisa. 

«Suurem osa sõnu on tekkinud tavalise arvamuse pinnal ja jagab asjad masside 
mõistusele kõige arusaadavamat joont mööda,»41 märgib F. Bacon. «Massid» ei pea 
loomulikult kinni rangetest teaduslikest abstraheerimisreeglitesf, millest filosoof unistab 
ja mida ta luua püüab. «Massid» tuginevad oma otsesele arvamusele, sellele, mida nad 
näevad ja kuulevad, sellele, mida nad tajuvad. «Kõige suuremal määral aga johtuvad 
inimmõistuse möödalaskmised ja vead meelte tardumusest, küündimatusest ja 
petlikkusest, sest seda, mis ärritab meeli, eelistatakse sellele, mis kohe meeli ei ärrita, 
kuigi see viimane olekski parem . . . Meel on iseenesest mannetu ja ekslik, ning meelte 
avardamise ja terav-damise riistad ei maksa palju.»41 Seega sõltub sõnade tähendus, mil- 
ledega opereerivad teadvuslikud olendid, Baconi arvates nendest või teistest asjade 
välisle tunnuste üldistamise viisidest. Meelelised muljed on iseenesest puised, petlikud ja 
mannetud, neist ei piisa asjade tõelise olemuse tabamiseks. Kogu asi on selles, kuidas 
<jagada asju», s. 0. milliste tunnuste järgi eristada neid üksteisest ning ühendada 
sugudesse ja liikidesse, et nimed, sõnad vastaksid kõige paremini asjadele. Senini (kuni 
Baconini) toimus see stiihiliselt, läbimõtlematult, «masside» arvamuse kohaselt. Kui aga 


koostada täpsed tabelid «näidete andmise kohta mõistuse otsustada» ning metoodiliselt, 
järjekindlalt võrrelda, millistes asjades üks või teine omadus on alati olemas ja millistes 
alati puudub, märkides seejuures ka ära, mil määral teatud omadus ühes või teises asjas 
avaldub jne., võib lõppude lõpuks välja jõuda rangete teadus- 


38 D. Eakon, Hosprii OpramoH, lk. 117. 

39. Sealsamas, Ik. 0124. 

40 Sealsamas. 

41 Sealsamas, Ik. 121. Märgime, et F. Bacon näeb selgesti nii kaemuses antud 
kvaliteedi mifteühtimist asja olemusega, «vormiga», kui ka seda, et empiirilises 
otsustuses pole võimalik väljendada seda olemust: «Üldse on ainult jumalale (Vormi 
esitajale ja loojale) ning võib-olla inglitele ja kõrgematele mõistustele omane otsekohe, 
esimesel vaatemisel tunnetada vorme jaatavates otsustustes. See on muidugi kõrgem 
inimesest, kelle mõte kulgeb algul ainult Eitava kaudu ja alles lõpus, pärast 
igasuguseid erandeid, teostub Jaatavas» (lk. 233—234). 

49 

like teadmisteni selle omaduse kohta üldse kui vormi, kui seaduse, kui paratamatuse 
kohta. Teadmine tekib asjade meeleliselt tajutavate omaduste võrdlemise, üldistamise jne. 
tulemusena, ja kogu asi on selles, et üldistamis- ja abstraheerimismeetodid harmoonilisse 
teaduslikku süsteemi viia. 

Suurepärane! Ja ometi jääb meie kahtlus jõusse: kas kõige lihtsamgi teadmine asjade 
kohta võib sündida nende meeleliselt tajutavate omaduste üldistusena? Me kordame ikka 
ja jälle: mis sellest, et ma näen erinevatel esemetel sarnaseid omadusi, näen nende välist 
erinevust üksteisest, ega siis nende väline kujund mind neid tähistavat sõna mõistma 
pane. 

«Masside arvamus» ilmneb selles, et «kogemuse liisku», mis fikseerib mingi 
meeleliselt tajutava ja sõnaga tähistatud kvaliteedi alalist kordumist, võetakse kui 
teadmist selle kohta. 

Nõustumata «masside arvamusega», püüab Bacon leida tõelist teadmist näiteks selle 
kohta, mis on soojus, leida soojuse «vorm 1», seadust. Kuid ta ei märka, et ka kõige 
tavalisem arusaamine soojusest pole sõnaga tähistatav lihtne aisting. Ja isegi kui eeldada, 
et tavalised mõisted on lihtsalt meelelised tajud ja kujutlused, mida nimetatakse 
suhtlemise hõlbustamiseks sõnadega, siis pole probleem hoopiski mitte seal, kust Bacon 
teda otsib. Tavaline mõiste (aisting, kujund pluss sõna), näiteks soojuse mõiste võimaldab 
väljendada mõtet: «antud asi on soe». Kuidas aga teada saada, milline seadus («vorm», 
olemus — asi pole terminis) kutsub alati esile ühe ja sellesama (ainult intensiivsuselt 
erineva) soojuseaistingu?! Ja seejärel kõikvõimalikke soojuseais-tingu saamise juhtumeid 
analüüsida, võrrelda, üldistada jms. võin ma vaid niivõrd, kuivõrd mul on juba olemas 
mõisted «abstraheerimine», «võrdlemine», «analüüs», «põhjus», «nähtumus», «olemus» 
jms. Vaevalt et selliseid mõisteid võib pidada meeleliselt tajutavaks kvaliteediks, 
aistinguks või kujundiks, mille kohta on olemas sõna. Need võivad olla vaid kõlanud 
tunnetussümfoonia kokkuvõtteks, lõppakordiks. Tuleb välja, et enne kui hakata 
tunnetama seda, mis on antud meelelises kogemuses, peab indiviidil juba olema rikkalik 
arsenal loogik arelvi. Aga kust need tulevad? 

F. Bacon kurdab, et lihtsad sõnad («niiskus», «soojus» jms.) on abstraheeritud asjadest 
vääralt, ja nende tõega kooskõlla viimiseks pakub ta meile induktsioonimeetodit. Aga 


kuidas ning millest on abstraheeritud loogikareeglid ja induktsioonivõtted? Tugineb ju 
iga samm induktiivses uurimises graniitsele alusele — juba olemasolevatele üldistele 
mõistetele. Võib-olla on need mõisted «meeltevälist» päritolu? Mis siis ikka! Elagu 
ratsionalism! Sõna on ratsionalistidel! 

Vabandage — üks hetk! Enne kui proovida lahendada klassikalise empirismi sisemist 
vastuolu mitte vähem klassikalise ratsionalismi vahenditega, 

meenutagem meie oletust, et tavaline teadmine (mis tahes arvamus, kujutlus, mõiste) on 
lihtne kombinatsioon: tihti esinevast kvaliteedist saadav aisting pluss seda tähistav sõna. 
F. Baconile on selline oletus iseenesestmõistetav asi. 

Me nägime, milliste vastuoludeni see oletus välja viis. Kuid kas ta on 
tõene? Järgneme siin taas F. Baconile ja näeme, et kõige lihtsamagi sõna 
tähendus ei saa olla taandatav mälus püsivatele üldistele meeleliselt 
tajutavatele . kvaliteetidele. . «Võtame näitena ükskõik mis sõna (kas või 
niiskus) ja vaatame, kas selle sõnaga tähistatavad erinevad juhtumid on 
omavahel kooskõlas. Tuleb välja, et sõna niiskus pole midagi muud kui 
ähmane tähistus erinevatele asjadele, mida ei saamingil moel ühendada 
või kokku viia.»42 Baconi arvates on kogu asiselles, «et see mõiste on 
mõtlematult tuletatud ainult veestja tavalistest vedelikest ilma igasuguse 
vajaliku kontrollita.»43 Täpsema «tuletamise» meetodeid, mida ta pakub, me 
juba teame, need nõuavad hoopis abstraktsemate mõistete täpset tundmist, kui 
seda on niiskus. Kuid Bacon näeb ju niisama hästi kui meiegi, et «erinevaid 
asju, midaei saa mingil moel ühendada või kokku viia», tähistatakse sõnaga 
«niiskus». Mil viisil siis inimesed mõistavad üksteist, kui nad seda sõna lau- 
suvad? Isegi kõige tavalisemas sõnas, täpsemalt öeldes — selle tähenduses on 
tingimata selline «Miski», mis pole taandatav üksikutele aistingutele või 
kujunditele, mida mõistetakse ka siis, kui inimene ei jõua või ei saa 
põhimõtteliselt meelde tuletada oma meelelisi muljeid, ning mis peegeldab mitte 
niivõrd asjade välist pilti ja üksikuid omadusi, kuivõrd midagi meeltega 
tabamatut, mingit eseme või tema omaduse tähendust... Mis on see «Miski», 
mis teeb mõistetavaks tihtipeale täiesti erinevate asjade kohta käivad sõnad ja 
mida ei saa taandada meelelistele muljetele? 

Nagu näeme, ei too eemaldumine probleemist ja teesi «ma näen — järelikult tean 
midagi» usalduslik omaksvõtmine rahu. Meie «Miski» peidab ennast teatud ajani 
mitmesuguste paratamatuse, olemuse kohta käivate üldiste teadmiste usaldusväärsust 
garanteerivate loogikameetodite otsingute taha, et siis parajal momendil endast valjusti 
teatada: «Mis te nüüd, head härrased! Te jätsite kahe silma vahele tükikese üldist 
teadmist, mis pole taandatav konkreetsele meelelisele muljele kõige lihtsamas ja 
harilikumas mõistes «soojus», aga tahate seletada hüpet empiiriliselt väitelt, «see on soe» 
termodünaamika teise seaduse tundmisele! Te tahate leiutada matemaatiliselt täpset 
meetodit, mis võimaldab konkreetsetelt kogemuslikelt vaatlustelt üle minna teoreetilistele 
üldistustele, ega näe seda, et isegi kogemuslik fakt võib olla formuleeritud teie poolt 
mõistetes, mis kõik sisaldavad juba mind, s. r>. 

42. D. EBarkonH, Hoseri OpramoH, Ik. 125. 

43 Sealsamas, Ik. 126. 

«Miskit», mis pole sama mis teie meelelised muljed ja mis on kõigile mõistetav kui 
paratamatu üldine tähendus, aga mitte kui väline pilt või kujund. Selle eest te saate veel 
ratsionalistide käest, kes vähemalt tunnetavad mind, teavad, et «näha ei tähenda veel 
mõista», et mõista võib ainult siis, kui tehakse tegemist minuga. Te tahate mõelda õunast 
kui aistingute kompleksist, mille jaoks on olemas sõna, mõistes «puuvili» aga leida äkki 
seda paratamatut ja üldist, mida teie arvates pole meelelistes muljetes... Kuid, oodake, 
tuleb George Berkeley, ta maksab minu eest kätte, ta ütleb: «Ah nii! Järelikult õun on see, 
mis on antud aistingutes, ja ainult, nii et mida te õieti teate õunast peale oma aistingute? 
Tähendab, õuna kui niisugust, mis pole aisting, polegi olemas; tähendab õun ja koos 
sellega kogu maailm on vaid meie aistingud!» Aga Hume, aga Kant, aga...» 

Paljugi võiks öelda meie «Miski»... Kuid me kavatseme ilma tematagi 
sedasama teha. 

Matemaatiliselt täpset meetodit, mis garanteerib üldiste ideede usaldusväärsuse ja 
tugineb kogemusele, otsis ka Thomas Hobbes. Pole raske märgata, arutles Hobbes, 
üksteisele pidevalt järgnevate nähtuste teatud sõltuvust. Üks neist võib siis olla teise 
endeks. Näiteks hoiatab pilv meid vihma eest. Pilv on vihma tähistus. Toidu lõhn on 
samuti tähistus. Tähistuste abil inimene mitte üksnes et taastab mälus varasemaid muljeid 
ja mõtteid, vaid ka informeerib neist teisi inimesi, Hobbes arvab, et sellisel juhul on 
parem nimetada tähistusi märkideks. Asi on selles, et tähistus on niisugune informatsioon 
asja kohta, mida inimesed saavad asjadelt enestelt. Teine asi on märk — eriline tähistus, 
mida inimesed kasutavad informatsiooni vahetamiseks. Märk on omamoodi tähistuste 
tähistus (signaalide signaal). Kui te ütlete lihtsalt «vihm», on see tähistus-nimi, mille 
inimesed on suvaliselt andnud atmosfäärinähtustele. Kui te kasutate teatud järjestuses 
mitut nime: «Täna öösel sadas vihma», siis te kasutate nelja nime juba märkidena, sest te 
annate edasi teatud kindlat informatsiooni, mis tähistab midagi, mitte aga lihtsalt nimetate 
nimepidi mingit nähtust.44 Siit tuleneb Hobbesi kategooriline definitsioon: 


44 See Hobbesi seisukoht on väga tähtis. Tõepoolest, sõna omandab tähenduse ja 
tähistab midagi konkreetselt vaid teatud kontekstis. Kujutage ette, et keegi avas just ukse 
ja teatas teile: «Käik.» Hobbesi järgi on see sõna iseenesest vaid nimi ja see ei ütle veel 
midagi. Tõepoolest, mille «käik», missugune «käik», kuhu see «käik» viib — mitte 
midagi ei saa aru. Teine asi on, kui loete raamatust lauset: «Maa-alune käik viis... » jne. 
See on juba märk, ja me saame aru, et siin on sõnal «käik» täiesti kindel tähendus. 
Kontekst ei pea tingimata keeleline olema, ta võib olla ka mõtteline, ta võib olla antud 
teatud situatsioonis. Näiteks te viibisite Botvinniku ja Petrosjani vahelisel matsil. Seni kui 
maailmameister mõtles oma järgmist käiku, anaiüüsisite teie kujunenud positsiooni. Äkki 
müksas naaber teid küünarnukiga ja sosistas: «Käik.» Teile on kõik selge: Botvinnik 
tegi käigu. 

«Kui inimkeele häälikud on seotud nii, et nad moodustavad mõtete märke, siis neid 
nimetatakse kõneks, nende üksikuid osi aga nimedeks.45 Nüüd on paras aeg juhtida 
tähelepanu Hobbesi peamisele mõttele, mis meie esituses senini ähmane oli. Inimkeele 
häälikud on mõtete, kujutluste ja elamuste tähistused. Nende abil me tuletame ise meelde 
ja teatame teistele seda, mida on tajutud, üle elatud, läbi mõeldud. Kuna aga «nimede 
põh'used on needsamad mis meie ku'utluste põh'u-sedki»46, — .asjade reaalsed 
omadused, siis käivad nimed ka asjade eneste kohta. Siin me näemegi kontseptualismi 


tõelist loogikat, loogi -kat, mis ühest küljest on küllaltki veenev, et rahuldada sajandite 
vältel kõiki «terve mõistuse» ngudmisi, teisest küljest aga mille lähteseisukoht satub 
lahendamatusse vastuollu edasise arutluse käiguga. Kui inimene tajub vahetult asja, 
objekti või nähtust, pole tal vajadust märkide järele. Objekt räägib ise enda eest ja ta on 
teda vaatlevale indiviidile küllalt selge. Kogu asi on selles: mitte unustada oma muljeid, 
säilitada neid mälus.47 Sellepärast taipaski «silmapaistva mõistusega inimene» märkide 
tähistustega tähistada oma muljeid ja mõtteid, mis tal tajumisel tekkisid. Et kõik tema 
teadmised koos temaga ei sureks, andis ta nendest tähistustest edaspidi teada ka teistele, 
seega said neist märgid ja viiduna seosesse konkreetsest esemest saadud konkreetse mul- 
jega — nimed. 

Kas ainult? Fikseerib ju iga sõna mitte niivõrd nähtuste väliseid, korduvaid, meeleliselt 
tajutavaid omadusi, kuivõrd üldist tähendust. Mismoodi? Mispärast saab meeleliselt 
tajutavate nähtuste olemust iseloomustada ainult nimede abil, mis ei tähista üksikuid, 
tajus «täiesti selgeid» asju, vaid terveid esmaste nimede rühmi (sugusid, liike)? Vastavalt 
kontsep-tualismi loogikale peavad ju muljed konkreetsetest, meeleliselt tajutavatest 
lehmadest olema juba mõningane teadmus, millele nimi «lehm» enam midagi juurde ei 
anna. Konkreetse lehmaga tutvumisel teab inimene, et see lehm toidab oma vasikaid 
piimaga. Mida uut pakub väide «lehm on imetaja?» «Imetaja» on lihtsalt nime nimi, mis 
tähistab juba teadaolevat (mitte rohkem!). 

Hobbes nii ütlebki: otsustus «inimene on elusolend» on tõene ainult seetõttu, et 
inimestel iuli kunagi pähe anda need mõlemad nimed ühele ja samale asjale.48 Nende 
ühendamine otsustuses koopula «on» abil ei anna midagi juurde teadmisele inimesest 
ning on tõene niivõrd, kuivõrd need mõlemad käivad ühe ja sellesama asja kohta. Kui see 
aga nii On, Siis mispärast me püüame defineerida (näiteks lähima soo- ja liigierine-vuse 
kaudu) oma sõnu ja mõisteid? Mispärast teadus ei rahuldu sellega, 

45 T. To66c, M36p. cou., Mocrsa-JlennHrpan., Tocn3znaT, 1926, Ik. 13.4G 
Sealsamas, Ik. 25. 

47 Vt. Sealsamas, Ik. 14. 

48. Sealsamas, lIk,. 27. 

et «niigi on kohe selge»? Miks ta püüab tungida olemuseni, avastada põhjusi, mõista 
veel midagi peale selle, mis silma hakkab? Kõik needsamad «saatuslikud» küsimused . 


Ja viimane, kontseptuaüsmi jaoks kõige raskem küsimus: mida reaalset tähistavad 
nimed «olemus», «põhjus», «paratamatus» jms.? Nende nimede abil ehitatakse üles 
teadusalane teadmine, nende abil otsib Hobbes ise matemaatiliselt täpset 
tunnetusmeetodit... Kuid need ei tähista ju, ning oma loomu poolest ei saagi tähistada 
ühtesid või teisi meelelisi muljeid või esemeid. Aga mida nad siis tähistavad? Igasuguse 
teadmise aluseks on tajude ja kujutluste kujundid,49 kirjutab Hobbes; inimene annab 
neile nime. Ja kõik? Kas kogu Hobbesi-eelne filosoofia ajalugu tõesti asjatult piike 
murdis, uurides keskendunult, kuidas inimene tunnetab kujundite varjatud olemust ja 
mida see olemus endast kujutab? 

Ei, nähtavasti mitte asjatult. Sest ka ju Hobbesil osutuvad «tajude ja kujutluste 
kujundid» lõppude lõpuks mitte selleks, mis «loodusele kõige paremini teada on»! 
«Meile kõige paremini tuntud asjade all peame mõistma asju, mida me tajume 
meeleorganite abil; loodusele on aga kõige enam teada sellised esemed, mida 


tunnetatakse mõistusega.” Tunnetatakse, aga kuidas? Vaat milles on küsimus! Õpetus 
nimedest sellele vastust ei anna. Ja tõepoolest, «esemed, mis loodusele kõige paremini 
teada on» ja «mida tunnetatakse mõistusega», s. 0. asjade olemused, põhjused, nende 
olemise paratamatus, on nimede teooria seisukohalt vaid märgid, mis tähistavad meie 
mõtteid konkreetsetest esemetest. Seepärast ei saa ka ruum ja aeg Hobbesi järgi olla asjad 
ise. Kuigi meie ruumilised kujutlused tekivad asjade mõjutusel, eksisteerivad ruum ning 
muide peaaegu kõik teisedki aktsidentsid (5. 0. «vormid, mille all keha ennast meile 
esitab») kui niisugused vaid inimese teadvuses. Näiteks kirjutab Hobbes aja kohta: «... 
peab samuti tunnistama, et aeg ei eksisteeri asjades iseeneses väljaspool meid, vaid ainult 
meie mõtlemises.»51 

Progressiivse õpetlase väiteid, kes pühendas kogu oma jõu usaldusväärse 
tunnetusmeetodi otsingutele, ei tohi samastada nende filosoofide teooriatega, kelle 
ideoloogilised, maailmavaatelised seisukohad vastasid hoopiski mitte progressiivsete 
ühiskondlike jõudude huvidele. Viimastele oli aistingute ja ruumilis-ajaliste 
kaemusvormide subjektiivsus komistuskiviks. Sellest sai nurgakivi teooriale, mis võttis 
teaduselt võimaluse tunnetada asjade olemust. Hobbesil on aga sellised järeldused 
kontseptualistliku tunnetusteooria puhtloogiline tagajärg, milles ta ei taha näha tõket teel 
tõe tunnetamisele. Jah, nagu ütleks ta, ruum ja aeg pole asjad, vaid meie kujutlused 
asjadest. Kujutlused aga tekivad teadvuses täielikus vastavuses 

49 Vt. T. To66c, MW36p. cou., Ik. 48.so Sealsamas, Ik. 49.31 Sealsamas, Ik. 
67. 

asjade selliste objektiivsete kvaliteetidega nagu suurusja liikumine. Ruum ja aeg on 
mõistuse tööriistad, mille abil me tunnetame asju, ja tunnetame neid Õigesti. Seega pole 
Hobbes mingil juhul Kanti eelkäija, kui rääkida maailmavaatest, järeldustest, mida 
kumbki on teinud püramiidi poolt dikteeritud loogikast. Mis aga puutub loogikasse 
endasse, mis viib vältimatu järjekindlusega olemuse ja nähtumuse, üldise ja üksiku, 
paratamatu ja juhusliku, mõtlemise ja aistingu eraldamisele teineteisest, siis selles suhtes 
läks Hobbes tõepoolest seda teed, mida mööda hiljem Kantki läheb. Nad jõudsid välja 
erinevale seisukohale, kuid siin pole asi enam niivõrd loogikas, kuivõrd muudes 
asjaoludes, mille hulgas pole just viimasel kohal ideoloogilist laadi põhjused. 

Hobbesi varal võib selgesti näha, et ettekujutus tunnetusest kui «sirgjoonest», mida 
mööda välismaailma esemed mõjutavad passiivselt loodust vaatleva inimese mõistust ja 
südant, ei seleta neile, kuidas mitmekesiste individuaalsete muljete meeleline, kujundiline 
maailm muutub abstraktseteks üldisteks mõisteteks, kus peitub teadmine selle kohta, mis 
on «loodusele kõige paremini teada», — tema seaduste, olemuse ja olemise paratamatuse 
kohta. 

«Loodusele kõige paremini teadaolev ja mõistusega tunnetatav», nagu lugeja 
arvatavasti märganud on, ongi meie «Miski». Hobbes ei suutnud vastata 
küsimusele, kuidas see mõistusele teatavaks saab. Aitab nüüd Hobbesist. Meid 
ootavad uued otsingud, uued nurjumised. Sama küsimus on Rene Descartes'i 
tähelepanu keskpunktis. Viimase õnnetus on selles, et ka temale näib tunnetus 
eelkõige kaemusena. Ülesandeks on välja töötada meetod, mille abil 
inimmõistus võiks usaldusväärselt otsustada «ettetulevate esemete» üle. Kuidei 
iseenesest meeled ega aistingutes korduvate (asjade) kvaliteetide üldistus või olla 
usaldusväärselt tõene. Isegi omaenda keha aisting on mõnikord petlik: ega siis jala 


kaotanud inimesed muidu räägi, kuidas nad vahel äkki selgesti tunnevad valu . 

puuduva jala varvastes. Teiselt poolt seesama «Miski», mis nagu äkitselt saab 
mõistetavaks, kui vaid esemele üksainus pilk heita, kui vaid kord eseme nime 
lausuda, ei või olla lihtsalt eseme meeleline, väline pilt, tema eriline, juhuslik omadus. 
See mõistusega tabatav «Miski» on selge, «meelte väära valguse» poolt 
fuhmistamata paratamatu olemus. Nähtavasti tuleb selleks, et teada saada, mil 
moel mõistus võib haarata olemust, kahtluse alla seada kõik tunnetusvormid ja 
-vahendid, kõik, millest inimese arvates piisab teadmiste omandamiseks, — ja 
lõppude lõpuks leida see, milles on võimatu kahelda, mis on iseenesest parata- 
matult usaldusväärne. Järeldus, millele Descartes tuleb, ei vaja üksikasjalisi 
kommentaare: ma võin kahelda kõiges, isegi selles, et mul tõepoolest on keha, mida 
ma aistin, kuid ei saa kahelda selles, et ma kahtlen, järelikult mõtlen, kui ma 
aga juba mõtlen, järelikult olen olemas. «Cogito, ergo surn» (ma mõtlen, 
järelikult ma olen olemas) — kas see teadmine 

vajab mingjfcl tõestusi? See on antud mulle koos minu eksistentsiga, minu olemasolu 
faktiga. See teadmine on täpne, selge, intuitiivne. Ma sünnin maailma koos selle 
teadmisega, ning koos minuga ilmub see teadmine ja muud selletaolised kaasasündinud 
ideed. Jah, mul on hinges midagi, mis avaneb mulle mitte asjade vaatlemises, mille, 
usaldusväärsus pole tingitud sellest, et ma näen. Siin ei saa kuidagi teisiti, kui peab veel 
ühe tsitaadi esitama! 

«Võtame näiteks selle vahatüki. Ta on just äsja tarust võetud ja on veel magus 
meest, mida ta sisaldab; tas on veel midagi alles lillede lõhnast, millelt ta on 
korjatud; tema värvus, tema kuju ja tema suurus on selgelt nähtavad; ta on kõva, 
külm ja elastne, ja kui teta pihta koputate,, on kuulda heli. Lõpuks on temas 
olemas kõik tunnused, mille järgi võib kindlalt ära tunda keha. Aga sel ajal 
kui ma seda räägin, asetatakse ta tule lähedale: temasse jäänud maitse kaob; lõhn 
aurab ära; värvus muutub; kuju hajub; suurus kasvab; ta muutub vedelaks, 
sulab üles; teda saab vaevalt kätte võtta ja ta ei too kuuldavale mingit heli, 
ükskõik kui palju ta pihta lüüa. Kas on mulle jäänud pärast seda seesama 
vaha? Peab tunnistama, eton: keegi ei kahtle selles, keegi ei otsusta teisiti. 
Kuid mis oli siis selles vahatükis nii täpselt teada (mis sunnib meid arvama, 
et muutunud vaha on ikkagi vaha? Mis on see omadus, mis pole temas muutunud? 
— F. M.)? Muidugi ei võinud see olla midagi niisugust, mida võis märgata 
meelte abil, sest kõik, mis on temas kättesaadav nägemisele, kuulmisele, 
kompimisele, haistmisele ja maitsmisele, osutus muutunuks, kuna vaha on 
endiselt seesama... Järelikult tuleb nõustuda, et ma ei suuda tabada kujutlusega, 
mis see vahatükk niisugune on, ja et ainult minu mõistus tabab selle ära.» Ja kohe 
seejärel järeldus: «... Kuid seejuures tuleb kindlasti märkida, et minu arusaamine ei 
moodusta hoopiski ei nägemist, ei kompimist, ei kujutlust ega ole neid 
kunagi moodustanud, kuigi see enne tundus nii olevat; kuid see moodustab ainult 
äranägemise mõistuse abil...52 Siin ta nüüd ongi, see meie «Miski». Kõik 
meeleliselt tajutav vahas muutus, alles jäi «Miski — vahajäi vahaks, 

Meie ees on mingi ese. Iseenesest on ta ühtne tervik, ta ei koosne oma kvaliteedist. 
Need on talle kui tervikule paratamatult omased ja ühtki neist ei saa selles esemes teistest 
eraldada. Meie intellekt mõtleb igaüht neist eraldi ja isegi enne, kui omab «võimalust 


rääkida sellest, et nad kõik asuvad ühes ja samas asjas».53 Eseme sellised «osad», nagu 
liikumine, ulatuvus, kuju jms., on intellekti jaoks midagi lihtsat, mida ei saa enam edasi 
jagada. Intellekti jaoks lihtsates asjades (Descartes'il) tunneme hõlpsasti ära üldise, 
paratamatu, olulise, «loodusele kõige tuntuma» ja mõistusega tabatava. Descartes 
nagu tema eelkäijadki näeb selgesti, 

52 P. Hekapr, M36p. nponzs., TocnonmTnznaT, 1950, Ik. 347 — 348. e 
Sealsamas, Ik. 127. 

et lihtsate ja üldiste mõistete abil me tunnetame konkreetseid, üksikuid, reaalseid 
objekte, et just nimelt nemad juhivad teadvust ja suunavad kogemust. Aga mis kombel 
mõistus nad omandab — see teatavasti valmistab filosoofidele ületamatuid raskusi. 
Descartes'ile on selge, et vaatlemise protsessis on meeleliselt antud asjadest võimatu 
abstraheerida nende lihtsat, kuid oluliselt paratamatut omadust. See tabatakse tänu sellele, 
et mitmed ideed, mille abil meie mõistus tunnetab asjade olemust, sünnivad koos 
mõistuse endaga meid loonud armsa — looja tahtel.54 

Ja kuna ainult issand jumal võib meile seletada, mismoodi ja kust on võetud tema poolt 
sündivasse teadvusse pandud lihtsad, täpsed ja selged ideed, siis jääbki üle loota vaid 
jumala tublidusele. Jumal kui tõesuse tagaja, jumal, kes ei või olla petis — millist sünget 
keskaja hõngu hoovas äkki nendest «metafüüsilistest arutlustest». Descartes'i jumal ei 
püsinud tõeliselt filosoofilisel, spekulatiivsel, metafüüsilisel kõrgusel. Ta segunes ja sulas 
ühte teoloogilise Seebaotiga ega selgitanud meile, kes me ei usu jumalasse ega kuradisse, 
mismoodi küll mõistus saab teadmisi üldisest, paratamatust ja olulisest. 

Descartes omistab hingele (intellektile, mõistusele, teadvusele) võimet tabada muutliku 
välisilme taga stabiilset olemust tänu jumala poolt antud, kaasasündinud üldistele 
ideedele. Isiksuse teadvus saab isiksusest enesest ja tema kogemusest sõltumatu 
«valguse», omaduse, võime, mida oleks raske seletada, kui jumalat appi ei võtaks. 

Teadusalane teadmine ei võinud rahulduda vihjega looja heategudele ja jätkas oma 
otsinguid. Suurel inglise materialistil John Locke'il tuleb pärast Descarfes'i kõike otsast 
alustada. Locke'i põhjapanevas klassikalises töös «Essee inimmõistusest» on kohe 
alguses selgelt üles tõstetud «meie» küsimus»: kuidas ideed (mõisted) tulevad hinge?55 
Just nimelt tulevad, mitte aga ei asu seal sündimisest saadik — selles on Locke 
veendunud. Järjekindlalt, tõttamata analüüsib ta kõikvõimalikke argumente 
kaasasündinud Ideede kasuks ja heidab need ükshaaval kõrvale kui paikapidamatud. Kõik 
teadmised on olemas kogemuses, kõik nad tulevad vaid kogemuse kaudu, mõistuses 
poie midagi, mida poleks ini- 


54 — Väga huvitav oleks spetsiaalselt uurida seda osa, mida etendab 
Marxi-Engelsi filosoofias Descartes'i jumal, samuti Spinoza jumal ja mis 
tahes muu «filosoofiline jumal». Selline spetsiaalne käsitlus oleks meie 
eesmärgi huvides üpris tähtis. Kuid me oleme sunnitud piirduma paari- 
kolme sõnaga. Tähtis on rõhutada, et universaalne, mitteisikuline, Jga 
üksikisiku suhtes objektiivsena eksisteeriv teadvus (jumal), mis annab ini- 
mese mõistusele erilise, individuaalsest kogemusest sõltumatu teadmise, 
pole midagi muud kui kaemusliku gnoseoloogia poolt müstifitseeritud 
ühiskonna teadvus ehk ühiskondlik teadvus. 


55 x. Jlokk, M36panmneie (purrocodckne nponzBenennt, T, 1,Cormkrn3, 1960, 
Ik. 75. 

mese isiksuse aistingutes, vahetus kogemuses. Isikuline, individuaalne teadvus (aga 
missugune see võiski veel olla, eks ole ju?) täieneb teadmistega isiklikus, individuaalses 
kogemuses sel viisil, et meie meeleorga-nid tutvuvad välismaailma esemetega. 

Locke kirjeldab klassikaliselt meile juba nii tuttavat püramiidi.56 Kuid ei märka selle 
kõrguselt sedasama «Miskit», mis on olemas igas nimetuses, igas idees, igas terminis. 
Descartes'i «eksperimenti» vahaga ei saa ignoreerida, sest ratsionalismi loogikas on oma 
«ratsionaalne tuum». Locke'i eelkäijate F. Baconi ja T. Hobbesi filosoofia vastuolud 
nõuavad omakorda samuti lahendust. Ja Locke seletab mõistuse võimet tabada 
meeleorganitega mittetajutavaid asjade üldisi, paratamatuid ja olulisi omadusi järgmiselt: 
mõistusel, mis saab meeleorganitelt kõik teated asjade kohta, on eriline sisemine võime 
hinnata oma aistinguid, registreerides ja klassifitseerides neid. Mõistuse suhe sellesse 
oma võimesse on reflektsioon, mis võimaldab omada ideid, mida ei saa kogemusest. See, 
mis sundis Hobbesi pidama aktsidentse mitte asjade omadusteks, vaid meie mõistuse 
omadusteks, sunnib ka Locke'i saama ideid, mis oma üldisuse ja paratamatuse tõttu 
organiseerivad ja suunavad isiksuse kogemusi, vahetult sellest, et mõistus tunnetab 
omaenda võimeid. 

Läinud 1688. aastal klassikompromissile poliitikas, läheb Locke teadusliku uurimise 
loogika mõjul ka filosoofias kompromissile ratsionalismiga. Sisemise seaduse 
halastamatusega sunnib see loogika teadlast nii või teisiti hindama seda fakti, et 
üksikisiku teadvuse tegevust suunavad ja organiseerivad sellised ideed, mida ei saa ära 
seletada tema isikliku meelelise kogemuse analüüsiga. Selle jaoks, kes näeb teadvuses 
indiviidi loomulikku, looduslikku andi, ei ole mitmete «mõistuse võimete» mittemeeleli- 
sus ja suhteline sõltumatus kogemusest seletatav teisiti, kui et temas võib «avastada» 
kaasasündinud, talle immanentseid, aprioorseid omadusi. Seda, et Locke'i refleksioon 
kujutab endast katset põhjendada selliste ideede olemasolu mõistuses, mis pole 
omandatud vahetult isiksuse meelelises kogemuses, hindasid vääriliselt kõik Locke'i 
kritiseerijad ja eelkõige tema peamine oponent Leibniz. Kaitstes Descartes'i teesi, et meie 
teadvuses on olemas kaasasündinud ideed, väites, et inimese teadvus ei saa olla 
sündimisel tabula rasa (puhas tahvel), kirjutab Leibniz, et Locke'i reflektsioon «pole 
midagi muud kui tähelepanu, mis on suunatud sellele, mis meis peitub, ja meeled ei anna 
meile üldse seda, mida me juba endaga kaasas kanname. Kui see nii on, kas võib siis 
eitada, et meie vaimus on palju kaasasündinut, kuna me oleme niiöelda iseenesele kaasa 
sündinud, ja et meis on olemas olemine, ühtsus, substants, kestus, muutus, tegevus, 
taju (perception), rahuldustunne 


AJK. AOKK, HsopaHHbie $HA0COdpcKHe npoHSBeAeHHH, T.1,1k. 176 —1 

ja tuhandeid muid meie intellektuaalsete ideede atribuute?» 

«Seepärast,» jätkab Leibniz, «ma kaldun arvama, et meie autori (Locke'i — F. M.) 
vaated selles küsimuses ei erine sisuliselt minu vaadetest või õigemini üldtunnustatud 
vaadetest, kuna, kui ta tunnistab meie teadmiste kaht allikat — meeli ja 
refleksiooni.»37 


Ähmastele refleksiooni-ideedele ei tulnud suur materialist-sensualist sugugi 
mitte juhuslikult! Igast filosoofia ajaloo õpikust võime lugeda, et Locke ei olnud 
järjekindel: ta oli materialistlikul seisukohal, et teadmised pärinevad aistingutest, 
kuid sealsamas rääkis meie hinge isetegevuse vaatlemisest (see aga ongi 
refleksioon), hinge, mis saab sel moel aistingutes puuduvaid ideid. Mis 
tähendab olla järjekindel, seistes kontseptualistliku = puramiid] 
«graniitvundamendil»?! — Võib-olla - oleks Locke pidanud ennast «terve 
mõistuse» argumentidel uinutada lastes lihtsalt püramiidi taha peitu pugema, 
mitte nägema kõiki neid raskusi, millega põrkasid kokku Bacon ja Hobbes, 
mitte tundma, et Descartes'i loogikas on midagi, ja... jonnakalt kinnitama: 
mõistuses pole midagi, mida varem poleks olnud -aistingutes. Kui Locke'i 
järjekindlus oleks pidanud ilmnema selles, siisei maksa unustada Berkeley 
«järjekindlust», kes «kasvas välja Locke'st» ja «samuti» heitis kõrvale tema 
refleksiooni ning tõestas, et seljuhul pole intellektis tõesti muid teadmisi kui tead- 
mised meie endi aistinguist. Seda kaemusliku materialismi «raudset loogikat» 
peavad meeles pidama need, kes veel praegugi jagavad Locke'i sensualistlikke ja 
kontsepfualistlikke põhimõtteid, tõsi küll, hüljates seejuures ebajärjekindlalt 
sissetoodud refleksiooni kui järeleandmise idealismile. (Siin oleks muidugi 
täpsem öelda ratsionalismile, kuid nende jaoks, kelle arvates materialism ongi 
kontseptsualism, on igasugune taganemine viimasest pööre idealismi poole.) 
Andestagu lugeja meile selle paradoksi, aga kuivõrd järjekindlam 
(seaduspärasem) on Locke'i järjekindlusetus väitest «näha tähendab teada»! 

Kõige sellega tahame viia lugeja mõttele: Locke'i «Esseede» vastuolu on Marxi-eelse 
tunnetusteooria põhiline, sisemine vastuolu ja seega muutub Locke'i kui üksiku filosoofi 
gnoseoloogilise õpetuse ebajärjekindlus just nimelt gnoseoloogia kui teaduse objektiivse 
arenemise järjekindluseks. 

Tänapäeval pole see mõte kaugeltki mitte enam uudne. Seda kohtame paljudes 
filosoofilistes raamatutes. Nii näiteks kõlab see selgesti E. V. Iljenkovil. Iseloomustades 
Locke'i kui niisuguse tunnefusekäsituse «klassikut ja süstematiseerijat», mille puhul «asja 
kujutatakse selliselt, et indiviid saab algul üksikuid meelelisi muljeid, siis abstraheerib 
näit induktiivselt midagi üldist, nimetab seda sõnaga, seejärel aga asub selle 

üldise suhtes «refleksiooni» positsiooni», märgib E. V. Iljenkov, «et «individuaalse 
teadvuse ühiskondlik-inimlik loomus, mida see teooria ei lase sisse ukse kaudu, poeb 
sinna aknast. «Refleksioon», s. 0. vaimse tegevuse produktide ja nendega tehtavate 
operatsioonide käsitlemine ... toob kohe päevavalgele tõsiasja, et nendes produktides 
peitub teatud resultaat, mis pole põhimõtteliselt seletatav kitsalt isikliku kogemuse varal. 
Kuivõrd aga ühiskondlik-inimlik kogemus on siin tõlgendatav ainult järjest korduva 
isikliku kogemusena, üksikute kogemuste Hhtsa summana (aga mitte kogu inimkultuuri 
ajaloona), sedavõrd hakkavad kõik teadvusevormid, mis on küpsenud kultuuri raske ja 
vastuolulise arenemise käigus, näima üldse kogemuse varal mitteseletatavatena, 
kogemuse-eelsetena — «aprioorsetena». Individuaalsest kogemusest ei tulene nad 
paratamatult mitte kuidagi, kuid determineerivad seda kogemust üliakfiivselt, määravad 
ära selle kulgemise vormi».58 


3. Millisel juhul on Kantil õigus! 


Mis on need «teadvusevormid, mis on küpsenud kultuuri raske ja vastuolulise 
arenemise käigus»? Senini me rääkisime sellistest igaühele esimesel pilgul mõistetavatest 
teadvusevormidesf, nagu minu taju asjadest, minu kujutlus nendest ja lõpuks minu 
teadmine (mõiste) nende olemuse kohta. 

Kui teadvus, kui kordumatu «mina» on looduse and, ilmale tuleva inimese kõige 
loomulikum omadus, omadus, mis moodustub nende tajumis-organite kogutoimest, mis 
loodus on mulle andnud, siis on minu «mina» kujunemine, minu teadvuse kujunemine 
minu individuaalne «ajalugu». Muidugi olen ma nii mõndagi saanud ka ühiskonnalt: 
mind on õpetanud inimesed, nad on jutustanud mulle sellest, mis on avastatud 
aastasadade jooksul. Ajaloo poolt talletatud teadmised on mind rikastanud, on täiendanud 
(ja olulisel määral!) minu intellektuaalset pagasit, kuid kas tõesti selleks, et mõista, 
kuidas ma tunnetan, kuidas ma omandan teadmisi, on tarvis rääkida ühiskonnast? Kas 
minu teadvuse vormid pole mitte samad mis neilgi inimestel, kes lõid kunagi kultuuri 
ajalugu? Kas minu silmad näevad või minu kujutlused tekivad teistmoodi? Nii et kas 
maksab pärast seda rääkida mingitest «teadvusevormidesf», mis pole küpsenud minu 
individuaalse elutegevuse protsessis, vaid «kultuuri raske ja vastuolulise arenemise 
käigus»? 

Niisiis ei taha me kuidagi loobuda mõttest, et minu «mina» mõistatus on 
minus endas... 

58 3 B MIEEHKOB. J[nanekTHKa aõcTpakTHOro KOHKpETHOro B «KanmTastle» Maprca, 
AH CCCP, 1960, Ik. 16—17. 

Aga kuidas on siis lood meie «Miski ga», mis on olemas igas mõistes, kuid pole 
põhimõtteliselt taandatav eseme meeleliselt tajutavale väiis-itanele? Toimib ju «Miski» 
just niisamuti kui «teadvusevormid, mis on küpsenud kultuuri raske ja vastuolulise 
arenemise käigus». Ega ju temagi «individuaalsest kogemusest ei tulene paratamatult 
mitte kuidagi, kuid determineerib seda kogemust üliaktiivself, määrab ära selle kulgemise 
vormi .. .» 

Nüüd me siis lõpuks nägimegi, milleks oli vaja ekskurssi ajalukku! See aitas meil 
selgesti näha kaht erakordselt tähtsat momenti. Esimene: filosoofilise mõtte ajaloos on 
teadmiste omandamise protsessi tõepoolest käsitletud kui individuaalset protsessi, kus 
mõistus peegeldab, tunnetab meeleliselt antud üksikute asjade lõputut mitmekesisust. 

Ja teine — me nägime, et selline kujutlus tunnetusprotsessist põrkab kokku 
lahendamatu vastuoluga: meelelisel kogemusel on alati tegemist üksiku ja juhuslikuga, 
teadvus aga opereerib kogu aja millegi väljaspool meeli asuvaga, mingisuguse 
«Miskiga», mis sisaldab endas vaid üldist, paratamatut, olulist teadmist kõige 
mitmesugusemafest ja tihtipeale väliselt üksteisest täiesti erinevatest üksikutest asjadest 
ja nähtustest. See on nii või teisiti fikseeritud kõigis möödunud aegade filosoofilistes 
teooriates. 

Eriti kujukalt ilmnesid need vastuolud Immanuel Kanti filosoofias. Märgime kohe 
alguses, et ka tema meelest on kogemus vaid meeleliste välismuljete ümbertöötamine 


indiviidi mõistuse poolt. Kogemuses seisab inimene silm silma vastu loodusega, ja 
üksnes tänu oma looduslikele võimetele võib ta ennast ümbritseva maailma kohta nii- või 
teistsuguseid otsustusi teha. Inimene — tunnetuse subjekt — vaatleb oma kogemuses 
üksikute nähtuste mitmepalgelist maailma, ja selline «kaemuslik» kogemus äratab 
inimese tunnetusvõime. Selline on Kanti gnoseoloogiline lähteseisukoht. 

Seepärast pole midagi imestada, et saksa filosoof on sunnitud tähendama: «Kogemus 
näitab meil* kätte asjade need või teised omadused, kuid ei garanteeri, et see ei võiks ka 
teisiti olla.»59 Ikka ja jälle võime veenduda, et kujutlus tunnetusest kui individuaalsest 
kaemusliku peegeldamise aktist seab paratamatult üles ühe ja sama probleemi: meeleline 
kontakt objektiivse maailmaga, mis on küll selle poolest hea, et ta on vahetu, ei suuda 
siiski tagada, et see või teine tähelepanek või järeldus meile kogemuses meeleliselt antud 
faktidest oleks tõene, kõigile sellistele faktidele paratamatu. Kust aga on siis pärit meie 
mõisted, meie üldised teadmised, millest me nii kindlalt räägime kui paratamatutest tead- 
mistest? 

Kus on siis väljapääs? Inglise filosoof David Hume leidis tõtt-öelda üpris 9 H. 
KanT, Kpurnka uncToro pa3yMa, 1867, Ik. 3. 

omapärase väljapääsu. Kogemus on meie teadmiste allikas, arutleb ta. Aga mis siis, kui 
kogemus ei garanteeri üldiste paratamatuse otsustuste tõesust? Ja Hume otsustas... 
loobuda uskumast selliste otsustuste usaldusväärsusse ja paratamatusse. Kes teab, kas 
tõesti kõigil muutustel on põhjus? Inimene ei või ju selle kohta kogemuse varal kinnitust 
saada, sest teatavasti pole ta suuteline tutvuma kõigi muutustega, mis on toimunud, 
toimuvad praegu ja saavad toimuma tulevikus. Kogemuses kordub miski, ja justkui ilma 
eranditeta. Siit teevad inimesed järelduse: nii peabki olema, korduvus pole juhuslik, siin 
on meil tegemist seadusega. Nii oli. Nii jääb. Äkki tuleb uutes kogemustes ilmsiks, et 
alati polegi nii olnud ja ka edaspidi pole enam nii. Mis väärtus on siis senisel otsustusel? 

Omal ajal sai usaldusväärsuse, üldisuse ja paratamatuse klassikaliseks näiteks 
kogemusest saadud järeldus: «Kõik luiged on valged.» Ja tõesti — ükskõik kui palju 
luikesid ka ei nähtud, kõik nad olid valged. «Järelikult on avastatud seadus. Nii oli, nii 
jääb,» kiirustasid inimesed oma empiirilisi tähelepanekuid üldistama. Siis aga selgus, et 
Austraalias olid luiged mustad... 

Ja nii kinnitavadki inimesed visalt: «Kõigil muutustel on põhjus.» Aga kus on garantii, 
et kusagil, kui mitte Austraalias, siis teistel planeetidel või mikromaailmas, ei tule ette 
ilma põhjuseta toimuvaid muutusi? Kuid siis muutub ka mõiste «põhjus» ise kahtlaseks. 
Võib-olla, et mingeid põhjusi üldse polegi ja inimene on vaid harjunud mõtlema 
põhimõtte järgi: «Post hoc, ergo propter hoc» (pärast seda, järelikult selle tõttu). Kes 
teab? Kahtlemine kõiges — see on teadlase ainuõige seisukoht, kui kogemuses pole 
küllaldaselt põhjendusi vajalikeks järeldusteks. Sellisele järeldusele tuli Hume, ajades 
oma tunnetuselaeva skeptitsismimadalikule ja jättis ta sinna pehkima, nagu Kant tabavalt 
ütles. Ilmselt pole see väljapääs, vaid pigemini ummik. 

Kuid probleem on seni ikka lahendamata. Me ei liigu selle lahendamisel sammugi 
edasi, kui hakkame koos Kantiga sõitlema Hume'i tema skeptitsismi pärast, millel pole 
teaduse jaoks mingeid perspektiive. Aga ka kogemuse analüüs ei päästa. Kuidas keegi, 
kuid Kant näeb täiesti selgesti, et meeleline kogemus ise on võimalik ainult tänu sellele, 
et me juhindume üldistest ja paratamatutest teadmistest, mis ei tulene kogemusest. Nimelt 
need «määravad ära kogemuse kulgemise vormi». Kan-tile on see niivõrd selge, et ta 


peab algusest peale sõna tõsises mõttes aksioomiks teesi: kui otsustus on tingimata 
paratamatu, s. 0. kui midagi jaatatakse (või eitatakse) kui meie mõtte objekti paratamatut 
tunnust, mis alati, igal juhul on antud objektil tingimata olemas (või puudub), siis selline 
otsustus ei või põhineda kogemusel, ta ei järeldu kogemusest, vaid eelneb sellele. 

Olgu kuidas on, aga paratamatust, üldisust kogemus Kanti arvates kätte 

õpetada ei saa.” Paratamatuse otsustus on otsustus a priori (enne kogemust). 

Kui palju piike on murtud võitluses Kanti apriorismi vastu! Iga Kanti sõna on juba 
ammu kümneid kordi vaetud, igat tema teesi kommenteeritud. Ja apriorism juba ammu 
hukka mõistetud. Tõepoolest! Kas võib tänapäeval tõsiselt rääkida sellest, et ruum ja aeg 
on aprioorsed, inimesele enne igasugust kogemust omased kaemusvormid? Kas võib 
teadus leppida sellega, et veendumus «igasugusel muutusel on põhjus» on aprioorne? Me 
teame, et lõppkokkuvõttes on see agnostitsism ja subjektiivne idealism. Ja siin pole kaht 
arvamust. Kuid tee, mida mööda Kant jõudis välja apriorismile, on loogika, ja peab 
märkima, et ajalooline, objektiivne loogika ei muutu mõistetavamaks, kui me 
iseloomustame õigesti seda tulemust, milleni ta välja viib. Lihtsamalt öeldes — väga täh- 
tis on silmas pidada, et Kant ei tulnud juhuslikult mõttele sellest, et hingel on aprioorsed 
võimed meeleliste muljete korrastamiseks, nii nagu Locke'ki ei formuleerinud 
juhuslikult refleksiooni-ideed. 

On selline veider meetod, mille abil mõnikord iseloomustatakse ühe või teise filosoofi 
õpetust. Selle meetodi lihtlabane skeem on selline: «Filosoof X oli idealist (või 
materialist). Idealistina (materialistina) arvas ta, et... Tunnetusteooria valdkonnas 
seostas X ebajärjekindlalt empirismi ratsionalismiga, eelistades viimast. Filosoof X 
idealism (materialism) oli metafüüsiline, mis väljendus selles ja selles ning avaldas 
paratamatult mõju ... jne.» Kui lugeda sellist filosoofiliste õpetuste «analüüsi», tekib 
mulje eelkõige mitte mingeid kõhklusi tunduvast «analüütikust»: ta on nähtavasti 
veendunud, et peaasi on ära kasutada kogu talle teadaolevate «ismide» arsenal ning mitte 
jätta ühtki mõtteavaldust ilma vastava definitsioonita. Selline filosoofia ajaloo alase 
informatsiooni esitamise meetod määrab nagu ette ära informatsiooni eesmärgi ning 
lugeja või kuulaja vastava vastureaktsiooni: eesmärk — meeldejätmine, reaktsioon... 
Reaktsioon on aga selline: kindlasti peab iga kultuurne inimene teadma, et Kant oli 
agnostik .. . Üldiselt on see aga kõik kuidagi ebahuvitav, seda pole kellelegi vaja... 

Kujutame endale hetkeks ette näiteks füsioloogi, kes arutleb nii. Sünnib loom. Tema 
füsioloogiline organisatsioon määrab ette ära, mida loom hakkab nägema, milliste 
asjadega ta kokku puutub ja mis talle igaveseks «väljapoole kogemust» jääb. Tema 
reflektoorne talitlus on ette ära määratud liigi instinktideskeemi poolt, ja see, mida ühe 
liigi esindaja omaks võtab, võib teise liigi esindaja jaoks lihtsalt «mitte eksisteerida», olla 
mittetajutav. Inimesel kui liigi homo sapiens esindajal peab samuti ofema midagi, mis on 
teda juba ette ära «häälestanud» maailma tajumiseks ja mis on enne igasugust 
kogemust ära määranud tajutava maailma para- 

10 Vt. H. Kanr, - Ilponeromenei, Moecrsa-JlennHrpan., Orn3, 1934, Ik. 
123: 

meetrid. Inimese närvisüsteemi struktuur ise võtab osa välismaailma kujundite 
moodustamisest, luues seega peegeldamise «inimvariandi», määrates ette ära iga kujundi 
inimesele vajaliku tähenduse. Sellepärast me asja kujundit mõistamegi, et ta kutsub meis 


esile stereotüüpseid, vajalikke reaktsioone, mida on ette valmistanud homo sapiensi 
füsioloogia pärilikud iseärasused. Siin ongi teile «uus» seletus mõistatusele mõistest, 
selles sisalduvast üldisest ja paratamatust «Miskist»! Tarvitseb aga vaid järjekindlalt 
arendada meie füsioloogi mõtet, et Kanti nimi harjumuspäraste assotsiatsioonidega — 
«agnostik», «asi iseeneses», «tunnetamatu» — uuesti meelde tuleks. Homo ' sapiensi 
«muutumatu» füsioloogiline organisatsioon kui inimtunnetuse «aprioorne» alus võib küll 
ühel või teisel määral seletada otsustuste stereotüüpsust, paratamatust, kuid ühtlasi piirab 
tunnetuse raame. Kantist teadis meie füsioloog vaid seda, et Kant oli agnostik, et tema 
«asi iseeneses» on tunnetamatu ja et Kanti on kritiseeritud «pahemalt» ja «paremalt 
poolt». Ei, muidugi mitte ainult seda. Ka Kanti pihta käivast kriitikast võib ta 
üksikasjaliselt rääkida ja ära seletada, mis on «asi iseeneses», kuid selle üle, mille loogika 
sundis Kanti välja jõudma apriorismini, pole meie füsioloog kunagi mõelnud, seda pole 
talle õpetatud... ja võib-olla sellepärast alistuski ta sellele loogikale ning läks seda sama 
väära teed mööda, mis Kantki. 

Kujutlus inimesest kui looduslikust olendist ja inimtunnetusest kui muutumatust, 
igavesest omadusest, «indiviidile omasest abstraktist» ongi antropologism, inimese 
biologiseerimine. Ja ükskõik missuguste uusimate andmetega homo sap/ensi 
füsioloogiliste iseärasuste kohta ka ei opereeriks tänapäeval need, kes 
antropologiseerivad tunnetuseprobleemi, rep-rodutseerib nende arutluste loogika tahes- 
tahfmata Kanti loogikat. On ju tunnetusele «puhtfüsioloogilises» lähenemises avalduv 
antropolo-gism lõppude lõpuks seesama klassikaline antropologism, mis ilmnes ka Kanti 
filosoofias. Ent pöördume tagasi Kanti juurde. Üsna alguses märgib ta, et meil on 
kindlasti olemas teadmised a priori ja isegi tavaline mõistus pole neist ilma. Kogemuses 
juhus ja tõenäosus, loogikas paratamatus ja üldisus! See on vastuolu, mille Kant on 
metoodiliselt viinud antinoomiateni, agnostitsismini, nähtumuse ja olemuse, juhuslikkuse 
ja paratamatuse, üksiku ja üldise täieliku eraldamiseni, vastuolu, mida ei suuda lahendada 
filosoof, kes hindab inimest kui «inimest üldse», ühiskonda kui muutumatute, looduse 
(või jumala) poolt loodud indiviidide lihtsat kogusummat. 

Niisiis, kui juba otsustuses on ilmne paratamatus, siis milleks siin kogemus, ega 
otsustus pole ju kogemusest saadud. Aga kust siis? Võib-olla jälle jumala poolt teadvusse 
pandud «kaasasündinud ideed»? Ei, issand iumal ennast konkreetsetesse 
tunnetusasjadesse otseselt vahele ei sega. Aprioorne teadmine pole meile kaasa 
sündinud, teda kui teadmist millestki 

pole teadvuses sündimise momendil. Inimene lihtsalt sünnib võimelisena teatud viisil 
tajuma ja tunnetama, tal on valmiskujul võime näha, kuulda, haista jne. 
Pertseptsioonivõime, meelelise tajumise võime on iseenesest midagi niisugust, mis on 
kujunenud enne kogemust, mis on antud inimesele a priori. Sel inimesele immanentselt 
omasel võimel on oma organisatsioon, omad iseärasused ja piirid. Teda võib uurida, 
temale tugineb alati inimese mõte, kas siis teadlikult või ebateadlikult, lõpuks on ta meie 
sisemise pilgu ees kui teatud puhta kaemuse väli, kui kõigist esemelisfest tunnustest vaba 
puhas ruum ja puhas aeg. Proovige sulgeda hetkeks silmad ja mitte midagi endale ette 
kujutada ... Tühja ekraanina laotub teie ees kujundi meeleline ootus. Selle tühja ekraani 
puhtideaalne, subjektiivne ruum on valmis paigutama endasse mis tahes eseme kujutise, 
kuid ta seisab meie sisemise pilgu ees ka tühjalt. Ja just nimelt sellele ekraanile joonistab 
mõte Kanti järgi ideaalse «joone üldse», «ideaalse ringjoone», «ideaalse kolmnurga» ja 


muid selliseid puhta k aemuse kujundeid, mida pole kunagi esinenud kogemuses, mis 
pole abstraheeritud üksikutest esemetest ning mis on kahtlematult üldised ja paratamatud. 
Siin muutub «kolmnurksus» nähtavaks kolmnurgaks, kas täisnurkseks või teravnurkseks, 
võrdkülgseks või võrdhaarseks jne. Ja kõik tema omadused, mida pole ähmastanud 
«meelte väär valgus», avanevad meie hämmastunud piigu ees kui puhtparatamatud, kui 
puhfüldised omadused, kui nurkade ja külgede vahekorra paratamatu ja üldine seadus. 
Välismaailma peegeldamiseks on meile Kanti järgi vaja veel spetsiaalset ekraani, mille 
loodus on kohandanud välismaailma vaatlemisest saadud muljete projitseerimiseks. See 
ekraan on puhas ruum ja ekraanil toimuvate sündmuste kestus puhas aeg. Seepärast on 
ruum ja aeg subjektiivseks meeleliseks asupaigaks tulevastele kogemusemuljetele. Kui 
inimene pöörab oma tähelepanu «ekraani» seaduspärasfele omadustele ja 
«projitseerimise» seadustele, siis saab tal olema tegemist muutumatuga, igavesega, 
rangelt paratamatu ja üldisega. Otsustused, mis avavad ruumi ja aja paratamatuid 
omadusi, sellepärast paistavadki silma tingimatu usaldusväärsuse ja üldisuse poolest, et 
nad ei fikseeri mingeid juhuslikke, väliseid, kogemuslikke andmeid. Nad on eriti 
väärtuslikud selle poolest, et nad on võimelised avardama meie teadmisi, lisama midagi 
uut juba teadaolevale, tuginemata seejuures kogemusele kui niisugusele. Oletame, et teis 
äratas esmakordselt huvi küsimus: mida kujutab endast lühim vahemaa kahe punkti 
vahel. Mida annab meile kogemus selle küsimuse lahendamiseks? Te astute 
sekundimõõtjat käes hoides ühe kase juurest teise juurde, otsides kõige lühemal teed. 
Tundub, et kui minna otse, katafe kahe puu vahelise maa kõige kiiremini. Kuid mis 
täheriaab «otse»? Niit, kus kasvavad kased, on küll tasane, kuid... kord satute auku, kord 
tuleb põõsa ümbert ringi minna... Pole kindel, kas ehk teisel korral ei leia te lühema 
fee. «Kogemus ei garanteeri, et see ei võiks 

65 

ka teisiti olla.» Pöörduge nüüd «sisemise pilgu» ees avaneva ruumi — «tabula rasa» 
poole. Sulgege uuesti silmad ja hakake uurima teie ette tekkinud puhta ruumi omadusi. 
Mõistus-multiplikaator süütab sisemisel «ekraanil» kaks heledat punkti. Need on küll 
meile nähtavad, kuid nende nähtavus on illusoorne, selliseid punkte pole meil kogemuses 
ette tulnud. Neil pole mõõtmeid, neil pole ei pikkust, ei laiust ega ruumala. Need on 
mõeldavad, tõelised punktid, mis võivad olla vaid puhta ruumi punktid. 

Nüüd võime ka tahvlile kriidiga kaks punkti joonistada. Sest pole lugu, et need pole 
kaugeltki mitte punktid, vaid vormitud kriidisirgeldised — tahumatud, lihtsustatud 
mudelid neist ideaalsetest punktidest, mis teadvus oli leidnud ideaalses «ruumis üldse». 
Kuid need kinnistavad puhta kujutluse laialivalguvaid ja kustuma kippuvaid kujundeid. 
Katkendlikud ja kõverad jooned ühendavad meie punkte, ja ainult «üldse ruumi» ideaal- 
seid figuure üksteisega võrreldes tuleme järeldusele: «Lühim fee kahe punkti vahel on 
sirgjoon.» Ja mitte mingid erandid pole siin võimalikud. See otsustus, mis rikastab meie 
teadmist (selle tähendus pole hoopiski meile kaasa sündinud!), on rangelt paratamatu ja 
aprioorne, sest see on saadud sellesama kogemuse-eelse, puhta ruumi omaduste 
ühendamise ja võrdlemise teel, mille olemasolu teadvuses on maailma tajuva subjekti 
seaduspärane omadus. Meie järelduse ainsaks tingimuseks oli täielik abstraheerumine 
konkreetsetest kogemusemuljetest, opereerimine ainult «punktiga üldse», «joonega 
üldse». 

Te märkasite kindlasti, et ka Kanti seisukohalt sünnib mõiste ainult kujutluse baasil, 
meelelise kaemuse baasil, olgu see siis «sisemise ekraani» — ruumi omaduste või sellele 


projitseeritud kogemusemuljete aprioorne vaatlus. Niisiis, selleks et saada mõistet 
«joon», on eelkõige vaja näha oma sisemise pilguga joont kui niisugust, kui ideaalset 
kujundit, kui punkti tulefeed tühjas subjektiivses ruumis. Jah, Kantil tegutseb seesama 
isoleeritud tunnetav Robinson, kelle teadmiste paratamatu iseloom on seletatav vaid 
sellega, et Robinsonil on võimalus vaadelda ja uurida a priori omaenda muutumatuid, 
igavesi ja kõigi jaoks ühesuguseid võimeid. Tänu neile ei taju inimene asjade juhuslike 
seoste kaost, vaid küllaltki mugavat, otstarbekalt korraldatud maailma. 

Tõsi küll, asjad, mis kutsuvad meis esile muljeid, justnagu langevad sellest maailmast 
välja. Neile ei jätku seal ruumi. Kõik, mis me võime öelda nende kui seaduspäraste 
nähtuste kohta, ei sõltu neist. Nähtuste maailma loob meie võime rangelt kindlal viisil 
projitseerida meelelisi muljeid subjektiivsele ruumi-aja «ekraanile».61 Asi iseenesest 
aga jääbki millekski 


61 Ebatäpne on kirjanduses esinev väide: «Kanti järgi korrastab mõistus aistingute 
kaost.» Aisting ise on Kanti meelest võimalik juba kui «korrastatud». Inimene aistib just 
nimelt muljete ruumilis-ajalist korda. Selles ongi ju transtsendentaalse apertseptsiooni 
ühtsuse tähendus. 

põhimõtteliselt tunnetamatuks, «sealpoolseks». See ongi see Kanti kuulus «asi 
iseeneses», selles seisnebki Kanti agnostitsism. 

Kantil pole õigus. Pidades paratamatuse otsustust oma päritolult aprioorseks, jõuab ta 
tahes-tahtmata välja agnostitsismini. Lahendamata jääb ju ka teadmise päritolu ja 
olemuse küsimus, sest Kanti vastus, millega seoses ta tunnistab asjade tunnetamatust, ei 
rahulda meid põhimõtteliselt. Seda enam, et ka Kanti meelest on tunnetus identne 
kaemusega ja ta ei tagane väitest: «näha tähendab teada.» Mõiste jääb kujundiks, mis on 
sündinud puhtas kaemuses ja mida nimetatakse vastava sõnaga. Tõsi küll, «Miski» 
(nähtuse olulised, paratamatud ja üldised küljed) võib saada mõisteks, võib juhtida 
kogemust" selle tõttu, et ta sünnib «puhtas kaemuses», väidab Kant. ,Kuid mis siis sellest 
muutub? «Puhas» või «kogemuslik» kaemus ei võimalda mõista, mis laadi on hüpe 
väliselt kujundilt mõistele! Seletus paistab seisnevat Kantil selles, et puhta kaemuse 
kujundites väljendub aprioorne vorm vahetult, ta torkab silma, eksisteerib puhtal kujul. 
Kujuneb umbes järgmine olukord: see, mida tajutakse kogemuses, on tõepoolest väline, 
mööduv, üksik, juhuslik. Teine asi on aprioorsed kaemusvormid! Need on olemas hinges, 
ja hing, heitnud neile pilgu, mõistab kõik. Tuleb välja, et ka Kanti apriorism ei päästa 
paratamatust eeldusest: «kui ma juba näen, siis järelikult mõistan.» Seletust pole jällegi. 
Jääb vaid üle väita: nii on alati olnud, selline on hing või selline on substants, jumal jms. 
Väita, et aprioorsete vormide «puhtas kaemuses» võib hing mõista ainult tänu sellele, et 
ta näeb, — tähendab asendada üht sellesamaga: reaalsete asjade elava kaemuse asemele 
seada hingele igavesest ajast igavesti omaste aprioorsete vormide puhta kaemuse selle 
arvestusega, et siis ei tule seletada, kuidas võib pealevaafamise teel mõista seda, mis sa 
näed, mõista ja säilitada nimes nähtu olemust. 

Võib-olla on ka mõiste ise minu hingele sündimisest saadik omane? Siis on õigus 
Descarfes'il, siis on jumal vajalik. Ainult et milleks siis siin teadus, milleks siin 
tunnetusteooria? Usk peab hõivama teadusliku teooria koha. Ja on arusaadav, miks Kant 
ütles: «Ma võtsin teadust koomale, et vabastada (puhastada) koht usule.» Niisiis 
palvetame issanda poole! Me aga ei taha jumalat paluda. Me lihtsalt ei usu jumalasse. 


Järelikult ei usu me ka sellesse, et inimese hinges võivad eksisteerida sündimisest peale 
valmisideed. 

«Tore lugu!» hüüatab lugeja. «Aga millal siis Kantil õigus on? Kas ma tõesti pean 
maksma nii kõrget hinda, nagu loobumine tunnetamise võimalusest, mõnu eest näha, et 
teaduslikel järeldustel on tõepoolest paratamatu ja üldine iseloom. Pealegi, nagu näha, ei 
tõestanud Kaur ka seda. Ma parem ütlen otse välja: ei tea, miks ja kuidas otsustused kan- 
navad rangelt üldist ja paratamatut iseloomu. Kuid neid aprioorseteks tunnistamast 
keeldun kategooriliselt!» 

Kuid... kuid filosoofilise mõtte ajaloo kogu loogika sunnib meid mõtlema, et 
teadvuses ja tunnetuses on midagi Kanti «a priori» taolist, (See ei tarvitse veel meid välja 
viia agnostitsismi, müstika ja jumala juurde.) Aga miks? Sellepärast, et me oleme koos 
Platoni ja Aristotelese, Hob-besi ja Descarfes'i, Locke'i ja Kantiga veendunud vähemalt 
järgmises: selleks et teada, ei piisa nägemisest; selleks et näha ja mõista nähtut, on juba 
vaja midagi teada; individuaalsest meelelisest kogemusest ei saa abstraheerida midagi 
tingimata paratamatut, üldist ja olulist, mis sisaldub igas sõnas, igas mõistes. 

Ja sellepärast — kui Kant veenab meid kogemuse piiratuses, selles, et oma 
individuaalses meelelises kogemuses ei või inimene tugineda millelegi talle varem antule, 
millel on seaduse, paratamatuse, üldisuse iseloom, ilma milleta on võimatu ka 
individuaalne kogemus ise, siis on Kantil täiesti õigus. 

Kuid «robinsonaadi» metodoloogia oma algete otsinguga, mis organiseerivad kogemust 
«inimeses üldse», isiksuse sisemuses, muudab Kanti õigsuse ebaõigsuseks. Mida võib 
avastada isiksuse sisemuses? Selles võib konstrueerida aprioorset ruumi ja aprioorset 
aega, seal võib otsida igavesi instinkte, kaasasündinud ideid ja refleksiooni. Kuid 
kaemuslikult mõtleva filosoofi aprioorne veendumus, et kõik inimese omadused on temas 
endas, viib paratamatult sellele, et inimese hinges «tulevad ilmsiks» talle immanentselt 
omased võimed moodustada meelelisi muljeid, viia individuaalsete sündmuste kaosesse 
sisse range loogika, kord ja paratamatus. «Asjade iseeneses» maailm osutub küll 
seejuures põhimõtteliselt tunnetamatuks-, aga mis sellest! See-eest me teame nüüd, mis- 
pärast 5 pluss 7 on paratamatult 12! 


4. Kas võib endale ette kujutada «kolmnurksust»! 

Vestlus Kantisf viis meid mõttele, et midagi Kanti aprioorsete mõistuse tegevuse 
vormide sarnast peaks nagu olema inimese teadvuses, sest tema individuaalsest 
meelelisest kogemusest pole meie «Miski» tõepoolest tuletatav. 

Ja ometi võib selline apriorismi «rehabiliteerimine» kõigist selgitavatest märkustest 
hoolimata hämmastada. Selleks et selgitada oma järeldust, millega pole harjunud 
materialisti kõrv, kes hülgab pikemalt aru pidamata igasuguse apriorismi, tahame juhtida 
lugeja tähelepanu sellisele küsimusele: kas on võimalik omandada matemaatilisi mõisteid 
kogemusest kui individuaalsest maailmatajust. 

Aga milleks on meil vaja lahendada küsimus, mille püstitas juba Platon? Kust siis 
mujalt kui mitte kogemusest omandatakse kõik mõisted, sealhulgas ka matemaatilised! 
Juba koolipõlvest mäletame, et näiteks 

geomeetria on teadus maamõõtmisest, mis tekkis maatükkide otsesel, kogemuslikul 
mõõtmisel. Geomeetria mõisted «punkt», «sirgjoon», «kolmnurk» jms. on kahtlemata 


abstraheeritud asjade meeleliselt tajutavatest omadustest. Vaadeldes kolmnurkseid 
esemeid, jäädvustas inimene mälus nende kolmnurkse kuju, andis sellele vastava nime ja 
sai niimoodi mõiste «kolmnurk». (Tuttav loogika! See on jällegi püramiid, ja me ei väsi 
pöördumast tagasi ta teravate nurkade juurde, millest lähtus vana filosoofia, enne kui me 
ei näe täiesti selgelt muud loogikat.) Niisiis mõiste «kolmnurk» on kõikidele 
kolmnurksetele asjadele üldine kujund, mida nimetatakse nimega-sõnaga. Hiljaaegu tuli 
meil aga ühe kõrgelt teadusliku vaidluse ajal kuulda tuttavat küsimust: kas võib endale 
ette kujutada kolmnurka üldse? Küsimus pole uus. Selle esitas Berkeley, praktiliselt oli 
see päevakorras hoopis varemgi... 

Me tahaksime paluda lugejat suhtuda erakordselt tähelepanelikult sellesse filosoofia 
ajaloos paratamatult ja pidevalt esilekerkinud küsimusse. Tõepoolest, kas võib endale ette 
kujutada «kolmnurka», «kirvest», «puud», «granaatõuna», «inimest», «kassi» jne,? Te 
arvate, et pole midagi kergemat? 

Kuid mõelge küsimuse loogika üle järele! Mis tahes kujund, mis mälus esile kerkib, on 
alati meeleline kujund, s. o. nähtuse väline pilt. Aga väline pilt ei saa kunagi olla 
universaalne, ta ei saa haarata endasse antud nähtuse loendamatu hulga üksteisest 
erinevate variantide väliste iseärasuste kogu mitmekesisust. Me ütleme «kirves». Kuid 
lubage! Mida kõike inimene selle sõna all ei mõtle — nii meie esivanemate kivikirvest, 
nii sõjakirvest, nii likfori kirvest, nii keskaegset timukakirvest, nii puuraiumiskirvest kui 
ka... tuhandeid muid raiumisvahendeid,. mis väliselt alati üksteisega ei sarnanegi. 
Kujutage endale ette kirvest. Isegi selle kõige ähmasem kujund erineb ilmselt mis tahes 
kirvevariandi välisest pildist. 

Kuid ikkagi tuli välja teatud kindel kolmnurk, mis ei sarnane näiteks sellisega: 

Sama on lugu ka kolmnurgaga. Siin on kõige üldisemad ja ebatäpsemad kontuurid, mis 
EL teadvuses, kui ma püüdsin endale ette kujutada «kolmnurka üldse»: 

N 


A 


Kuid ikkagi tuli välja kolmnurk, mis ei sarnane näiteks sellisega: 

Arutatav küsimus viib meid sisuliselt uuesti tagasi Platoni ja Aristotelese, Baconi ja 
Hobbesi, Descartes'i ja Kanti juurde. Üldine, paratamatu — idee, vorm , universaal, meie 
«Miski», mis peitub igas mõistes ja millel pole endaga adekvaatset meelelist piltlikku 
ekvivalenti, — see on see, mida ei saa ette kujutada, mida ei saa täielikult väljendada 
kujundi abil! 

«Kolmnurka üldse» endale ette kujutada ei saa. Ei saa ette kujutada ka sõna «inimene» 
tähendust, sõna «kirves» tähendust jne. Inimene, mille mälu joonistab põhimõttel «hark 


all, paun peal, pauna otsas kepp , kepi otsas nupp, nupu otsas mets», on muidugi kõigi 
inimeste väliste eripä -rasuste üldine kujund, kus pole arvestatud ei rassierinevusi ega 
klassikuuluvuse See tähendab — üldist kujutlust pole kuigi raske oma mälus esile 
manada. Kuid see on siis üksnes eseme välise pildi üldistatud kujund, meid aga paluti, 
nagu te mäletate, kujutada endale ette just nimelt «Miskit», mis on omane kõigile 
taolistele nähtustele ega ole põhimõtteliselt taandatav nende välisilmele. Ja ka kolmnurga 
küsimuses paluti teid endale ette kujutada sõna «kolmnurk» tähendust. Eseme kujund 
võib olla üldistatud, ta võib säilitada vaid asja meeleliselt tajutava külje funktsionaalset 
tähendust omavaid detaile, kuid ta ei anna kunagi täielikult edasi seda tähendust, mida 
kannab endas sõna. Veel enamgi — inimesel püsib mälus vaid see kujund, mida H. 
Walloni väljenduse järgi «nimetatakse sõnaga», mis nii või teisiti kuulub tähenduslike, 
keeleliste assotsiatsioonide süsteemi. Ja jällegi tuleb välja, et mõiste ei või tekkida ja 
eksisteerida kui üldistatud kujutlus, mille jaoks on teatud kindel sõna-märk, sõna-nimi. 
Nähtuste väliste joonte kujund ise püsib ju mälus sõna abil, mis kannab endas alati meie 
«Miskit» — mingit kujundlikkusest vaba tähendust. 

Kolmnurga küsimus on teadupärast provokatsiooniline küsimus. Sellele ei saa vastata 
see, kes täiesti või pooleldi teadlikult lähtub kontseptua-list!ikust tunnetusekäsitusest, kes 
jälgib püramiidi otsast, kuidas inimene tabab nähtustes peituvat üldist, paratamatut ja 
olulist. Tõepoolest, kui olla seisukohal, et tunnetus saab alguse üksikute asjade lihtsast 
vaatlemisest, millede meelelised koopiad muutuvad «üldisteks kujutlusteks», mida 
seejärel hakatakse nimetama sõnaga jms., siis see küsimus üksi — mispärast ei saa endale 
ette kujutada «kolmnurka üldse» — lõhub maha püramiidi, häirib «terve mõistuse» rahu. 
Sunnib see ju lahendama muidki küsimusi: kust on võetud mittekujuteldav mõiste 
«kolmnurk», kuidas ta eksisteerib, kui tegelikkuses sellist «kolmnurka üldse» pole 
olemas, kui me isegi teadvuses võime endale ette kujutada ainult mingit, täiesti 
konkreetset kolmnurka? Kõige huvitavam on siin aga see, et ka küsimuse esitaja seisab 
vankumatult meie püramiidi graniifalusel. 

Täielikus kooskõlas klassikalise nominalismi loogikaga arvab küsitu, et meeleline 
kujund ei või olla üldine, et üldine on ainult nimi, mõiste. 

Kumb on siin tõele lähemal? Mõlemad pooled on tõest küllalt kaugel selleks, et me 
võiksime järgneda nende arutluste loogikale edaspidigi. 

Ent «kolmnurga küsimus» näitas meile täiesti selgesti, et geomeetrilist mõistet 
«kolmnurk» ei saa pidada esemetest abstraheeritud üldiseks kujundiks, mida nimetatakse 
sõnaga «kolmnurk». Kui see aga nii on, siis tekib, kahtlus, kas mõiste «kolmnurk» tekkis 
tõesti kui kogemuslikult vaadeldavate kolmnurksete esemete abstraktsioon. 

Tõepoolest, kui ma lausun sõna «kolmnurk», ei suuda ma endale ette kujutada 
kolmnurka üldse. Järelikult on üldine mõiste kas ainult üldine nimi, mis on antud 
konkreetsetele asjadele (nominalism), või on ta mitte-kujuteldav «kolmnurksus», mis 
tekkis meie teadvuses mitte kui väliste omaduste järjekindel üldistus, vaid mingil 
muul teel. 

«Kas'i» me oleme sunnitud kõrvale heitma. «Üldine nimi» iseenesest on paljas heli. 
Püramiidi loogika järgi võib ta omada tähendust ainult kui nähtu tähistus. Me 
veendusime, et: esiteks — nime «paljas heli» on meile hoopis arusaadavam kui nähtuse 
väline pilt, ükskõik kui üldistatult me ka seda endale ette ei kujutaks; teiseks — «palja 
heli» mõistetavale tähendusele ei vasta täielikult ükski kujutluse kujund. Jääb üle «või»: 


mõiste ei või olla kogemuses abstraheeritud üldise lihtsaks tähistuseks. Nii tulebki välja, 
et kui teadmise kogemusliku allika all mõista seda, mida mõisteti filosoofia ajaloos ja mis 
tahes niinimetatud konkreetse teaduse ajaloos, — välismaailma nähtuste vahetut meelelist 
peegeldust, siis matemaatilised mõisted ei ole tekkinud kogemusest. 


5. Lahendusele 


Kogemus on ainus teadmiste allikas. Kui aga kogemuse all mõista inimese vahetut 
meelelist kontakti üksikute asjadega, siis peab tunnistama, et sellist kogemust juhib 
«Miski», mis pole kogemuses endas antud, mis on inimesest sõltumatu ja siiski kuulub 
talle justnagu a priori. Ühed filosoofid on nimetanud seda «Miskit» ideeks, teised 
vormiks, kol -mandad kaasasündinud ideedeks, neljandad aprioorseteks kaemus- ja 
mõistusvormideks. 

Ent koos filosoofidega olem e välja jõudnu d vaid ummikust, kuhu viis Kanti tema 
apriorism ja agnostitsism, ning võib jääda mulje, et ka tunnetuse puhfteoreetilised 
uuringud pole andnud meile nimetamisväärseid tulemusi. Ja siinkohal oleme sunnitud 
tähendama, et filosoofiliste teooriate loogika, millest senini juttu on olnud, meenutab 
kogu aeg loomuliku «terve mõistuse» loogikat. Otsustused, millele rajanesid filosoofili- 
sed teooriad, on meile tõepoolest tuttavad, me ise tugineme neile «kodus nelja seina 
vahel», tunnetada, omandada teadmisi, mõista maailma ja iseennast tähendab vaadelda 
esemeid, asju ja nähtusi ning mõtiskleda 

nähtu üle, võrrelda ja analüüsida seda, mis on iga inimese funktsioon ... Teoreetiline 
filosoofia, vähemalt kuni Kantini, viimane kaasa arvatud, lähtub samadest eeldustest. 

Ummik, kuhu Kant meid viis, näitab veel kord, et ka teoreetiline filosoofia ei lahenda 
teadmise ja teadvuse loomuse ja olemuse küsimust, kui ta tugineb «terve mõistuse» 
kujutlustele. Tõsi küll, erinevalt harilikest arutlustest on filosoofia õigesti tõstatanud 
teadvuse loomuse küsimuse. On ju eespool kirjeldatud tunnetuseuuringud näidanud, et 
teadmisi omandatakse hoopis võimsamate jõudude abil kui need, mis meil kui 
elusolendeil olemas on. Inimese teadlik elu kerkib meie ette kui täpselt formuleeritud 
mõistatus, see aga on juba saavutus. Rahulolev, püramiidi vaatlemisest äranõiutud 
loomulik «terve mõistus» segas meid eelkõige selletõttu, et ta ei lasknud näha inimese 
«mina» mõistatuslikkust. Nüüd aga on selgeks saanud, et me suhtume maailmasse 
teadvalt selle tõttu, et iga meile teadaoleva ja tuntud sõna tähendus ning samuti lausete 
moodustamise vorm ja loogilise mõtlemise vormid mingil käsitamatul kombel avavad 
meile asjade loodusliku «tähenduse», nende objektiivse olemuse. Seepärast on inimese 
«mina» mõistatus formuleeritud meie jaoks kui selle käsitamatuse mõistatus, kui küsimus 
nende jõudude loomusest, mis võimaldavad inimesel fikseerida sõna tähenduses üksikute 
esemete nähtamatut mittetajutavat olemust. Siin takerdus puhtteoreetiline filosoofia 
vastuoludesse, ja seda mitte juhuslikult. Marx kirjutas, et «vaidlus praktikast isoleeriva 
mõtlemise reaalsuse või mittereaalsuse üle on puhfs kolas ti lin e küsimus». Ja meie 
mõtlemise «reaalsust, võimsust, ... polnud võimalik avastada ega tõestada kabinettide 
vaikuses, mille tihedasti suletud akendest ei tunginud läbi ajaloo argipäevatoimingute 
tänavakära». 


Kanti eluaja lõpuks aga oli ajalugu näidanud, et tema käigu üle ei saa otsustada 
seinakella ühetasase tiksumise järgi — tema aega lööb revolutsiooniline häirekell. 
Rahvas tuli välja Pariisi tänavatele. Langes Bastille. Lõi hahetama Prantsuse kodanliku 
revolutsiooni koidik. Ideoloogide, teoreetikute ja mõtlejate ette kerkisid -nüüd teravalt 
kaugeltki mitte abstraktsed probleemid. Kodumaa saatus, ajaloo feed, teaduse, moraali, 
õiguse, riigi, religiooni, perekonna saatus — kõike oli vaja ümber mõtestada. Ei saa ju 
mõelda selle üle, mis asi on ühiskond, kui ees seisavad tema elukorra radikaalsed 
muutused, kui kõik, millega ollakse harjunud ja mis arvatakse olevat igavesti nii seatud, 
kaardimaja-kesena kokku variseb ja rusude kohale uus maailm kerkib. Ja Prantsusmaa 
läks oma revolutsioonile vastu relvastatuna valgustajate ideoloogiaga. Paljudes teistes 
maades äratas Bastille'i langemine kodanikuiseteadvuse, andis neile võimsa tõuke 
omaenda revolutsiooni- 


K. Marx ja F. Engels, Valitud teosed, II, Tallinn 1960, Ik. 332. 

lise ideoloogia loomiseks. Saksamaa võttis Prantsuse revolutsiooni kui omaenda 
revolutsioonilise saatuse kutset. Isegi Saksa kodanlus, kes ei 

Inud suuteline iseseisvateks otsustavateks aktsioonideks, suhtus Prantsuse revolutsiooni 
ideedesse poolehoidvalt. Kodanikuentusiasm haaras kaasa tema parimad esindajad ja 
ideoloogid. Ega Marx muidu ei kirjutanud hiljem klassikalisest saksa filosoofiast kui 
Prantsuse revolutsiooni saksa teooriast. 

aksa filosoofide ette kerkisid teravalt küsimused, mille lahendamine (olgu või 
puhtteoreetiline) oli seotud nende kodumaa saatusega, inimkonna saatusega. Riigi ja 
õiguse probleemid, majandusprobleemid, rahva kultuuri saatus, religiooni osa ühiskonna 
elus — ühesõnaga väga paljud asjad seadsid hoopis uut viisi üles ka küsimuse inimese ja 
tema teadvuse kohast ühiskondlikus elus. Inimene lakkas olemast rahulik ja kiretu 
vaatleja. Tema vabadusest müristasid nii kõned kui ka kahurid Prantsusmaal, ta ise võttis 
filosoofide silme all ühiskonna saatuse enda kätte. Ja ajalugu, mida praktiliselt loovad 
inimesed, ei võinud enam naida juhuslike sündmuste ahelana. Ajalooliste ülesannete 
mõistmine suunas inimeste tegevust, kes aktiivselt oma elu ümber kujundasid. Teadvuse 
küsimus kerkis nüüd üles mitte ainult kui küsimus maailma peegeldamise feedest, vaid ka 
kui küsimus maailma tõhusa, aktiivse mõjutamise teedest. Asja sellele küljele pööras 
erilist tähelepanu suur saksa filosoof Georg Wilhelm Friedrich Hegel. Prantsuse 
revolutsioon avaldas noorele mõtlejale väga suurt mõju. Mõtisklused vajadusest 
ühendada Saksamaa ühtseks riigiks, pöördumine poliitilise ökonoomia probleemide 
poole, ristiusu kui passiivsuse ja orjuse ideoloogia kriitika — selliste ideedega astub 
Hegel teadusesse. 

Tõsi küll, reaktsiooni võidukäik ja Saksa kodanluse filisterlik argus avaldasid Hegelile 
oma mõju ning sundisid teda õige pea omaks võtma kokkuleplaslikke ja seejärel ka lausa 
reaktsioonilisi ideid. Ent pöördumine ühiskondliku elu probleemide poole, katsed leida 
ajaloo liikumises endas üksikisikute tahtest ja soovidest sõltumatut seaduspärasust 
võimaldasid tal läheneda uut viisi tunnetuse küsimusele. 

Hegel näeb väga hästi loova teadvuse osa ühiskonna elus. Veel enamgi — ta käsitleb 
teadvust kui kõige loojat. Ajalooline idealism, mis on iseloomulik kogu Marxi-eelsele 
filosoofiale, on ka Hegelil kõigi seisukohtade lähtepunktiks ja nurgakiviks. Ja ometi ei 
saa ta enam käsitleda ajalugu ühtede või teiste isiksuste teadliku tegevuse üksikute 


resultaatide ajalise järgnevusena. Hegeli arvates on ajalooprotsess rahvaste vaimse 
potentsiaali realiseerimise protsess. Tema oli filosoofia ajaloos esimene, kes pöördus 
selle poole, mida me praegu nimetame ühiskonna materiaalseks eluks, ühiskondlikuks 
olemiseks. Sügav huvi ühiskondlike institutsioonide saatuse vastu ja poliitilise 
ökonoomia uurimine viivad filosoofi erakordselt tähtsatele järeldustele. Meie 
jaoks on 

neist järeldustest peamine see, et isiksuse teadvus sõltub kogu inimkonna poolt 
talletatud vaimsest rikkusest. 

Oma kavatsused, soovid ja vajadused kehastab inimene tegevuses, tegevuse objektis ja 
tööriistades. Siin on inimese teadvus aktiivne, teadvus ei ole selle tulemus, et esemed 
mõjutavad inimese meeleorganeid, vaid vastupidi — esemed ise pole midagi muud kui 
inimese «kivistunud» asjastunud kired, vajadused, soovid, kavatsused, mõtted ja 
arusaamad. Loob ju inimene neid oma kätega, enda jaoks, ta paneb nendesse oma 
püüdlused ja lootused. Teadvus loob inimese kätega asjade maailma ja selle (oma 
olemuselt) «mõistusliku» maailma, selle «kivistunud» mõistete riigi ning kujundab 
lõpuks indiviidi psüühika. Teadvuse aktiivne tegevus on otseses sõltuvuses sellest, mis ta 
on juba jõudnud teha, mis ta on juba kehastanud asjade mateerias. Teadmine ei kujune 
seega inimesele võõraste, väliste, kõrvaliste objektide vaatlemises, vaid eelkõige indiviidi 
osasaamises mõistete liikumise objektiivsest loogikast kõigi oma individuaalse tegevuse 
vormide kaudu. Loogika ise aga ei kuulu õieti indiviidile, ta on, kui nii võib öelda, 
üleisikulist päritolu. Sest kui teadvus loob ajalugu, kui ühiskonna elu on ühiskonna hing, 
mis on esemestunud asjades ja ühiskondlikes institutsioonides, siis ei saa ta ju olla 
isiksuse, indiviidi hing! Individuaalne teadvus on hing sedavõrd, kuivõrd temas 
fikseeruvad ja realiseeruvad talle mittekuuluvad, objektiivsed teadmise vormid ja sisu. 
Individuaalsest teadvusest kui vaimu elu, olemise vormist võib rääkida vaid sedavõrd, 
kuivõrd ta on omandanud asjades ja mõistetes kehastunud vaimse olemuse. Vaim muutub 
isiksuse arenemise protsessis tema individuaalseks päris-osaks.?” Aga kelle vaim? Suur 
dialektik Hege| on idealistliku ajalookäsituse tõttu sunnitud alternatiivselt tõstatama 
küsimuse: kas — või. Kas teadvus on isiksuse funktsioon ja on tema enese varal 
seletatav, või on teadvus eriline, enne igasugust isiksust eksisteeriv reaalsus, mis vaid 
kehastub indiviidis, asjades jne., kuid ei sõltu neist. Ja kui isiksuse teadvuse määrab ära 
ajalooline mõistus, kui maailma ei 100 individuaalne teadvus, siis järelikult eksisteerib 
teadvus üldse, mingi absoluutne vaim jms. Hegeli absoluutne vaim ongi ajalooorotsessi 
idealistliku h innangu abil müstifitseeritud ja isiksuse üle valitsev ühiskondlik vaim, 
ühiskondlik teadvus. 

Me ei hakka siin esitama Hegeli absoluutse idealismi süsteemi. Ei hakka rääkima 
sellest, kuidas Hegel maalib müstilisi pilte puhta vaimu isearenemisest, kuidas ta 
kirjeldab tema muutumist looduseks, seejärel kehastumist ühiskonnaks jms, Soovitatav 
kirjandus aitab neil, kelles on ärganud huvi Hegeli filosoofia vastu, orienteeruda 
selle «kummalises, 

63 Vt. Tereyb, Co1., T. IV («DeHoMeHolorng 1yxXa», J. Davõdovi sissejuhatav 
artikkel); M. D. OBcHHHKOB, Dusiocodua 1 ereyg, ConzkrHu3, 1959. 

metsikus meloodias». Ei maksa unustada, et meie vestluses pole vihjamisigi vaja 
lahendada filosoofia ajaloo alaseid küsimusi. Meie räägime sellest, kuidas ühiskonna 


ajalugu seadis inimese «mina» mõistatust lahendavate filosoofide ette selle probleemi 
mitte enam kui mõistatuse individuaalsest, vaid juba kui mõistatuse ühiskondlikust 
teadvusest. 

Hegel näeb väga hästi vanade gnoseoloogiliste kujutluste piiratust. Ta käsitab nüüd 
tunnetust mitte kui individuaalset akti — väliskeskkonna, vaatlejale vastuseisvate 
objektide peegeldamist. Mitte indiviidi isoleeritud vaim ei puutu kokku asjade 
maailmaga. Ei, loodusele, asjadele, mateeriale seisab vastu hoopis kõrgem vaim, midagi 
niisugust, mis indiviidilegi kuulub vaid sedavõrd, kuivõrd viimane ühineb oma elus 
vaimuga. Mispärast Kant komistas apriorismi otsa? Mispärast ta jõudis paratamatult välja 
agnostitsismini? Sellepärast, et ta arutles «gnoseoloogilise robinsonaadi» seisukohtadest 
lähtudes. Nii kirjutab Hegel. (Termin on meile tuttav, siinkohal tarvitseb vaid öelda, et 
selle eest me oleme samuti Hegelile tänu võlgu.) Vaim, teadvus pole isiksuse kui nii- 
suguse omadus. Ajalugu on kujukalt näidanud, et isiksus on tema arenemise produkt. 
Kõige väljapaistvam inimene on vaid aste, millele tõuseb ühiskond, järgides omaenese 
arenemise loogikat. Meie «Miskit», mis eelneb individuaalsele kogemusele, seletab 
Hegel mitte kui isiksusele omaste tunnetusvahendite iseärasust, vaid kui absoluutse 
vaimu isearenemise protsessi vormi ja sisu. Kanti agnostitsism on ummik, ja sellest saab 
Hegel väga hästi aru. Ei, tunnetus on mitte ainult et võimalik, ta on ka reaalne, ta teostub 
kui vaimu ühtesulamine iseenesega pärast seda, kui ta on muutunud «kivistunud mõistete 
riigiks», looduseks. Oma arenemises vaim justnagu rullub lahti ajas ja ruumis, seab 
ennast vastu iseendale ja, küllalt ennast looduse peeglist imetlenud, tunnetab, et see tema 
ise ongi... 

Ja ometi pole «teadvuse tiirlemine iseeneses» väljaspool isiksust eksisteeriva maailma 
vaimu tasemel kuigivõrd produktiivsem kui tema suletus, kui tema väljapääsutu 
piinlemine Kanti poolt visandatud individuaalsetes raamides. Subjektiivse idealismi 
ummik asendus objektiivse idealismi ummikuga. Kui me nimetame teadvust jumalaks, ei 
taba me veel tema olemust. Ent otsingutetee hindamine on meile praegu tähtsam kui 
otsingute lõpptulemus. Hegel pööras esmakordselt teaduse ajaloos tähelepanu materiaalse 
tootmistegevuse ja tööriistade osatähtsusele teadmiste arenemise protsessis. Ta tõstis 
teravalt üles küsimuse, et individuaalne teadvus kujuneb ühiskonna poolt talletatud 
teadriste mõjul, ta näitas kujukalt, kuivõrd paikapidamatu on pidada teadvust isiksuse 
looduslikuks anniks. Ühiskonna objektiivselt arenevate institutsioonide ja vaimse elu 
vormide uurimisega Hegel ainult rõhutas vajadust lahendada ühiskondliku ja 
individuaalse teadvuse vahekorra 

küsimus. Kuid filosoofia ajaloo poolt püstitatud probleemide lahendamise au kuulub 
Karl Marxile. 

Kuna me raamatu kõik ülejäänud peatükid pühendame jutustusele sellest, kuidas 
lahendatakse inimese «mina» mõistatus marksistlikest seisukohtadest lähtudes, siis pole 
meil vaja kirjeldada Marxi teed filosoofia põhiküsimuse teaduslikule lahendusele. Selie 
tee loogika on küll ühtlasi ka meie mõistatuse lahenduse loogika, ja seepärast peame era- 
kordselt huvitavaks uurida, kuidas noor heegellane Karl Marx läks Euroopat ja eriti 
Saksamaad haaranud revolutsiooniliste sündmuste mõjul üle revolutsioonilise 
demokratismi positsioonidele, kuidas temast sai rõhutute ja varatute ideoloog, kuidas 
poliitilise, klassivõitluse loogika juhtis ta hindama proletariaadi ajaloolist osa ja kuidas 
«ühiskonna anatoomia» — poliitilise ökonoomia uurimine võimaldas tal formuleerida 


põhiteesid «Filosoofid on maailma ainult mitmeti seletanud, kuid asi seisab selles, et 
teda muuta.»* 

Kordame veel — sellepärast olekski meie eesmärki silmas pidades erakordselt kasulik 
jutustada üksikasjaliselt marksismi kujunemisest. Nähtavasti talitame aga õigesti, kui 
soovitame lugejal tutvuda mõnede seda küsimust käsitlevate huvitavate teostega.55 

Meie ees seisab teine ülesanne. Asi on selles, et kuigi Marx on inimese «mina» 
mõistatuse printsipiaalselt lahendanud, on see seniajani jäänud mõistatuseks neile, kes 
püüavad läheneda sellele mittemarksistlikelt positsioonidelt lähtudes. 

Meie kaasaegsed kodanliku Lääne filosoofid seavad seile praegugi ikka ja jälle teaduse 
ette. Mõnedest küsimustest, mis paratamatult kerkivad üles seoses nende teooriatega, 
ongi juttu järgmises peatükis. 


"- K. Marx ja F. Engels, Valitud teosed, II, Ik. 334. 

" 0. Koprao, K. Maprc n D. 3Hresec. 3KH3HP H AESITENPHOCTE, T. 1, MIL., 1959; T. 2, 
HJ, 1.961;, J1. IlaxxuTHOB. Y HCTOKOB PEBOJIOHHOHHOTO TIEPeBOPOTA B (pny1ocOPHH, 
ComkrH3, 1960; T. M on ne, IlyTe Kapia Maprca OT peBOJFOIIHOHHOTO AEMOKpaTa K 
KOMMyHHcTy, MJ, 1957. 


Kolmas peatükk ÜHISKONDLIKUST JA INDIVIDUAALSEST 
TEADVUSEST 


1. Bertrand Russelli viga 


Palju sajandeid on möödunud ajast, mil Platon püüdis välja selgitada, mis on teadmine. 
Palju on inimkond selle aja jooksul teada saanud. Ent vaevalt et me jõudsime unustada B. 
Russelli sõnad, et pärast kõiki korrektiive, mida kaks aastatuhandet on teinud Platoni 
filosoofiasse, on üks asi ikka segane: kuidas me mõistame üksteist ja iseennast, kasutades 
tervete klasside kohta käivaid nimesid, kui reaalses maailmas eksisteerivad vaid üksikud 
asjad? Ja kuna mõiste loomus, olemus määrab lõppude lõpuks teadvuse loomuse ja 
olemuse tervenisti, on inimteadvuse küsimus Russelli arvates seniajani lahtine. Tekib 
küsimus, kas on muutunud lähenemine selle lahendamisele filosoofias, mis — pehmelt 
öeldes — ei jaga marksistlikku seisukohta? Märgime esialgu ainult seda, mis silma 
torkab. Üldtunnustatud on tõsiasi, et teadmiste omandamise protsessi filosoofiliseks 
analüüsimiseks on tarvis uurida ühiskondlikke nähtusi. 

Meie päevil on filosoofid inimese «mina» mõistatuse lahendust otsides lihtsalt sunnitud 
pöörama oma pugu ühiskondlikele suhetele, sotsiaalsete institutsioonide iseseisvale elule 
ja eelkõige keelelise suhtlemise spetsiifilistele, isiksusest sõltumatutele seadustele. Selles 
suhtes on õpetlikud selle filosoofilise koolkonna otsingud, kelle hälli juures seisis 
toosama Bertrand Russell. 

Paljud filosoofid on pööranud suurt tähelepanu keele uurimisele. Keele gnoseoloogilise 
osa uurimisel abstraheerusid nad aga faktist, et keel on ühiskondlik nähtus. «Keel kui 
minu mõtte väljendamise vahend», «Keel kui terase mõistusega inimese leiutis, kes 
tundis muret selle üle, et tema mõtted ei kaoks koos temaga», «Keel kui tulemus, mille 


andis indiviidide vaheline kokkulepe nimetada neile ilma keeletagi mõistetavaid asju 
üksteisega suhtlemisel» — sellised on üldiselt vanad arusaamad keele tekkimisest, 
olemusest ja funktsioonist. Indiviid on siin keskpunktis, tema leiutab keele, tema annab 
keele abil oma mõtteid edasi. 

Ja peaaegu alati elas keel vanade filosoofide teostes kummalist, kahepaikset elu. Ühelt 
poolt on ta suhtlemisvahend ja seega ühiskondlik nähtus. Ent mõtted, mida keele abil 
edasi antakse, tunded, mida me sõnadega väljendame jms., on puhtindividuaalsed, 
isiklikud psüühilised seisundid ja protsessid. Keele «ühiskondlikkus» redufseerus 
praktiliselt ainult tema välise materiaalse kesta kollektiivsele kasutamisele. Akustilised 
võnked said kogu ühiskonna varaks, keele tähenduslik külg aga, see, tänu millele me 
kõnest aru saame, jäi puhtisikuliseks, indiviidile kui sellisele omaseks. 

Võiks arvata, et hoopis teisiti hindavad keele loomust ja olemust tänapäeva kodanlikud 
filosoofid. Neopositivistid jõudsid teaduse enese loogika varal välja selleni, et hakkasid 
pidama keele ühiskondlikku iseloomu tõestust mittevajavaks faktiks. 

Jutustame üldjoontes, kuidas see toimus. Kapitalism (ja eriti selle kõrgeim staadium) 
arendab ühiskonna tootlikke jõude sellise määrani, et saab silmanähtavaks teadusliku 
teooria osavõtt ühiskondlikust tootmisest. Veel enamgi — teadus ise muutub järk-järgult 
ühiskonna tootlikuks jõuks, mis näitab kujukalt ja usutavalt, et tunnetusprotsessil on 
ühiskondlik iseloom. Avastuste kallal töötavad nüüd enamasti suured loomingulised 
kollektiivid, konkreetsete uurimistööde edukus sõltub vahetult tööstuse arengutasemest. 

Teadusliku teooria progress on meie päevil seotud veel ühe erakordselt tähtsa 
asjaoluga. Väga mitmesugustes teaduse valdkondades on teoreetilise uurimistöö 
hädavajalikuks aparaadiks saamas ja paljudel juhtudel juba saanudki matemaatika. 

Seesama matemaatika, mis on alati hämmastanud filosoofe oma otsustuste range 
paratamatuse ja üldisusega, sellega, et matemaatiliste järelduste harmoonilise hoone 
vundamendiks ei ole isiksuse üksikud kogemuslikud tähelepanekud ja meelelised muljed, 
vaid intuitiivselt selged otsustused. 

Eriti käegakatsutavaks muutub abstraktse matemaatilise mõttemõju konkreetsete 
uurimiste käigule tehnikas ja füüsikas, mis seab päevakorda matemaatiliste 
abstraktsioonide gnoseoloogilisfe funktsioonide uurimise küsimuse, millede aprioorsus, 
sõltumatus individuaalsest kogemusest vanu filosoofe nii väga segadusse viia. Füüsika 
matematiseerumine, millest V. 1. Lenin kirjutas «Materialismis ja empiriokrititsismis» kui 
teaduse ajaloos tõelist revolutsioonilist tähtsust omavast faktist, ei mahtunud vana, 
empiirilise tunnetusteooria harjumuspärastesse raamidesse. Selle tagajärjeks oligi 
idealismi sissetungimine füüsikasse. Küsimus kerkis üles äärmiselt teravalt: 
individuaalne kogemus, mille piiridest mahhistid ei mõelnudki väljuda, ei või enam olla 
filosoofiliste uurimuste (ja lisame — spekulatsioonide) ainukeseks objektiks. 

Uus füüsika — mikromaailma füüsika — sündis vapustatud uurijate silme 

all, kui nii võib öelda, pahupidi pööratult. Peaaegu täielikult puhta matemaatika baasil 
tuli esiteks teha järeldusi niisuguse füüsikalise reaalsuse käitumise kohta, millega ühelgi 
eksperimenteerijal polnud senini tegemist olnud, ja teiseks esitada ideid, mis polnud 
sugugi kooskõlas klassikalise mehaanikaga. Olukord muutus seda teravamaks, et tekkis 
dilemma: kas avaldada usaldamatust kõige täpsemale teadusele — matemaatikale — või 


... tunnistada, et tunnetusprotsess ei ole teadlase individuaalse meelelise kogemuse 
ratsionaalne seletus. 

Just nimelt loodusteadlasele harjumuspäraseks saanud = kujutlust tun- 
netusprotsessis ähvardaski füüsika matematiseerumise fakt. . Kahtlemine kõige 
selle usaldusväärsuses, mis uurijad olid oma pingelise tööga sajandite 
vältel saavutanud, kahtlemine klassikalise füüsika tõesuses jõudis mõnede 
teadlaste teadvuses välja skeptitsismi, agnostifsismi ja subjektiivse idealismini 
hoopiski . mitte sellepärast, et uusimad avastused ei olnud kooskõlas Galilei 
ja Newtoni poolt joonistatud maailmapildiga. 19. sajandi lõpul oli 
klassikalises füüsikas küllalt palju omavahel lahkuminevaid kujutlusi, ja terve 
skepsis kõigi teaduse seisukohtade vankumatuse suhtes on tõelistele teadlastele 
alati omane olnud. Asi oli hoopis tõsisem. Sündivate füüsika-alaste 
hüpoteeside ilmsete vastuolude taga olid peidus filosoofilised kontseptsioonid, 
ja nimeltneed mõjutasid üldisi järeldusi ning puhtfüüsikalisi kujutlusi. Kes 
loodusteadustest võis kahelda selles, et kogemus on igasuguse teadmise 
allikas? Uusaja materialismi esiisa Francis Baconi valem kõigi teadusta 
kogemusliku päritolu kohta võistles loodusteadlaste teadvuses matemaatiliste 
valemite usaldusväärsusega. Ja kuidas siis teisiti! Kas siis füüsikud «senini» ei 
tunnetanud Baconi järgi? Kas füüsik algul «ei hoidnud käes», «ei kompinud» 
oma uurimisobjekti? Kas tal ei olnud kogemuses tegemist sellesama 
mateeriaga, = mille olemasolusse keeldub uskumast filosoof Berkeley?! «Oh 
neid filosoofe küll!» kordas loodusteadlane endamisi masendustundega. Ja 
üks neist koguni ütles välja kuulsad sõnad? «Võtaks kaika ja koputaks 
sellisele filosoofile pähe, küll ta siis veenduks kohe tema teadvusest sõltumatute 
objektide reaalses olemasolus!» .«Kaika»-argument pole teaduse jaoks just 
kaalukate killast. Kuid mida muud pidi loodusteadlane filosoofilisest 
idealismist mõtlema, kui ta muutis sellesama kaika omaenda = kätega kangiks ja 
kangi tegevust kirjeldades pani aluse kogu klassikalisele mehaanikale! 

Loodusteadlasele oli selgem kui selge: käe all on mateeria, ta aistib seda, 
eksperimenteerib sellega ja teeb sel alusel üldisi järeldusi, mida nimetatakse 
teadusalasteks teadmisteks. Järeldusi võib kujutada matemaatilise valemi näol. 
See on ilus, mugav ja ökonoomne. Ja las filosooiid nuputavad: mispärast 
matemaatika on ilmeksimatu. Näen, vaatlen, teen järelduse, kirjeldan 
matemaatika abil ja saan vajalikke absoluutselt tõeseid teadmisi ... 

Ja äkki lõi harjumuspärane ning pealtnäha ainuvõimalik kujutlus tunnetusprotsessist 
kõikuma. Ja mitte selles ei olnud asi, et matemaatika «mõnevõrra kogemusest ette 
jooksis»! Ebatavaline oli ja loodusteadlaste filosoofilist dogmaatilist suigatust häiris 
miski muu. Matemaatika lükkas ümber järeldused, mis, nagu siis tundus, olid saadud 
empiirilisel teel. Ratsionaalne, aprioorne feadus empirismi vastu! Vahetult aistitav, 
kogemuses meeleliselt tajutav mateeria justnagu lakkas olemast ainuke ctsene teadmiste 
allikas. Meenutame sellega seoses Lobatševski geomeetriat. Huvitav on siin see! 
Paralleelsete sirgete postulaat on lihtne j« selge ning vastab täpselt meie kogemusele. Ja 
kogu Eukleidese geomeetria on niisama selge ja nagu iseenesestmõistetav. «Terve 
mõistus» võib isegi oletada, et geomeetriaalased teadmised saavadki alguse 
puhtempiirilistest üldistustest: inimene näeb paralleelseid sirgeid, näeb üks kord, teine 


kord, ja panebki tähele, et need ei lõiku kunagi. Ent suur vene matemaatik oletas «täiesti 
meelevaldselt» ja, nagu võiks arvata, kogemuse kiuste, et paralleelsed sirged lõikuvad 
kunagi (täpsemalt — ta formuleeris Eukleidese geomeetria postulaatide süsteemis teisiti 
viienda postulaadi: tasapinnal võib läbi väljaspool sirget asuva punkti tõmmata mitte ühe 
(nagu see oli Eukleidesel), vaid vähemalt kaks (ja rohkem!) antud sirgega paralleelset 
sirget). Ja selle postulaadi alusel püstitas Lobatševski uue geomeetria hoone, mis on 
kaunis oma matemaatilises ranguses. Uus paralleelsete sirgete postulaat kõlas kui terve 
mõistuse mõnitamine, kui ilmne nonsenss! Tähendab — kogu Lobatševski geomeetria on 
lihtsalt lõbus mänguasi, midagi spetsiaalselt väljamõeldud kunstliku keele taolist, mida 
ei saa elus kasutada? 

Nii oleks pidanud olema puhtempiirilise tunnetusteooria seisukohast. Nii teatavasti 
hindasidki Lobatševski loodud geomeetriat paljud tema kaasaegsed. 

Kuid möödus aastaid ... Ja «äkki» ilmnes, et ruumi omadused, mida kirjeldas 
Lobatševski, eksisteerivad reaalselt, et tema geomeetria on tegelikkuse õige kujund! 
Praegu teenib ta kohusetruult praktikat. Arvutused liikumise kohta, mille kiirus on 
lähedane valguse kiirusele, tehakse uue geomeetria alusel. 

Selliseid näiteid teab teadus hulganisti. Peaaegu nagu meelevaldselt luuakse 
aksioomide süsteem, nende alusel ehitatakse üles midagi täiesti foimaliseeritut ja 
«sisutut», pärast aga selgub, et seda «midagi» on väga mugav ja laula hädavajalik 
kasutada objektiivselt eksisteerivate nähtuste iseloomustamisel. 

Pöördume aga tagasi füüsika juurde. Ka tema revolutsioonilise tähtsusega põhilised 
järeldused, mis pööravad harjumuspärased kujutlused maailmaruumist pea peale, on 
sündinud abstraktsetes matemaatilistes uuringutes ja kogemuse osa on hakanud etendama 
matemaatiline valem. Valemid kogemuse asemel, mateeria asemel! See juba on 
midagi, mis 

võib «terve mõistuse» meeleheitele ajada. Siin, uues füüsikas, on kogemus kusagil 
pärastpoole,, algul on aga võrrandid, võrrandid, võrrandid .. . Kes teab, kas nende taga 
ongi mingit objektiivset sisu? Võrrandeid interpreteeritakse mingil moel, vastavalt 
nendele kujunevad teadlastel kujutlused füüsikalisest reaalsusest, kuid kujutlused peavad 
ju (empirismi seisukohalt) tekkima ainult tajude alusel. Kas «matemaatika oletuste» 
alusel sündinud kujutlused tõesti peegeldavad maailma? Nad ei sõltu ju meeleliselt 
tajutavast faktist, vaid mõttest, mõistuse üldistest ratsionaalsetest teesidest, s. 0. 
subjektist. (Pange tähele: toodud arutlustes ilmneb selgesti filosoofiline kontseptsioon. 
Teadvuse fakt on minu teadvuse fakt, mõtte loogika on alati subjektiivne. Objektiivne on 
ainult see, tnilleJe on suunatud välismaailma vaatleva inimese meeleorganid!) 

Nii jäi stiihiline materialist harjumuspärase tunnetustee ootamatu pöörde ees nõutult 
seisma. Talle sai selgeks, et ta edaspidised uurimised kulgevad uut ja kummalist teed 
mööda: matemaatiline prognoosimine, füüsikaline interpreteerimine ja alles seejärel 
eksperiment, kogemus. 

Nii tõstis loodusteaduse enese arenemine üles probleemi, mille lahendamise kallal 
filosoofid olid sajandite jooksul pead murdnud. Loodusteaduse ette kerkis nüüd küsimus 
kogemuse osast tunnetuses, tema piiratusest ja alluvusest üldisele, paratamatusele, 
olulisele . .. Tavaline harjumuspärane kujutlus tunnetusest hakkas kokku varisema, kuid 
tema rusud ainult katsid püramiidi vundamendi pealt kinni. Et ka seda minema pühkida, 
selleks oli vaja kardinaalselt ümber mõtestada inimese koht ja seisund maailmas. Üldiselt 


ei olnud puudust «revolutsionääridest», kes "pretendeerisid Koperniku loorberitele, kes 
näitas, et inimesel pole maailmaruumis kaugeltki mitte keskne koht. Elanud üle 
revolutsioonilise tõusu õnneliku aja ning pidanud ära Vabaduse ja Mõistuse uhked pul- 
mad, tundis kodanlik teadvus võõras pidulauas kassiahastust. Ja kibedat kassiahastust. 
Inimene ei muutunud sellest paremaks, et kapitalism oma enneolematu tehnilise 
progressiga elu ümber ehitas. Vastastikune vaen, vihkamine, hirm, sõjad, kuriteod, 
rahvuslikud konfliktid... Ei, Vabadus, Võrdsus ja Vendlus ilmselt ei löönud läbi. Inimene 
jäi samasuguseks ... metsloomaks. Ja mis poliitilisi teooriaid uuest revolutsioonist, 
maailma uuest ümberkorraldamisest seal veel olla võis! Esialgu «tehke inimesest 
inimene»! — hüüdsid need, kes olid progressis pettunud. Kõik uued «inimkonna 
päästmise projektid» on müüt, jõuetu mõistuse illusioon, la mis mõistusest saab juttu olla 
selles ülemaailmses hullumajas, kus talitsevad julmus, sõjad, vihavaen ja patoloogiline 
tapmismaania. Üksteise järel tekkisid teooriad, mis kiskusid mõistuselt aupaiste maha ja 
andsid talle loomainstinkti kõikvõimsate ilmingute registreerija tagasihoidliku osa. 
Kodanliku maailmakäsituse esindajate seisukohalt pole inimene 

nüüd enam maailmaruumi keskpunkt, jumal. Maailmas valitsevad saladuslikud 
tunnetamatud jõud, ja mida suudab nendega peale hakata olend, kes kunagi kuulutati 
looduse krooniks? 

Kui aga sõnastada ümber üks Russelli teravmeelne märkus Kanti kohta, siis võib öelda: 
kõik sellised «koperniklikud revolutsioonid» osutusid tegelikult tüüpilisteks 
«ptolemaioslikeks kontrrevolutsioonideks». Kõigi lähteotsustuste ja metodoloogiliste 
printsiipide keskpunkti jäi ikka seesama looduslik, loomulik, igavene «inimene üldse». 
Individualistlik teadvus, mida oli kultiveerinud eraomanduslike suhete sajandeid kestnud 
ülevõim, võis kuulutada inimese metsloomaks, stiihiliste hirmujõudude mängukanniks, 
üldse milleks tahes. Kuid kõigis sellistes teooriates osutus just nimelt inimene, ainult et 
antropoloogilises käsituses — kui «looduse poolt sünnitatud» —, kõige keskpunktis 
olevaks, ta jäi muutumatuks, igavesest ajast igavesti antuks, iseenesega samaseks. Kuid 
mõista, et inimene on inimese maailm, ühiskond, et inimesed ei muutunud pärast 
poliitilise vabaduse kuulutamist paremaks sellepärast, et nad majanduslikult jäid 
orjadeks, mõista, et filosoofid seniajani ainult seletasid maailma, mida on vaja muuta, — 
seda kodanlik teadvus ei suutnud, ta jäi kodanluse piiratud, kartlikuks ja kohanevaks 
teadvuseks. 

Sellepärast püsibki empiirilise tunnetuse paabeli torni vundament nii kaua isegi pärast 
gnoseoloogilise robinsonaadi mõningate illusioonide purunemist. Ehmatus, peataolek, 
lahtiütlemine tervest mõistusest, stiihilisest materialismist, müstiliste, idealistlike ja 
agnostitsistlike teooriate deklareerimine, ühesõnaga — ükskõik mis tahes, ainult mitte 
ühiskonna arenemise objektiivsete seaduste, seega ka tunnetuse seaduste tundmine. Sest 
ühiskonnast, klassidest ja revolutsioonidest «korrutavad» ju marksistid. See on juba 
poliitika. Aga teadus «peab poliitikast kaugel olema». Ja seetõttu sattus filosoofiline mõte 
raskesse olukorda: ühelt poolt säilitab filosoofide klassipositsioon, mis ei pea 
võimalikuks tõsiselt lahti mõtestada materiaalse tootmise osa tunnetusprotsessis, 
robinsonaadi põhilise metodoloogilise printsiibi, teiselt poolt püstitab teaduse loogika 
tunnetuse ühiskondliku iseloomu küsimuse. 

On loomulik, et matemaatika, mis etendas loodusteaduses sajandeid valitsenud 
empiristlike illusioonide purunemise! «saatuslikku osa», teadus, mis kõige selgemini 


demonstreerib oma üldist ja paratamatut iseloomu, köitis filosoofide tähelepanu, kes 
püüdsid selgusele jõuda, mis õige juhtus tunnetusega ja kuidas inimene tegelikult jõuab 
üldise teadmise tippude juurde. Üks esimesi, kes asus tegutsema uues uurimisvaldkonnas 
üsna 20. sajandi alguses, oli Bertrand Russell. Ta võttis matemaatika loogika kriitilise 
uurimise alla seoses selle enese sisemiste nõudmistega. Ja koos matemaatika ees seisvate 
konkreetsete loogiliste ülesannete lahendamisega hakkas järk-järgult välja kujunema 
selge arusaamine: matemaatika ja seda enam loogika aluseks on kindlad 
mõtlemis 

seadused, üldise «teaduse keele» seadused, mis võimaldavad teha järeldusi ning millel 
on antud loogilises struktuuris rangelt paratamatu iseloom. 

Russelli ning teiste loogikute ja filosoofide uurimused näitasid, et loo-gikalised ja 
seejärel ka keelelised konstruktsioonid on sõltumatud, iseseisvad, ning tõstsid teravalt 
üles küsimuse ühiskondliku keele domineerimisest isiksuse kogemuse üle. Sai 
silmanähtavaks tõde: inimtead-mistes on midagi, millel on esmajärguline tähtsus kogu 
nende süsteemile ja mis kuulub, kui nii võib öelda, ühiskonnale tervikuna. Selleks tead- 
miste mitteisikuliseks, ühiskondlikuks vundamendiks on eelkõige mõtlemise loogika, mis 
on fikseerunud ühe või teise keele reeglites. Teadusliku uurimise keel, teatud; kogum 
teaduse termineid, milledest igaüks omandab kindla tähenduse, kui on olemas niisama 
kindlad terminite vastastikust seost reguleerivad reeglid, printsiibid ja seadused, kujutab 
endast isiksusest ja seepärast, nagu näis neoposifivistidele, ka kogemusest kõrgemal 
seisvat süsteemi. Põgeneda selle fakti eest meie püramiidi varju, pugeda peitu 
kokkuvarisenud stiihilis-empiiri 1 iste kujutluste taha tunnetusest kui isiklikku kogemust 
üldistava indiviidi loomingust osutus põhimõtteliselt võimatuks. Üle poole sajandi on 
filosoofid ja loogikud tähelepanelikult uurinud teaduse keele ja rahva keele struktuuri 
objektiivseid seaduspärasusi. Jättes praegu kõrvale nende uurimuste positiivsed 
tulemused, märgime vaid, et üle poole sajandi on seisnud nende ees seesama «neetud» 
küsimus: mispärast iga sõna üldistab, mispärast ta on mõistetav. On ju siin vastus inimese 
«mina» mõistatusele. 

Huvitav on, et oma katsetes vastata sellele küsimusele jõuavad kodanliku Lääne 
filosoofid üsna lähedale keelelise suhtlemise vahendite kujunemise ühiskondlikele 
allikatele — tootmistegevusele —, kuid sealsam-is komistavad tegevuse 
individualiseerimise otsa ja eemalduvad asja tuuma tõelisest mõistmisest. Peirce, üks 
pragmatismi rajajaid, arvas, et sõnade tähendus on tegutsemisoskuse ja toimingu tulemus, 
mida sõna alal hoiab. Operatsionalisf Bridgman on veendunud, et sõnade tähenduse 
määrab ära praktilise tulemuse saavutamiseks vajalike operatsioonide kogusumma. Tema 
arvates kujutab iga sõna endast esemega sooritatavate operatsioonide kogusummat ja 
sõna tähendust ei maksa otsida kõnest, vaid tegevusest. Tänapäeva neoposifivism peab 
sõna tähendust loogikaliste või keeleliste operatsioonide, toimingute tulemuseks. Ja 
kõikidel juhtudel seisab sõnade tähendus meie ees mitte kui ükskõk missuguse nime suhe 
ühtedesse või teistesse objektidesse, vaid kui aktiivse ajaloolise protsessi — 
tegevusoskuste ja -võtete ning tegevuse resultaadi korrelatsiooni — tulemus. Kogu häda 
on selles, et tegevuse all mõistetakse endiselt indiviidi või indiviidide rühma toiminguid 
vana empirismi jaoks kõige tavalisema meelelise kogemuse raamides. See- 

pärast saavutab vastuolu ühiskondliku ja individuaalse, isikulise ja mitteisikulise vahel 
oma ülima väljenduse. 

Kõige kujukamalt ilmneb see B. Russellil. Üht oma raamatut («inimtun -netus, selle 
sfäär ja piirid») alustab tuntud inglise filosoof peatükiga, n iile pealkirjaks ongi 
«Individuaalne ja ühiskondlik tunnetus». Selles on antud kogu raamatu, filosoofi kogu 
kontseptsiooni võti ja metodoloogiline telg. Russelli vaadete analüüs sunnib meid viimast 
korda «proovima» klassikalise filosoofia teed, mis «on arenenud mitteisikulise», 
ühiskondliku keele uurimise arvel ning püüab «ilma Marxita» ja «Marxi vastu» 
lahendada inimtunnetuse ja -teadvuse probleeme. Lühikese peatüki individuaalsest ja 
ühiskondlikust tunnetusest tahaks ära tuua tervikuna, sest see on niivõrd kujukas ja 
iseloomulik. Algab fa üpris tähtsa fakti konstateerimisega: «Teaduslik tunnetus püüab 
saada absoluutselt mitteisikuliseks ning kinnitada seda, mida on avastanud inimkonna 
kollektiivne mõistus.»66 Jah, nagu me ütlesime, teadusalaste teadmiste ühiskondlikku, 
«mitteisikulist» iseloomu ei saa ignoreerid-). Ja kellele siis veel kui mitte Russellile on 
selge, et «keel, meie ainuke teadusalaste teadmiste teatavakstegemise vahend, on oma 
olemuselt päritolult ja peamiste funktsioonide poolest sotsiaalne.»67 Ja edasi: «... keele 
peamiseks eesmärgiks on suhtlemine ja selleks, et seda eesmärki teenida, peab ta olema 
rahvakeel, mitte aga keeletarvitajate pooit leiutatud isiklik dialekt.»68 Siit aga johtubki 
tunnetuse ja teadvuse põhiline vastuolu. Tõene saab ju olla ainult isikuline teadmine (sest 
pole olemas teadvust üldse; teadvus üldse on platonism, hegelianism). On see nii? 
Kahtlemata on. Ainult et tahaks juba praegu öelda: pole siin ka hirmsat kuristikku, härra 
Russell! Ei maksa mõelda lausa vastanditega. Mitteisikuline ongi isikuline, isikuline on 
aga... Kuid me nähtavasti tõttame liiga. Ei maksa nii äkki tänapäeva silmapaistva 
loogiku «harmoonilisse» arutluste süsteemi sisse murda. Jälgime esialgu tema mõttekäiku 
ja hoidume kõike seletavatest kommentaaridest. 

Niisiis eksisteerib teaduse kuivades protokollilistes terminites väljenduv mitteisikuline 
teadmine ainult tundva ja mõtleva indiviidi peas. Ja tema kas usub sellesse või ei usu, 
peab seda teadmiseks või ei pea olenevalt oma individuaalsest, lõppkokkuvõttes 
meelelisest kogemusest. Ini mene elab, tunneb, näeb, kuuleb, tajub ümbritsevat maailma, 
ja mis siis veel võib pretendeerida tõele, teadvuse nimetusele, kui mitte see sisemine 
maailm! Mis on kollektiivne teadmine individuaalsega võrreldes? «Kollektiiv teab 
rohkem ja vähem kui indiviid: kui kollektiiv teab fa kogu entsüklopeedia sisu ja kõike, 
mis ontalletatud teaduslike asutuste töödesse, kuld fa ei tea neid 
südamelähedasi ja 

66 BE. Paccen, Uemoseueckoe nosnmanmne, HJ. 1957, Ik. 39. 

67 - Sealsamas. 

68 Sealsamas. 

intiimseid asju, mis moodustavad individuaalse elu koloriidi ja koe.»1'9 Kas on veel 
tarvis öelda, et üksnes tänu individuaalse elu koloriidile omandab ka kollektiivne 
teadmine mingi tähenduse. Russell kirjutab teatud huumoriga isegi sellisest igavast asjast, 
nagu seda on vastuolu inimese intiimmaailma ja selle väljendamise vahel keelevahendite 
abik Keele õppimise protsessis on tähendus, mida laps peab seostama teatud situatsioonis 
lausutava sõnaga, «tema isikliku kogemuse saadus ning omab erinevusi vastavalt 
asjaoludele ja tema tajumisvõimele»."" Niisiis tcps, kes näeb sageli peenikest tibutavat 
vihma, ei seosta sõnaga «vihm» sedasama ideed, mis see laps, kes on näinud ainult 


troopilist paduvihma. «Tõsi küll, haridus,» ironiseerib autor, «viib — ja üsna edukalt — 
keele muutumisele mitteisikuliseks.»”' Tulemuseks on, et te muutute (täiesti 
ühiskondlikuks inimeseks, ja isegi teie kõige salajasemad mõtted osutuvad täiesti 
sobivaks entsüklopeedia jaoks. See-eesf ei või te enam loota poeediks saada, ja kui te 
proovite mängida armunu rolli, siis te leiate, et teie mitteisikuline keel pole kuigi kõlblik 
teis peituvate tunnete  välj endamiseks.»”° 

Paraku on täiesti ühiskondlik inimene olla üpris kurb asi. Meie individualisti peamine 
mõte seisneb aga selles, et kõige abstraktsemgi teadmine on võimatu ilma mitteisikuliste 
sõnade ja teaduslike definitsioonide tähenduse puhtisikulise verifikatsioonita (kogemuse 
varal kontrollitavuseta). Olgu kuidas on, arvab Russell, kuid meie isikliku maailmataju 
subjektiivsusest teadmine ei pääse. Ja alati on tema aluseks isiklik, individuaalne, 
meeleline taju. «Individuaalsed tajud on kogu meie tunnetuse aluseks, ja pole olemas 
mingit meetodit, mille abil me võiksime alustada paljudele vaatlejatele ühistest 
andmetest.»”* Nii lõpeb raamatu esimene peatükk. Nii algab — ja kui mitmendat korda! 
— mõistuse odüsseia, kes püüab individuaalsetest, juhuslikest, meelelistest tajudest 
tuletada teadusliku tunnetuse paratamatust, üldisust ja usaldusväärsust. On loomulik, et 
see Skeptitsismirajake, mille on sisse tallanud paljud sellest lähtepunktist startinud 
filosoofid, muutub peaprospektiks, mida mööda kulgevad Russelli filosoofilised 
otsingud. Ta ütleb: «Kuid üks asi on algusest peale selge: ainult sedavõrd, kuivõrd taju 
algandmed pälvivad usaldust, võib olla mingit alust nendel põhineva suure kosmilise 
järeldusehoone vastuvõtmiseks».74 Ja kogu oma raamatuga, kogu oma loominguga 
püüab Russell näidata, et erilist alust oma taju usaldada meil ei ole. Tema otsingute 
tulemuseks on kahtlus, rafineeritud skeptit- 


69 6. Paccen, Uenogseueckoe nosmagne, Ik. 39. £ 
70 Sealsamas, Ik. 40. 
Sealsamas. 


72 Sealsamas, Ik. 40 — 41. 

71 — Sealsamas, Ik. 40. 
1 Sealsamas, Ik. 44. 

sism, ühesõnaga — filosoofiline agnostitsism, mis seaduspäraselt viib välja 
subjektiivsele idealismile. See ummik on meile juba tuttav. Ja polekski mõtet peatuda 
sellel, kui poleks üht asjaolu, millest meil juba üsna alguses juttu oli. Meie kaasaegse, 
mitte ammu enne Marxi surma sündinud filosoofi teoorias on ilmselt märgata teadmiste 
ühiskondliku loomuse äratundmist. Kuid lord Russelli klassiline põlgus «ühiskonna 
anatoomia» vastu, «madala» praktika vastu viib välja selleni, et ta ei mõista ka 
«ühiskonna füsioloogiat», ühiskonna põhilisi elufunktsioone, sealhulgas ka 
tunnetusfunktsiooni. Seepärast eksisteerib tema filosoofias tunnetuse ühiskondliku 
loomuse mõistmine rahumeeli koor, veendumusega, et «mitteisikulise» teadmise aluseks 
on üksikute asjade individuaalne meeleline tajumine, pluss kõik siit tulenevad raskused. 
Ja kui nüüd lugeja ikka veel küsib, milles siis õieti seisneb B. Russelli viga, oleks lühim 
vastus järgmine: viga on ühiskondliku ja individuaalse tunnetuse ning teadvuse 
vastandamises. 


2. Ühiskonna teadvus... 


Mitte korrata B. Russelli viga — selline on ülesanne, ja muide üpris raske ülesanne. 
Sest inimteadmiste ühiskondliku iseloomu tunnistamine ei annulleeri veel intuitiivselt 
selget fakti: teab ja mõistab just nimelt isiksus. «Ühiskonnal üldse» pole mingit erilist, 
omaenda mõtlevat pead. Ja ometi on ühiskonnal teadvus, mida ei saa käsitleda kui kõigi 
ühiskonnaliikmete teadmiste lihtsat summat. 

Ei kõik meie kokku, kes me praegu elame, ei ükski meist omaette suudaks haarata 
endasse kogu seda vaimset rikkust, mida on talletanud ühiskond, mis on asjastunud 
inimkäte tohutus loomingus ning mis säilib miljardites raamatutes, maalides, 
noodikogudes, heliplaatides, filmilintides jne. Kõik, mis on loodud põlvkondade tööga, 
kannab endas teatud ühiskondlikku teadmist. On ju mis tahes inimtoiming mõtestatud ja 
enne kui inimene midagi korda saadab, laseb ta selle endal «peast läbi», ta teeb kõike 
teadlikult. Seepärast räägivad kõik meid ümbritsevad asjad meiega meile arusaadavas, 
inimlikus keeles. Igaühega muidugi isemoodi. Mõnele meist näitavad tähed oma vilkuva 
«morseaparaadiga» teed, mõnele avavad maailmaruumi saladusi, mõnele aga on nad seni- 
ajani vaid nagu liikumatusse taevavõlvi taotud naelad, mis tummalt ja töntsilt hoiavad 
kinni öise taeva sametkafet. Ka kivi geoloogi käes jutustab sellest, mis oli miljoneid 
aastaid tagasi. Jah, mineraalist on nagu saanud ühiskondliku teadvuse osake, sest ta annab 
inimestele teadmisi, räägib grandioossetest looduslikest protsessidest. Aga rahva keel? 
Selles on fikseeritud inimkonna ajalugu, aastatuhandete pikkune praktiline tegevus. 
Mis aga on tegevus ilma teadmisteta? Isegi selleks, et 

valmistada kõige lihtsamat tööriista, on tarvis teada, milleks seda tööriista vaja läheb. 
Muidugi ei saa ühiskonna teadvus olla piiratud antud momendil indiviidide peas 
tekkivate ideede raamidega. Vaimne ja materiaalne põimuvad ühiskondlikus elus, ja nagu 
kogu ühiskonna elu ei saa olla inimelude lihtne summa, nii ei saa ka ühiskonna teadvus, 
ühiskonnaelu vaimne külg olla individuaalsete teadmiste summa. Sellepärast peabki 
inimene ellu astudes omandama kogu selle mitmesugustes normides eksisteeriva 
teadmise. Ja selleks, et osa saada ühiskondliku teadvuse rikkusest, ei piisa hoopiski 
emakeele äraõppimisest. Peab õppima tegutsema selles esemete maailmas, kogu eelneva 
ajaioo poolt loodud sotsiaalsete suhete maailmas. 

Ühiskondliku ja individuaalse teadvuse ühtsuse kogu komplitseeritus seisneb selles, et 
see ühtsus on dialektiline. «Terve mõistus» ei salli, kui ühes lauses öeldakse üht, teises 
otse vastupidist, kolmas aga kutsub üles pidama mõlemat lauset tõeseks, sealjuures veel 
tõeseks ainult koos. Ent proovigem «terve mõistuse» kiuste esineda järgmiste väidetega: 
1) peale indiviidide (igaüks omaette ja kõik koos võetuna) teadvuse on olemas ka eriline 
ühiskonna teadvus, 2) e i ole muid teadmisi, ei ole muud teadvust peale indiviidide 
teadvuse; ka nüüd — 3) mõlemad väited on tõesed ainult koos. Jah, «on» ja «ei ole» 
korraga — selline on tõde ja selles tões peitub individuaalse teadvuse mõistatuse 
lahenduse võti. 

Käsitleme järjekorras kõiki esitatud väiteid. 

On olemas eriline ühiskonna teadvus, ühiskondlik teadvus. Selgituseks kasutame 
analoogiat keelega, seda enam, et see pole üksnes analoogia. Eksisteerib ju teadvus keele 
vormis, nii et teadvusest rääkides me lihtsalt püüame tema materiaalse 
eksisfeerimisvormi varal demonstreerida oma esimese väite tõesust. Peale antud 
isiksusele omase keele on olemas «mitteisikuline», ühiskondlik keel. Kas see üldiselt 


triviaalne mõte vajab selgitust? Hiljuti kuulsime tahtmatult pealt, kuidas keegi noormees 
jagas autobussis oma sõbraga muljeid filmist. Jutuajamine on peaaegu sõnasõnalt kirja 
pandud: 

Naera kas või lõhki! Saad aru? Vaatad, vaatad ja rõkkad naerust. Milline jama! Rahast 
on kahju. Seal nad varganäod oma kambaga olid. Siledad lõustad, portfellid, igavesed 
hangeldajad. Üks oli pealik. Jootis teisi .. . Hoiavad topkast kinni, aga see, kas tead? 
peab kõnet. Üks ei pidanud vastu, vajus ära. Aga kui neid pärast kinni nabima hakati, 
võis raha kühvliga kokku ajada. Üldiselt aga igav. Ptüi! Üldine jama. Selge?» 

Imelik küll, aga jutustaja sõber sai sellest nähtavasti aru. Kas maksabki öelda, 
et vene keel on midagi printsipiaalselt erinevat sellest «keelest», milles 
väljendus meie juhuslik reisikaaslane. Võib-olla on näide «kinosõbraga» lihtsalt 
ebaõnnestunud. Ütleme ju mõnikord: 

«Puškin lõi vene kirjakeele.» Võib-olla tuleks antud juhul rääkida Puš-kinist, aga mitte 
sellest, kes lihtsalt pole keelt ära õppinud. Loomulikult pole ka Puškin keelt loonud. 
Geniaalne poeet oskas paremini kui keegi teine ära kasutada keele rikkusi ja oli esimene, 
kes tegi selle rikkuse vene kirjanduse pärisosaks. Puškin õpetab vene keelt sellepärast, et 
ta on ise seda õppinud, on võtnud selle rahvalt. Isiksus võib palju ära teha keele 
arendamiseks ja rikastamiseks, kuid ainult tänu sellele, et ta on õppinud hoolikalt ja 
tõsiselt ümber käima rahvale kuuluva keelevaraga. Glinka kirjutas, et helilooja ei 100 
muusikat; muusikat loob rahvas, helilooja ainult arranžeerib seda. Sedasama võib öelda 
ka keele kohta. Suur kirjanik või luuletaja, Majakovski tabava ütluse järgi rahva- 
keelelooja käealune, võib armastusega lihvida juba loodud keelevorme ja anda rahvale 
tagasi tema enda teose, mis mängleb ja helkeb mingist uuest küljest 

Puškini keel on vene keel, kuid siiski ei saa neid samastada. Vene keel on mõõtmatult 
rikkam. Ja Puškin ei solvuks sellise märkuse pärast. Rahvakeel kuulub rahvale, aga mitte 
üksikisikule. Üksikisikud õpivad selle kas hästi või halvasti ära, rikastavad seda oma 
keelelises, kirjanduslikus või kunstiloomingus, aga võib ka olla, et labastavad ja moo- 
nutavad teda oma igapäevases kõnes. 

Ja veel tahaks öelda: vaevalt et keegi räägib tänapäeval tõemeeli «eLugu Igori 
sõjaretkest» keeles või kasutab kõigi sõnade kõiki tähendusi, mis on ära toodud Dali 
«Seletavas sõnaraamatus». Ometi on vene keel oma suhteliselt iseseisvas liikumises, 
arenemises ja ajaloos ühtne. See on vool, millesse on suubunud kõik murrakud ja 
murded. See voo: on tormakas, tujukas ja petlik. Alati kannab ta aga endaga kaasas oma 
ajalugu, alludes ocra sisemistele seadustele, oma erilisele objektiivsele loogikale. 
Seepärast võib kõhklematult öelda: peale üksikisikute keele (ja teadvuse) on olemas 
eriline, ühtne, «mitteisikuline» keel — rahva, ühiskonna keel (ühiskonna teadvus). Ent 
analüüsime nüüd meie teist näidet. 

Pole teist teadvust peale indiviidi teadvuse. 

Võtame jälle appi analoogia keelega. Kõik argumendid rahva keele iseseisva eksistentsi 
kaitseks jäävad jõusse. Keel eksisteerib kui eriline ühiskondlik nähtus, Russell aga eksib, 
pidades keelt «mitteisikuliseks» nähtuseks. Jah, keel on üksikisiku suhtes objektiivne. Ent 
ta eksisteerib ainult siis, kui teda kõneldakse, kui üksikisikud tema abil mõtlevad. Ja 
esimene väide on tõene ainult sellepärast, et on tõene teine. Keel — iseseisev ja 
üksikisikute keelepruugiks mittetaandatav nähtus — eksisteerib ainult selle tõttu, et 


üksikisikud teda kõnelevad, alludes tema loogikale ja seadustele. Ilma individuaalse 
kõneta või väljaspool seda pole keelt olemas. 

Igaüks meist astub ellu ja leiab eest juba valmis keele, õpib teda kasu- 

tama ja omandab ta vastavalt oma võimetele. Aga kui me kõik ühel või teisel põhjusel 
keelt ei omanda, siis ta kaob, sureb välja. Nii tulebki välja, et peale meie omaenda keele 
on olemas veel rahva keel ning see eksisteerib vaid meie kõnes ja mõtetes. 

«Rahva keel on tema hing, tema ajalugu, tema kultuur,» kirjutas Kuprin. «Rahva hing,» 
ühiskonna teadvus säilib keeles, elab tema elu. Ühiskonna teadvuses peegeldub 
materiaalne, rahva poolt praktiliselt loodav ajalugu, ühiskonna teadvus hoiab alal kõik 
kultuuri saavutused. Sündinud indiviid puutub kohe kokku rahva materiaalse ja vaimse 
kultuuriga. Ta saab sellest osa, võtab selle jaokaupa omaks. Ta võib anda sellesse oma 
panuse, «rahva hing» aga määrab ära tema isikliku teadvuse avaldused. Ja üldinimliku 
ljultuuri arenemise seesmine loogika «sunnib sellest kultuurist osasaavatele indiviididele 
peale küsimuste teatud asetuse, teatud projektid nende lahendamiseks. Inimkonna poolt 
talletatud teadmised pole lihtsalt grandioosse entsüklopeedia köited. Nad peituvad 
ühiskonna praktilises tegevuses, mille loogika on niisama objektiivne kui 
loodusseaduste loogikagi. 

Kui panna praegu seisma tehased ja vabrikud, siis ühiskond laguneks ja häviks. 
Tootmise materiaalses loogikas säilib inimkonna kogu ajalugu. Siin ei saa midagi muuta 
oma suva järgi, ilma et see tootmisprotsessile korvamatut kahju tooks. Tootmise seadused 
on niisama vankumatud ja objektiivsed kui looduse enese seadused. Meie sündimine 
lülitab meid nende toime sfääri. See, kes sündis ürgkogukondliku korra ajal, ei oie 
põhimõtteliselt võimeline leiutama kõige lihtsamatki jalgratast, Kuitahes «geniaalne» 
tema aju ka ei oleks. Praegusaegse tootmise ja tema nõudmiste juures ei oleks mõeldav, 
et poleks leiutatud aatomireaktorif. 

Kas võib siis pidada tootmise seadusi tuletatuks üksikisikute tegevusest? Vastupidi — 
iga inimese eksistentsi määravad ära tootmisviisi objektiivsed seadused. Nii on ka vaimu 
valdkonnas, teadvuse valdkonnas. Me ei saa enam tootmise poolt püstitatud keeruliste 
tehniliste ülesannete lahendamisel mööda minna kõige lihtsamatest aritmeetilistest 
arvutustest. 

Me ei saa apelleerida päikesejumala poole ja paluda pühakuid, kui tehnika ja teadus on 
teinud ülesandeks vallutada kosmos. Primitiivsed labased laulukesed, alasti haltuura ei 
rahulda enam seda, kes on sõnulseletamatu naudinguga lugenud Thomas Manni 
«Võlumäge». Kultuuri, teadvuse, vaimu arenemise sisemine, meist sõltumatu loogika 
haarab meid oma kütkeisse, alistab meid, lülitab oma voolu. Kuid seda voolu ei ole, kui 
isiksus, indiviid ei mõista matemaatiliste arvutuste ilu ja rangust, ei murra pead kosmose 
vallutamise keeruliste tehniliste ülesannete lahendamisega, ja Manni raamatud on ainult 
tahmaga määritud paber, kui neid pole avanud ja imetlenud indiviid. Ainult isiksuse 
teadvuses eksisteerib ja funktsioneerib ühiskonna teadvus. Täpselt samuti eksisteerib 
isiksusest sõltumatu ja isiklikuks tegevuseks mitferedutseeritav 

materiaalne ühiskondlik tootmine ainult isiksuste praktilistes toimingutes. 

Üksikisik lülitub inimvaimu, teadmiste sajandeid kulgevasse pulbitsevasse voolu. Ja 
mõtlemisvormid, milles eksisteerib teadmine, on üksikisiku jaoks aprioorsed. Ta lülitub 
olemasolevasse inimsuhete ja keelesüsteemi ning keelelise suhtlemise seadused ja vormid 


ning koos nendega ka mõtlemisvormid antakse talle kätte nagu valmiskujul. Isikliku, 
individuaalse kogemuse varal ei suudaks inimene luua isegi teadmiste alust, ei suudaks 
lihtsalt maailma õigesti aistida. Indiviidi silmadega vaatab maailma ühiskond, tema 
ajalugu. Ainult tänu sellele mõistab indiviid midagi. 

Ja imelik küll, et ometi on asjade olemuse kohta käivate teadmisie omandamist 
seniajani käsitletud mingi individuaalse aktina, ja seda isegi marksistlikus kirjanduses 
(eriti populaarses). Võtke mõni raamat, mis on pühendatud tunnetusteooria küsimustele 
näiteks arsti mõtlemise, diagnostika suhtes, ja te võite sealt lugeda sõnasõnalt järgmist: 
haiguse olemust tunnetatakse nende aistingute varal, mida arst saab otsesel kokkupuutel 
haigega abstraktse loogilise tegevuse (mõtlemise) kaudu ja mida hiljem kontrollitakse 
kogemuse varal (eksperimenteerimisel, laboratoorsel uuringul, patoloogilis-anatoomilisel 
lahkamisel jms.). Ajast ja arust läinud kujutlust tunnetusprotsessist esitatakse marksismi 
pähe. Kõige lihtsamat ei suuda filosoof seejuures ära seletada: mispärast arsti meele- 
organid (mille füsioloogiat ta muidugi üksikasjaliselt kirjeldab) aistivad haiguse 
sümptoome, mispärast arst kuuleb südames iseloomulikke kahinaid, kuna mifte-arsti 
meeleorganid, mille füsioloogia on täpselt samasugune, on haiguse sümptoomide suhtes 
pimedad ja kurdid. Miks? Aga sellepärast, et arsti meeleorganid on saanud 
«teoreetikuteks» (Marx), et — ja seda olekski tulnud näidata — haiguse olemuse 
tunnetamine algab ammu enne seda, kui tulevane arst haiglasse tuleb. Tutvumine teaduste 
aabitsaga keskkoolis, teoreetiliste distsipliinide õppimine kõrgemas õppeasutuses, 
järkjärguline lülitumine arenevate meditsiinialaste teadmiste üldisesse voolu — kõik see 
häälestab teatud viisil arsti meele-organeid. Inimkonna poolt väljatöötatud 
mõtlemisvormid ja neisse kätketud meditsiinialased teadmised on need, mis enne 
igasugust meelelist kogemust mitte ainult et aitavad diagnoosi panna, vaid üldse teevad 
diagnoosimise võimalikuks. 

Selleks et teada saada, mil viisil arstiteadus tabab ära haiguse olemuse, oleks naiivne 
uurida üksiku arsti meelte tegevust ja loogilist mõtlemist. Isikuline, individuaalne 
transformeerub seejuures impersonaalseks füsioloogiliste protsesside skeemiks, mis 
kulgevad arsti organismis samade seaduste ja reeglite järgi kui füüsiku, filosoofi jne. 
organismiski. Omandatavate teadmiste sisu mõistmiseks ei anna selline «arsti-robinsoni» 
analüüs mitte midagi. Meditsiinilise tunnetuse protsessi teed ja eesmärgid, 

selles esinevad raskused ja nendest ülesaamise abinõud saavad meile selgeks ainult siis, 
kui uurida ühiskonna «mitteisikulist» tegevust, praktika arenemist, mis annab 
eksperimentaalsete uuringute abinõud ja vahendid, abstraktse loogilise mõtlemise vorme, 
meetodeid ja, võtteid, mida annavad meditsiinile täppisteadused, teiste sõnadega — kui 
uurida ühiskondlikku tunnetusprotsessi. Need filosoofid, kes veel praegugi õpetavad 
meedikuid treenima meeleorganeid ja tutvuma aistimise füsioloogiaga, kes veel praegugi 
taandavad tunnetusprotsessi välismaailma objektide individuaalseks vaatlemiseks, võivad 
ainult segada meditsiinilise nii nagu mis tahes muugi tunnetuse metodoloogia arenemist. 

Järeldused kipuvad nüüd ise tulema. Iga isiksuse jaoks aprioorseks ja ühiskonna kui 
ainsa tõelise tunnetussubjekti jaoks aposterioorseks tunnetusprotsessi aluseks on 
ühiskonna kui terviku praktiline ja vaimne tegevus. Isiksus võib ainult siis maailma 
tunnetada ja temasse teadvalt suhtuda, kui ta oma esimestest sammudest peale saab osa 
ühiskonna materiaalsest ja vaimsest pärandist. Teiste sõnadega — isiksus toetub 
tunnetusprotsessis alati sellele, mida ta ise pole talletanud, ta saab alati isiklikult teada 


seda, mida ühiskond juba teab ja talle edasi annab koos keelega, koos ühiskonnale 
omaste oskustega asju käsitseda. 


3. .. ja isiksuse teadvus 


Mõte, et mitteisikuline (ühiskondlik) teadmine eksisteerib ainult kui isikuline, indiviidi 
poolt läbielatav seisund, nõuab nähtavasti edasiarendamist. Selle oma olemuselt 
dialektilise teesi formuleerimine on ainult pool asja. Võib ju selles peituv mõte, nagu 
seda üsna sageli juhtub, luua vaid illusiooni tegelikust teadmisest. Tõeliseks saab see siis, 
kui lugeja seda omaenda kogemuse varal kontrollib, kui see talle omaseks saab, kui ta 
seda ise läbi elab ja läbi tunnetab. 

Paljude laialdasele lugejaskonnale mõeldud filosoofiliste teoste puuduseks on see, et 
meie, nagu ütleks Russell, ohverdame väljenduse ilmekuse informatsiooni kasuks ning 
seepärast on meie teadustus kuiv ja abstraktne. See puudus polegi nii ilmsüütu, nagu 
pealtnäha tunduda võib. Asi pole mitte lihtsalt stiilis. Kuiv ja abstraktne esituslaad ning 
teaduslik terminoloogia tunduvad tihti väga veenvana ja lugeja võtab talle pakutud mõtte 
teadmiseks. Vaielda nagu polekski millegi vastu —nii see arvatavasti ju ongi —, aga 
öelduga kogu hingest nõustuda ja seda isiklikult omaks võtta lugeja ka ei saa. Märgime 
muuseas, et kui maa peal poleks mitte ühtki inimest, keda erutaks hingepõhjani uus mõte 
või uus fakt, siis poleks ka «mitteisikulist», ühiskondlikku teadmist, poleks ka võimalust 
väljendada seda teadmist kuivas, protokollilises teadusekeeles ning erutada teisi 
otsivaid, teadmishimulisi inimesi. 

«Mitteisikulises», «teadustavas» stiilis, milles enamasti serveeritakse lugejale 
teadusalaseid ja eriti filosoofilisi teadmisi, peitub veel üks tõsine oht. Jutt on abstraktse 
verbalisatsiooni harrastamisest, mis loob illusiooni, nagu esitataks teaduslikke tõdesid, 
kuna tegelikult pakutakse teadusetaolisi truisme, harilikke pinnapealseid mõtteid või siis 
üldse mitte midagi. Nii vastavad mõnikord eksamil üliõpilased. Ladusas vastases oleks 
kõik nagu omal kohal, definitsioon järgneb definitsioonile, õpikust võetud näited nagu 
kinnitaksid definitsioone. . . Kuid — pilk on kuidagi tühi, vastuses pole midagi isikulist. 
On vaid üks mõte: kui oleks juba ära tehtud, saaks vaevast lahti .. . Tõtt-öelda üliõpilane 
segeli ei mõtlegi selle üle, mispärast nimelt tal on vaja teada, mis asjad on need 
mingisugused «idealismi gnoseoloogilised juured». Süda rahul, et sai filosoofia kaelast 
ära (viisakas keeles — sooritas õnnelikult eksami), unustab ta need keerulised «juured» 
mõne minuti pärast niisama õnnelikult. Ja häda pole üksnes selliste «teadmiste» 
ebakindluses. «Andmeid», mida üliõpilane ette vuristas, ei saa üldse teadmiseks nime- 
tada. Nähtavasti pole ei see, kes üliõpilasele teoreetilisi seisukohti sei-gitas, ega liiatigi 
veel üliõpilane ise näinud teadusliku valemi, üldinimlike sõnade taga sisu, mõtet, mis on 
vajalik isiklikult sulle endale, mis võiks saada inimese poolt läbitunnetatud teadmiseks. 
Peamine ohi on siin järgmises. Poola keeleteadlane Stanislav Szober, keda on pooldavalt 
tsiteerinud Adam Schaff, märgib: «Alludes keelelise fantaasia võimsale mõjujõule, 
nihutame me tagaplaanile meid reaalse maailmaga siduvad keelevälised kujutlused 
(viimane termin pole meie arvates täpne. Keeleväliseid kujutlusi, s. 0. «kujutlusi, mida 
psüühika kujundab väljaspool keele mõju», inimesel pole. Siin võib juttu olla ainult puht- 
isiklikust meelelisest kujundist, elamusest üldse, mida ei ole sõna üldinimlikus 


tähenduses. — F. M.) ja rebides seega katki vahetu seose tegelikkusega, rahuldame 
vajadust tajuda seda tegelikkust iseseisvat tähendust mitteomavate helisümbolitega. Just 
selles peitub keelelise mõtlemise suur oht: kes sellega kuritarvitab, hävitades 
kergemeelselt sellega seotud reaalsete kujundite väljenduslikkuse, see satub tühja 
verbahsmi libedale teele, mis peab varem või hiljem viima mõistuse väljasuremisele.»75 
Selles, et niisugune oht pole paljas sõnakõlks, on meil tulnud korduvalt veenduda, 
jälgides, kuldas filosoofiateaduse teese mitte ainult et võetakse omaks, vaid koguni 
selgitatakse teistele ilma nende olemust tõeliselt, isiklikult, sügavalt ja huvitatult 
mõistmata. Väliselt on aga seejuures kõik kõige paremas korras — akadeemiline, õige, 
justnagu õpikus. 


75 Tsiteeritud raamatust: Anam Illa4, Bsenenne B cemanTnuky. MJI, 1963, Ik. 42. 

Mis tahes tõde, mille levitamisest on huvitatud propagandist, agitaator või kasvataja, ei 
või ega tohi olla ainult «maailma-ajalooline», kuiv, abstraktselt õige. Ta peab olema 
tihedalt seotud inimeste endi kogemustega, kogu nende elamuste, mõtete ja tunnete 
süsteemiga. Õpetus-ja kasvatustöös pole miski nii hirmus kui jagatavate teadmiste isiku- 
päratus, abstraktne ja kuiv verbalisatsioon. 

Abstraktse loogilise teadmise seost kogu elamuste, mõtete ja tunnete süsteemiga ei tohi 
käsitada lihtsustatult. On arusaadav, et näiteks leninlikku teesi idealismi 
gnoseoloogilistest juurtest ei saa esitada lugejatele või kuulajatele «elavate näidete» varal 
üliõpilaste elust, tsiteerides seejuures luuletusi jne. (kuigi mõned autorid sageli kasutavad 
sellist meetodit filosoofia elavamaks tegemiseks, märkamata, et luuletuse kujunduslikkus 
ainult rõhutab nende enda stiili kuivust ja mannetust). Teadmine muutub isiklikult 
omaseks, läbitunnetatuks ja mõistetavaks siis, kui ta riivab lugeja või kuulaja 
intellektuaalseid huve. Tee südamesse ei pea tingimata olema isiklike perekondlike 
elamuste ringi viiv lüüriline rejake. Tõsi küll, sel juhul, kui objekt, keda kasvatatakse ja 
õpetatakse, on piiranud oma elu koduse ringiga ega suuda enam põhimõtteliselt sellest 
ringist väljuda, ei aita mingi «informatsiooni» asendamine «ilmekusega». Ent jutt pole 
üksnes neist, kellel puudub teadmishimu. Juurdlev ja otsiv mõistus ei reageeri huviga ja 
elavalt raamatule, kus üksteise kõrvale lükitud abstraktsed mõtted kuulutavad talle 
vaieldamatuid tõdesid. 

Ent nähtavasti lasksime end liialt kaasa kiskuda probleemi didaktilisest küljest. Aga ega 
me pole unustanud peamist mõtet — «mitteisikulise», ühiskondliku teadmise 
personaliseerimist. Asi on aga milleski muus. Sel ajal kui me kõige üldisemas vormis 
deklareerisime ühiskondliku ja individuaalse dialektilist samasust, jäi üks küsimus varju. 
Kõik oleks nüüd nagu õige: isikuline teadmine (seega ka teadvus) sõltub ühiskondlikust, 
ühiskondlik eksisteerib vaid isikulises. Aga kust on pärit teadmine ise? Kui ühiskondlik 
on ainult isikulises, kui tõeline teadmine peab olema isiksuse poolt läbi kogetud ja läbi 
tunnetatud, korrelatsioonis tema enda tajuga, milles on siis Russelli viga? Võib ju 
mõelda, et ainult individuaaitaju ongi alus, vundament, kuhu tänu mitmesugustele 
ühiskondlikele juurdeehitistele (näiteks keel) kerkib inimteadmiste hoone. Siis ongi käes 
meile tuttav püramiid ja Russellil on õigus, kui ta suhtub tunnetuse võimalustesse 
rafineeritud skeptilise irooniaga. Viimast korda kerkib meie ette küsimuse vormis tees 


individuaalse teadmise ühiskondlikust loomusest. Nüüd kõlab see küsimus täiesti 
ühemõtteliselt: kuidas tekib indiviidi psüühikas ühiskondlik teadmine? 

Kui see tekib kui konkreetsete esemete välistest, meeleliselt tajutavatest omadustest 
saadud isiklike muljete korrelatsioon, assotsiatsioon inimeste 

poolt väljamõeldud häälikuliste tähistustega — asjade nimedega, siis tuleb 
määratlus «ühiskondlik» ära jätta. See ei lisa midagi uuttavapärasesse, omaenda 
vastuoludes takerduvasse vanasse empiirilisse tunnetusteooriasse. Me nägime 
seda näite varal Russelli filosoofiast, kesei väsinud rõhutamast keelelise 
mõtlemise ühiskondlikku, kollektiivsef Ilcomust, ilma milleta ei saa olla 
teadmist, kuid kes oli sügavalt veendunud selles, et tunnetav ühiskond on 
lihtsalt kogum isiksusi, kelle individuaalne meeleline kogemus on igasuguse 
teadmise aluseks. Kui aga ühiskondlik teadmine tekib indiviidi psüühikas, 
minnes mingil moel mööda subjektiivsest, meelelisest maailmatajust, siis... tuleb 
loota, et probleemi sellises lahendusvariandis tunneb lugeja hõlpsasti ära puht- 
ratsionalistlikku, võib-olla ka objektiividealistlikku laadi ürituse. Ei skeptitsism 
ega subjektiivne idealism, ei kaasasündinud ideed egaobjektiivse idealismi 
absoluudid pole meie jaoks. Praegu pole aeg koguda - viljatuid 
tunnefuseõisi. 

Järelikult on tarvis otseselt vastata esitatud küsimusele: kuidas indiviidi psüühika lööb 
särama ühiskondliku teadmise valgusest ning seega muutub teadvuseks, eneseteadvuseks, 
meie isiklikuks «min ak s»? 

Seda me püüamegi teha järgmises peatükis. 


Neljas peatükk TEADMISEST JA TEADVUSEST 


1. Psühhofüüsilise probleemi lõpp 


Teadvus on olemas inimesel. Ega me muidu ei räägi just inimese «minast». Oleme jälle 
jõudnud välja sinna, kust omal ajal alustasime: kuidas meie keha omandab võime mõista 
maailma, mõelda ja tunnetada? Jah, just nimelt keha, sest inimene tuleb ilmale kui keha, 
kui oiganism. Kuidas siis kehaline, orgaaniline, füsioloogiline «muundub» psüühiliseks? 

Me veendusime juba, et inimpsüühika kõik iseärasused, inimpsüühika olemuse määrab 
ära mateeria liikumise ühiskondlik vorm,. Mis kombel aga tekivad organismi 
füsioloogilises elutegevuses inimese sisemaailma kõige elementaarsemad koostisosad — 
elamused, aistingud, tajud, tunded jms.? Kust võib leida ideaalse mõtte, kui ajus pole 
võimalik avastada mitte midagi peale puhtmateriaalsete füsioloogiliste protsesside, 
inimene aga mõtleb ajuga? Nii et meie ees seisab jälle niinimetatud psühhofüüsiline 
(psühhofüsioloogiline) probleem. 

Ent kas lugejale ei tundu, et psüühilise külje ja aju füsioloogia vahelise suhte printsiip 
— kuidas seda nüüd delikaatsemalt öelda — pole just eriti õnnestunud printsiip? Kas siis 
meie elamused peegeldavad närvide või neuronite seisundit? Nii mõtles J. Müller. 
Feuerbach nimetas täie õigusega tema teooriat «füsioloogiliseks idealismiks». Ükskõik 
mis ajus ka ei toimuks — kas elektrilise potentsiaali tõus või neuroni erutus, minu mõte 


leivast peegeldab reaalse, väljaspool mind eksisteeriva leiva omadusi, mitte aga seda, mis 
sel hetkel ajus toimub. Ainult siis, kui ma clen füsioloog ja mõtlen füsioloogilistest 
protsessidast, peegeldab mu mõte neid. Aga ega siiski ei teki mõte neuronite erutusest 
sellepärast, et aju neuronid erutusseisundis on (sel juhul oleksid kõik «füsioloogid» ja 
muud teadmist lihtsalt ei eksisteeriks). Ainult «võõra» aju, s. 0. teadvuse suhtes välise 
neuronite erutuse fakti uurimine võimaldab vastavaid teadmisi saada. 

Muidugi, kui ajus ei toimuks teatud füsioloogilised protsessid, ei saaks ma teadmisi 
omandada, mõelda, tunnetada... Ent minu teadmise sisu, 

see, millest ma mõtlen, mida ma tunnen ja mõistan, s. 0. minu psüühilise tegevuse sisu, 
ei peegelda hoopiski seda, mis toimub ajus. Mõte ei ole närvikeskuste kontakt, välgatus 
elektroentsefalograaf 1 ekraanil. Mõte on alati mõte millestki. Seepärast võib psüühilisi 
fakte võrrelda ja seosesse viia ainult sellega, mida nad peegeldavad, — objektiivse 
maailma endaga. Teadvuse ja mateeria, peegelduse ja peegeldatava vahekord on see, 
mis filosoofiat erutab. 

Inimene elab füsioloogilisi protsesse läbi kui teatud subjektiivset seisundit. Mõnedes 
psüühilise ja füsioloogilise vahekorra küsimust käsitlevates töödes vilksatab mõte, et kui 
inimese siseelundid töötavad normaalselt, on see puhas füsioloogia. Kui aga tuleb ette 
mingi häire ja inimene aistib seda valuna, haiglase olekuna jms., siis on siin tegemist juba 
psüühilise nähtusega. Aga kas siis reibas või lihtsalt normaalne enesetunne ei tähenda 
seda, et organism aistib omaenda tervist? Ega vc.nad kreeklased muidu ei öelnud: terves 
kehas terve vaim. Kas terve vaim ei ole siis psüühiline? 

Katsed käsitleda psüühilist kui närvisüsteemi teatud seisundit puhtfüsioloogilisfe 
seisundite kõrval pole kuigivõrd paremini õnnestunud kui nende otsene ja avalik 
samastamine. Pole mõhimõttelist vahet kahe väite vahel: «Psüühika ongi füsioloogia» ja 
«Psüühiline on üks füsioloogilise seisundeid». Psüühilise ja füsioloogilise võrdlemine, 
samastamine ja vastandamine on ühe ema lapsed, kõik see tuleneb psühhofüüsilisest 
probleemist, sellest, et teadvust peetakse inimesele looduse poolt antuks, tunnetuse 
robinsoni individuaalseks loomulikuks omandu- 
seks. 

Võib uurida füsioloogilisi protsesse, võib ja peab uurima, mis kombel välisärrituse 
energia «raputab läbi» kogu närvisüsteemi, muundudes organismi seisundiks, mida 
organism ise aistib. Aistingute sisu aga ei saa seejuures mitte kuidagi uurida. Millises 
vahekorras on psüühiline (mida aistitakse, elatakse läbi jms. — elamuste sisul) 
füsioloogiaga? Umbes samasuguses kui filmi sisu projektsiooniaparaadi tööga. Ekraan ei 
löö helendama ja kujutist ei teki enne, kui projektor tööle hakkab. Ent ekraanil ei näe me 
seda, mis toimub töötava projektori mehhanismis, vaid seda, mis on toimunud väljaspool 
mehhanismi — välismaailmas — n.ng mida kaamera on fotografeerinud ja filrrfllindile 
jäädvustanud. Igasugune analoogia lonkab, ka antud analoogia poie täiuslik. Ometi aga 
tehaksime seda jätkates küsida: kuidas lugeja hindab uurija katseid leida projektori 
mehhanismis võtit ekraanil toimuva tegevuse sisu mõistmiseks? Filmi kangelaste saatus 
on projektsiooniaparaadi eriline seisund — selline väide kõlab üliabsurdselt. Kuid ometi 
inimesed vaidlevad selle üle, kuidas ja mis momendil füsioloogiline muundub psüü- 
hiliseks! Räägitakse ju (ja üsna tihti!) psüühikast kui närviprotsesside erilisest 
valdkonnast, isegi kui nende osast! 

Organism ei näe närviteid ega füsioloogiat. .. Kaugete tähtede valgus ja sügislehtede 
sahin, päikesekiirte soojus ja lillelõhn — see on inimese sisemaailm. Rõõm, vaimustus, 
soovid ja kannatused pole keemiliste, elektriliste ega füsioloogiliste protsesside 
peegeldus. Isegi pakitsev näljatunne, mis on otseselt tingitud füsioloogilistest põhjustest, 
ei peegelda mao-, sülje- jne. näärmete sekretoorse talitluse seaduspärasusi. Näljatunne on 
aisting (see võib isegi hallutsinafoorseks muutuda!) ärasöömafa biifsteegist ja 
kotlettidest. 

«Tühjalt töötava» seedeaparaadi sisemine aisting tähendab seda, et organism tajub oma 
elutalitlust tema vahetus ühtsuses välismaailma teguritega. 

Psüühika jaoks on valu sõrmes ja kauge tähe valgus nii seesmiselt kui väliselt umbes 
üks ja seesama. Mul on valus, ma näen valgust, miski teeb mulle haiget, miski särab 
mulle. Kogu aja ma aistin midagi (mis pole enam mina) ja kogu aja on mu aisting midagi 
välist, mida ma läbi elan. Seesmine ja väline on siin niivõrd tihedalt läbi põimunud, 
niivõrd objektiivselt samastunud, et üsna tähendusrikkad tunduvad olevat sõnad: minu 
jaoks on kõik väline ja minu enese keha seisundid minu aistingud, minu seesmine 
«mina», minu aistingud aga eksisteerivad niivõrd, kuivõrd minu keha ja kõik see, mis 
väljaspool teda on, sunnivad mind pidevalt aistima, tundma, läbi elama. 

Kõik organismi senised kogemused, kõik organismi senised seisundid, kõik kujundid ja 
tundmused, aistingud ja elamused sulavad pidevalt ühte, nad on olemas ja määravad ära 
käesoleva momendi vahetu läbielamise. Võib koguni öelda, et mitte keha, vaid just mälus 
püsiv tajutud ja läbielatud välismaailm reageerib igal antud momendil uutele muljetele, 
uutele välisteguritele. Uut kujundit kontrollib see, millega me juba tuttavad oleme, 
tundmused kontrollivad tundmusi ja kõik senised aistingud annavad hinnangu sellele, 
mida ma praegu aistin. Mitte aju biovoolud ei määra ära, kas ma pean rõõmustama või 
nutma, vaid minu tundmused, kogu senise kogemuse varal kujunenud elamuste süsteem 
reageerib teatud sündmusele kas pisaratega või õnneliku naeruga. Kui ma tahan uurida 
oma meeleolude vaheldumise seaduspärasusi, tusa või rõõmu põhjusi, siis tuleb pöörduda 
välismaailma poole, tuleb uurida, milline objektiivne tähendus asjadel minu jaoks on. 
Objektiivsele maailmale on psüühika vastu seatud, objektiivne maailm määrab psüühika 
ja peegeldub temas. Meeleorganite ja närvisüsteemi füsioloogia aga on üks (kuid 
hoopiski mitte ainus!) elumehhanisme, mille abil organism näeb, tunneb ja mõtleb. 

Mis siis sundis teadlasi nii visalt psüühilist füsioloogilisele vastu seadma? Mis sundis 
neid otsima närvisüsteemi füsioloogias ühe või teise tundmuse põhjusi? Aga ikka see, et 
inimene on looduslik, bioloogiline olend, kõik tema omadused, sealhulgas ka 
psüühika, on teatud kehalise 

organisatsiooni tulemus. Seepärast lootis see, kes tahtis loodusteaduslikult, faktidele 
toetudes otsustada «inimese üldse» teadvuse ja psüühika üle, leida ainult füsioloogias, 
indiviidi materiaalses organisatsioonis vastust küsimusele: kuidas mateeria mõtleb? 

Selline lähenemisviis ajas kõik kaardid segi. Filosoofia peensustes kogenematud 
loodusteadlased (ja nende järel ka mõned filosoofid, kes ei usalda filosoofiat ja peavad 
oma ülesandeks «teha filosoofilisi järeldusi tõelise teaduse avastustest») pidasid 
vajalikuks käsitleda ka filosoofia põhiküsimust — teadvuse ja olemise, mateeria 
vahekorra küsimust — ainult kui hinge ja keha, psüühilise ja füsioloogilise vahekorra 


küsimust. Filosoofiline probleem asendati märkamatult küsimusega, mis ei ulatu 
kaugemale loodusteaduse konkreetsete, positiivsete huvide raamidest. 

Füsioloogiliste peegeldusmehhanismide uurimine on tähtis selle poolest, et see aitab 
paljuski hajutada müstilist udu, mis ümbritses pikka aega seda fakti, et teadvus on olemas 
inimesel. Kõrgema närvitalifluse teatud füsioloogiline organisatsioon ja seadused on 
psüühilise elu hädavajalik tingimus, psüühika materiaalne substraat. Selle tõestamine, et 
tajub, tunneb ja aistib keha, on väga tähtsaks loodusteaduslikuks kinnituseks 
materialistliku maailmavaate tõesusele, sest mitte jumalik, mateeriast sõltumatu hing, 
vaid teatud viisil organiseeritud ja muu materiaalse maailmaga teatud suhetesse astuv 
mateeria ise omandab võime aistida, tunda ja seejärel ka mõelda. Psüühika on mateeria 
arenemise saadus, üks mateeria omadusi. Olgu füsioloogia pealegi võimetu seletama 
psüühiliste protsesside sisu ja tähendust, jäägu psüühilised seaduspärasused pealegi 
avastamatuks füsioloogia analüüsimise teel, — peale oma otsese ülesande kinnitab 
füsioloogia iga uus avastus fakti, et mis tahes psüühiline seisund on võimalik ainult 
organismi teatud seisundi korral, tema närvisüsteemi teatud föörežiimi korral. 

See aga, kes näeb psühhofüüsilise probleemi lahendamises võimalust välja selgitada 
psüühilise olemus ja ühtlasi lahendada filosoofia põhiküsimus, unustab V. 1. Lenini 
hoiatuse, mis väärib tähelepanu oma filosoofilise sügavuse poolest. «Mitte selles ei seisa 
need vaated, et aistingut mateeria liikumisest tuletada või mateeria liikumisele taandada, 
vaid selles, et aisting tunnistatakse üheks liikuva mateeria omaduseks.»76 

Ei, materialism ei seisne hoopiski selles, et aistingut mateeriast tuletada või mateeriale 
taandada. Ja muidugi mitte selles, et psüühilise spetsiifika suhtes silmad kinni pigistada. 
Just vastupidi — nimelt idealism tõstab pead, kui sõna võtavad vulgaarmaterialistid. On 
ju psühhofüüsilise probleemi tõstatamine iseenesest võimalik vaid 
vulgaarmaterialistliku 


V. I. Lenin, Teosed, 14. kd., Ik. 34 (Minu sõrendus. —F. M.) 

kujutluse alusel: on keha, ta aistib — aisting on kehaline. Aga kui ei ole kehaline? Siis 
ei ole ta seotud kehaga, ta on iseseisev, vaimne, siis hüvasti materialism! Kõik 
küsimused, mis seisid materialistide ees Marxi-eelses filosoofias, tuginesid nii või teisiti 
ühele ja samale: kuidas ehitada silda mitteaistivait mateerialt aistivale mateeriale, kuidas 
on elutust, tundetust tekkinud niivõrd jumalik vaimne omadus, nagu seda on aisting ja 
seejärel ka mõte? Selle küsimuse lahendust tahtis loodusteadlane leida mateeria aineliste 
omaduste uurimises. Tuleb leida aines eneses midagi niisugust, mis võimaldab tal 
mõelda. Kas jõud või mingi eriline omadus... Siit tulenevad katsed ühelt poolt hingestada 
kogu mateeriat, teiselt poolt pidada reaalselt eksisteerivaks vaid aistimise, meelelise 
kogemuse fakti, s. 0. lülitada teaduslike probleemide hulgast hoopis välja küsimus 
teadmise vastavusest tegelikkusele. Mateeria vundamendis, ütleb V. 1. Lenin, peitub 
tõepoolest aistinguga sugulaslik omadus — omadus peegeldada. Midagi «vaimset» selles 
ei ole. Kui aga uurida teineteist mõjutavate külgede materiaalset vastastikust toimet, 
teineteises peegeldumist, siis võib näha, et pole ei siin maailmas ega väljaspool seda 
midagi, mis tekiks nagu «deus ex machina» — ilma soliidse materiaalse, objektiivse 
põhjenduseta, ilma loomulike eeldusteta. Koos mateeria liikumise vormide 
komplitseerumisega muutuvad keerulisemaks ka vastastikuse toime vormid ja 
peegeldusvormid. Kõige lihtsamgi ärrifatavus kui elusaine omadus on kvalitatiivne hüpe 


peegeldusvormide arenemises. Füsioloogilise organisatsiooni uurimine, mis on võimeline 
ühtse tervikuna valivalt, hävimata reageerima välismaailma nähtuste toimele, — see on 
täiesti õiguspärane aspekt, kui rääkida füsioloogiast seoses psüühikaga (antud juhul õieti 
psüühika eelajalooga). Teine niisama õiguspärane aspekt seisneb selles, et looma 
käitumine, tema suhe mitmesuguste elutingimustega kujuneb organismi struktuuris ja 
organismi funktsioneerimise seadustes, ilma milleta ei eksisteeri psüühilised 
peegeldusvormid. 

Siin tekib ainult üks probleem, õieti mitte filosoofiline (kuigi filosoofia seisukohalt 
väga tähtis), vaid loodusteaduslik probieem: milline peab olema elusmafeeria 
organisatsioon, milline peab olema organismi eluviis, et ta saaks võimaluse aistida, tajuda 
oma seisundit ja elutegevust? Kuidas ja mida ta hakkab aistima ja tundma, ei sõltu enam 
niivõrd füsioloogilise substraadi organisatsioonist, kuivõrd sellest, mida ta aistib, s. 0. 
objektiivsest maailmast endast. 

«Ilma liikumiseta ei õieks meie aistingutel ja tajudel sellist omadust nagu esemelisus, s. 
0. suhtumus välismaailma objektidesse, ainult selle tõttu nad õieti ongi psüühilised 
nähtused.»77 Järelikult ei ole psüühiline neuronite ärritus, 

77 A.H. JleoHTees, Ilpoõnemei pa3BsnTna ncnxwku, Mocrsa 1959, Ik. 133. (Minu 
sõrendus —F. M.) 

ei ole iseenesest ajuolluse füsioloogiline tegevus. Võti psüühika avamiseks peitub 
looma käitumise (liikumise) suhtumuses välismaailma objektidega, selles, et organism 
oma käitumisega, oma liikumisega ja vajadustega pidevalt hindab asjade kujundeid. 

Niisugusest vaatevinklist on arusaadav, miks psüühiline ei ole vastandatud 
füsioloogilisele, vaid objektiivsele maailmale, kuigi looma iga liigutus toimub 
füsioloogia seaduste järgi, on arusaadav, miks psühhofüüsilise probleemi tõstatamine 
iseenesest absurdne on. Rääkides psüühilisest ja füsioloogilisest, räägime ju lihtsalt eri 
asjadest. Ma aistin — tähendao ma reprodutseerin, peegeldan välismaailma eset, kuid 
aisting ise ei ole pitsatijäljend kirjalakil, ei ole see, mis toimub analüsaatori neuronites 
eseme survel... Aisting on vajadus, korrutatud kogu organismi tegevusega, kes otsib ja 
reprodutseerib aktiivselt oma liikumises välismaailma eset. Aisting, taju jms. on valgus 
või ese niivõrd, kuivõrd valgus ja ese sunnivad organismi liikuma, end kaitsma, ründama 
ja otsima, kuivõrd nad (asi ja tema omadused) muutuvad sisemiseks elustii-muliks. 

Kõige rafineeritumadki füsioloogilise uurimistöö metoodikud ei seleta meile kunagi ära 
teadvuse saladusi, mõiste olemust, sest füsioloogilised protsessid pole adekvaatsed isegi 
kõige elementaarsema psüühilise aktiga — aistimise või tajumisega. Füsioloog uuris 
ajutiste närviseosfe mehhanismi, erutus- ja pidurdusprotsesse jne. Ta seletas ära, kuidas 
tajumine füsioloogiliselt toimub, kuid psüühilist tajufenomeeni selles seletuses pole. Pole 
selles tajutava individuaalset nägemist. Psühholoog räägib tajust hoopis teisest aspektist. 
Psühholoogi meelest on taju, kui nii võib öelda, mitte «seespool», mitte närviaparaadis, 
vaid — kui imelik see ka ei ole — «väljaspool». K. Marx kirjutas: «... mõne eseme 
valgusmõju nägemisnärvile (füsioloogiline. — F. M.) ei tajuta nägemisnärvi enese 
subjektiivse ärritusena, vaid väljaspool silma oleva eseme objektiivse kujuna (psüühiline. 
—F. M.).»78 Psüühiliselt on taju alati justnagu kantud väljapoole organismi, ta on elati 
kujund, mis seisab teadvuse ees. «Teekäänaku tagant avanes mulle imepärane vaade. . .» 
Ja see vaade pole minus, ajukeskuste ajutistes närviseosfes, vaid teekäänaku taga, minu 
ees. Psüühiline on just nimelt välismaailmas, minu ees olevas maailmas, '-kujundites, mis 


kangastuvad minu pilgule, kujundite emotsionaalsetes hinnangutes ja käsituses. Muidugi 
mõista ei samasta psühholoog «väljaspool asuvat» kujundit nende objektiivsete 
esemetega, mis tõepoolest asuvad väljaspool minu teadvust, eksisteerides objektiivselt. 
Järelikult psüühikast me räägime siis, kui hindame meie ees olevat objektiivset maailma 
kui meie poolt tajutud maailma. 

K. Marx, Kapital, 1 kd., Tallinn 1953, Ik. 71 (minu sõrendus — F. M.) 

Tajukujund ... Sellele tulebki praegu mõelda! Kui tajumisprotsess seisneb selles, et aju 
peegeldab passiivselt välismaailma esemete ja nähtuste toimet organismile, siis võib asja 
järgmiselt ette kujutada. Meie ees on ese (näiteks põlev küünal) ja aju oma täievolilise 
esindaja — silmaga. On tarvis kindlaks teha, kus asub see sisemine küünla kujund, mis 
tekkis sellest, et valguskiired, mida küünal peegeldas ja tema leek vahetult silma saatis, 
avaldasid toimet silma võrkkestale. 

Mispärast on nii tähtis leida see subjektiivne kujund? Aga sellepärast, et kogu 
psüühiline maailm moodustub sellistest kujunditest, need kujundid on rakukesed 
psüühiliste nähtuste võrgus. Niisiis — kuidas ja kuskohal ajus lokaiiseerub põleva 
küünla kujund? 

Harilik kujutlus psüühilise peegeldamise protsessist kui passiivsest, kaemuslikust aktist 
lõi pildi, mis meenutab filmilindi valgustamist fotografeerimise momendil. Ranges 
vastavuses optika seadustega koonduvad küünla pealispinnalt peegelduvad ja leegist 
lähtuvad valguskiired silma optilisse tsentrisse ning projitseerivad võrkkestale tagurpidise 
kujutise (küünal leegiga allapoole). Seejärel pöördub kujutis kusagil ajus jälle ringi. Seda 
kujutist me näemegi, see ongi põleva küünla kujund. Kus ta asub, milliste seaduste järgi 
ese oma esialgse asendi tagasi võtab — kõigile sellistele küsimustele annab füsioloogia 
kunagi vastuse. Senini aga tuleb uskuda, et kujund tekib kusagil ajus .. . Mis puutub 
sellesse, et kujund uuesti normaalse asendi võtab, siis on isegi olemas spetsiaalne oletus, 
et kujutuse «teistkordset» pööret üldse ei toimugi. Seda teostab psüühika ise. Vastsündinu 
näeb algul kõike tagurpidi ja tajub maailma niimoodi senikaua, kui hakkab oma keha 
ruumis orienteerima. Korrigeerituna asjade tegeliku asendi poolt, lakkavad tagurpidised 
kujutised võrkkestal äkki õiget maailmataju segamast: laps nagu harjub sellega, et näeb 
kõike «tagurpidi», ja niimoodi hakkabki maailma õigesti nägema. Mäletan, kuidas mind 
koolipõlves hämmastas seletus tagurpidipöörde hookus-pookuse kohta ... See jäi 
eluajaks meelde. Tähendab et tegelikult näeb silm kõike «uperkuuti», ja mina lihtsalt olen 
sellega harjunud! «Vahva,» mõtlesin siis. «Vahva, kuid. .. arusaamatu!» 

Tõepoolest, palju on lihtsas, tavalises nägemistajus arusaamatut. Aga olgu kuidas on — 
aisting ja taju on sellelt seisukohalt närvisubstraadil ilmutatav foto, aineline jälg, mille 
jätab välismaailma esemete toime. Kuid, nagu võiski oodata, mida üksikasjalisemalt on 
uuritud tajumisproi-sessi, ,seda vähem on jäänud lootust selleks, et kunagi avastatakse 
närvisüsteemis põleva küünla jäljend. Eelkõige on ilmsiks tulnud, et silma ei saa võrrelda 
optilise riistaga. Silm, nagu füsioloogid mõnikord ütlevad, on «väljapoole ulatuv 
ajukooretükike». Võrkkesta välimise kihi valgustundlikud / närvimoodustised 
transformeerivad momentaanselt vaigusvood 

puhtfüsioloogilisteks protsessideks, neuronite ärrituseks, laskmata neil jätta kuhugi 
jäljendit kujutise näol. Teiste sõnadega — elektromagnetilised võnked muunduvad 
närviimpulssideks ... Aga kus on siis küünla psüühiline koopia? 


Silm sarnaneb pigemini televisiooniaparaadiga, mis muundab objektist lähtuvad 
valgusvood saatejaama radioelektronseadmete keeruliseks tööks. Ja nii nagu 
televisiooniaparatuuris toimuvate protsesside kogu kompleksis pole jälgegi kujutisest, nii 
ei saa seda olla ka peas. Tõsi küll, televiisor võib kineskoobil taas luua selliseid 
luminestsentskihi valgustuse muutusi, mida me tänu oma nägemise vastavale 
konstruktsioonile tajume -kui selle objekti väliste omaduste kordumist, millelt 
peegeldusid val -gusvood kusagil meist kaugel. Aga kas ajul on sellist võimalust? Ärritus, 
mis tekib võrkkesta välimise kihi valgustundlikes närvimoodustistes, kandub edasi 
kesknärvirakkudele. Samal ajal võtavad võrkkesta teised rühmad vastu ajukoore 
nägemiskeskustest tulevaid impulsse, reguleerides «tagasiside» protsessis võrkkesta 
üksikute alade ärritatavust. Meie ees on närvisüsteemi omapärane elu, närviprotsesside 
erutuse ja pidurduse, irradiatsiooni, kontsentratsiooni ja vastastikuse induktsiooni 
mosaiik. Närvisüsteemis toimuvad salapärased biokeemilised muundumised, ja ei ükski 
neist ega kõik need kokku ei taasta põleva küünla kujundit ei peas ega 
nägemisretseptoris. 

Ei, kui me endiselt arvame, et tunnetus on välismaailma esemete kujundite 
peegeldumine peas, ajus, võrkkestal, siis just ajus tajumise momendil toimuvate 
protsesside füsioloogiline uurimine osutub kõige mõjuvamaks argumendiks maailma 
tunnetamatuse poolt. Kuidas siis muidu! Sest kui peas on vaid närvirakkude spetsiifiline 
elu, närviprotsesside biokeemia ja ei mingeid kujundeid, siis on psüühika tõepoolest vaid 
omaenda neuronite seisundite läbielamine. 

Me seisame valiku ees: me kas jääme selle juurde, et tunnetus on esemete väliste joonte 
peegeldumine ajus, ning oleme seega sunnitud otsima edasi nende subjektiivseid 
kujundeid ajus, heites kõrvale tänapäeva neurofüsioloogia autoriteetsed tõendused; või 
siis, asudes füsioloogia poolele, peame loobuma pidamast tunnetust välismaailma ese- 
mete toime passiivseks peegelduseks. Selline on alternatiiv. Aga kus on alternatiiv, seal 
on ka vaidlus. Jälgime sedö vaidlust. «Aga mis tähendab «asudes füsioloogia poolele»? 
Olgugi tunnetuse käsitlemine passiivse kaemusena mitte väga range, võimalik, et see 
moonutab kuidagi psüühilise kujundi saamise tegelikku teed. Aga kujundit ma ju ometi 
näen! Kus ta on? Mis kombel ta minu ette tekib?» «Kus ta tekib? Teiste sõnadega — kus 
on praegu põlev küünal, mida te näete ja fajute? Imelik küsimus. Kus ta siis mujal on kui 
mitte leual!» 

«Te vist naerate minu üle? Te ju teate väga hästi, et ma ei räägi tõeli- 

sest, reaalsest küünlast, vaid tema psüühilisest kujundist. Seda ma ju näen, et tõeline 
küünal laua peal seisab. Aga kus asub minus tema kujund?» 

«Pidage, te ju ise ütlete: «Ma näen küünalt, mis seisab laual.» Mis küünalt teil veel vaja 
on? Imelik tahtmine iga hinna eest maailma kahestada — küünal peas, küünal laual... 
Saage ometi aru, et pole ega ole kunagi olnudki mingit «teist» küünalt! On vaid täiesti 
reaalne objektiivne küünal. Seda te näetegi. See ongi teie, nagu te ütlete, visuaalne 
kujund.» 

«Ja kas te mõtlete seda tõsiselt?» «Absoluutselt.» 

«Ei usu. See on ju kõige puhtam subjektiivne idealism! Kuulake õige: 
«Minu visuaalne kujund ongi reaalne ese ise.» Nii, jah? Andsin ma teie sõnad 
täpselt edasi?» «Enam-vähem.» 


«Aga kas ma ütlen sedasama, kui ma vahetan teie väites aluse ja öeldistäite koha: 
reaalne ese ongi minu visuaalne kujund?» 

«Ei, formaalne loogika ägab sellise operatsiooni käes. Kaugeltki mitte iga ese pole 
minu visuaalne kujund. Lihtsamalt öeldes — ega ma kõiki esemeid ei näe. Need aga, 
mida ma näen või näinud olen, eksisteerivad sõltumatult minu tajust, ja selleks, et ma 
näeksin eset, peab ta eksisteerima. Minu taju kujund aga, ma kordan, ongi antud eseme 
väline pilt. Mingit muud kujundit pole.» 

«Hästi. Jätame formaalse loogika mängust välja. Teie mõte viib mitte vormi poolest, 
vaid oma sisult välja subjektiivsele idealismile. Minu vormiline (ma rõhutan — 
vormiline!) viga otsustusega võimaldas teil demonstreerida, kuidas eklektiliselt ühendada 
usku esemete reaalsesse eksistentsi Berkeley subjektiivse idealismiga. Teie 
ebajärjekindlus ei pane mind imestama, järjekindel ei olnud ka George Berkeley ise, kes 
väitis, et eksisteerida tähendabki olla tajutav. Aga kas teie mitte sedasama ei räägi? Ma 
usun meeleldi, et teie isiklikult ei kahtle praegu esemete reaalses olemasolus. Ent tajust 
rääkides te ju praktiliselt samastasite tajukujundit ja tajutavat eset ennast! Te koguni 
hüüatasite minu poole pöördudes teatud paatosega: milleks küll on tarvis maailma kahes- 
tada?! On olemas see küünal, mida me tajume, ja ei mingit muud küünalt. Jah, aga kui 
pole mingit muud küünalt peale selle, mida me tajume, siis eksisteerida tähendab olla 
tajutav! Elagu Berkeley!» 

«Just niinimetatud «kahestamise» tõttu kerkiski teaduse ette filosoofia põhiküsimus: 
mis on primaarne — kas tegelikkus või tema ideaalne kujund teadvuses? Kui te aga 
arvate, et psüühiline kujund ongi ese ise, siis fe kordate Joseph Dietzgeni tuntud viga, 
pöörates enne tema argumendid pea peale. Jah, Dletzgen ütles: kui juba teadvuse fakt 
(näiteks eseme psüühiline kujund nagu meil teiega) on olemas, siis on ta niisama 

reaalne ja objektiivne kui näiteks laud.79 Te ju arvate, et laud ongi minu teadvuse fakt. 
Nahatööline Dietzgen, kes tuli iseseisvalt dialektilise materialismi põhiseisukohtadele ja 
laskis oma filosoofilistes töödes läbi üksikuid ebatäpseid formuleeringuid, eksis 
sõnadega, nimetades mõtet materiaalseks. V.1. Lenin tähendas tema keelekomistuse 
kohta üsna teravalt, et nimetada mõtet materiaalseks tähendab astuda ekslik samm 
materialismi segamiseks idealismiga.80 Teie teete paremal juhul sama vea, kui peate eset 
selleks visuaalseks kujundiks, mis teil tekib tajumis-protsessis.» 

«Te olete süüdistanud mind seitsmes surmapatus, kuid, ma kinnitan teile, täiesti 
ilmaasjata. Aga muide — teie süüdistused tulid päris parajal ajal. Nüüd, kui te olete nõus 
mind lõpuni ära kuulama, püüan ma kogu aja silmas pidada, et on lubamatu materialismi 
idealismiga segi ajada, mis ehk võimaldab ära hoida edaspidiseid arusaamatusi. 

Alustan siiski sellest, mis andis teile põhjust mind süüdistada. Kui me vaatame eset, siis 
näeme eset ennast, aga mitte veel mingit «teist» eset, eseme kujundit, mis tekib peas. Me 
ei näe muidugi kõike, mis esemes on, ja võib-olla mitte nii, nagu tegelikult on. Seepärast 
pole see, mis ma esemes näen, ja ese ise üks ja seesama. Seega pean ma nii nagu teiegi 
vajalikuks rõhutada, et eseme visuaalne kujund ja ese ise erinevad filosoofilises plaanis 
teineteisest printsipiaalselt, on gnoseoloogiliselt teineteisele vastandatud ja neid segi 
ajada tähendab teha eksisammu, sammu idealismi ja materialismi segiajamiseks. Ainus, 
millega ma nõus pole, on see, et minu peas peaks olema mingi eriline, «eseme teine 
kujund.» 


«Mitte millestki ei saa aru! Kuidas siis nii? Te just äsja tunnistasite, et on olemas 
visuaalne kujund, mis pole ese ise! See ongi «teine» kujund, mitte aga «esimene», s. 0. 
mitte ese ise! Kus ta siis on kui mitte peas?» 

«Seal kus «esimenegi», laua peal .. . Pidage, pidage, laske mul lõpuni rääkida! Aga 
veel parem, kui avame kohe praegu selle raamatu ja loeme koos .. .» 

«Peamiseks takistuseks nägemistaju ajumehhanismide õigel mõistmisel ... oli see 
«retseptoorne» aistingute- ja tajudeteooria, mis valitses peaaegu jagamatult 19. sajandi )a 
OO. sajandi alguse psühholoogias ning neuroloogias... 

Vastavalt sellele teooriale ... on aistimine passiivne protsess, mis tekib selle 
tulemusena, et väljastpoolt tulevad agensid ärritavad / meeleorga- 


79. J. Dietzgen kirjutas: «...kujutlus on meeleline, materiaalne, see on — 
tegelik... Vaim ei erine lauast, valgusest, helist mitte rohkem kui need 
asjad erinevad üksteisest.» (Tsiteeritud: V. 1. Lenin, Teosed, 14. kd. 

Ik. 223 — 224.) 

80 Vt. V. I. Lenin, Teosed, 14. kd., Ik. 224. 

neid. Ärritused siirduvad võrkkestalt ajukoore retsepfoorsetesse keskustesse, kus nad 
võtavad aistingute iseloomu; alles seejärel ühinevad need aistingud tajudeks, mis 
omakorda ümbertöötamise tulemusena muutuvad tunnetustegevuse keerulisemateks 
üksusteks.» 

Näete nüüd, millise konkreetse teadusliku kuju võttis füsioloogias ja neuroloogias teile 
tuttav tunnetusteooria, mis käsitleb teadmiste omandamist passiivse kaemusaktina. 
Sellisel seisukohal olles pidid ka füsioloogid arvama, et aistingud, tajud ja kujutlused 
tekivad kui «teised) kujundid ajukoore retseptoorsetes keskustes. Pange tähele — autor 
nimetab antud seisukohta «peamiseks takistuseks ajumehhanismide õigel mõistmisel». 
Veel üks näide selle kohta, kuidas kaemuslikkus, tunnetusprotsessi selline käsitus, mis on 
meile tuttav pseudonüümi «püramiid» all, takistas loodusteaduslikke uuringuid. Aga 
loeme edasi ... «Selle keerulise tee esimesi etappe kaldus «retseptoorne» aistinguteteoo- 
ria pidama elementaarseteks ja passiivseteks füsioloogilisteks protsessideks, viimaseid 
etappe aga keerulisteks ja aktiivseteks psüühilise tegevuse liikideks. Sellest teooriast 
tulenes paratamatult... lõhe tunnetustegevuse elementaarsete ja kõrgemate vormide 
vahel... 

Teisiti läheneb paljudele neist nähtustest reflektoorne taju -kontseptsioon, millele pani 
aluse juba 1. M. Setšenov ja mida eksperimentaalselt põhjendas J. P. Pavlov... 

Vastavalt reflektoorsele teooriale käsitletakse aistimist ja tajumist kui aktiivseid 
protsesse, mis on teatud määral valivad ja sisaldavad efe-rentseid (liigutus-) komponente 
-.. L M. Setšenov näitas, et nägemistaju iga akt lülitab oma koosseisu tsentripetaalsete 
(aferentsete) mehhanismide kõrval ka tsentrifugaalseid (eferentseid) mehhanisme. Silm, 
mis vaatab ümbritseva maailma esemeid, «kombib» neid aktiivselt, ja need 
«kompimisliigutused» lähevad koos silma liikuma panevatest lihas-test tulevate 
propriotseptiivsete signaalidega kui elemendid nägemistaju koosseisu ... Niisiis — 
nägemistaju uurimine spetsiaalsetes tingimustes näitab, et nägemistajul on keeruline 
ehitus, mis põhimõtteliselt sarnaneb taktiilse tajuga, kus kompiv käsi eristab järjekindlalt 
mitmeid tunnuseid, mis järk-järgult ühinevad üheks simultaanseks tervikuks (A. I. 
Kotljarova, 1948; B. G. Ananjev, 1959). Geneetilised uurimused (Pia-get, 1 935; A. V. 


Zaporožets, 1960; V. P. Zintšenko, 1958, jt.) on näidanud, et ka lapse nägemistaju teeb 
läbi vastavad arenguetapid: algul eseme laiahaardeline «läbikatsumine» käega ja silmaga 
ning alles siis kontsentreeritud, koondatud tajumisvormid. Kui nägemistaju tingimused 
komplitseeruvad, muutub tajutava objekti ja eriti tema kujutise üksikutes tunnustes 
orienteerumise protsess uuesti laiahaardeliseks ja silmitsemine muutub eseme 
pikaajaliseks «läbikatsumiseks» liikuva silma poolt.»81 

81 A.P. JIypna , Beicuine KOPKOBPIE ()yHKUHH WeJIOBEKa H HX HapyluleHHe IIpH 
JOKAJBHEIX Nopaxennax Mosra, M3n-Bo MY, 1962, Ik. 104—115. 

Meil teiega pole mõtet süveneda praegu nägemistaju üksikute etappide 
neurofüsioloogiliste karakteristikate peensustesse. Ma loodan, ?t te panite tähele kõige 
peamist: aktiivses, otsivas liikumises silm «kom-bib» eset. Jah, meie nägemisorgan 
sarnaneb pigemini käega kui fotoaparaadi objektiiviga. Muide, te ju ei esita mulle 
küsimust: kus on eseme raskus, kõvadus, soojus, kuju ja muud käe liikumisega aistitavad 
omadused? Siin te ütlete täpselt sedasama, mis mina nägemistaju kohta ütlesin: käsi aistib 
eseme enese reaalset kuju, leiab selle eset kompides. Mispärast te aga reageerisite nii 
tormiliselt, kui ma ütlesin, et eseme silmaga leitav vorm kuulub esemele endale? Ja-jaa, 
silm just nimelt «kombib» eset, libiseb üle selle, ja nagu käsigi (muidugi, mitte sõna 
otseses mõttes, kuid ma kasutan siin teadlikult seda head analoogiat) reprodutseerib oma 
liikumises eseme vormi. Kus on siis eseme vorm, visuaalne kujund? Kas peas? Ei, täites 
kuulekalt ajukoorelt tulevaid käske, leiab nägemise närviaparaaf vahemaa tagant 
elektromagnetiliste, valguslainete abil üles reaalselt eksisteerivad esemed ja mööda nende 
pealispinda libisedes justnagu reprodutseerib oma erakordselt keerulises liikumises nende 
kuju. Ja tulebki välja, et visuaalne kujund on silma liikumine mööda eset. Ta on 
samavõrd minu sees kui väljaspool mind, ja ilma välismaailma esemeta, ilma tema 
reaalse vormita, miile leiavad meeleorganid, pole mingit erilist, ainult minus eksisteerivat 
«teist» kujundit. 

Too laual seisev küünal, millest meil juttu oli, ei asunud pähe selle tõttu, et käsi teda 
pimeduses kobas ja ta põlema süütas ning et silmad kohe temast «kinni hakates» leidsid 
ta ja nägid teda. Just seda ma tahtsingi öelda, kui rääkisin, et küünal, mida ma näen, 
seisab laual. Kus on siin siis subjektiivne idealism? Tunnistage, et te kiirustasite.» 
«Tunnistan, ja seda suurema heameelega, et alles nüüd sain ma tõesti aru, kui suur võim 
on traditsioonilisel, kaemuslikul kujutlusel tunnetusprotsessist! Seda ma ju tegelikult 
oofasingi, et ajus võib leida meie küünla iseseisvalt eksisteeriva kujundi, omamoodi foto. 
Jah, aga kuidas on siis lugu mälukujunditega? Ja unenägudega? Ma näen ju suletud sil- 
madega eset, mida ei ole! Kus on siis mälu- või unenäokujund? See on ju ilmselt minus! 
Ja kui on võimalik, et mälukujund eksisteerib minus, SIIS .. .» 

«Ei! Kui imelik see ka ei ole! Kui inimene näeb unenägusid, on kogu tema 
nägemisapaiaat liikvel. Suletud laugude all silm töötab, silm on liikvel, alludes jällegi 
ajukoorest tulevatele impulssidele. Ja nii liikudes ta nagu kordab seda «kompimist», mida 
ta tegi ärkvel olles, «hakates kinni» reaalse eseme pealispinnast. Täpselt sama lugu on 
meenutamisel. Pingeliselt meelde tuletades, kuidas see või teine objekt välja näeb, 
pilgutame me hoolega silmi, püüdes nende liikumises korrata cbjekti välist pilti.» 

Ent jätame nüüd selle vestluse. 


Kui me meenutame eset, mida ei ole, me ikkagi nagu näeme teda enda ees. Mälu 
kujund, millel puudub konkreetse, vahetult silme ees seisva objektiivse eseme ilmekus, 
on ähmane ja laialivalguv; unenägudes on see tihtipeale eriskummaline ja fantastiline, 
hallutsinatsioonide korral haiglaselt konkreetne ja pealetükkiv. Ent kõigil juhtudel täidab 
ta reaalse välisobjekti aset. Ja ainult subjektiivne idealism, spekuleerides sellega, et 
psüühiline (aisting, taju, kujutlus) eksisteerib kui kujundi projektsioon, kui meie ees 
seisvate kujundite läbielamine, samastab inimese psüühilist maailma, reaalse, objektiivse 
maailmaga. Ega siis mineviku ja tänapäeva idealistide paljud argumendid muidu algaks 
nõutu küsimusega: kuidas saab reaalselt eksisteeriva ja tajutava objekti kujundit eristada 
hallutsinatsiooni või unenäo kujundist? See küsimus esitati mitte ainult 1710. aastal, vaid 
ka 300-ndail aastail enne meie ajaarvamist. Siin on aga väljavõte tõsisest, arukast 
raamatust, mis on kirjutatud 1948. aastal: «Võib-öelda, et unes võin ma mõelda, et ma 
olen ärkvel, aga kui ma tõepoolest ärkvel olen, siis ma tean, et olen ärkvel, (s. 0. tajun 
reaalselt eksisteerivaid objekte, mitte aga kujutluse loodud une-näokummitusi. — F. M.). 
Ma aga ei näe, kuidas me omandame sellise usu; ma olen tihti unes näinud, et ärkan üles; 
ükskord, kui ma olin võtnud annuse eetrit, nägin seda unes ligemale sada korda ühe 
uneaja jooksul. Me ignoreerime unenägusid tegelikult sellepärast, et nad ei vasta elu 
tõelisele kontekstile, kuid see argument ei ole otsustav, nagu seda on näha Calderoni 
näidendist «Elu on unenägu». Ma ei arva, et ma praegu magan ja und näen, kuid ma ei 
suuda seda tõestada. (Minu sõrendus. — F. M.). Sellegipoolest olen ma täiesti kindel, et 
ma elan praegu midagi läbi, olgu siis unes või ilmsi.»82 Jah, ka tänapäeval ei näe lord 
Russell võimalust eristada reaalse objekti aistingut unenäost: võib-olla ärkame iga päev 
ainult. . . unes ja meil seisab alles ees ärgata ükskord päriselt, lõplikult? Russellil ei ole 
vahendeid selle väite ümberlükkamiseks. 

Mis siis ikka! Tunneme Russellile kaasa. Meile on aga selge, et tegelikkuse tajumine on 
aktiivne protsess, kus organism «kombib» välismaa-Mma eseme jooni, tegelikkust tajuda 
tähendab näha välist, mis on nagu kujundist väljapoole toodud. Psüühiline taju- (kujutlus- 
jms.) kujund «sulab ühte» objektiivse välismaailma esemega. V.I. Lenin kirjutas: «Tekib 
küsimus, kuidas võivad inimesed, kes ei ole hulluks läinud, väita kaine mõistuse ja kindla 
mälu puhul, et «meeleline kujutlus (millistes piirides, see on ükskõik) ongi väljaspool 
meid eksisteeriv tegelikkus»?»"3 Tõeline filosoofiline probleem seisneb «meelelise 
kujutluse» õiges vahe- 


S2 E. Paccen, Uenogeueckoe nosnmanne, Ik. 204.83 V. I. Lenin, Teosed, 14. 
kd., Ik. 99. 

korras «väljaspool meid eksisteeriva tegelikkusega», mitte aga selles, et tõandada 
aisting füsioloogiliseks või leida otsest seost neuronite seisundi ja .. . objektiivse 
maailma kujundite vahel. Siin ei ole ilmselt tegemist probleemiga, vaid 
pseudoprobleemiga, mis on üles kerkinud nende inimeste mõtlemise sirgjoonelisuse ja 
piiratuse tõttu, kes võibolla tahaksidki olla materialistid, kuid pole lihtsalt suutelised 
vabanema subj-kti ja objekti vahekorra kaemuslikust käsitlusest. Kogu (marksismile) 
eelneva materialismi peamiseks puuduseks pidas Marx kaemuslikkust. Kaemusliku 
materialismi suunitlus, mis on sirgjooneline ja ühekülgne nagu kogu metafüüsikagi, 
sunnib teadlast käsitlema subjekti välismaailma objektide toime suhtes passiivsena. Ese 
on pitsat, aju kirja-lakk ... Et tundma õppida jäljendi omadusi ja iseärasusi, tuleb loomu- 


likult uurida lakki ennast. Siis on iseenesestmõistetav, et jäljend on sisuliselt 
pifsafijoonise lihtne koopia. See ongi see kurikuulsa psühhofüüsilise = probleemi 
loojate - loogika! 

Ent aju pole kirjalakk ega organism ainetükk, millele välismaailm oma pitseri vajutab. 
Isegi loom «kombib» eset ning fikseerib selle kuju ja muid omadusi vastavalt oma 
vajadustele, rääkimata juba maailma ümberkujundamisest inimese poolt. Seepärast pole 
aistingud, tajud jms. selle peegeldus, mis peas on, vaid nad peegeldavad pea abil välis- 
maailma. 

Eseme nägemine, suhtumine temasse, tema tajumine välisena, vastuseis-vana on 
tingitud organismi elutegevuse iseloomust ja esemest enesest. Organismi seisundit, 
esemete tajutud omaduste läbielamist võib nimetada läbielamiseks niivõrd, kuivõrd 
esemed mitte lihtsalt et rahuldavad füsioloogilist vajadust, vaid hoiatavad hädaohu eest, 
signaliseerivad toidust, sunnivad organismi tegutsema, otsima, ennast peitma, ründama .. 
. Psüühilise peegeldamise peamiseks mehhanismiks ongi kohanemine, mis toimub väga 
mitmesuguste loodusesemete ja -nähtuste kasutamise kaudu organismi vajaduste 
rahuldamiseks. 

Elutegevus toimub sisemise ja välise dialektilises ühtsuses. Kõige alge-lisemadki 
organismid eksisteerivad pidevas vastastikuses toimes mitmesuguste väliskeskkonna 
teguritega. Keskkonna nähtused, mis ei ole organiga vastastikuses toimes, mis ei murdu 
organismis tema talitluse seaduste järgi, ei kuulu rangelt võttes keskkonna hulka. See ei 
ole väline, vaid on midagi kõrvalist, millel pole organismiga otseselt tegemist. 

Mõista, et väline on üksnes see, mis kaob, kuid pole veel kadunud sisemises, et 
sisemine on ühtlasi välise teisitiolemine, tähendabki tabada loodust salajastel 
momentidel, mil ta oma olemust paljastab. Organism on elutegevuse protsessis alati 
murdunud välispilt, ümbertöötatud keskkond. Iga reaktsioon välismõjule on organismi 
sisemine seisund, milles jätkub väliskeskkonna seisund. Mitte aga mehhaaniliselt, 
vaid nimelt 

selles vormis, mida organism juba on. Nii näiteks on taimede fotosüntees taimeks 
saanud päikese eriline elu. Ei, ei maksa endale ette kujutada joonisfilmi kaadreid: 
päikesekiired kerivad ennast sujuvalt säravale niidikerale, millest aegamisi ilmuvad 
nähtavale lilleõie kontuurid. Helde ja ammendamatu päike jääb iseendaks, ja pole piiri 
tema olemise avaldumisvormidel. Ta on kõikjal, kõiges ja alati isemoodi. See on tema, ja 
juba enam mitte tema. Jäädes meie planeedisüsteemi keskpunkti, kiirgub ta ühtlasi igas 
välgus ja peidab ennast iga lehekese keemilistes protsessides. 

Taim sirutub päikese poole, pöörab oma lehed päikesele vastu . .. Kogu taimorganism 
on pingeliselt päikesega ühte sulamas, ja päike, nagu on ette nähtud taimeriigi seadustes, 
transformeerub elukemismiks ja -mehhanismiks. Taimorganism on vastastikuses toimes 
päikesekiirtega, järgneb nende kutsele, kuid ... ei aisti seda. Selles asi ongi, et antud 
organism allub veel liiga otseselt päikese käsule, jaatab ümbritseva keskkonna 
tingimustes veel liiga passiivselt. Taimel on kindel «pind jalge all» ja üsna stabiilsed 
sidemed keskkonnaga. Taim võib lubada endale luksust olla liikumatu ja, kasvades visalt 
sisse ümbritsevasse maailma kindlalt püüda paratamatut. 

Olikeerulisi vastastikuseid seoseid väliskeskkonnaga, mida taimorganism 
biokeemiliselt ümber töötab, võib kõige üldisemas plaanis iseloomustada kui vahetuid 
seoseid: taim asub kogu aja enda tarvis homogeenses keskkonnas, mis on vajalik ja piisav 


eluks. Väliskeskkonna toime «jäljendid» seisnevad siin õieti taime sisemiste protsesside 
spetsiifikas. Taim võib «pöörduda päikese poole», avada ja sulgeda oma õie kroon-lehti 
jms., kuid taime käitumine on vahetu füsioloogiline vastastikune toime keskkonnaga. 
Sellises käitumises pole esemelisust, pole korrelatsiooni esemega. Organism reageerib 
stereotüüpselt teda otseselt puudutavatele keskkonna muutustele (ärritafavus), kuid ei 
aisti neid muutusi, sest need ei eksisteeri tema jaoks kui väline. Tõepoolest, tema jaoks 
on väline - sisemine. 

Looma organism «ei oota looduselt armuande», vaid otsib neid, otsib aktiivselt, valivalt 
ja visalt. Nabanöör on katkenud, organism on jäetud omapead. Joosta ja otsida, kaitsta 
ennast ja rünnata, olla liikvel, asuda muutuvas keskkonnas ja pidevalt ise muutuda — 
selline elu nõuab ka vastavat organisatsiooni. Niivõrd arvukate ja mitmekesiste 
funktsioonide täitmiseks on vaja spetsialiseeritud sise- ja väliselundeid, mis omakorda 
nõuab - nende tegevuse pidevat koordineerimist. 

Organismi mitmekülgset, keerulist ja diferentseeritud elutegevust vastastikuses seoses 
keskkonnaga koordineerib närvisüsteem. Suunates looma aktiivset käitumist, garanteerib 
ta organismi adekvaatseid reaktsioone mitte ainult bioloogilist tähendust omavatele 
ärritajatele, vaid ka kõige mitmesugusemafele nähtustele, mis on objektiivselt 
nendega seotud ja 

mis seega nagu annavad neist eeiinformatsiooni. Loom hindab meele-organitega 
«haaratavaid» objektiivse maailma esemeid ja nähtusi kõigi omandatud kogemuste ja 
iiarjumusfe alusel, mis esinevad signaalidena, tegutsemisstiimulina. 

Looma käitumist teatud olukorras kinnistab tingimatute ja tingitud reflekside 
mehhanism. Ent tingitud refleksi mehhanism toimib ju vaid siis, kui on pidevalt olemas 
tagasiside, kui toimub pidevalt bioloogilise fegut-sem.sstiimuli projitseerimine refleksi 
väljatöötamise välistingimustele. Mis stimuleerib silmalihaste kokkutõmbumist? Mis 
sunnib silma mööda eseme pealispinda liikuma? Ese ise! öeldu käib organismi käitumise 
kohta tervenisti. Oskus näha, haista, jälitada, ära oodata, hädaohu eest põgeneda jne. on 
oskus reprodutseerida tegevuses esemeid ja esemelisi situatsioone. Ja see kordamine 
säilib alalises võimaluses sooritada vajaduse korral antud toimingut. Eset ei ole silme ees. 
Kui aga miski teda meenutab, siis silmalihased, kogu nägemisanalüsaator «otsib» eset, 
kordab toimingut, mis ta sooritab eseme vahetul nägemisel, joonistab, reprodut-seerib 
eset. Toimingud projitseerivad reaalsele maailmale nende poolt reprodutseeritavaid 
eseme kontuure ja .. . organism elab taas eset läbi nagu siis, kui see päriselt tema ees 
seisaks. Aga mis tähendab «elab läbi»? See tähendab, et kogu senise kogemuse jälgede 
süsteem84, kõigi esemeid ja esemelisi situatsioone reprodutseerivate meeldejäänud ja 
kinnistunud toimingute süsteem (s. 0. tegevuse korratud ja meeldejäänud välismaailm, 
milte aga füsioloogiline protsess kui niisugune) reageerib teatud viisil organismi ette 
ilmunud uuele kujundile. Välismaailma esemete eriline, suhteliselt iseseisev elu, mida 
nad nüüd elavad, välismaailma esemed, mis korduvad ja säilivad lakkamatus kogemuses, 
organismi elutegevuse harjumuste terviklikus süsteemis, ongi looma sisemine, 
psüühiline = maailm. 

Seega on psüühiline (looma «subjektiivne» sisemaailm) välise füüsilise maailma 
sünnitis, tema reprodutseering, tema peegeldus. Järelikult ei tule psüühilist otsida 
neuronite puhtfüsioloogilises vastastikuses toimes, vaid selle toimega tagatavates 
organismi käitumisafctides välismaailma objektide suhtes. Seepärast on alust oletada, et 


looma ja inimese kõrgema närvitalitluse füsioloogiline mehhanism iseenesest ei erine 
omavahel põhimõtteliselt. Muidugi on homo sapienši keerulisemal ajuorgani-satsioonil ja 
bioloogil istel eripärasustel suur tähtsus: inimorganismi uus bioloogiline struktuur 
võimaldab inimesel osa võtta teistest, hoopis keerulisematest seostest ja suhetest 
keskkonnaga ja endataolistega. Kui tavaliselt räägitakse sellest vahest, mis torkab 
silma näiteks inimese ja ahvi 


81 Just nimelt süsteem, sest organismi vastastikused suhted maailmaga pele kaootilised: 
organismi toimingud ja ümbritsev keskkond ise on kooskõlastatud, korrastatud, 
«süstematiseeritud» loodusseaduste objektiivse püsivuse — läbi. 

aju võrdlemisel, siis antud tekstis on niisama kohane meenutada kateist. 

Kes meist ei teaks juhtumeid, kus metsloomade emasisendid on «kasvatanud» 
inimlapsi? Need lapsed ei erine oma füsioloogiliselt organisatsioonilt mitte 
millegi poolest oma arvukatest eakaaslastest, kes inimeste hulgas elavad. Nii aju 
maht, struktuur kui ka kaal on kõik nagu inimestel ikka. Ent, nagu te mäletate, aju 
ei hakanud mõtlema, ei hakanud mõistma ega aru saama, neil juhtudel aga, kui 
laps oli mõtlemisvõime juba omandanud, kaotasta selle oma uute toitjate ja 
«kaaslaste» ühiskonnas. Inimaju füsioloogia täitis edukalt kõiki looma funktsioone 
keskkonnaga kohanemisel, kuid ei taganud inimpsüühika, = inimteadvuse 
tekkimist. Ei, nähtavasti ei ole inimese teadliku psüühilise elu ja looma 
ebateadliku psüühilise elu erinevuse põhjuseks mitte füsioloogilise substraadi 
erinevus! Mitte füsioloogiline substraat kui niisugune ei produtseeri ega määra 
inimese psüühilist sisemaailma. Järelikult ei tule selleks, et leida põhjust, miks 
inimese psüühika erineb kvalitatiivselt looma psüühikast, uurida erinevusi 
füsioloogilistes mehhanismides, vaid erinevusi eluviisis, selles, milline on 
vastastikune toime objektiivse, materiaalse välismaailma esemetega. Ja kui me 
tahame formuleerida õigesti psühhofüüsilist probleemi, siis selle suhte 
«füüsiliseks» küljeks, mida ta uurib, ei võiegatohi olla «füsioloogiline», vaid 
eelkõige «füüsikaline», «keemiline», «bioloogiline», lühidalt — kõik mateeria 
liikumise vormid, mis objektiivselt seisavad / meeleorganite ees välismaailma 
esemete ja nähtustena. 


2. Reaalse elu keel 


Nii me siis tegime veel ühe keeru oma jutustuse käänulisel teel. Kui 
eelmine osa algas sõnadega «teadvus on olemas isiksusel», siis lõpus esitatud 
mõtted sunnivad meid uuesti ühiskonna poole pöörduma. On ju indiviidi 
sisemaailm, tema psüühika teatud mõttes see välismaailm, mida indiviid on 
võimeline leidma väljastpoolt. Otsimisvõime ja otsimis-vahendid ei olene aga 
mitte ainult inimorganismi nii- või teistsugusest morfoloogilisest (anatoomilisest) 
ehitusest, vaid suurel määral eluviisist (vilumustest, kogemustest), mis on 
füsioloogiliselt kinnistunud kõrgema närvitalitluse niinimetatud «funktsionaalsetes 
organites»85. Inimese eluviis, niisamuti kui moodused ja vahendid tema 
vastastikuseks toimeks välismaailma esemetega ja endataolistega, oleneb 
omakorda ühiskonna eluviisis,!. 


85 A.H. JleoHTeeB, IIpoO/ieMBI pa3BHTH4 IICHXHKH; O CONHAJPHOH IIPHPOAE TICHXHKH 
ueyroserka («Boripocel (pns1ocodnn», 1961, Ne 1); Meimnenne («Borpocti (pnyiocodun», 
1964, Ne 4); A. P. JIypns; Mosr n ncnxnka («KoMMyHncT», 1964 r. No 6). 

Sellelt seisukohalt on tavaliseks lõivuks inimese olemuse antropoloogilisele käsitusele 
katsed määratleda inimese sisemaailma spetsiifikat tema meeleorganite ja aju. 
füsioloogiliste eripärasuste analüüsi teel. Algul tavaliselt rõhutatakse, et looduslikud, 
meelelised peegeldamisvahendid on loomal ja inimesel ühed ja needsamad, siis aga 
viiakse sisse erakorraline täiendus: teine signaalsüsteem — keel kui sotsiaalne nähtus. Ei 
maksa unustada, ef põhimõtteliselt samadel positsioonidel on ka Russell. Ainult et ta on 
selle seisukoha suhtes hoopis järjekindlam, jõudes paratamatult välja skeptitsismi ja 
subjektiivse idealismini. Mis siin vaielda, maailma meelelise tajumise vahendid on 
inimene pärinud oma ahvist esivanematelt. Oskust orienteeruda pidevalt muutuvates 
väliskeskkonna tingimustes, oskust spetsialiseeritud elundite liikumises reprodutseerida 
asjade eluliselt tähtsaid omadusi, otsida neid, reageerida käitumisega nende bioloogilisele 
«tähendusele», s. 0. looma «situa-tiivset intellekti» (H. Wallon) tagab tema arenenud 
kõrgem närvi-talitlus. 

Looma käitumist juhib pärilik bioloogiline «kood» — tingimatute reflekside 
süsteem, millede baasil üksikisendi arenemise protsessis (ontogeneesis) kujuneb 
välja paindlik, liikuv pealisehitus — tingitud refleksid. Tänapäeval teab neid 
tõdesid iga koolilaps. Ent mitte iga koolilaps ei pööra tähelepanu küllaltki 
tähtsale pisiasjale: looma individuaalne käitumine, tema valiv suhtumine 
välismaailma esemetesse on nagu varakult, enne kogemust ette ära määratud 
liigi bioloogiliste vajaduste kogusummaga. Loom näeb teda ümbritsevas maailmas 
ainult seda, midatal on vaja näha, mille tajumist on ette valmistanud liigi 
evolutsioon ja mida organism nagu ootab. «Kui loomal ei ole instinktiivset 
suhtumist antud asjasse ... ja antud asi ei ole seoses selle suhtumise reali- 
seerimisega, siis seljuhul ka asi ise nagu ei eksisteeri looma jaoks.»88 Kuid 
loom ju ometi näeb tema jaoks mitteeksisteerivat asja. Inimene tajub iga asja, 
mis tema nägemispiirkonda satub. Aga kui ta mingitesse tähtsatesse 
mõtisklustesse süvenenult kõrvale kaldub? Siis me ütleme tavaliselt, et inimene ei 
märka, mistema ümbertoimub. Nii tekib väga õnnestunud analoogia, mis aitab 
A. A. Leontjevil selgitada, kuidas eksisteerivad looma jaoks asjad ja 
nähtused, millel pole otsest bioloogilist tähendust. Ta kirjutab järgmist: «T-E 
lähete mõtteisse vajunult mööda tänavat. Teel kohtate inimesi, annate neile 
teed; te näete maju ja autosid; jääte teeristil seisma, oodates valgusfoori rohelist 
signaali — ja kõik see toimub automaatselt, ebateadlikult või, nagu öeldakse, 
alateadlikult, sest te mõtlete sel ajal oma mõtteid. Umbes samuti tajub enda ümber 
toimuvat ka loom, ainultselle olulise vahega, etta pole seejuures süvenenud oma 
mõtetesse, sesttal pole neid. 

SA. A. JleoHTbees, Bo3HHkHoBeHHe H HEpPpBOHAYAIkPHOE paIBHTHE 3bika, M, 
HW3x1-8o AH CCCP, 1963, Ik. 12.. 

Arendame analoogiat edasi. Te kiirustate üle tänava minema, kuid olete sunnitud 
peatuma ja mööduvad sõidukid läbi laskma. Kui te seejuures millestki muust mõtlete, siis 


tajufe sõidukeid lihtsalt kui mingit tüli ja takistust oma teel, mõtlemata sellele, kas teie 
ees on autobuss või trollibuss, sõiduauto või veoauto, liiatigi veel sellele, mis marki need 
autod on. Tuntud saksa psühholoogi Uexkülli arvates tajub loom ümbritsevat maailma 
just samamoodi.»87 

Sellele võib vaid lisada, ef loomal puudub võimalus hinnata ühtesid või teisi asju oma 
teel takistusena, tülina jne. Teiste sõnadega — loomal pole mitmesuguseid takistuste liike 
üldistavaid mõisteid. Igat välismaailma eset tajub loom ainult kui individuaalset. Ja 
tajumisel suhtub ta ükskõikselt ja tähelepanematult asja sellistesse omadustesse, millega 
pole seotud tema instinktiivne suhtumine maailmasse. 

Sellises seoses tundub eriti naiivsena mõningate mineviku (ja tänapäeva) filosoofide 
arusaamine inimtunnetuse protsessist, mis koosnevat kahest astmest; tunnetuse aluseks on 
meil loomadega ühine meeleline aste (1), mille baasil tekib teatud sotsiaalne, ühiskondlik 
lisand — keel ja keeleline mõtlemine (2). Ent loom, kes tajub tähelepanematult ja 
ükskõikselt kõike, mis kuulub väljapoole tema individuaalsete vajaduste raame, ei ole 
võimeline eritlema objektiivses maailmas esemete suhteid. Selline «meeleline aste» ei või 
põhimõtteliselt saada mõistelise üldistuse aluseks. Jääb vaid üle haletseda seda inimest, 
kes on sunnitud leppima «temale loomadega ühiste» tunnetusvahendifega. Tegelikult aga 
satub sellise inimese olukorda see, kes kasvab ja areneb väljaspool ühiskonda. 
Niisugused juhtumid räägivad aga vaid sellest, et keskkonnaga toimuva meelelise 
kontakti bioloogilised vahendid, mis me oleme pärinud oma loomselt esivanemalt, pole 
iseenesest suutelised mingiks tunnetuseks, kui neid ei juhi põlvkondade ühiskondlik- 
ajalooline koge-mus.Es 

inimese meeled on saanud «teoreetikuteks» (Marx), ja ainult seetõttu nad ongi 
inimmeeled, ainult seetõttu on indiviid võimeline midagi nägema, kuulma jms. 
inimese kombel. Looma -meelelised tajud aga 


87 A. A. JleoHTeeB, BO3HHKHOBEHHE H IEPBOHAUAJIBHOE pa3BHTHE $3bika, Ik. 12 — 
13; 

88 On muuseas esinenud selline ajalooline juhtum, mis võimaldab meil esile tuua 
isiksuse psüühika kujunemise paratamatust. Laps, kellel on olemas kõik «meile 
loomadega ühised» tajumisvahendid, minetas oskuse (kui tal see oligi) tajuda seda, mis 
inimesele eelkõige silma torkab, minetas oskuse (või ei suutnud ära õppida) olla inimene, 
isiksus. Lapsest (Oiga Skorohodova), kes oli kaotanud haiguse tagajärjel nägemise, 
kuulmise ja kõnevõime, sai tänu oskuslikule juhtimisele nende poolt, kes antud juhul 
kujutasid endast põlvkondade ühiskondlik-ajaloolist kogemust, poeet, teadlane, tõeline 
loov isiksus. (Vt. O. CkopoxornoB a. Kak 1 BOCIIPHHHMAIO H TIPEACTABISKO OKPyXKaAFOLIMÄ 
Mnp, Mocksa 1954.) 

mitte ainult et ei ole «teoreetilised», nad on koguni puhtempiirilised, veel täpsemalt ja 
lihtsamalt öeldes — bioloogilised, instinktiivsed. Asjade meelelised kujundid, mis 
tekivad ainult bioloogilise kohanemise seaduste järgi, ei saaks orienteerida indiviidi 
psüühikat selles mitmeplaanilises esemete maailmas, mida nimetatakse ühiskonnaks. 
Seega ei saaks nende abil teadmisi omandada. Meeleorganid omaette ju lihtsalt ei 
eksisteeri. Orienteerituna oma «omanike» ühe või teise olemis-voWn 1 poolt, häälestuvad 
nad antud olemisvormi seaduste järgi ja nende tegevuse tulemust — maailma meelelist 
peegeldust — ei määra üksnes objekt ise ega üksnes meeleorgani ehitus, vaid ka see, mis 


kombel teostub organismi side, vastastikune toime välismaailmaga. Ühiskondliku 
inimese psüühika erineb looma psüühikast mitte talle immanentselt omaste «lisandite» 
poolest, vaid selle poolest, mille poolest üldse ühe indiviidi sisemaailm erineb teise 
indiviidi omast, — nende välismaailma, nende olemise poolest. Olemises tulebki otsida 
põhjust, miks inimese psüühika erineb — kvalitatiivselt looma — psüühikast. 

Inimesed eraldusid loomariigist ja said inimesteks tänu kollektiivsele tööle. Me ei 
hakka siinkohal refereerima F. Engelsi klassikalisi teoseid «Töö osa ahvi kujunemise! 
inimeseks», «Perekonna, eraomanduse ja riigi tekkimine» jt. Vaevalt et keegi meie 
lugejatest ei kujutaks endale ette, kui tähtsat osa etendasid tööriistad inimese kujunemise 
protsessis. Nendele, kes spetsiaalselt uurivad antropogeneesi (inimese tekkimise) prob- 
leeme, võib soovitada ulatuslikku antropoloogiaalast kirjandust.89 Räägime siin ainult 
kõige vajalikumast. «Tähelepanematud» kõige selle suhtes, mis ulatus kaugemale nende 
bioloogilistest vajadustest, olid meie kauged esivanemad — inimahvid — sunnitud 
pidevalt kasutama, alal hoidma ja seejärel ka täiustama mitmesuguseid looduslikke 
esemeid, mis täiendasid individuaalsete bioloogiliste toiduhankimis-, kallaletungija 
kaitsevahendite arsenali. Loodus ise on ükskõik kui hästi või halvasti relvastanud iga 
looma raskeks olelusvõitluseks. Ja seepärast loom elab, eristamata ennast ja oma 
eluks vajalikke vahendeid loomulikest loodus- 


89 Kõigepealt tasuks tutvuda kogumikuga «Ilponcxo>kaeHne uejloBeka H peBHee 
paccemenne uesgoBeuecTBa», Mocrsa 1951, samuti järgmiste töödega: 3. T. Bairypo, 
HccyeaoBanne "BbIcIIeH HEPBHOÄ AESTEJIPHOCTU aAHTPONOHAA (IIHMIIA83E), MockBa 
1948; H. FO. Boironnc, Ilpenkicropns naTemiekTa (K NpoõreMe aHTponoreHe3a), 
Moexrsa-JlennHrpan 1949; JI. C. BeiroTcknii, Pa3BHTHE BBICHIHX IICHXHYUECKHX PDYHAKUMÄ. 
H3 HeorryõrmkoBanHErx Tpy10B, Mocrsa 1960; TI. II. E(pnmeHko, TlepBoõeiTHoe 
OÕIIECTBO. OHEPKH TO HCTOPHH NANEOJNATHUECKOTO BpeMerH, JlennHrpan 1938; M. D. 
Hecrypx. Ilponcxoxnenne ueogera, MocrBa 1958; FO. H. CemeHoB, «IlIponcxo>kaeHne 
CEMPH, HACTHOH COOCTBEHHOCTH H FocynapcTBa» D. IHre/ikca H COBPEMEHHBIE AHHBIE 
aTHorpadnu. «Boripocel 4pnitocodpunn», 1959, Na 7, jt. 

114 

likest seostest keskkonnaga; ta lihtsalt ei märka neid, nii nagu inimenegi tavaliselt ei 
märka, et ta hingab. Spetsiifiline tegevus aga, mis on suunatud karja-kollektiivi eluks 
vajalike tööriistade säilitamisele ja täiustamisele, tähendab nende objektiivset eraldamist 
bioloogilise eksistentsi üldisest = voolust.90 

Kollektiivse töö riistad omandavad objektiivselt teise tähenduse kui nende asjade 
omadused, mida tajuvad loomad. Eelkõige tööriist iseenesest ei rahulda otseselt ühtki 
bioloogilist vajadust. Tema kuju, lõhn, värvus, raskus ja muud meeleliselt tajutavad 
omadused ei kutsu esile mingeid emotsioone, mis on seotud vajadusega toidu järele, ei 
too mingit otsest rahuldust. Teiselt poolt ei saa ürgkari enam ilma tööriistadeta 
eksisteerida, iga üksikisend aga ei saa rahuldada vajadust toidu järele. Järelikult tekib 
vajaduse ja selle rahuldamise vahel ajavahemik tulvil toiminguid, mis esiteks otseselt 
bioloogilise vajaduse rahuldamisele ei vii ning teiseks toimuvad otseses ja alalises 
sõltuvuses teiste karjaliik-mete toimingutest. Teiste sõnadega — see ajavahemik pole 
midagi muud kui tööriistade valmistamine. 

Algul oli tööriistade valmistamine instinktiivset laadi ega viinud ürginimese psüühikat 
tavalise «Situatiivse intellekti» piiridest kaugemale. Näiteks toimus pihukirve alaline 


kasutamine ja täiustamine, s. 0. töötlemine üksikisendite poolt nagu harilik tööeelne 
tegevus: ahv kasutab looduslikes tingimustes kive ja keppe kaitseks ja kallaletungiks, 
kasutab abivahendeid selleks, et oksalt puuvilju kätte saada jms. Erinevus tavalisest 
tööeelse:t esemetega manipuleerimisest seisneb siin selles, et raske kivi muutub 
ürginimese alaliseks kaaslaseks, on nagu tema bioloogiliste «tööriistade» loomulikuks 
jätkuks. Ja veel: manipuleerides sellise tööriistaga teda otseselt kasutamata, tagus 
ürginimene sellega vastu teisi kive, tagus teise kiviga vastu seda, rakendades suurima 
heameelega parandatud varianti, mis lõpuks juhuslikult välja tuli. Pikapeale muutub see 
«kõrvalharrastus» harjumuspäraseks ja isegi vajalikuks. Asi on selles, ei täiustatud 
tööriistad on ustavamad ja töökindlamad. Ja ürginimesed hakkavad, esialgu küll veel 
ebateadlikult, otsima kivide hulgast parajaid ja tegema neid teise kivi abil käepäraseks. 
Kordame veel, et esialgu et ulatunud selline keeruline fegevusliik põhimõtteliselt 
loomade «situatiivse intellekti» piiridest kaugemale. Ent vahepealse tegevuse muutumine 
alaliseks objektiivseks vajaduseks tähistab teise — mitte enam bioloogilise, vaid juba 
ühiskondliku vajaduse tekkimist. Sest nüüd 


99 Lihtsuse mõttes tähendame, et kui meil tuleks hingamiseks kasutada mingit 
spetsiaalset seadeldist, siis muutuks see oma funktsiooni ja otstarbe tõttu spetsiifiliseks 
tähelepanuobjektiks. Analoogiliselt sellele kerkib esile, muutub alaliseks 
tähelepanuobjektiks mis tahes protees, ku.g. enne seda, kui protees kahjuks vajalikuks 
osutus, funktsioneeris elund märkamatult. 

oleneb edu ka keskkonnaga kohanemisel, olelusvõitluses mitte organismi 
funktsioonide bioloogilistest muutustest ja elundile vastavast ümber- 
korraldumisest (kuigi need muutused jätkuvad veel), vaid tööriistade enam 
või vähem õnnestunud muutumisest. Organismi arenemine hakkab alluma 
tööalase tegevuse funktsioonidele ja ülesannetele. Seoses inimkeha sellise 
organisatsiooni . saavutamisega, mis rahuldab täielikult igasuguseid tööriistadega 
manipuleerimise vorme, lakkab bioloogiline evolutsioon selle sõna otseses 
mõttes. See toimus kromanjoonlase staadiumis, kellest tänapäeva inimene 
erineb niivõrd vähe, et võib isegi antropoloogide kombel öelda: kui 
kromanjoonlased oleksid elanud meie päevini, oleks nende «rass» - saanud 
võrdõigusliku koha inimrasside peres. Antropogeneesi protsessis toimunud 
bioloogilised muutused ei olnud teadvuse tekkimise põhjuseks, need 
etendasid vaid vajalike tingimuste osa. öeldu kehtib täiel määral ka aju kohta. 
Ent pöördugem tagasi ürginimese juurde. Paratamatuks muutunud vahepealne 
tegevus — tööriistade valmistamine — seob meie esivanemaid, ühendab neid 
just siis, kui puhtbioloogiline vastastikune sõltuvus nõrgeneb. Tööriistu võib ju 
valmistada siis, kui pole vaja kollektiivselt rünnata, kaitsta ennast 
kallaletungiohu eest, kui pole vaja otsida toitu ja rahuldada muid loomulikke 
vajadusi. Bioloogiliselt «vaba» aeg oleks pidanud jätma isendi nii-öelda 
omapead, kuid toiduhankimist ettevalmistava tegevuse paratamatus ühendab 
inimesi uute, järjest tugevnevate sidemetega. 

Antropoloogid räägivad stiihiliselt tekkivast funktsioonide jaotusest tööriistade 
valmistamise protsessis: ühed valivad välja «toorikud», teised raiuvad kivimunakatest 
kilde, kolmandad «retušeerivad» neid jne. Nii või teisiti seab vajadus sooritada 


tööriistade valmistamisel mitmesuguseid operatsioone ürginimesed otsesesse sõltuvusse 
üksteisest, loob nende vahel teatud suhted, mis on sisuliselt juba tootmissuhted. Ilmselt 
kannab tegevus nüüd iseseisvat iseloomu, mis on sõltumatu instinktiivsest seosest 
keskkonnaga. See aga omab tähendust ainult kujunenud inimestevaheliste suhete 
süsteemis. 

Pöörame tähelepanu sellele, et toiming on alati suunatud objektiivselt eksisteerivale 
asjale ja peegeldab tema tegelikku olemust. Kivist tööriist tähendab inimesele midagi 
sellepärast, et ta on tugev, raske, temaga võib taguda, loomanahka nülgida jms. Kivi 
küljest kilde lahti raiudes ja kivi «retušeerides» haarab inimene oma toimingus kõikidele 
kividele ühiseid (ainelisi) olulisi omadusi. Kollektiivses töös peegeldub mitte lihtsalt 
eseme passiivselt peegelduv väline pilt (see võib oila mitmesugune, see on alati eriline, 
juhuslik), vaid see, mis osutub töö jaoks vajalikuks ja mis peegeldab taoliste esemete 
paratamatuid, olulisi, üldisi omadusi. Nagu lugeja arvatavasti aimab, on viimane märkus 
väga tähtis. Me hakkame kätte leidma teed teadmise juurde, inimese rasket 

teed, kelle lihaselisi käsi ei võtnud tunnetuse mõistatuse lahendamisel arvesse 
ükski vana filosoof. 

Me vastandame sageli tootmistegevust kui tunnetuse alust ja allikat ning indiviidi 
meelelist kaemust, mis vanades gnoseoloogilistes teooriates pretendeeris sellele osale. 
Selline vastandamine on kasulik poleemika-võte. Ent mitte ainult seda. See on täiesti 
õigustatud, kui koos sellega vastandatakse teineteist välistavatena kaks 
tunnetusekontseptsiooni, kui teineteisele seisavad vastu kaks tunnetuse subjekti — 
indiviid ja ühiskond. Kui aga rääkida ühiskondlikust tunnetusest kui tunnustatud ja ainu- 
võimalikust teaduslikust kontseptsioonist, kaotab indiviidi poolt objektide meelelise 
peegeldamise ja ühiskonna praktilise tegevuse vastandamine igasuguse - mõtte. 

Meenutame Marxi tähelepanuväärset tööd «Teesid Feuerbachi kohta». Marx 
kirjutab, et Feuerbach, kes ei ole rahul abstraktse mõtlemisega, apelleerib 
meelelisele kaemusele, kuid ei suuda käsitada seda meele-lis-praktilise 
revolutsioonilise tegevusena. Ühes mõistes on inimkonna tegevuse, 
tunnetusprotsessi jaoks peamise tegevuse olemus. Tootmisprotsessis, 
ühiskondlik-ajaloolise praktika protsessis ei tegutse abstraktne «ühiskond üldse», 
vaid elavad indiviidid, kes aistivad ja elavad läbi oma toiminguid. Nende 
«meelelisus» ei ole eriline «aste tunnetusprotsessis», loodust vaatleva mõtleja 
«meelelisus». See on elav kontakt loodusega looduse praktilise 
ümberkujundamise protsessis. Asjade objektiivne olemus, mille avab töö, 
tootmine, on elavale, aistivale inimesele vajalik. Teiselt poolt ei saa ilma kivi 
kõvadust aistimata (tööriistade kasutamise otsest eesmärki ja sugukonnaliikmete 
kollektiivsete jõupingutuste tulemusi ette kujutamata), lühidalt — ilma selleta, et 
indiviidi psüühikas peegelduksid meeleliselt tema tegevuse tingimused ja 
objektid, toimuda ka tootmisprotsess kui ühiskondlik protsess. Ühiskonna 
praktiline tegevus on ühtlasi tema liikmete individuaalne tegevus, kellest igaüks 
on võimeline tegema midagi niivõrd, kuivõrd ta elab läbi, tajub oma 
meeltega ümbritsevat maailma. Meelelis-praktiline, ühis-kondlik-individuaalne 
tegevus muudab pidevalt nii ühiskonda tervikuna kui ka iga indiviidi eraldi, 
olles seega tõeliselt revolutsiooniline. Marx nimetas tööd ainevahetuseks ühiskonna ja 
looduse vahel. Ühiskonna praktilisse tegevusse lülitatud looduslik aine ei mineta 


ega muuda omaolemust. Sest ainult niisugusena, nagu ta on, võibki ta tootmist 
teenida. Ent ühiskonna teenistuses olles muutub looduslik aine ühtlasi millekski 
eriliseks, mis on piiratud ühiskonna seadmete toime raamidega ja mida 
ühiskond ümber kujundab. Loodus iseenesest, ilma inimese abita, ei 
valmista pihukirvest. Aga ka ühiskonnas on kivi «võimeline» vaid selleks, mida 
tingib tema enese olemus, mehaanika, füüsika jms. seadused. Olemus on seesama 
mis lihtsal looduslikul, töötlemata kivil ja toime seadused needsamad mis 
«puhtlooduslike» kivide stiihilistes vastastikustes seostes. 

Töötlemata kivi aga ei raiu ega lõika, teiste sõnadega — ta ei võta osa sellistest 
püsivatest seostest ja paratamatutest suhetest, mis on võimalikud ainult ühiskonnas. 
Kasutades kivi, tuld, metalli ja muid looduslikke aineid ning nende olekuid, kasutab 
inimene loodusseadusi, tühistamata ja muutmata neid. Ent inimese käes võtavad 
looduslikud ained erilise materiaalse protsessi — tootmise objektiivsetest nõudmistest 
(seadustest olenevalt) uue — kuju. 

Aatomireaktorls toimuvad protsessid mikromaailma seaduste järgi, kuid nende 
suunitlus ja režiim, see, kuidas ja millal nad algavad ning millega lõpevad, oleneb 
reaktori ehitusest ja otstarbest. = Elementide keemiline ühinemine erilisteks 
polümeerseteks molekulideks võib toimuda ainult keemia seaduste järgi. Ent 
loodus ise ei loo selliseid polümeere. Nende keemilised ja füüsikalised omadused, 
nende struktuuri määravad ära ühiskondliku praktika nõuded. Ja ka inimene ise 
võib olla suurepäraseks näiteks selle kohta, kuidas mateeria liikumise kõrgemas 
vormis kaovad ja kujunevad ümber madalamad vormid. On ju inimene 
organism ja organismis toimub kõik bioloogia (omakorda keemia, füüsika jne.) 
seaduste järgi. Ja ometi on see bioloogia eriline: kui mõnevõrra ümber sõnastada 
Engelsi tähelepanuväärset mõtteavaldust, siis võib öelda, et teda nagu piirab ja 
ühtlasi tõstab ka kõrgemale astmele”' ühiskondlike seaduspärasuste toime. 
Spetsiifiline, ainult inimesele omane kehaehitus, tööks kohanenud käed, inimese 
aju, toitumise ja paljunemise viisid, õieti kõik kuni pisimate verelibledeni välja, 
nagu ütleb ameerika psühhiaater J. B. Furst, erineb kvalitatiivselt loomade 
bioloogilisest organisatsioonist. Korraldanud ümber inimorganismi bioloogia, 
kasutas ühiskondlik olemine selle ära, luues sotsiaalse olendi, kes elab 
mateeria liikumise ühiskondliku vormi seaduste järgi. 

Ja täpselt samuti, nagu organism ei saaks eksisteerida, kui kõik tema bioloogilised 
funktsioonid ei toimuks keemiliste reaktsioonide arvel, mille seadused kehtivad ka 
anorgaanilises maailmas, nii ei saaks ka ühiskond astuda «ainevahetusse loodusega», kui 
ta ise ei kasutaks neidsamu seadusi, mis toimivad ka väljaspool ühiskonda. Seepärast on 
materiaalne ühiskondlik tootmisprotsess looduse objektiivse olemuse ärakasutamine ja 
ümberkujundamine. Ta kuulub looduse juurde, muutudes looduse koostisosaks, ning on 
samal ajal ühiskonnaelu tähtis element, selle alus. 

Põlvest põlve antakse edasi ja hoitakse alal tööriistu ja mõningaid tootmistegevuse 
saadusi. Need esitavad inimestele oma nõudmisi, määravad ära nende tegevuse ja seega 
elab inimtegevuses looduse enese vaim, looduse käsud, asjade objektiivne olemus. Samal 
ajal kehastab iga tööriist tema käsitsemise oskusi, inimese toiminguid ning tema 
suh- 


91 Vt. F. Engels, Looduse dialektika, Ik. 195. 

tumist loodusesse ja teistesse inimestesse. Kirvega ei saa õmmelda, nõel 
ei ole sobiv riist puuraiumiseks. Pottsepakedra võib käima panna üksainus 
inimene, masinaline tootmine ühendab sadu ja tuhandeid inimesi, sundides 
neid astuma teatud kindlatesse suhetesse, tsehh või automaattehas aga 
korraldab need suhted põhjalikult ümber, nõudes materiaalsete hüvede 
tootjailt uusi, hoopis suuremaid töövilumusi. Tööriista ehituses eneses, olgu 
see siis kivikirves või sammuv ekskavaator, peitub toimingu kogu mõte ja 
eesmärk, selle teostamise viis. Kuiuurija püüab leida indiviidi organismis 
selliseid protsesse, mis määraksid ära inimese sihipärase, teadliku tegevuse, 
siis on selge, et uurija 'on eksiteel. Eesmärk esineb alati meie tegevuse 
tähendusena, mõttena, meie tegevuse lõpptulemusena, mida me teadlikult ootame, 
ette näeme, ette kavatseme. Tuleb nõustuda tuntud poola marksistliku filosoofi 
Adam Schaffiga, kes arvab, et just nimelt tähendus kaob organismi  elu- 
tegevuse füsioloogiliste mehhanismide objektiivsel analüüsimisel.92 Ja meile 
on arusaadav, miks see nii on: meie mõtete ja elamuste, järelikult ka meie 
eesmärkide tähendus ei sünni füsioloogias kui niisuguses. Teine asi on 
looduslike esemetega sooritatavate objektiivselt paratamatute ühiskondlike 
tootmisalaste toimingute analüüs. Tööriistas, tema ehituses on tema objektiivne 
otstarve. Toimingu eesmärgi määrab lõppude lõpuks täielikult ära nende asjade 
objektiivne olemus, mida ühiskond kasutab. 

Just nimelt ühiskondliku inimese välismaailmas, tööriistades ja töösaa-dustes elab ja 
materialiseerub asjade objektiivne otstarve ja seega ka olemus. See, kes võtab kas või 
sadade aastate pärast pihukirve kätte, teab, milleks seda kasutatud on, milliseks 
operatsiooniks see on vajalik olnud, mis laadi pidid olema inimestevahelised suhted, et 
võidi tööriista vastavaks otstarbeks kasutada. Tootes tööriistu ja nende abil saadusi, 
toodavad inimesed ühtlasi ka omavaheliste suhete struktuuri koos sellele iseloomulike 
sotsiaalsete institutsioonidega. Vahenditel, mille abil funktsioneerib antud 
ühiskonnaorganisafsioon, on samuti teatud praktiline, inimeste tahtest ja soovidest 
sõltumatu otstarve. Et meie vestlust mitte väga keeruliseks ajada, ei hakka me 
spetsiaalselt käsitlema seda osa, mida etendavad ühiskondliku inimese psüüsika 
kujunemisel sotsiaalsed institutsioonid, kuigi nende osatähtsus on üldiselt erakordselt 
suur. Peamist mõtet püüame illustreerida eelkõige näite varal tööriistade kohta. 

Niisiis, nagu eespool juttu oli, toimus tööriista käepäraseks tegemine ja ühiskondliku 
funktsiooni täitmiseks kohandamine algul ebateadlikult, stiihiliselt, kui esemega 
manipuleerimine. Kord aga juba esemes asjastu-nud, ei läinud ühiskondlik toiming 
ja tema eesmärk kaduma, vaid jäid 


Vt. A. Uladpctp, BBeAeHHe B ceMaHTHKy, Ik. 251 . 

püsima ning nõudsid meie esivanemailt teatud ühistoiminguid. Tööriist nagu ise näitab 
nüüd paratamatult kätte ühiskondliku toimingu lõppeesmärgi, oma otstarbe ja eesmärgi 
saavutamise viisid. Tööriist muutub ühiskondliku tähenduse kandjaks, omamoodi 
arusaadavaks «sõnaks», mis ühendab — inimesi. 


Marx kirjutas, et kujutluste produtseerimine, teadvuse - produtseerimine ol; 
esialgu sisse põimunud «reaalse elu keelde». Tööriistad ja tööobjektid, samuti 
kõik muud tööprotsessis loodavad objektiivsed tegurid, mis ühendavad inimesi 
ning loovad inimeste vahel alalisi vastastiku-' seid suhteid ja on nende suhete 


teenistuses, — need on inimeste peamised materiaalsed suhtlemisvahendid. 
Oma kogusummas = kujutavadki nad endast «reaalse elu keelt», just nimelt 
keelt, s. 0. teatud märgisüsteemi, kus iga märk — tegevusobjekt — ühendab 


inimesi, reguleerib nende toiminguid ja suunab nende tegevust. Veel enamgi 
— seeon ainus märgisüsteem, mille koostamine ei nõua mingit aluskeelt. 
Keele tekkimiseks üldse on vaja teatud hulka meelevaldselt valitud või 
stiihiliselt leitud märke, mille tähenduse määravad ära reeglid, mille järgi 
neid antud süsteemis kasutatakse ja kombineeritakse. Igasuguseid niinimetatud 
kunstlikke keeli (mitmesugused = signaliseerimissüsteemid, matemaatiliste, 
loogiliste jne. sümbolite keel) võib luua ainult loomuliku, hariliku keele baasil. 
Ainult «reaalse elu keel», mille «märkidel» — tööriistadel, esemetel, inimeste 
kollektiivse töö saadustel — on teadvusest sõltumatu objektiivne tähendus, ei 
teki juba olemasoleva suht-lemissüsfeemi alusel, vaid ise loob ja 
determineerib inimeste suhtlemise laadi. Asjade esemestunud otstarve 

reguleerib inimsuhteid, juhib ühistoiminguid, luues inimestevahelise suhtlemise 
paratamatu, objektiivse, inimeste tahtest ja soovidest sõltumatu süsteemi ning 
struktuuri. Ja iga asi, mis võtab osa materiaalsest tootmisprotsessist, täidab 
peale oma otsese, tootmisalase funktsiooni ka veel suhtlemisvahendi funktsi- 
ooni. Täpsemalt öeldes — mitte «peale», vaid «ühtlasi», isegi «just selle 
tõttu», sest asja tootmisalane funktsioon, tootmisalane otstarve nõuab oma 
teostumiseks inimeste ühistoiminguid ja nende suhtlemise vastavat 
organisatsiooni. 

Seega siis informeerib «reaalse elu keel» neid, kes on ta omandanud (siin vöiks öelda 
ka «neid, keda tema on omandanud»), ühiste või individuaalsete tpimingute objektiivsest 
otstarbest, objektiivsest eesmärgist, juhib inimeste tähelepanu asjadele, olenemata 
indiviidi instinktiivsest suhtumisest neisse. Inimese meeleorganid leiavad ja fikseerivad 
oma liikumises mitte ainult seda, mis on seotud inimese bioloogiliste vajadustega, vaid ka 
seda, mis on iseenesest vajalik ühistegevuseks. 

Inimese pilgu eite kerkib ese esmakordselt omaenda osas. Looma jaoks on nii asi 
kui nähtus tema ise, loomulik elutalitlus, milles pole - aistitavat, 

läbielatavat suhtumist objektisse kui sellisesse. «... Loom,» kirjutas K. Marx, «ei 
«suhtu» millessegi ega «suhtu» üldse; looma jaoks ei eksisteeri tema suhtumine teistesse 
kui suhtumine.»93 Võib põgeneda tagaajajate eest, võib otsida, ära oodata, rünnata 
omaenda elutalitluse täielikus ühtesulamises objekti käitumisega. «Ahaa, seal on jänes!» 
— hundil pole vaja seda fikseerida. Rohi lügahtas, välgatas valge kerake, ja lihased 
tõmbusid iseenesest pingule — algas tagaajamine. Jänest pole silmapiiril. On nälg, 
meeleorganite otsiv liikumine, signaal, ajujaht, nälja rahuldamine. Ja ainult ühiskonna 
«reaalse elu keel» muudab asjad ning nähtused läbielatava suhtumise iseseisvateks 
objektideks. 

Tööriistad, nii nagu nad välja näevad, ei signaliseeri sellest, mis on otseselt seotud 
bioloogilise vajadusega. Oletame, et meie esivanem hoiab käes üht tööriista. Suu ei 


jookse vett ei temal ega teistel, lihased ei tõmbu instinktiivselt pingule. Tööriista kujund, 
mida hõimlased tajuvad, assotsieerub mälukujunditega, mis äratavad ellu pilte selle 
kasutamisest. Juba oma konstruktsiooniga nõuab tööriist teatud toimingut, justnagu 
öeldes: ma teen seda ja seda, hoidke mind vaat nii ja .. . ürginimese mälu joonistab 
kujundeid ühisest looduslike ainete ümbertöötamisest, jahilkäimisest jms. Seejuures on 
nende kujutlustes, kes tööriista näevad, individuaalsetest erinevustest hoolimata midagi 
oluliselt üldist: kollektiivse tegevuse mõte, suunitlus, eesmärk ja tulemus. Seega siis juba 
kollektiivsete kujutluste kujundlikus, meelelises vormis, otseses seoses ühiskondliku 
«märgiga» — tööriistaga või tööobjektiga — hakkab psüühiliste protsesside 
organisatsioonis peamist osa etendama asjade objektiivne tähendus, mis on asjastunud 
praktilises tegevu-ses.94 

93 K. Maprkc n %D. I3Hrenbkc, Co4.,T. 3, Ik. 29. 

94 Möödaminnes tahaks juhtida tähelepanu sellele, kuivõrd erinevalt, 
lausa vastupidiselt käsitlevad inimkujutluste kujunemise küsimust mark- 
sistid ja need, kes asuvad «gnoseoloogilise robinsonaadi» seisukohta- 
del. Russell näiteks arvab, et tähendus, mida indiviid (täiskasvanu või 
laps) seostab sõnaga, «on tema isikliku kogemuse vili» ja alles seejärel 
pühib sotsiaalne pealisehitus — keel — mälust minema kõik isikliku, 
jättes järele vaid selle, mis omab sotsiaalset tähendust. Marksist aga see- 
vastu just rõhutab, et seoses ühiskondliku märgiga (esimeseks selliseks 
märgiks on aga tööriistad ja tööobjekt) tekib kujutlus, millel on ühis- 
kondlik tähendus ning mis üldistab neid tervele esemeteklassile ühi- 
seid omadusi, mis etendavad aktiivset osa sihipärases kollektiivses tege- 
vuses. Ja pärast sellist või selletaolist arutlust lisab muuseas: «Ainult 
üksikud kujutluse detailid võivad täituda inimese isikliku meelelise koge- 
muse arvel.» (A. A. JIeoHTeeB, BO3HHKHOBEHHE H NEPBOHAHAJILHOE 
pazsnTne s3bika, Ik. 82.) Jääb vaid lisada, et ka see üldine, mis 
kujutluses on, kujuneb samuti inimese isikliku meelelise kogemuse prot- 
sessis ja selle kogemuse arvel. Seda tasub juurde lisada, et veel kord 
rõhutada: indiviidi psüühikas pole ühtki ühiskondliku olemise poolt 
determineeritud nähtust, mis poleks ühtlasi puhtisiklik. Ja vastupidi — indiviidi 
psüühikas toimub iga «ainult» isiklik taju «üksnes» ühiskondlike peegeldamisvahendite 
arvel, millede hulgas peamine on keel. 95 A. P. JI y pn 8, Mošr uenoBeka H 
IICAXHUECKHE TIPOHECCBI. «MaTepna/ibl K COBELLAHHIO 110 (DHJIOCOPHH H BOIIPpocaM 
(DH3HOJOFHH BbICIIIEÜ HEPBHOH MEITEJILHOCTH H TICHXOJIOrHH», MocrBa 1962, Ik. 40 — 
41. Vrd. B. M. Ten j108, Tlpoõnemei nAAMBMAYyAalbHEBIX pasnmaun, Mocrsa 1961. ATIH 
PCODCP, Ik. 178 —1 79. 

Kujutluse keskpunktis on seesama tööriist või objekt, millele tööriist tuleb suunata. Ja 
kuna eseme kujund tähendab midagi niisugust, mis ulatub üle instinktiivse keskkonnasse 
suhtumise piiride ning kannab endas kollektiivse tegevuse mõtet ja eesmärki, siis indiviid 
tajub seda kujundit kui välismaailma objekti, mitte aga kui oma instinktiivset tegevust. 
Asjal kui niisugusel on nüüd tähendus. 

Si.in toimub kõige olulisem kvalitatiivne hüpe psüühiliste vormide ja protsesside 
evolutsioonis. Inimene õpib lõpuks nägema esemes eset, suhtuma sellesse nii, nagu too 
seda pälvib ja nõuab, mitte aga nii, nagu dikteerib liigi konservatiivne kogemus, mis on 


morfoloogiliselt ja funktsionaalselt kinnistunud organismi ehituses. Kivi on muutunud 
inimese silmis kiviks ja jänes jäneseks, selleks, mis nad on tegelikkuses, olenemata 
igasugusest kogemusest. Ja juhtus see ime selle tõttu, et «reaalse elu keel» hakkas andma 
neile, kes olid ta selgeks õppinud, kes olid omandanud ühiskondliku töö oskused, 
informatsiooni iga esemetega sooritatava toimingu objektiivsest tähendusest ja eesmärgist 
ning ühtlasi kollektiivsesse tegevusse haaratud esemest endast. Seega kujundas «reaalse 
elu keel» ümber meie kaugete esivanemate psüühikat 

Nüüd on nõukogude psühholoogide uurimustes täpselt formuleeritud järeldus: «meil 
loomadega ühist» tajumisprotsessi suunab kogu teadmiste ühiskondlik süsteem, kõik see, 
mis elab meie psüühikas kui suhteliselt iseseisev tähendustemaailm. Näiteks ütleb tuntud 
nõukogude teadlane A. Lurija, et tajumine on «keeruline aktiivne protsess, mis põhineb 
objekti üksikule detailide järjekindlal läbivaatamisel, kusjuures eristatakse neid punkte, 
mis annavad rohkem informatsiooni, heidetakse kõrvale väärad hüpoteesid ja saadakse 
teatud süntees kõige informatiivsematest punktidest, mis lõppkokkuvõttes võimaldabki 
teha järeldusi tajutava objekti tähenduse kohta».95 

Ereda ühiskondliku värvingu, otsese seose praktilise tegevusega omandasid meelelised 
peegeldusvormid juba sellel kaugel ajal, mil ühiskondlik töö muutus inimeste elu 
peamiseks jõuks, vundamendiks. Jah, inimeste psüühika on tundmatuseni muutunud. 
Meeleorganitega tajutavad asjad on muutunud subjekti jaoks iseseisvaks välismaailmaks. 
Nende kujundid, mis säilivad mälus, on samuti omandanud teatud määral iseseisva ja 
objektiivse tähenduse, luues mälus erilise «seespoolse 

välismaailma», mis kordab, reprodutseerib väljaspool asuvat reaalset välismaailma. On 
tekkinud võimalus «suvaliselt» kombineerida, ühendada, samastada ja eristada kujundeid, 
mis allub ainult nende objektiivsele - tähendusele. 

Otsustaval osa selle võimaluse - realiseerimisel etendavad - keelelise 
suhtlemise vahendid, kuid nendest juba järgnevas osas. 


3. Keele reaalne elu 


Meie lugu on lõpule jõudmas. On arutatud ja vaieldud psüühika üle, selle üle, kuidas 
inimene tunnetab, ning nende arutluste ja vaidluste edust hakkab selgesti paistma 
mõiste täpne ja sirge tee. 

Me jäime peatuma selle juurde, et reaalse tootmistegevuse protsessis kujuneb ümber 
inimese psüühiline maailm. Me jõudsime välja teadmise, mõistmise lätete juurde. Ja 
veendusime järjekordselt, kuivõrd piiratud oli vana materialismi seisukoht: asja paljas 
vaatlemine ei suuda anda teadmist. Aga eseme kasutamine vastavalt tema looduslikele 
omadustele võimaldab, isegi kujutluses, säilitada tema otstarvet, seega ka seda «Miskit», 
mis on omane talle endale ja mis ei sõltu juhusest, millestki välisest jms. Vaha (kas 
mäletate Descarfes'i?) võib kaotada peaaegu kõik oma omadused, kui teda vaid tule 
juurde panna. Ent ta jääb iseendaks sellepärast, et tema tähenduse, mis tal on meie jaoks, 
ühiskonna jaoks, on kindlaks teinud praktika — vaha ja mee kasutamine, mesilaste 
pidamine jms. Nüüd saabki mõistetavaks, miks ei saa endale ette kujutada 
«kolmnurksust» (vt. pt. 2, $ 4), miks Kant pidas geomeetrilisi kujundeid aprioorseteks 
kaemusvormideks, mis ei ole põhimõtteliselt tuletatavad isiksuse kogemusest. Mitte 
üksnes «Puhta mõistuse kriitikas», vaid ka tegelikkuses tuleb selleks, et näha majakatuse 


profiilis kolmnurka, õunas kera jne., juba osata eristada vormi kui niisugust, osata näha ja 
kasutada asjade ruumilise vormi tähendust. 

Marxi-eelse filosoofia ees seisis kogu aja lahendamatu ülesanne: oli vaja ära seletada, 
mispärast üksiku eseme kõige lihtsam taju tugineb kogemuses üldiste ja oluliste 
omaduste tundmisele. «Gnoseoloogilise robinsonaadi» metodoloogial põhinev 
tunnetusteooria oli sunnitud looma mõisteid «kaasasündinud ideed», «refleksioon», 
«aprioorsed kaemus-vormid» ... Pidi ju inimene selleks, et esmakordselt ringi või kolm- 
nurka joonistada, kas omama enne kogemust teadmisi vormist või (ja seda «või'd» ei 
tunnegi vana filosoofia) veel enne igasugust teadmist oskama tegutseda. Esimene 
inimtoiming (näiteks lihtlabane kivi töötlemine) tõi kaasa oskuse muuta eseme vormi. 
Mis sest, et polnud veel olemas mõistet «vorm». See-eest oli olemas oskus kivist tööriis- 
tale vajalikku vormi — anda. 

Ürginimene ei ole geomeeter ega filosoof, kes vaatleb mõtlikult asjade korduvaid 
omadusi, vaid võhiklik metslane, kellel käed peavad olema targemad kui pea. Ent käed 
teevad niisugust tööd, ilma milleta poleks ei keelt, ei mõtteid ega geniaalset filosoofi- ja 
matemaatikupead. Sest «reaalse elu keel», mille dünaamilisse süsteemi lülitus iga 
sugukonna-liige, tõi endaga kaasa selle sõnade tähenduse, mille «tahusid ränist välja» 
eelnevate põlvkondade käed. Seepärast võis inimene loodust vaadelda ainult läbi kõigi 
nende ühiskondlike kogemuste prisma, mida olid talletanud kõik tema eelkäijad. 
Inimesed tegid kätega savikamakaid ümmarguseks ja ainult tänu sellele nägid 
päikeseketast. Inimesed lihvisid kätega kivi ja tegid selle servad teravaks. Seepärast ei 
tekkinudki sõnade «serv», «piir», «joon» tähendus esemete üldiste väliste omaduste 
abstraheerimisest nende vaatlemise protsessis. Tähendus tekkis raske füüsilise töö 
tulemusena, selle leidsid tööinimese käed, mis ei osanud peatuda välisel, juhuslikul, 
nähtumusel, vaid kasutasid asjade seesmist olemust. 

Kollektiivsetes kujutlustes, mis olid põimunud reaalse elu keelde, oli esemete olemus 
ikka veel peidetud meelelis-kujundlik meenutusse tegutsemisviisist. Teadmine pole siin 
veel «teadmine iseenesest». Seni alles esemed räägivad endast inimesele. Inimene aga ei 
saa veel nende kohta midagi öelda. 

Nüüd aga oleks aeg tuua inimteadvuse ajaloo areenile ka keel — häälikulise 
signalisatsiooni terviklik süsteem, mida inimesed kasutavad oma praktilistes 
kollektiivsetes toimingutes. Me ei ole teda sellepärast kulisside taha jätnud, et ta tekkis ja 
arenes alles pärast seda, kui olid kujunenud inimsuhted tööprotsessis ja reaalse elu keele 
vahendid olid ammendanud oma inimeste suhtlemise teenistuses olevad kommuni- 
katiivsed funktsioonid. Ei. Artikuleeritud kõne arenemine pidi ajalooliselt paratamatult 
kulgema üheaegselt kollektiivse tööprotsessi arenemisega, avaldades tohutut mõju 
ühiskondlike suhete organisatsioonile ja inimese sisemaailma kujunemisele. Aga 
seniajani, kui esemed ja toimingud rääkisid rohkem kui häälikulised kõnesignaalid, ei 
olnud keelest rääkimisega kiiret. 

On aeg. Inimesed väsisid vaikides tegutsemast. Nad ei saanud enam teisiti kui pidid 
rääkima. Tegelikult ei saanud nad vaikida juba kollektiivse töötegemise algusest peale. 
Nad pidid kuidagi signalisee-rima üksteisele oma toimingutest, sellest, mis on tehtud ja 
mida veel teha tuleb. Žestid ja esemetega vahetu manipuleerimine on aga õigupoolest 
vaid reaalse elu keele üks moment, üks «sõna» ja seepärast on nende informatiivne 


tähendus äärmiselt piiratud. Sellised sõnad on liiga kõvasti seotud meelelise 
tegevuspildiga, et nad võiksid otseselt informeerida eseme või nähtuse olemusest, mida ei 
too esile üksainus toiming, vaid antud eseme kompleksne mitmeplaaniline 
kasutamine. 

Muidugi pole inimestevahelise suhtlemise organiseerimisest ja teenindamisest osa 
võtnud üksnes žestid ja esemele osutamine. Aja jooksul sekkusid ja põimusid reaalse elu 
keelde, inimeste prakfilisse tegevusse igasugused hüüatused ja häälitsused (ei saa ju 
hüüdmata jätta: naaber on tööga hõivatud ega pööra pead, ainult tema kõrvad on 
«vabad») kui selle koostisosa, mis järjest vajalikumaks muutus. Häälikulised signaalid 
kutsusid tegevusele, luues selle kujundliku dünaamilise pildi. Nähtavasti määras hulgal 
ajal häälikulise märgi tähenduse ära vahetult esemeline situatsioon, reaalse elu keel. Meil 
tuleb pisut fantaseerida, et mõista seda psüühilist olukorda, neid elamusi, mida «sõnad», 
hüüded ja karjatused meie kaugetel esivanematel esile kutsusid. 

Inimesed on alati koos, iga nende samm on seotud teiste inimeste toimingutega. Riistad, 
millega nad töötavad, on koos nendega. Näiteks on tööriist ühe sugukonnaliikme käes. 
See «põletab» ta pihku, sest ta näeb otsest võimalust tööriista kasutada. Siin leiab juba 
aset omamoodi «jutuajamine». Ja kuigi seda viib läbi sugukonnaliige silm silma vastu 
loodusega, on see võimalik tänu sellele, et see toimub inimestevahelise suhtlemise 
materiaalsete vahendite abil. Neid me juba teame. Esiteks on see tööriist, millel on iga 
sugukonnaliikme jaoks üks ja seesama kindel tähendus. Teiseks on see tööobjekt, millele 
võib ja peab olema suunatud tööriist. Nii see kui teine justnagu räägib, dikteerides 
tegevuse lõpptulemuse, eesmärgi ja tähenduse, võimaldab endale ette kujutada, mis 
praegu toimub, ning maalida kujutluses seda, mis peab toimuma. Vajaliku toimingu 
tähendust ei määra enam subjektiivne soov ega tahe. See oleneb tööobjektist ja tööriistast, 
loodusest, toimingusse kaasahaaratud asjade olemusest. 

Meie kangelasel on juba kujutluse vormis olemas suhtumine tema ees seisvasse 
toimingusse kui millessegi välisesse, mis nõuab teiste inimeste osavõttu. Kujutlusega, 
tulevase toimingu kujunditega opereerides maalib inimene endale varakult ette ideaalse 
opereerimisplaani, mis võimaldab tal toimida justnagu eesmärki mõistes, ette ära arvates. 

Tulevase toimingu etteaimamine, tulevase toimingu ideaalne plaan loob võimaluse 
opereerida juba asjade olemusega, mitte enam lihtsalt nende välise vormi ja meeleliselt 
tajutavate omadustega. Inimene näeb looma ja oma jahikaaslaste käitumist ette mitte 
sellepärast, et selline on «esivanemate kutse». Ta ei ole kass, kes võib istuda tundide 
kaupa liikumatult hiireuru ees, justnagu samuti ette nähes, kuidas toimib hiir. Kass on 
«juba nii loodud», tema käitumist juhivad kaasasündinud instinktid, mis on asjastunud 
tema kehaehituses. Võib öelda, et hiire võimalik käitumine on asjastunud kassi 
füsioloogias. Inimese käitumine on asjastunud välismaailma esemes, tööriistas. Inimene 
suhtub tööriistasse kui välisesse esemesse ja tema kujutluses toimib tööriist 
vastavalt 

omaenda objektiivsele olemusele. Seepärast on tulevase toimingu plaan tõepoolest 
ideaalne. See on läbielatav väline toiming, mis pole veel aset leidnud, kuid millest 
signaliseerib iseenesest eksisteeriv väline ese. 

Ja toimingut ette nähes inimene muidugi ei räägi enam, vaid juba karjub, 
hüüab ja nõuab. Märgid ja signaalid, mida ta kasutab, pole veel kuigi 


inimlikud, nad sarnanevad pigem looma karjega. Kuna needkilavad aga 
alati teatud situatsioonis, siis laieneb situatsioonide objektiivne tähendus ka 
nendele. Järelikult kui inimene kutsus, siis teritus tema seltsimeeste tähelepanu 
momentaanselt ja nende silmis lõi helkima mõttetuiuke. Enne kui nad looma 
nägid, kutsus harjumuspärane sig-naaliheli juba esile vajaliku kujutluse: 
käed klammerdusid tööriista külge ja silmad hakkasid ohvrit otsima. Selline 
heli pole veel sõna. Taon agajuba seotud teatud toiminguga või esemega. 
Temaga on juba hakanud -seostuma toimingu tähendus. 

Nii et nüüd on siis kõik selge? Jääb veel kibekiiresti märkida: nii seostusid järk-järgult 
mitmesuguste häälikukombinatsioonidega kujutlused tööoperatsioonidest, mis 
väljendasid neisse haaratud asjade ja nähtuste olemust, ja .. . keel ongi valmis. Ei, asi 
pole nii lihtne. Ja ainult reaalselt toimuv keele kujunemise protsess suudab ära seletada, 
miks me mõistame sõna tähendust, ilma et me endale midagi ette kujutak-sime, seega 
ka seletada, mis on teadmine ja teadvus. 

Niisiis esialgu häälikud-signaalid ainult tugevdasid «reaalse elu keelt» teenindavaid 
kommunikatiivseid sidemeid. Ent sedamööda kuidas suurenes häälikusignaalide arv ja 
kasvas nende osatähtsus inimese käitumist reguleerivate materiaalsete vahendite seas, 
tekkis võimalus nende ühendamiseks, iseseisvaks omavaheliseks .kombineerimiseks. 
Kujutluse ja toimingu ideaalse ennetamise plaani tõlgiti konkreetne situatsioon ainult 
helisignaalide abil. Algas inimese vabanemine allumisest konkreetsele situatsioonile, 
algas teine ja otsustav hüpe looma «situatiivselt intellektilt» inimteadvusele (esimene, 
nagu me mäletame, oli seotud esemete kui mingit iseseisvat tähendust omavate 
vastuseadmisega indiviidide  paratamatule toimingule). 

Aralt, samm-sammult võtsid inimesed kasutusele häälikusignaalide kombinatsioone. Ja 
igas sellises kombinatsioones säilis ning kordus teises mateerias asjade olemust avav 
toimingute ja seisundite kombinatsioon. Ideaalsetes kujutlustes, vajalikes ühistoimingutes 
käitusid kollektiivse töö objektid ja riistad täpselt samuti kui reaalse tegevuse protsessis. 
Aja jooksul kujunes välja inimeste praktilisi toiminguid ja vastastikuseid suhteid 
reguleeriv märgisüsteem. Märgisüsteemis endas hakkasid kujunema märkide seostumise 
reeglid. Keegi ei mõelnud neid välja ega viinud antud süsteemi sisse. Hariliku kõnekeele 
süsteem ei tekkinud nii, nagu praegu luuakse kunstlike keelte süsteeme. Keegi 
ei «leiutanud» 

oma suva järgi märke, keegi ei määranud kindlaks nende kasutamise 
printsiipe ja - reegleid. 

Ühed märksignaalid seostusid teistega objektiivse praktilise situatsiooni «käsul». 
Tegevusprotsessis kujunenud inimsuhete struktuur leidis nagu teise, isomorfse väljenduse 
keelemärkide omavaheliste seoste struktuuris. Ja kui esemel oli oma tähendus ainult 
«reaalse elu keele» süsteemis, siis ka tavalise keele märgil on nüüd tähendus selle keele 
süsteemis, aga mitte sellepärast, et ta kuulub otseselt ühele või teisele 

esemele nagu nimi oma omanikule. 

Selgitame seda seisukohta = üksikasjalisemalt. 

Keele uurimine on loonud üsna harmoonilise pildi nõuetest, mis kehtivad igasuguse 
märgisüsteemi kohta. Keel on märkide süsteem, mis on suvaline selles suhtes, et nende 
materiaalne loomus ei väljenda märgi poolt antava informatsiooni sisu. Näitena võib tuua 
sõidukite ja jalakäijate liiklust reguleerivate teemärkide süsteemi. Mis on sellele ise- 


loomulik? Eelkõige on selles kindel arv märke. Seejuures on iga märk muidugi valitud 
suvaliselt ehk, täpsemalt öeldes, põhjustel, mis pole otseselt seotud süsteemi 
ülesannetega. Näiteks valgusfoori värvustel võiks kohad ära vahetada või punase, kollase 
ja rohelise asemel muid värvusi kasutada. Ainuüksi fakt, et valgusfoori asemel võib olla 
ka inimene (reguleerija), räägib sellest, et märgi enese aine ei kajastu märgi tähenduses. 
Lööb põlema punane tuli või tõstab reguleerija käe, seistes näoga liikluse poole, tähendus 
on ikka üks ja seesama. 

Märgisüsteemi teiseks tähtsaks omaduseks on see, et märkide kasutamine allub täiesti 
kindlatele reeglitele. Ainult sel juhul võibki märk reguleerida tegevust, täita 
kommunikatsiooni, juhtimise ja suhtlemise ülesandeid. Kui valgusfoori kõik kolm tuld 
süttivad korraga, on igaüks neist märgina mõttetu. Sama tulemuse annaksid ka reguleerija 
ja valgusfoori vastukäivad näidud, kui ei oleks spetsiaalset reeglit: reguleerija žestid 
muudavad valgusfoori märgid kehtetuks. 

Ja siin saabki meile selgeks, et märgi mõtte ja tähenduse määrab ära tema kasutamine, 
tema suhe süsteemi teiste märkidega süsteemi reeglite järgi. Üksnes kord, kuidas 
vahelduvad valgusfoori signaalid vastavalt teel kujunevatele reaalsetele tingimustele, 
annab rohelisele tulele tähenduse «fee on vaba», punasele tulele «stopp» ja kollasele 
tulele «tähelepanu». Muidugi sarnanevad mõned teemärgid väliselt ka ühtede või teiste 
nähtuste ja esemetega. Ent see, kes ei tunne liiklusreegleid, ei tule kunagi selle peale, 
mida tähistab laineline joon ääristatud kolmnurgal. 

Väljaspool süsteemi pole märkidel mingit mõtet. Ja märgi tähendus eksisteerib mitte 
ainult süsteemi raames, vaid ka nagu süsteemi jaoks, ta on märgi funktsioon antud 
süsteemis. Ja kuivõrd inimkeel on märgisüs- 

teem, laienevad sellele kõik eespool loetletud märgisüsteemide tun- 

nused.”° 

«No lubage,» ütleb või võib öelda imestunud lugeja. «Huvitavad järeldused tulenevad 
sellisest väitest! Järelikult eksisteerib meie keele sõnade tähendus ainult keelesüsteemi 
raames ja keelesüsteemi jaoks, seda ei määra ära objektiivne maailm, vaid 
grammatikareeglid, s. 0. sõnade tähendus ei peegelda maailma sellisena, nagu ta on, vaid 
on suvaline, subjektiivne?» 

Väide, ef rahvakeel on tavaline märgisüsteem, seab meid tõepoolest esimesel pilgul 
raskesse olukorda. Märgid peavad olema suvalised ja oma aine poolest pole nad seotud 
sellega, mille kohta nad peavad informatsiooni andma. Hästi. See on arusaadav. Sõnad, 
nende häälikuline kest ei või tõesti pretendeerida asjade ja objektide mingisuguste 
objektiivsete omaduste reprodutseerimisele. Kahtlust pole ka selles, ef keelelise 
suhtlemise vahendite kasutamist reguleerivad kindlad reeglid. Kui kasutada keelemärke 
meelevaldselt, rikkudes antud keele reegleid, kaotavad keelemärgid oma tähenduse. 
Seejuures pole reeglid ise suvalised, neid ei saa rikkuda, ilma et selle all ei kannataks 
väljendatava mõtte tähendus. Vastupidi, väga sageli tunneb inimene endal keele 
objektiivset võimu: keelereeglite nõuded võivad äkki anda lausele ebasoovitava 
tähenduse, kui fraas on konstrueeritud hooletult ja rutakalt. «Ma ei tahtnud hoopiski mitte 
seda öelda,» tõttab rääkija ennast parandama. Teatud kindlate, antud keelele omaste 
reeglite järgi organiseeritud keelevorm määras ära lause tähenduse, mida inimene ei 
soovinud. Jah, kuid kas võib seepärast arvata, et sõnade tähenduse määravad nende 
konstrueerimise ja kasutamise reeglid? Fraasi konstruktsioon meie näites avaldas mõju 


lause kui terviku tähendusele, kuid iga fraasi kuuluv sõna on mõistetav iseenesest, 
ilma igasuguse kon- 


96 Tuntud nõukogude lingvist V. A. Zvegintsev vaidleb oma töödes vastu keele 
defineerimisele märgisüsteemina, sest mis tahes kunstliku märgisüsteemi tunnused 
(märgi ebaproduktiivsus, tähenduslike suhete puudumine, märgi ja tähenduse 
autonoomsus, märgi ühetähenduslikkus, emotsionaalsete ekspressiivsete elementide 
puudumine) ei ole omased loomulikule rahvakeelele [vt. B. A. 3BernHIIEB, OdEepkH 110 
OÕIILEMY 3bIKO3HaHHIO, Mocrsa, 1962, Ik. 22-r40]. Tähendanud seejärel, et «keeles 
esineb märgielemente» ja «keelel on struktuurne iseloom», kirjutab V. A. Zvegintsev 
keelt defineerides: «Keel on märgiprintsiipi kasutav (mitte absoluutses tähenduses) 
struktuuriliselt organiseeritud moodustis, mille abil toimub inimestevaheline suhtlemine 
ja ühtlasi mõtlemine» (sealsamas, Ik. 74—75). Lõpuks rõhutab autor veel kord, et üksnes 
märgikarakteristikad ei suuda seletada keele spetsiifilisi omadusi. Ja tõepoolest, nende 
kunstlike abikeelte tunnused, mis tekivad loomuliku keele baasil ja loomuliku keele 
vajaduste' rahuldamiseks, ei saa viimast piisavalt iseloomustada. Seepärast ei kasutagi 
keel märgi-printsiipi absoluutses tähenduses. Meie seisukohalt on tähtis, et ta seda üldse 
kasutab, olles struktuurselt organiseeritud tervik. 

tekstita. Näiteks muudab lause tähendust sõna ümberpaigutamine. «Mina ei tule siia» 
— Siia ei tule mina». Iga sõna on aga arusaadav, tal on üks ja seesama tähendus ning ta 
käib otseselt ühe või teise objekti kohta kui selle nimi. «Mina» käib alati selle kohta, kes 
räägib iseendast. «Ei» on eituse märk, mis tähendab alati, kontekstist olenemata, nähtuse, 
tunnuse või tegevuse puudumist. «Siia» on täiesti kindel märk, mis näitab liikumise, 
muutumise suunda. «Tulema» on tegusõna, millel on oma stabiilne, teistest sõnadest 
sõltumatu tähendus. 

Kui aga sõnal on iseenesest, väljaspool seost keele struktuuriga ja väljaspool selle 
raame, oma tähendus, kui ta on ühe või teise objekti nimi, mispärast me siis tahtmatult 
tõlgime iga võõrkeelse sõna oma keelde, seni kui me pole veel õppinud võõras keeles 
mõtlema? Kui me mõtleme emakeeles, siis hajub häälikute ja trükimärkide mets, me ei 
märka neid üldse, meie ees avaneb puhaste tähenduste ideaalne maailm. Aga meie 
võõrkeele tundmine on praegu veel selline, et peame ise aktiivselt sõnu nende 
materiaalsest kestast vabastama, tehes nende mõtte endale arusaadavaks .. . emakeeles. 
Ja nii me võimegi veenduda, et märk pole lihtsalt asja või nähtuse nimi. Ma ei saa 
mõtelda võõrast keelest laenatud võõra nime abil. Ei saa, nimi nagu iseenesest kaotab 
oma tähenduse, ta ei ela minu teadvuses. Lepin iseendaga kokku: nüüdsest peale püüan 
kasutada sõna «laud» asemel sõna «a table». Ma aga ei saa öelda: «Kavatsen täna oma a 
table ära kraamida.» Ei tule välja. Algul peab endamisi lausuma: «Laud.» Siis aga, 
alludes väljamõeldud mängu reeglitele, asendan enda jaoks reaalse «mitfekeelelise» 
«laua» «a table»-ga. Ingliskeelsel sõnal pole minu jaoks tähendust; on lihtsalt reegel, 
mille abil ma kannan emakeelse sõna tähenduse üle teisele märgile. Ja üksnes see reegel 
annabki «a table»-le tähenduse. Seega siis iga selgeksõpitud ingliskeelne sõna seostub 
emakeelse tähendusega. Ja alles aegapidi, kui sõnavara kasvab küllalt suureks, saavad 
puhtinglise keeleseosed ja nende reeglid omaseks ja harjumuspäraseks. Siis saabki 
võimalikuks ingliskeelset kõnet elusituatsioonidega otsesesse korrelatsiooni viia, otseselt 
elusituatsioonidele projitseerida. Ja alles nüüd olete õppinud mõistma seda, mida kuulete 


või loete, keelt ennast märkamata, alles nüüd on sõnad saanud tõelise tähenduse, nad ei 
ole enam harjumusliku tähenduse ajutised asetäitjad. Sõna «table» on muutunud 
iseseisvaks ja teda ei saa enam seostada näiteks sõnaga «ülem». Niisugune asi võib aga 
juhtuda sellega, kes alles hakkab võõrkeelt õppima. On olemas näiteks sõna «lauaülem». 
Ilma igasuguse kõhkluseta hakkab tulevane «inglane» otsima vastavat sõna ... ei, mitte 
inglise keelest, sest see pole tal veel käes! Esialgu otsib ta vaid sõnastiku «kassast» 
vastavaid asendusmärke. Leiab ja tõlgib: «chief of the table». Kui inglane kuuleks seda 
inglase kõrva jaoks barbaarset sõnamoodustist, tunduks see talle 

absurdsena ja veidrana. Igal keelel on oma elu ja omad reeglid, mis määravad ära ta 
spetsiifika. 

Ei tea, kas meil õnnestus selgeks teha, et tähendust omavaks sõnaks muutub keelemärk 
vaid teatud keelesüsteemis, millel on omad reeglid ja printsiibid, oma spetsiifika. Sellised 
vastuväited nagu «kuid te ju saate minust aru, kui ma ütlen lihtsalt «laud», «kass»», 
põhinevad arusaamadel. See, kes keelt ei tunne, ei saa neist aru. Selles asi ongi, et ühe 
sõna toime taga peitub kogu keelesüsteemi toime. Häälikukombinatsioon «kass» ei satu 
teadvuse «puhtale tahvlile», vaid alati tajumisvalmis pinnasele — töötavale keeleseoste ja 
-assotsiatsioonide süsteemile. Me lihtsalt ei märka, et lausutud sõna-signaali 
momentaanseks hindamiseks on meil kõik valmis ning kogu indiviidi käsutuses olev 
keelesüsteem läheb liikvele ja determineerib, määratleb signaali tähenduse. Ega ju 
autojuhtki punase tule ees äkitselt pidurdades märka, et signaali tähendust võimaldas tal 
mõista kogu esemeline liiklussituatsioon. Mis oleks, kui täpselt samasuguses «pakendis» 
punane lambike süttiks äkki näiteks tema juures tööpingi kohal või kabinetis? 
Reaktsiooniks oleks täielik arusaamatus. Seejuures võib kindlalt öelda, et valgusfoor ja 
tänavaliikluse eeskirjad ei tuleks autojuhil meeldegi, sest situatsioon on teine. Niisamuti 
võtab ka üksiku sõna mõistmisest osa kogu märgisüsteem, mida - nimetatakse 
keeleks. 

Kujutage endale ette, et te lähete mööda tänavat ja teil on kiire. Nagu kiuste liiguvad 
kaaskodanikud siis lubamatult aeglaselt, järjest tuleb paluda vabandust, kui müksate neid 
käiguhoos. Mõtteis mõlgub eesmärk, mis teid kiirustama sunnib, elavad takistused, mis 
tee peal ees seisavad, jms. Nõustugem, et oma jalgade liikumist te lihtsalt ei märkagi. Teil 
ei tarvitsegi jalgu liigutada, nad kannavad teid iseenesest edasi. Umbes samuti paneb 
meie mõtte liikuma kõneorganite automaatne vilumus. Kui me räägime, kirjutame või 
loeme, koondub meie tähelepanu meie eesmärgile, mõtte loogikale ja sisule, 
vestluskaaslase vastustele, tähenduslikele assotsiatsioonidele jms., «mõtfelihaste» tööd 
aga üldse ei märkagi, või siis väga harva. Seepärast eksisteerib keele-märkide puhas 
tähendus nagu iseenesest. Meenutame veel kord marksistliku psühholoogia põhjapanevat 
seisukohta: inimese psüühiline sisemaailm on midagi välist, objektiivset, mida on 
väljaspool «leidnud», fikseerinud organismi liikumine. (Kas mäletate vaidlust selle üle, 
kus asub küünla kujund?) 

Ka meie poolt toodud analoogilises näites on nii, et asfaldi kõvadus ja vastutulijate 
välimus, mis kordub teadvusele märkamatult meeleorganite liikumises, muutub meie 
tõttava jalakäija sisemaailmaks. Jalad märkasid ise, et tee on teistsuguseks muutunud, 
ning vastavalt sellele muutsid ka oma astumist. Läinud üle tänava, astute kõnniteele. Teie 
sisemiseks, psüühiliseks seisundiks sai see, mida võib tinglikult 

nimefada reaktsiooniks kõnnitee tähendusele. Jalalihased tegid nagu iseenesest astme 
kõrgusele vastava liigutuse ja tõstsid teid kõnniteele ning te jätkate rahulikult, 
enesekindlalt ja peremehelikult oma teed rahvavoolus. Sõiduteel te tundsite ennast teisiti 
isegi sel juhul, kui täitsite automaatselt, aru pidamata kõiki tänavaliikluse eeskirju. Sil- 
lutis teeb muidugi ettevaatlikuks... Teine asi on kõnnitee! Me näeme, et psüühika 
orienteerumine esemete maailmas on vaba pidevast ja tähelepanelikust kohanemisest 
asjade välise materiaalse kestaga, see justnagu teostub vahetult asjade tähenduse kaudu. 
Umbes samad seaduspärasused esinevad ka keele õppimise protsessis. Keele materiaalne 
külg muutub organismi liigutustega, artikuleerimisaparaadi tööga kohanedes meie 
sisemiseks psüühiliseks seisundiks, mida me enamasti teadlikult ei tajugi. Ent samal ajal 
peab sisemiseks psüühiliseks seisundiks muutuma ka organismi reaktsioon keelemärkide 
tähendusele. Ainult sellega saab seletada, et automaatsetes kõneliigutustes on ilmne vaid 
meie suhtumine sõnade puhtasse tähendusse. Ja kõik oleks ääretult selge, kui sõna 
häälikuline kest ise tähendaks meie jaoks midagi, kui tema materiaalne struktuur kannaks 
endas ka tema tähendust. Sellisel ja ainult sellisel juhul -oleks analoogia jalakäijaga 
täielik ning täisväärtuslik. 

Enamik teadlasi aga peab sõna häälikulise kesta ja sõna tähenduse seost 
motiveerimafuks, teiste sõnadega juhuslikuks, teatud suhtes meelevaldseks. Ja nende 
seisukohalt, kes on veendunud, et sõna on asja nimi, sõna tähendus aga mingil moel 
mõistetav asi ise, on märgi ja tähenduse seose küsimuse selline lahendus loomulik. Sõna 
on asja märk, asja juhuslik nimi, mille talle on andnud ühiskond. Tundub, nagu oleks see 
kõik õige. Me ütleme koos nominalistidega: ei, hääliku loomus ei või põhimõtteliselt 
korrata ega peegeldada asja kvaliteetide kogu mitmekesisust, mille kohta meil on olemas 
mõiste. Seos kõla ja tähenduse vahel on absoluutselt motiveerimata, seda ei saagi kuidagi 
motiveerida. Siin toimib märgisüsteemi seadus: et täita oma funktsiooni tähenduse 
kandjana, ei tohi märk sarnaneda selle asjaga, mille tähendust ta kannab. Marx kirjutas 
«Kapitalis»: «Mingi asja nimetusel ei ole midagi ühist ta loomusega. Kui ma tean ühest 
inimesest ainult seda, et tema nimi on Jaagup, siis ei tea ma temast mitte kui midagi.»97 
On täiesti arusaadav organismi andekvaatne reageerimine asjade ja esemete tähendusele. 
Kõrgemate loomade «situatiivne intellekt» on ilmekaks näiteks selle kohta, kui peenelt 
organism tabab asja bioloogilist otstarvet. Inimorganismi reaktsioon asja, eseme 
ühiskondlikule tähendusele ei ärata samuti imestust, sest asja tähendus on esemestatud 
temas inimese kätega, on saanud tema materiaalseks struktuuriks. Ja siin on eseme 
tundmine tema tähenduse tundmine. Aga mida annab 

°7 K. Marx, Kapital, I kd., Ik. 094. 

sellise sõna märgi tundmine, mille materiaalsel struktuuril meie jaoks mingit 
tähendust = pole? 

Mõned lugejad arvatavasti vaidlevad meile vastu: «kõrvaline», esemega mittesarnanev 
märk on ju ajutise närviseose füsioloogilise mehhanismi kaudu seotud... Aga millega 
siis õieti? Ohed ütlevad, et esemega,98 meie ütleksime, et eseme tähendusega, mis tuleb 
ilmsiks ini-nv >te materiaalse tegevuse protsessis. Kummalgi juhul aga ei aita vihje 
mälule. Kui juttu on märgi seosest vahetult esemega, siis psühholoogilises aspektis võib 
siin olla ainult nime ja eseme välise pildi assotsiatsioon. Sellise «hüpoteesi» alusetust ja 
teaduslikku paikapidamatust oleme jõudumööda pidevalt ja igakülgselt demonstreerinud. 
Mis aga puutub märgi ja eseme tähenduse assotsiatsioonisse, siis siin on olukord veelgi 


raskem. Ajutine närviseos kui füsioloogiline protsess võib siduda vaid organismi 
füsioloogilise talitluse erinevaid vorme. Kõneorganite liikumine, mis on vajalik 
häälikuühendi «kirves» väljaütlemiseks, kutsub assotsiatsiooni põhjal esile lihaste teatud 
pingutuse, mis nagu kordavad endamisi puuraiumiseks tehtavaid liigutusi. Esimesel 
pilgul see näide nagu seletaks midagi, kuid ainult esimesel pil-gul.99 Tarvitseb vaid 
meenutada, et enamik keele sõnu Informeerib meid sellistest tegelikkuse objektidest, 
protsessidest ja nähtustest, mille tähendust pole põhimõtteliselt olnud võimalik omandada 
Indiviidi liigutustega, vaid mis on tulnud ilmsiks ühiskondlikus abstraktse loogilise (s. 0. 
keelelise) analüüsi protsessis ja millel pole indiviidi organismis muid motoorseid 
esindajaid kui kõneorganite teatud liiku-misosavus. Ja tulebki välja, et märgi tähendus 
saab mõistetavaks siis, kui me artikulatsiooniorganite ühe liigutusega kutsume esile 
samade kõneorganite teise, esimesele paratamatult järgneva liigutuse. Ja nii see 
tegelikkuses ju ongi. Piisab sellest, kui meenutada, et ainus vahend, millega täiskasvanud 
inimesele midagi selgeks teha saab, on sõnadega seletamine. Kõneorganite teatud 
füsioloogiline liigutus kutsub assotsiatsiooni põhjal esile uusi liigutusi: kostab sõna. Sõna 
seletab sõna, sõna seletab ka meile tundmatu eseme otstarvet. Ja selles liikumises peab 
koos akustiliste võngete iseärasustega omandatama ka asjade tähendus. Kõlal enesel peab 
olema tähendus, ilma selleta on keele reaalset elu lihtsalt võimatu seletada. Sel juhul aga, 
võiks arvata, pole muud väljapääsu, kui loobuda tunnistamast motiveerimata, juhuslikku 
seost sõna hääldusliku kesta ja sõnas peituva tähenduse vahel. 

98. Vt. näit. artiklit: E. M. TamknHa-Denopy K, 3HaKOBOCTP B 
SA3bIKE C TOUKHU 3PEHHI MAPpKCHCTCKOTO H3BIKO3HAHHI. «HHocTpaHHbeIe 
S3bIKH B IIIKOJE», 1952, Ne 2. 

99 ÜksH. Wallonl raamatu «Toimingult mõtteni» (HAJI, 1956) keskseid mõtteid ongi 
just see, et teaduslikult seisukohalt oleks jäme viga käsitleda mõistet kui konkreetse 
toimingu jäljendit, ükskõik kui ühiskondlik see ka poleks. 

Sõna kõla, akustilised õhuvõnked peavad olema kindlalt seotud oma tähendusega, 
peavad olema seotud nii, nagu on tööriistas või tööobjektis seotud tema konstruktsioon ja 
praktiline otstarve. Sõna kõla peab midagi tähendama, mitte aga paljalt asja aset täitma. 
Sõna ei tähista eset, ei asenda teda meie teadvuses. Sõna ise on objektiivne reaalsus, 
millel on omaenda tähendus. Ja ainult selle tõttu astume me kõnelemisvõimet omades 
sõnade ideaalsete, puhaste tähenduste maailma — oma mõistete maailma. Sõnade 
tähenduse ja asjade tähenduse (olemuse) ühtelangemine on omaette küsimus, filosoofiline 
küsimus, ja sellele tuleb spetsiaalselt vastata. Ja jälle on kuulda kellegi 
pahameelehüüet: 

«Tohoo hullu, kuidas siis nii? Järelikult, kui ma olen õppinud õigesti hääldama 
ingliskeelset sõna, siis ma juba mõistan, mis ta tähendab?! Küll on jamps! Ma võin 
ükskõik kui õigesti ja sageli lausuda sõna «integraal», aga kui ma kõrgema matemaatika 
aluseid ei tunne, on integraal minu jaoks paljas sõnakõlks, tohuvabohu. Ei, kui märk pole 
korrelatsioonis sellega, mida tema abil tähistatakse, pole tal mingit tähendust!» 

See on tõesti üpris veenev vastuväide, eks ole ju? Selle on ilmselt dikteerinud niisuguse 
inimese terve mõistus, kes oskab näha seda, mis silma torkab. Fakt jääb faktiks: võib 
õppida õigesti hääldama üksikuid ingliskeelseid sõnu, võib koguni Hamleti monoloogi ja 
teadusliku artikli teksti pähe õppida, võib kinnitada Taani printsi kombel: «Sõnad, sõnad, 
sõnad...», ilma et ise sõnakestki taipaksid. Pole kuigi raske pista targa näoga oma kõnesse 


mingi «transtsendentaalne apertsept-sioon», mõeldes hirmuga, et mis siis küll saab, kui 
vestluskaaslaste hulgas on kas või üks, kes mõistab, mis asi see apertseptsioon niisugune 
on. Mis sa aga feed ära enesekindla «terve mõistusega», kes seisab meie püramiidi eest 
valvel! Sa viskad ta uksest välja, aga tema ronib aknast uuesti sisse. Ja endal tal veel 
faktid käepärast. Ainult et kelle teenistuses need faktid on? 

Lugeja võib olla erapooletu vahekohtunik. Kas oli sõnagi juttu sellest, et kui 
reprodutseerida kõneorganite abil sõna kõla kui niisugust, muutub sõna mõistetavaks? 
Mis, kas oli juttu? Aa, te peate silmas fraasi: «Sõna kõla kui niisugune peab midagi 
tähendama»! Ent «peab midagi tähendama» ei tähenda veel, et ta peab tähendama midagi 
teie jaoks, inimese jaoks, kes antud keelt ei valda. Täpselt samuti peab ka matemaatika 
keel ja filosoofia keel olema «emakeel», äraõpitud keel, kui te tahate, et tema märgid teie 
jaoks midagi tähendaksid. Aga kas looma jaoks tähendavad midagi eseme ühed või teised 
omadused, kui need pole lülitunud tema ja keskkonna vaheliste bioloogiliste, 
instinktiivsete seoste keelde?! Aga kas inimene mõistab eseme või tööriista otstarvet, 
kui see pole mingil moel seotud reaalse 

elu keelega?! See küsimus on arvatavasti selge. Aga kas sõna hääldus-lik kest võib olla 
tihedalt seotud oma tähendusega? Küsime nõu kaasaegselt keeleteaduselt.100 Me juba 
mainisime, et tuntud nõukogude keeleteadlane V. A. Zvegintsev vaidleb oma töödes 
visalt selle vastu, et pidada keelt märgisüsteemiks.101 Ja tõepoolest, nagu me edaspidi 
veenduda võime, keelt ei saa mingil juhul käsitleda ühe pulga peal kunstlike 
märgisüsteemidega. Tõestades, et märgisüsteemi tunnused pole laiendatavad keele 
struktuurile, rõhutab V. A. Zvegintsev, et erinevalt märgist, mille materiaalne kest on 
autonoomne, tema tähendusest sõltumatu (ja loomulikult ka märgi tähendus ei sõltu tema 
esemelisest vormist), on «sõna hääldusli,k kest lahutamatu oma tähenduslikust 
sisust».102 See on meie jaoks erakordselt tähtis! Näidanud ja tõestanud, et see nii on, 
osutab keeleteadus ka filosoofiale suurt abi: selle varal näeme kujukalt, kuidas 
kõneorganite liigutuste kaudu sõnade häälduslikku kesta omandades omandab indiviid ka 
tähenduse ja mõistmise ideaalse valdkonna. 

Sõna häälduslik kest on lahutamatu tähenduslikust sisust... Kuid sõna sisu 
all ei või mingil juhul mõista eset, asja ennast või asjade suhet — ühesõnaga 
objektiivse tegelikkuse nähtusi, mida tähistab märksõna. Sõna sisuks on tema 
tähendus, tema abifunktsioon ühes või teises keelestruktuuris, 5. 0. 
leksikaalne tähendus.103 Leksikaalne tähendus on 


100 Kuna käesolev raamat pole entsüklopeedilist ega üldse akadeemilist laadi, siis — 
nagu lugeja on ehk märganud — eelistame tugineda üksikutele töödele, kus käsitletakse 
akuutsete teaduslike probleemide ringi. See on hoopis kasulikum, kui toppida 
lehekülgede joonealused täis viiteid, mida niikuinii keegi peale toimetaja kontrollima ei 
hakka. Ent nendes töödes, millest on juttu meie raamatus, leiab lugeja üksikasjalise 
loetelu teda huvitavat küsimust käsitleva kirjanduse kohta. Mainitava teosega on selle 
poolest kasulik tutvuda, et me oleme valinud ta enamasti üldistava ja küllalt populaarse. 
Nüüd on meil käes V. A. Zvegintsevi raamat «Ülevaade üldisest keeleteadusest» 
(«OuepkH 110 OÕIIEMY $3BIKO3HAHHIO») millel on kahtlematult eespool nimetatud head 
omadused. Ja kuigi nende ridade autor pole nõus mõningate keeleteaduse filosoofiliste 


probleemide tõlgendamisega selles raamatus, ei saa ta keeleteadlase V. A. Zvegintsevi 
abi kasutamata jätta. 

101 Peale, nimetatud raamatu vt. B. A. 3bernmueB, «Ilpoõema 
3HaKOBOCTH 43bika» (MIY, 1956). 

102. B. A. 3BeETMHHEB, OHEPKH 110 OÕIHEMY A3PIKOBHAHHO, 1k. 28 
(Minu sõrendus. — F. M.) 

103 Huvitav, et V. A. Zvegintsev ei pea võimalikuks samastada leksi- 
kaalset tähendust ja mõistet. A. Schaff oma raamatu «Sissejuhatus 
semantikasse» peatükis «Tähendus ja mõiste» (Ik. 274) koguni nimetab 
teda selle eest... idealistiks, rõhutades, et väga tähtis on mõista, «kui- 
das inimesed, kes deklareerivad dialektilist materialismi, jõuavad objek- 
tiivselt idealistlike vaadeteni ühel või teisel kujul». Lugeja võib tutvuda 
vaidluse tuumaga, kui ta võtab kätte V. A. Zvegintsevi raamatu «Sema- 
sioloogia» (1957) ja A. Schaffi raamatu. 

aga tihedalt seotud hääldusliku kestaga, ja antud keelesüsteemi raames on selline seos 
täiesti motiveeritud. Selgituseks esitame episoodi D. Granini olukirjeldusest. Kirjanik 
tutvub Altais mägipõtrade sarvede töötlemise protsessiga. Ta vestleb töölistega ja paneb 
tähele nende professionaalset keelt, kus on tabavaid ja täpseid määratlusi. Näiteks sõna 
«BETpoBas» — ruum põdrasarvede kuivatamiseks. Selle seinad on üleni Žalusii, tuul 
puhub sealt igast küljest vabalt läbi. Ühendada ühes sõnas tuult ja hoonet, «leida see 
ainus täpne tähistus, luua uus sõna, mis on keelele täiesti omane ja mõistetav, — seda 
võib teha ainult töö, kus peitub asjade olemus, kus sõnad saavad oma lihvi, kus neid 
kihutab tagant igapäevane = vajadus.» 

Ausõna, toredasti öeldud! See, et just asja praktilise kasutamise protsessis, tööprotsessis 
avaneb asja olemus ja sõnu «kihutab tagant igapäevane vajadus», on sügavalt ja 
filosoofiliselt absoluutselt õige. Aga ka muud on siin teraselt tähele pandud. Sõna 
«vetrovaja» ühendab endas tõepoolest tuult ja hoonet (ky6-o-Bas, 1ylll-e-Baf, CTOJI-O-Basi 
jms. — ruumid vee keetmise, duši ja laudade jaoks). Nimelt sufiks muudab sõna tähen- 
dust nii, et kõik on kohe arusaadav. 

Nüüd on arvatavasti selgem ka keeleteadlase mõte. V. A. Zvegintsev kirjutab järgmist: 
«Sõna häälduslikku kesta ei konstrueerite meelevaldselt võetud häälikutest, vaid teatud 
keele häälikutest, mis moodustavad keele fonoloogilise süsteemi ja on seetõttu teatud 
suhetes nii omavahel kui ka keele muude strukfuuriliste elementidega. Neil on kindlalt 
fikseeritud funktsionaalne tähendus ning seetõttu ei saa näiteks saksa t ja vene t või saksa 
a ja vene a käsitleda kui üht ja sedasama kõnehäälikut, isegi kui neid artikuleerifakse 
täiesti ühtemoodi ... See kõnehäälikute iseärasus, mida tõlgendatakse sageli kui nende 
funktsiooni tähenduse eristajat, avaldab paratamatult mõju igas konkreetses keeles teatud 
helilise ilmega sõnade kujunemisele. Peale selle tuleb arvestada, et sõna häälduslik kest ei 
ole meie jaoks monoliitne ja homogeenne moodustis. Me eristame selles 
häälikukomplekse, mida me määratleme kui sõna üksikuid komponente (tüvi, muutelõpp 
jt) ja mis, vähemalt osaliselt (prefiks, sufiks, fleksioon), omavad rangelt tingitud helilist 
ilmet. See aga määrab uuest küljest ära sõltuvuse sõna hääldusliku kesta ja sõna 
leksikaalse tähenduse vahel, kuna olenevalt selle tähenduse iseloomust. . . võib sõna 
saada fleksioonide, prefiksite või sufiksite näol (flektiivsefes ja aglutina-tiivsetes 
keeltes) rangelt tingitud - häälikukomplekse. 


Vrd. selliseid näiteid nagu MOT-OBCTB-0, MOT-OBCTB-OM, MOT-OBCTB-y ja MOT-a-Tb, MOT- 
aHY-Tb jne.; IIYT-OBCTB-0, IIIYT-OBCTB-OM, IHIYT-OBCTB-Y. ja IIyT-H-Tb, IIY4-y jne.; Või 
BOJIH-TEJIPCTB-0, CTPOH-TEJIECTB-O, BMellla-TeJIeCTB-0. Vastavalt usbeki keeles: kusto6- 
Map-HHATH3-na — «teie raamatutes», nadTap-nap-HHru3-na — «teie vihikutes» jms.» 
Märkides, et seeei käi hoopiski mitte ainult tuletiste, vaid ka sõnatüvede 
kohta, jätkab 

V.A. Zveginfsev: «Pole üleliigne meeles pidada, et juba B. Delbrück kirjutas selle 
kohta: «Mulle tundub, et seniste uurimistega on jõutud põhilisele seisukohale, et mõisted 
arenevad pikaldast ja rasket teed mööda koos sõnade kõlaga ja sõnade abil, mitte aga et 
kujunevad inimesel keelest sõltumatult ja siis vaid võtavad endale ümber sõnalise kesta.» 
Nii lingvistide kui ka psühholoogide edasised uurimised selles valdkonnas (viimaste 
omad eriti) ei kõigutanud, vaid koguni kinnitasid seda seisukohta.»104 

Seega oleme jälle sunnitud ütlema «ja» ja «ei» korraga. Ei, ütleme me, sõna häälduslik 
kest ei peegelda, «ei korda» endas eseme reaalseid omadusi. Kui me ei taha näha keeles 
ühtset tervikut ja seostame vahetult sõna kõla üksiku eseme omadustega, ei leia me nende 
vahel midagi ühist. Seepärast on nimetus suvaliselt, juhuslikult, motlveerima-tult seotud 
sellega, mille kohta ta käib. Jah, ütleme me, sõna tähendus on alati rüütatud häälikulisse 
väliskesta, ta on sellega lahutamatult seotud, ning antud keele need või teised häälikud 
täidavad alati teatud leksikaalset funktsiooni. Kogu asi on selles, et kõla leksikaalne 
funktsioon ei ole eseme otsene peegeldus. Lihtsuse mõttes järgneme V. A. Zvegintsevi 
eeskujule ja, jättes mõneks ajaks kõrvale tüvede küsimuse (küsimus, mis on lahendatav 
täpselt samamoodi, kuid on oma keerukuse tõttu demonstreerimiseks ebasobiv), 
kasutame piltlikkuse huvides sufiksit või prefiksit. Näiteks prefiks «mpn», mis etendab 
vene keeles ilmselt abivahendi osa. Ainult ühenduses sõnatüvedega on tal oma tähendus. 
Või sufiks «ouk». Ja kuigi nii «Iipn» kui «ouk» omavad ainult neile kui teatud 
häälikuühendeile omast leksikaalset tähendust, muutuvad nad tegelikkusega, esemetega 
seostatavaks ja seega ka mõistetavaks ainult seoses sõnaga, seoses keelestruktuuriga. 

Täpselt samuti kõlavad ka sõnatüved ja liitsõnad keelestruktuuris, kontekstis, seoses 
teiste sõnadega oma abifunktsiooni täites mõistetavana. Sõnad nagu ise asuvad kohale, 
mis neile keeles ette nähtud on: nii nad kord juba kõlavad, teisiti ei öelda ... Sõna kõla 
nõuab alati paratamatult teatud konteksti. On ju iga sõna vaid keele täievoliline esindaja 
ja jõu (tähenduse) annab talle keel, mis ta taga seisab. 

Seaduspärastes, paratamatutes seostes, millesse astuvad keele häälikud, elab see või 
teine häälikuühend keele kogu foneetilisele ja leksikaalsele struktuurile tuginedes. Ainult 
siis, kui reprodutseerida silmapilkselt kogu keele häälduselementide ja nende 
abifunktsioonide süsteem, võib mõista ta üksikuid sõnu. Isegi siis, kui me arvame ennast 
otseselt seostavat sõna esemega, ta niivõrd ei tähista eset, kuivõrd väljendab kogu 
keelesüsteemi kaudu eseme praktikas avanevat olemust. Mitte sõnas-nimes, vaid 
keelestruktuuris elab ja püsib kogu praktiliste inim- 


B. A. 3BernHIIEB, Ouepkn 10 OÕIIEMY 3bPIKO3HaHHIO, Ik. 28 — 30. 

toimingute süsteem, toimingute, milles esemed ise räägivad enda eest, räägivad omal 
häälel. Nimelt keele struktuuris reprodufseerib isomorfselt ühiskonna = praktilise elu 
struktuur. 


Esemete ja praktiliste toimingute «keel», reaalse elu keel, mis ühendab inimesi ja 
suunab nende jõupingutused ühise eesmärgi saavutamisele, iga asja otstarbe on 
esemestanud tema ehituses, tema struktuuris, tema «aines». Seda «esemelist tähendust» 
tabada, mõista, milleks üks või teine ühiskondlik ese vajalik on, võib ainult see, kes 
praktiliselt tegutseb, kes esiteks oma organismi liikumises, organismi elutalitluses 
kordab, kopeerib eseme asjastunud omadusi ja teiseks vastavalt nendele organiseerib oma 
käitumist, kooskõlastab seda teiste inimeste toimingutega ja koos nendega kasutab eset 
vastavalt otstarbele. Niisugune on selle keerulise objektiivse reaalsuse esimene ja kõige 
tähtsam külg, mida me nimetame ühiskonnaks ja mille peab omaks võtma indiviid (isegi 
kui see reaalsus seisab esialgu tema ees majapidamistarvete näol). Materiaalse 
ühiskondliku olemise teiseks (ja niisama tähtsaks) küljeks on hääliku- ja nende signaalide 
kompleks, mille abil inimesed suhtlevad üksteisega. 

Keel on meie jaoks teatud objektiivne reaalsus, mille igaüks meist peab omandama 
kõneorganite liikumises ja koos teiste inimestega sooritatavates sihipärastes praktilistes 
toimingutes. Seepärast omandab indiviid antud keele foneetilist süsteemi omandades ka 
keele elementide tähenduse, seostades kogu aeg sõnadega opereerimist esemetega 
sooritatavate toimingutega. Järelikult on meile jäänud veel selgitada, mispärast me üht 
või teist sõna või sõnaosa kõla mõistame kui midagi niisugust, mis on omane mitte kõlale 
endale, vaid objektiivse maailma nähtustele. Selgitada pole jäänud kuigi palju, kuid see 
«natuke» on meie jaoks kõige tähtsam. 

Tõepoolest. Olgu häälikuühendil «-kene» täita ainult temale omane funktsioon keeles. 
Omandagu ma pealegi selle koos kõlaga. Kuid minu hellust ei tingi häälikuühend, vaid 
objektiivselt eksisteeriv inimene, keda ma armastan. Kui ma millestki räägin, siis ma ju 
mitte lihtsalt mõistan, et kui üks sõna kõlab nii, tuleb teda tingimata seostada teisega, mis 
kõlab naa. Ma ei mõtle hoopiski häälikute funktsioonidest keeles! Ma mõtlen asjadest, 
esemetest... Kas võib häälikuühendi keeleline tähendus olla ühtaegu ka asjade 
eneste - tähendus? 

Siin peame me lugejaid hoiatama ühe üsna levinud vea eest. Olgu see hoiatus pealegi 
teatud kõrvalepõiklemine otsesest vastusest püstitatud küsimusele, kuid ta on kui mitte 
metoodiliselt, siis vähemalt metodoloogiliselt täiesti = õigustatud. 

Asi on selles, et meie küsimusele on võimatu vastata, kui kas või täiesti ebateadlikult 
korrata Russelll viga: ei tohi eraldada ega vastandada isikulist ja mittelsikulist 
Iimtunnetuses ja -teadvuses. Kas me võime Russelli 

137 

kombel pidada inimsuhtlemist reguleerivate märkide süsteemi ühiskondlikuks 
süsteemiks? Me teame nüüd, et küsimusele, mis on nii üles tõstetud, võib vastata vaid 
jaatavalt ja eitavalt korraga. Kui eelistada üht vastust ja nimelt seda, mille me leidsime 
Russelli raamatust, — «Keel on puhtühiskondlik nähtus», siis tekib terve rida 
lahendamatuid probleeme. 

Keelesüsteemi sisemiste seaduspärasuste analüüs võib luua väärkujutluse, et küsimus, 
mismoodi indiviid mõistab sõnade tähendust, on lahendatud. On leitud peamine, on leitud 
meie «Miski», tema tähendus ja tema kujunemise seadus. Millegi tähendus aga peab 
olema tähendus kellegi jaoks. Kui «oma päritolult ja olemuselt ühiskondlik» (Russell) 
keelesüsteem loob oma märkide teatud tähenduse, siis indiviid pole ju süsteemi osa, 
tähendus pole tema jaoks, ta ainult kasutab sõnade valmistähendusi, küsimus aga on 
selles, kuidas ta neist aru saab. Kui asja formaalselt uurida, siis keel nagu ripuks õhus, tal 


pole pinda, ta muutub iseseisvaks uurimisobjektiks, isiksus, indiviid aga, kelle suus keel 
ainult elabki, nihkub nagu iseenesest tagaplaanile ja teda ei panda tähelegi. Ei, igaühele 
on muidugi selge, et just indiviid kasutab keelt, .kui valmiskeelt kõigi selle sõnade 
leksikaalse tähendusega. Võta ja kasuta nagu valmiskaupa. Kauba omanik ei loo kauba 
väärtust. Ta ainult ostab ja müüb kaupa. Seepärast tunduski, et selle mõistmiseks, mis on 
väärtus, tuleb eelkõige uurida, kuidas vahetatakse kaupa kauba vastu. Ja siis, nagu me 
mäletame, tekib raskesti hajutatav mulje, nagu kannaks kaup iseendas oma väärtust. 
Kaubafetišismi juured tõi päevavalgele 

«Kapitali» autor. Marx tõestas, et kaupade suhete taga on peidus inimeste suhted ja et just 
inimene loob oma tööga väärtuse. Keele suhtelise iseseisvuse absolutiseerimisel tekib 
omapärane keelefetišism.105 . 

Kui panna punkt lause taha «Keelesüsteem määrab ise oma märkide tähenduse», siis 
inimesed, kes seda süsteemi kasutavad, on nagu märgi omapärase «väärtuse» «müüjad», 
«ostjad» ja «tarbijad», aga «väärtus» ise (märgi tähendus) osutub loomulikuks 
tulemuseks, mida annab sõna vahetamine sõna vastu. Inimene saab otse «keelest» 
valmismõtteid ja suhtub õrnalt teisesse, kui keel nõuab suffiksi «-kene» kasutamist. See 
on muidugi teatud liialdus, kui liialdus, mis üsna'täpselt rõhutab filosoofilist järeldust 
«keelefetišismi» ohvriks langenud teooriast. 

Need, kes pooldasid sõna vahetut seost esemega, olid sunnitud arvama, et teadvuses 
tekib algul eseme kujund, seejärel aitavad mitmesugused esemega sooritatavad 
reflektiivsed operatsioonid mõista eset ennast, misjärel talle antakse nimetus, nimi. Me 
teame, et see seisukoht pole õige. See aga on vähemalt kooskõlas faktiga, et mitte keel ei 
sunni meile peale teadmisi, mõtte sisu, vaid objektiivse maailma esemed ja 
nähtu- 

100 Vrd. A. Hlabd, Besenenne B cemanmruky, Ik. 229—230. 

sed ise peegelduvad keelelises mõtlemises. Seejuures tekib küll mulje, et iseseisvalt 
eksisteeriv ja väljaspool keelt kujunenud mõte valib, nagu ütles poeet, «käändkondade ja 
pöördkondade tühjast kassast» sobivaid keelemärke; nagu poleks algul olnud sõna, vaid 
mõte. Pole mõtet munkade kombel vaielda selle üle, kumb enne tekkis, kas muna või 
kana! Meid see ei rahulda põhimõtteliselt, kui tunnistada, et mõtlemine eksisteerib 
väljaspool keelt. Mõte ei võta kuju sõnas, vaid sünnib koos sõnaga. Ent vaevalt et meid 
rahuldab sõna ja mõtte sellise ühtsuse tunnistamine, kus mõte on lihtsalt keele funktsioon, 
mis ei väljenda midagi peale märgisüsteemi seaduspärasusie. Tegelikult etendab sõnade 
tähendus juhtivat osa lausete konstrueerimisel. Uurides keelt kui iseseisvalt eksisteerivat 
märgisüsteemi, kus märkide tähenduse määravad ära reeglid, mille järgi neid süsteemis 
kasutatakse, oleme sunnitud kas täiesti ignoreerima eespool mainitud fakti või otsime 
selle seletust millestki, mis ulatub väljapoole antud märgisüsteemi piire. Kui asi puutub 
kunstlikesse keeltesse, siis laheneb küsimus lihtsalt: sellise süsteemi aluseks on alati 
igapäevase elu keel. Ja nimelt keeleline mõtlemine määrab oma huvides ning oma 
seaduste järgi ära kunstliku keele reeglid ja seadused, määrab ära märgisüsteemi 
konstrueerimise põhimõtted, hinnates ja dešifreerides nende spetsiifilist tähendust. Sellise 
struktuuri eksisteerimise aluseks on meie mõtlemisvõime. Ja kategoorial «tähendus» on 
siin eluõigus samal põhjusel. Sest märgi funktsioon kunstlikus märgisüsteemis muutub 
tähenduseks ainult selle jaoks, kes on võimeline märki mõistma. Kaasaegne empirism, 
mis on võtnud «loogilise empirismi» kuju ning uurib teadusalase teadmise («teaduse 


keel») ülesehitamise metodoloogiat ja loogilisi printsiipe, oli sunnitud käsile võtma 
küsimuse, milline on teaduse keele enese põhialus. Üks selle suuna juhtivaid kaasaegseid 
filosoofe R. Carnap räägib oma töödes (vt. näiteks «Empirism, semantika ja 
ontoloogia»106), et «esmaseks» keeleks, mis määrab ära teaduse keele ülesehitamise 
põhimõtted, on igapäevane keel, milles formuleeritakse lauseid asjadest, ehk asjade keel. 
Viimase kohta kirjutab ta järgmist: «Kui me oleme vastu võtnud asjade keele koos tema 
karkassiga ”” asjade jaoks, siis võime esitada sisemisi küsimusi ja vastata neile. Näiteks: 
«Kas mu laual on tükike valget paberit?», «Kas tõesti elas kunagi kuningas Arthur?», 
«Kas ükssarvikud ja kentaurid on reaalsed või ainult fantastilised olendid?» jne. Nendele 
küsimustele tuleb vastata empiiriliste uurimiste teel. Tähelepanekute tulemusi hinnatakse 
teatud reeglite järgi kui tõendusi, mis kinnitavad või ei kinnita võimalike vastuste põhjen- 
dust ... Reaalsuse mõiste, mis esineb nendes sisemistes küsimustes, on empiiriline, 
teaduslik, mittemetafüüsiline mõiste. Tunnistada midagi reaal- 


106 Vt. P. Kapnar, 3naveHne H HeoõxonnmocTe, MJ, 1959. 

107 Carnap defineerib oma terminit «keelekarkass» teatud reeglitele 
alluva - kõneviiside = süsteemina. 

seks ajaks või sündmuseks tähendab osata lülitada see asi vastavalt karkassi reeglitele 
asjade süsteemi teatud ruumilises ja ajalises situatsioonis teiste reaalseks tunnistatud 
asjade — seas. 

Nendest küsimustest peame eristama välist küsimust asjade maailma enese reaalsusest. 
Vastupidiselt esimest lüki küsimustele ei esita seda küsimust lihtinimene ega teadlased, 
vaid ainult filosoofid. Realistid vastavad sellele jaatavalt, subjektiivsed idealistid eitavalt, 
ja see vaidlus kesijb juba sajandeid, ilma et oleks mingeid tulemusi andnud. Seda 
küsimust ei saagi lahendada, sest ta on valesti püstitatud. Olla reaalne teaduslikus mõttes 
tähendab olla süsteemi element; järelikult ei saa seda mõistet mõtestatult rakendada 
süsteemi enese suhtes.»108 Järelikult on asjade keel märgisüsteemi tavaline juhtum. Olla 
teadlane (või lihtsalt terve mõistusega inimene, mitte filosoof) tähendab lahendada sellise 
keele abil ühtesid või teisi probleeme keele piiridest kaugemale minemata. Siis töötab ta 
efektiivselt enamiku igapäevaste eesmärkide heaks. Ja asjade keel pole põhimõtteliselt ei 
parem ega halvem kui mis tahes muu = märgisüsteem. 

Mispärast aga just asjade keel on teaduse keele karkasside ehitamise aluseks? Carnapile 
sai selgeks, et loogilise empirismi (neopositivismi) esialgne kontseptsioon niinimetatud 
empiirilistest andmetest, mis on käsitatavad kui isiksuse elementaarne subjektiivne 
seisund meelelises kontaktis tegelikkusega ja mis nagu oleksid aluseks kõigile teaduse 
konstruktsioonidele, ei anna midagi uut võrreldes subjektiivse idealismi klassikalise 
empirismiga. Teadusalase teadmise kogu grandioosne pealisehitus, mis on püstitatud 
printsiibil, et teaduse keele laused on loogiliselt taandatavad empiiriliselt antule, 
meeleliselt tajutavale, kaotas igasuguse objektiivse väärtuse, sest teadmine ei võinud 
väljuda subjektiivsete 
elamuste raamest, ei võinud olla korrelatsioonis mitte millegi muuga kui meie endi 
aistingutega. Carnap nägi, et kõik vana empirismi vastuolud pärib uus, uuest teooriast 
tulenevad gnoseoloogilised järeldused aga ei erine põrmugi Berkeley, Machi ja teiste oma 
aja subjektiivsete idealistide seisukohtadest. Lahendamatu lahendusena, väljapääsuna 


solipsismi ummikust pakubki Carnap kogemuses saadavate individuaalsete meeleliste 
aistingute pehkinud vundamendi asemel niinimetatud asjade keelt. 

Ent asjade keelt tabab sama saatus kui igasugust muudki märgisüsteemi: kerkib üles 
märkide valiku printsiipide ja tema karkassi ülesehitamise reeglite küsimus. Asjade keelt, 
s. 0. meie mõtteavaldusi selle kohta, mida me elame läbi kui vahetu taju fakte, võib 
valida ja üles ehitada ainult see, kes suudab valida, võrrelda, mõtelda, s. 0. kes juba 
valdab märgisüsteemi koos märkide tähendustega, mis võimaldavad valikut teha ja 
hinnangut anda. Võib-olla on selliseks aluskeeleks objektiivselt eksis- 


108 P. Kapnari, 3nauenne H Heo6xonuMocTe, Ik. 300 — 301. 

140 

teerivate asjade eneste keel? Carnapi vaatevinklist ületame aga siin vastuvõetud 
süsteemi piirid ja hakkame rääkima puhtmetafüüsilistest, ebateaduslikest, filosoofilistest 
mateeriatest. Jääb üle meie aistingute «keel» ja «berkliaanluse mälestamine». Teist 
väljapääsu ju pole. Seega siis ühiskondliku vastuseadmine individuaalsele ühelt poolt 
muudab keele mitteisikuliseks atribuudiks, mida indiviidid hakkavad kasutama kui 
midagi enda suhtes välist, kui abiventiili, teiselt poolt aga taandab teadmise ja võime 
keele tähendust mõista puhtindividuaalseks, «meil loomadega ühireks» meeleliseks 
kogemuseks. Selline on resultaat, kui korrata Russelli viga. Ei, Russelliga pole meil 
ühist teed. 

Aga kuidas siis ikkagi meie küsimusega lood on? Kas mäletate, miks me ei mõtle antud 
süsteemi märkide tähendustega, vald justnagu asjade, esemete ja nähtuste enestega, mis 
on vabanenud oma lihast ja verest ning kerkivad meie ette vaid oma — puhtas 
olemuses? 

Nähtavasti tuleb meil taas tagasi pöörduda selle juurde, kuidas inimesed hakkavad 
esemete ja tööriistade praktilist otstarvet mõistma. Senini rõhutasime ainult üht külge: 
õppides esemega ümber käima ja hakates aru saama tema materiaalsest ehitusest, hakkab 
inimene ühtlasi aru saama ka eseme otstarbest, eesmärgist ja olemusest. On ju nii? 
Põhimõtteliselt küll. Ent asjade praktilisel kasutamisel õpib indiviid meeleorganite liiku- 
mise kaudu tundma vaid asjade väliseid omadusi. Asja ühiskondlikku praktilist otstarvet 
aga, milles tema olemus ainult väljendubki, õpitakse tundma erilises kollektiivses (kuigi 
ühtlasi ka individuaalses) tegevuses, mis ühendab indiviidid ühiskonnaks. Ühiskondliku 
tööalase situatsiooni (ning tööriista ja tööobjekti) survel muutub iga asjaosalise käitumine 
sihipäraseks ning antud eesmärki taotlevate indiviidide käitumise stereotüüpsuses, nende 
töövilumuses kinnistub mitte enam eseme väline pilt, vaid sellega lahutamatult seotud 
olemus, eseme objektiivne tähendus praktika jaoks. 

Kui me hakkame asja objektiivse praktilise otstarbe mõistmise küsimuse analüüsimisel 
järgima samu uurimisprintsiipe, mis sõna tähenduse omandamise küsimuse arutamiselgi 
(millest oli juttu eespool), jääb lahendamata küsimus: aga mis kombel siis inimene 
hakkab mõistma asja olemust, kui ta meeleorganite liigutustes reprodutseerib ainult tema 
välispildi? Inimeste meeleline praktiline tegevus on mitte ainult meeleline, vaid ühtlasi ka 
praktiline, ühiskondlik tegevus. Ja ainult meelelise ja praktilise, isikliku ja ühiskondliku 
lahutamatus ühtsuses muutub eseme otstarbe mõistmine indiviidi isiklikuks psüühiliseks 
seisundiks, tema isiklikuks oskuseks antud esemega - opereerida. 

Nüüd võib tagasi pöörduda keele juurde. Inimene omandab ja kasutab sõna leksikaalset 
tähendust alati ainult tema materiaalse, häälikulise kesta omandamise ja kasutamise 


protsessis. Seepärast ongi sõna tähendus keele süsteemis lahutamatu oma kõlast, on 
motiveeritud kõlaga. Sest kasutada 

ära oma sõna kõla tähendab pidada antud sõna abil, häälikukombinatsiooni abil koos 
teiste inimestega silmas mingit objektiivset eesmärki. Ainult sihipärases ühiskondlikus 
tegevuses on kõla märgina ärakasutamine andnud talle teatud tähenduse, mis on seotud 
antud tegevusega ja selle objektiivse eesmärgiga. Seepärast pole praegugi, kus me val- 
dame rahva keelt, selle sõnade häälduslikul kestal, mis on «selgeks õpitud» väljaspool 
seost tema funktsiooniga, mis ühendab inimesi üheks või teiseks toiminguks, - meie 
jaoks mingit tähendust. 

Seepärast me mõistamegi sõna «laud» tähendust, et ta kutsub meid igapäevasele, 
harjumuspärasele, juba lapsepõlvest peale teadaolevale ühiskondlikule toimingule; 
seepärast me mõistamegi sõna «nähtumus», et ta kutsub meid otsima selle tagant olemust. 
Et inimese liikumist, toimingut võiks iseloomustada kui teadlikult püstitatud eesmärgiga 
(mitte aga bioloogilise vajadusega kui niisugusega) motiveeritut, tuleb eeldada, et antud 
inimesel on olemas eriline võime kujutada endale ette toimingu tulemust enne selle 
sooritamist. 

Nagu me eespool nägime, tekib see võime ainult siis, kui objektiivse maailma esemes 
seisavad inimese ees kui midagi välist, väljaspool teda eksisteerivat. Näha enda ees kivi 
tähendab oodata temalt just seda, mis ta anda võib: teda saab kätte võtta, ta on raske ja 
kõva, ta lendab, ja . .. kõlab klaasiklirin või kukub alla pihtasaanud lind... Kes meist 
poleks lapsepõlves haaranud kivi lihtsalt sellepärast, et ta on parajasti käe alla sattunud! 
Lapergune ja ümarik kivi nagu ise kippus pihku tulema: «Noh, viska ometi! Jõgi 
siinsamas, küll näed, kuidas ma põrgatades mööda veepinda libisen!» Teist aga, suurt ja 
rasket, tuli tahtmine ojasse tirida, et tammi ehitada ... Oja, jõgi, metsasalud, põllud ja õu 
kutsusid, meelitasid enda poole. Nad määrasid ette ära meie toimingud, dikteerisid meile 
«päevakorra». Jah, meid ümbritsevad esemed käituvad nii, nagu nad oleksidki meie 
käitumissfiimuliks, mida me oleme oma sisemuses mõistnud. Selleks aga, et mõista 
nende tähendust meie jaoks, kuulda nende kutset, nende «käsku», ei piisa hoopiski nende 
peale vaatamisest. On vaja, et venelase pilk «kombiks» sellesama kivi välises pildis sõna 
«kamen», sakslase pilk loeks välja «Stein», inglase pilk «stone», loeks seda nagu 
emakeele sõna ega märkaks seejuures kõla, häälikukombinatsiooni, vaid lihtsalt näeks 
kivis sõna mõtet ja tähendust. ” 

Kivi kui niisugune iseenesest ei kutsu meid, kui me ei tea, mis ta on. Asi, ese või 
loodusnähtus kutsub inimest millelegi sellessamas keeles, milles inimene räägib teiste 
inimestega. Kui vahel öeldakse, et sõna on arusaadav, kuivõrd ta asendab meile asja, siis 
niisama õige on väide: asi on meile arusaadav, kuivõrd teda nimetatakse, määratletakse 
sõnaga, kuivõrd me oskame igas asjas kohe ära tunda tema nime. Nime (sõna) tähendus 
on sellele, kes tunneb keelt, hoopis mõistetavam ja rikkam kui tajutava asja väline pilt. 
Kõik, mida inimesed on miljardeid kordi antud 

asjaga teinud, kõik, mis ta on võinud anda inimestele nende toimingutes, on saanud 
sõna lihaks ja vereks — tema kõlaks, tema võimeks orgaaniliselt seostuda antud 
keele teiste sõnadega. 

Kas mäletate tuult ja hoonet (ruumi), mida tootmine ühendas spetsiaalses põdrasarvede 
kuivatamise ehitises? Selle tulemusena sündis ka vene keeles uus sõna «BeTpoBas», mis 


kutsub oma kõlaga emakeele seadusi dešif-reerima praktika poolt loodud tähendust. Nii 
asjastub kõlas (just nimelt kõlas, kuigi see võib esimesel pilgul veider näida) sõna 
ühiskondlik funkisioon. Ja nimelt kõla määrab nüüd ära sõna keelelise funktsiooni, s. 0. 
inimestevaheliste suhete ning inimeste ja asjade vaheliste suhete juhtimise funktsiooni. 

Ent see, millele sõna üles kutsub, toiming, milleks ta meid häälestab, on miljardeid 
kordi praktikas kordunud toiming esemega, see on eseme enese, tema olemuse kutse. Kui 
eseme olemust pole materiaalselt, praktiliselt kasutatud, kui pole teatud kindlaid, 
ühiskonnas väljatöötatud, ajalooliselt kujunenud oskusi esemega ümber käia, on see kutse 
tumn. Lihtsamalt öeldes — me ei tea, mis esemega peale hakata, mis ta niisugune on, 
milleks ta kõlbab jne. Antud ese pole siis siduvaks lüliks inimestevahelistes suhetes. 
Seepärast ei teki ka keeles häälikuühendit, mis oleks keelele omane ning oleks seotud 
kogu keelesüsteemiga nii, et selles seoses astuks esiplaanile inimestevaheline sihipärane 
seos, see, mistarvis nad eset kasutavad. Ja vastupidi. Sõnade omavaheliste suhete kohta 
kehtivate üliloomulike reeglite keelekarkass, mis reguleerib ja tingib indiviidide käitumist 
ning toiminguid esemete maailmas vastavalt esemete eneste objektiivsele olemusele, 
annab igale sõnale, igale häälikuühendile märgi funktsiooni, mis osutab sellele, millised 
toimingud esemetega on vajalikud ja võimalikud. Häälikuühend muutub esemeks, mille 
objektiivne ühiskondlik tähendus seisneb selles, et organiseerida inimeste toiminguid 
nii, nagu seda nõuab esemete eneste olemus. 

Järelikult on sõna keeleline tähendus lõppkokkuvõttes sõna häälikulise kesta 
ühiskondlik otstarve, ühiskondlik funktsioon, see, mistarvis sõna lausutakse, — vihje 
teatud toimingu eesmärgile, iseloomule ja vajalikkusele. Praeguseaegsefele 
keelevormidele ajalooliselt eelnenud vormides seisnes ühe või teise häälikuühendi 
tähendus objektidega vahetult sooritatavate praktiliste toimingute suunamises ja 
reguleerimises. Praegu kutsub sõna meid mitte ainult otseselt ära kasutama asjade 
olemust, vaid ka niisuguseid toiminguid sooritama, mis esemelise maailmaga vahetult 
seotud polegi. Näiteks kutsub ta meid lahendama üht või teist ülesannet oma peas, s. 0. 
opereerima ainult sõnade enestega, võtma neid kui välist fakti, analüüsima nende seose 
objektiivset loogikat, lühidalt — sooritama sõnade mateeriaga selliseid toiminguid, mida 
dikteerib sõnade tähendus. Sõna ei kutsu siin ellu tegu, organismi käitumisakti, vaid... 
teise sõna. 

Tõsi küll, kui lausuda omaette või valjusti mingit sõna, on ju seegi toiming, organismi 
käitumisakt. Kõneorganite liikumises ei kordu ega reprodutseeru ese, millest juttu on, 
vaid akustilised õhuvõnked. Häälikuühend, akustilised võnked on aga ju samuti asi, 
millel on oma ühiskondlik funktsioon, oma ühiskondlik tähendus. Osata rääkida, lausuda 
teatud sihiga emakeele häälikuid tähendab ühtaegu ka mõista nende kasutamise ees-märl 
mõista nende tähendust. 

Seepärast, kui me ainult heidame korraks pilgu esemele ja «näeme» temas ära tuttava 
sõna, taastame me tema leksikaalse tähenduse kaudu (seega ka kogu ühiskondliku 
keelesüsteemi kaudu) silmapilkselt oma mälus eseme faktilise otstarbe, tema esemelise 
olemuse, selle, milleks ta kõlbab, mida ta endast kujutab jne. 

Me suhtume maailmasse tema esemete otstarbe ja objektiivsete funktsioonide suhtes 
teadlikena sellepärast, et igaüks meist valdab vabalt ühiskonna keelt ja seostab iga hetk 
sõnade keelelist, leksikaalset tähendust omaenese toimingutega. Ja ka leksikaalne 
tähendus ise ei eksisteeri teisiti kui üleskutsena sihipärasele toimingule. Ent sõnade 


leksikaalne funktsioon ei ilmne ega eksisteeri keele häälikuühenditega sooritatavates 
formaalsetes operatsioonides, vaid nende alalises korrelatsioonis meie tunnete, kujutluste 
ja toimingute maailmaga, nende alalises korrelatsioonis teiste inimeste toimingutega. 
Ainult sõnade «vahetamise» abstraktses analüüsis näib leksikaalne funktsioon 
puhtkeelelise moodustisena, mis eksisteerib keele raames ja keele jaoks. Keele reaalne 
elu aga seisneb eelkõige inimeste kollektiivses reaalses elus, nende toimingutes ja püüd- 
lustes. Tegelikkuses tekib sõna häälikulise kesta «väärtus» (tähendus) tema konkreetsel 
ühiskondlikul kasutamisel inimese poolt, indiviidide konkreetses «töös» (jutumärkides ja 
ilma jutumärkideta), mis on vajalik teatud ühiskondliku eesmärgi saavutamiseks. 

Siin on vastus küsimusele, missugune keel määrab ära asjade keele karkassi. See on 
ühiskondlikult vajalike toimingute keel, toimingute, mida indiviidid on kätte õppinud 
oma ühises töös ning mis lülitavad endasse mitmesuguseid tegevusele kutsuvaid ja 
ühtede või teiste oskuste kasutamise vajadusele osutavaid häälikuühendeid. Seepärast 
pole rahva keel lihtsalt märgisüsteem. Ta kätkeb endas märkide-sõnade kõrval ka asjade 
objektiivset otstarvet, mis peegeldub kollektiivsetes praktilistes toimingutes ja kujutlustes 
nendest. Inimese konkreetne individuaalne ja ühiskondlik tegevus määrab ära sõnade 
«tarbimisväärtuse», s. 0. sõnade tähenduse, eesmärgi ja otstarbe. Sõna «tarbimisväärtus» 
(see, mistarvis teda lausutakse) realiseerub kõne (sisemise või välise) protsessis. Ent sõna 
tähendus üldse, tema koht ühiskondlikus keeles, tema «vahetusväärtusa tuleb ilmsiks tänu 
suhtele teise sõnaga. Inimese ühiskondlik ja kordumatult individuaalne elu lülitub 
keelesüsteemi, keel ise aga on alati inimese eksistentsi hädavajalik koostisosa. 

Ainult seepärast me tunnemegi inimliku hellituse soojust, rõõmustame kevadpäeva 
värskuse üle, püüame rohkem teada saada ja kõike paremini teha, et meid kutsub sõna. 
Sõna võib suunata meie toimekat ellusuhtumist sellepärast, et tema abil otsitakse 
maailmas aktiivselt vastastikuseid inimsuhteid ja vastastikust tingitust, ta on meie isiklik 
toiming. Mispärast me mõistame sõnade tähendust? Sellele küsimusele on võimatu 
vastata, kui abstraheeruda meelelise praktilise toimingu puhfintiimsest, isiklikust 
motiveeringust. Samuti on võimatu mõista ka sihipäraste toimingute ja tegude isiklikke, 
südamelähedasi motiive, kui pole vastust küsimusele, mispärast me mõistame sõnade 
tähendust. Kas me tõesti oleme sattunud siin nõiaringi? Ei, ainult see, kes mõtleb lausa 
vastanditega, oskamata näha nende ühtsust, ei märka keele elu individuaalse ja 
ühiskondliku momendi erinevuste taga nende dialektilist samasust. 

Elada ühiskonnas ja olla vaba ühiskonnast ei saa juba sellepärast, et sõna tõsises mõttes 
inimese iga liigutus on seotud esemetega, mida on loonud ühiskond, esemetega, mille 
ehitus ise juba organiseerib ja suunab inimtoi-minguid. Ja peaaegu iga liigutus, mis 
inimene teeb, on kommunikatiivne, kooskõlastatud teiste inimeste sihipärase 
käitumisega. Juba sündimisest peale kujundavad inimesel elulisi stereotüüpe teised 
inimesed, ühiskond. Stereotüübid kujunevad nimelt nii, et vajadusi, soove ja pürgimusi 
vahendavad alati vastavad esemed ja ühised, kollektiivsed toimingud. Isegi loomulike 
vajaduste (näiteks söömine) rahuldamine on organiseeritud kui ühiskondlik toiming, 
mille teatud kindel rituaal kätkeb endas ühiskonna poolt loodud esemeid ning on seetõttu 
võimalik ainult toiduainete ja söömiseks vajalike esemete — taldrikute, lusikate, nugade, 
toolide, laudade jms. tootmise protsessis kehtiva ühiskondliku tööjaotuse alusel. Näiteks 
sirutab keegi lõunasöögi lõppedes käe puuviljavaagna poole ... Kohe tuleb naaber appi. 
Selle toimingu puhtisiklik stiimul on üldse võimalik niivõrd, kuivõrd on olemas selline 


ühiskondlik protsess nagu lõunalauas istumine endataoliste seltskonnas ja selline isiklik, 
individuaalne suhtumine lauanaabritesse, mida tingib ühiskondlik käitumiskultuur. Sama 
lugu on ka keelega. Kuulakem jutuajamist sellesama laua taga. «Kas tohib teid paluda — 
olge nii hea ja ulatage mulle see virsik... » — «Palun väga» — «Suur tänu.» 

Tõsi küll, osa jutuajamist jäi meil kuulmata. Nähtavasti algas see nii. Laua keskel 
seisvalt vaagnalt kostis äkki: «See olen ju mina, virsik, niisugune hea ja mahlane!» Seda 
«häält» kuulis see, kes lükkas just tühjaks söödud taldriku kõrvale ja heitis pilgu üle laua, 
et magusrooga valida. Ja virsiku «hääl» oli lõunataja sisemine hääl. Näinud virsikut ja 
libisfanud pilgu üle selle küpse, udemetega kaetud erekollase pinna, «luges» endamisi 
puhtas emakeeles virsiku enesereklaami ja lausus valjusti: «Kas tohib teid = paluda... » 

Ilma puhtisikliku soovita virsikut süüa poleks naaber naabri poole pöör- 

dunud. Aga isegi isiklik ajend naabri poole pöördumiseks oli võimalik niivõrd, kuivõrd 
meie kangelane mõistis, et tema ees on virsik, s. 0. kuivõrd ta nägi esemes sõna. Loom 
oleks sirutunud hõrgutise poole, hetkegi kõhklemata, kas maksab, sest virsiku väline pilt 
ise oleks olnud tema jaoks «sõna», ainumõistetav .. . maole. Inimene aga peab veenma 
ennast sõnadega («virsik on ju mahlane ja maitsev»), et pöörduda palvega naabri poojle. 
Silmapilkselt leiab aset eseme verbaalne hinnang, tihtipeale koguni teadvusse jõudmata. 
Ja inimene ei saa nähtu tähendust keelevõrku püüdmata jätta; ilma selleta ta lihtsalt ei näe 
või näeb mitte seda, mis tegelikult on. 

Juba varasest lapsepõlvest peale tuleb inimestel lahti mõtestada asjade otstarvet ja 
mõista situatsiooni nõudeid teiste inimeste toimingute kaudu, täpsemalt — vastastikuses 
toimes teiste inimestega, mis viib teatud eesmärgile. Seejuures me veendume, et selline 
vastastikune toime on edukas siis, kui on abiks teatud häälikuühendid. Isegi üksinda 
omaette olles tuleb teritada oma tähelepanu, organiseerida ennast, suunata oma toimin- 
guid teistele inimestele mõistetavate häälikuühendite abil. Jäädes üksinda iseendaga, on 
inimene ikka edasi koos teistega. Ainult sellepärast, et sõna on võimeline organiseerima 
situatsiooniga adekvaatset kollektiivset toimingut, näitama teisele, mida tuleb teha, 
organiseerib ta sisemiselt ka rääkijat ennast, saab mõistetavaks ka temale. Kui inimene 
lausub sõna, siis kuuleb ka tema seda kui kellegi pöördumist enda poole. Vajaliku sõna 
ütleb see või teine asi, situatsioon, olukord ... Inimene peab kutsuma iseennast, 
pasundama iseendale ühiskondlikku signaali, mis kutsub üles toimingule, signaali, mis on 
mõistetav kõigile ja seetõttu mõistetav ka talle. 

Ilma selle signaalita vahib inimene nagu oinas . .. ega näe midagi. Nii tulebki välja, et 
inimesel on isiklik tegevusajend võimalik vaid niivõrd, kuivõrd ajendusvahendiks on 
ühiskondlikku tähendust omav signaal — sõna, mis on lausutud iseendale. Teiselt poolt 
aga võib see signaal kõlada ainult selle objektiivse, konkreetse situatsiooni survel, 
millesse konkreetne isik on — sattunud. 

Keele reaalne elu ongi isiksuse reaalne elu tema alalises pöördumises teiste inimeste ja 
iseenda poole. Muidu keej ei ela, vaid on surnud, muidu on ta vaid materjal ja selle 
mitmesugused olekud — magnetofonilinti mida keegi ei kuule. 


4. Keel ja teadvus 


Inimese sündimise saladus, uue organismi reprodutseerimine vanemate näo järgi nõuab 
spetsiaalset uurimist. Täpselt samuti nõuab spetsiaalset uurimist üks isiksuse 
kujunemise huvitavamaid küsimusi — küsimus, kuidas 

laps pärib intellektuaalseid vaimuandeid, kalduvusi ja võimeid. Isiksus oma 
maailmatajuga, oma kordumatu, individuaalse tunnete, elamuste ja mõtete süsteemiga 
kujuneb ju teatud kindlas füsioloogilises materjalis. Pärivusinformatsioon nähtavasti 
organiseerib igal juhtumil spetsiifiliselt füsioloogilist substraati, valmistades ette 
võimalust selliste kõrgema närvi-talitluse «funktsionaalsete organite» (A. N. Leontjev) 
kujunemiseks, mis aitavad organismil kõige kiiremini orienteeruda ühtedes tingimustes, 
ras-kendades seda teises miljöös. Sellised küsimused, ehkki need on väga tähtsad isiksuse 
probleemi lahendamise seisukohalt, ei kuulu meie ülesande raamidesse. Sündinud keha, 
ilmale tulnud organism hakkab elama ja tegutsema teatud kindlates ühiskondlikes 
tingimustes, ja meie eesmärgi jaoks piisab sellest täiesti. 

Huvitav maailm ümbritseb inimest. Ta ei hakka küll maailmaga kui millegi välisega 
sugugi mitte kohe kokku puutuma. Esialgu moodustavad tema sisemise elutalitluse 
emaõrnuse soojus, hälli rahulik õõtsumine ja piima magusus. Ja vastsündinu suhtumine 
maailmasse ei ole veel tema jaoks suhtumine kui niisugune. 

Ent see elav «tombuke», mis kasvab mitte päevade, vaid tundidega, hakkab oma 
elundite järjest komplitseeruvate liigutustega vastama välis-ärritajatele. Tema liigutused 
nagu sirutuvad vastu valgusele, õhuvõnge-tele ja inimkäte puudutustele. Tänu teatud 
pärilikule organisatsioonile on ta võimeline välismõjusid «vastu võtma» või «eemale 
tõrjuma». Algusest peale põimub tema ja maailma vaheliste instinktiivsete suhete keeru- 
lisse võrku ema õrn osavõtt. Algusest peale reguleerivad lapse maailmataju täiskasvanud 
vastavalt oma kujutlustele sellest, mida väikesele olevusele tarvis on. Lapse 
füsioloogilised vajadused reguleeruvad, korralduvad ümber ja suunduvad kindlaisse 
rööpaisse, nad «harjuvad» ühiskondlikult otstarbeka ajaga ja korraga. Muuseas märgime, 
et kui instinktiivsete toimingute dünaamilise stereotüübi kujunemist ei suuna inimese 
käsi, ei arene väikelaps kui isiksus, kui ühiskondlik, teadlik inimene. Tema loomulikud 
vajadused jäävad normaalseteks loomalikeks vajadusteks; ta sööb, joob ja tunneb mõnu 
kõigest, millest ta mõnu tunda võib, täpselt samuti kui mis tahes muu loom. (Meenutame 
faas lapsi, keda on «kasvatatud» väljaspool ühiskonda.) 

Ent meie ei räägi siin eranditest. Organismi elutalitlus lülitub oma olemasolu esimestest 
päevadest valmisolevasse, ajalooliselt kujunenud inimsuhete struktuuri. Välismaailm, 
mille organism leiab oma liikumises, on kujunenud teatud viisil ammu enne organismi 
sündi. Ja ta seisab lapse ees kui maailm, kus iga toiming liidab inimesi, kus igal esemel 
on oma otstarve, kus kõige elementaarsemaid, kõige loomulikumaid eesmärke võib 
saavutada vaid spetsiaalselt kohandatud esemete abil. 

Organism elab, ta peab paratamatult tegutsema. Olukord suunab tema toiminguid, 
asjade otstarve dikteerib liigutuste iseloomu ja eesmärgi. 

Isiklikku, individuaalset vajadust ennast, mis on ühe või teise toimingu esmaseks 
stiimuliks, kasvatavad ja determineerivad tema rahuldamise ühiskondlikud vahendid. 
Ühiskondlik ja individuaalne sõna tõsises mõttes samastuvad sotsiaalse olendi — Inimese 
elutalitluses. Loomulik, bioloogiline vajadus (uni, söömine) esineb alati kui vajadus 


ühiskonnaelu esemete järele. Padi pea all, tekk, lutipudel, rõivad — kõik need esemed 
omandatakse organismi liigutustes kui tema elutalitluse vajalikud ja loomulikud tegurid. 
Kõik need on korraldatud vastavalt oma ühiskondlikule otstarbele, ja mille poole ka ei 
sirutuks väikelapse käsi, mida ka ei näeks tema silmad, kõik reguleerib ja suunab tema 
elutalitlust vastavalt ühiskonna poolt väljatöötatud reeglitele inimeste elu ja omavahelise 
suhtlemise kohta. 

Nii lülitub laps «reaalse elu keelde», kus esemed reguleerivad inimestevahelisi suhteid 
ja informeerivad inimesi oma otstarbest. Me aga teame juba, et ühiskondlike esemete 
tundmaõppimine organismi poolt nende sihipärase kasutamise protsessis on nende 
esemelise olemuse tundmaõppimine. Ei, ärge saage meist valesti aru: laps ei tunneta 
asjade olemust. Ta lihtsalt kasutab seda oma kogemuses, hakates mõistma esemete prak- 
tilist otstarvet. Siin etendavad otsustavat osa täiskasvanute omavahelised suhted ja nende 
suhtumine lapsesse. Ainult siis, kui lapse toiminguid sihipäraselt ja teadlikult juhitakse, 
omandavad asjad tema jaoks teatud tähenduse. Ja mitte ainult asjad. Midagi tähendavad 
lapse jaoks eelkõige inimesed ise, nende toimingud ja suhted. 

Kuna lapse vajaduste rahuldamine toimub algusest peale täiskasvanute toimingute ja 
spetsiaalsete esemete kaudu, muutuvad teised inimesed ja esemed lapse jaoks suhtumise 
objektiks. Inimene ja esemed omandavad iseseisva välise objekti tähenduse, nad nõuavad 
teatud suhtumist endasse, kujundavad organismi sihipäraseid (mitte instinktiivseid) 
eseme-lisi toiminguid. Maailm, kus iga ese iseenesest midagi tähendab, mitte aga ei lülitu 
organismi loomulikesse, instinktiivsetesse seostesse, muutub, nagu me teame, 
välismaailmaks. 

Meeleorganid oma liikumises «kombivad» eseme pealispinda, leiavad ja fikseerivad 
eseme. Kuna aga leitud, aistitavad kvaliteedid omavad organismi edasise elutalitluse 
seisukohalt iseenesest teatud tähendust, muutub leitud ese millekski, mis seisab vastu 
kogu senisele kogemusele, kõigile säilinud muljetele. Toome sellise näite. Kuigi lusikas 
pole iseenesest seotud söömistarviduse rahuldamisega, ei saa ju nüüd enam ilma temata 
süüa. Lusika kuju, läige, kõvadus jms., mida on «kompinud» mee-leorganid ja leidnud 
väljastpoolt, ei lülitu organismi instinktiivsesse seosesse keskkonnaga, laps ei taju lusikat 
kui toitu. Ent tema käeke kahmab lusika järele, ta haarab selle pihku ja veel alles 
kohmakalt ja saamatult, aga juba peaaegu nagu suur upitab ennast pudrukausi poole... 
Antud esemega sooritatavat toimingut tingib ja kutsub esile ese ise. Laps on 

tema otstarvet juba ühel või teisel määral mõistma hakanud, ja see otstarve pole 
bioloogiline, instinktiivne. Ese räägib siin lapsega omas keeles. Ta juba tähendab 
iseenesest midagi, kuivõrd ta nõuab teatud toiminguid. Ja asjade ühiskondliku (mitte 
bioloogilise) otstarbe praktilises omandamises toimub ime — kujuneb inimese psüühiline 
maailm. Seejuures on tähtis ära märkida ka muud. Alles siis, kui esemed hakkavad 
iseenesest midagi tähendama, hakkab meie organism aistima iseennast kui midagi 
niisugust, mis ei ole välised asjad. Eneseaistingu iseloomustamisel põrkame kokku 
objektiivse vastuoluga. Väline ese ilmub meile meeleorganite sisemises liikumises, 
liikumise enese, elutegevuse kui niisuguse tajumine aga erinevalt eseme tajumisest 
tähendab, et organism aitab iseennast. Tuleb välja, et üks ja seesama organismi seisund 
tähendab nii organismi suhtes välise objekti fikseerimist kui ka antud seisundi 
enesehinnangut. 


Kuidas see siis toimub? Vaatleme mis tahes taju. Näib, et siin on meil tegemist 
katkematu liikumisega, näiteks käe liikumisega mööda eseme pealispinda. Nii see aga 
ainult näib. Selleks, et eset aistida, ei täida käsi ainult väljastpoolt, esemelt eneselt 
saabuvaid «käske». Organism ja eelkõige kesknärvisüsteem juhib samuti liikumist. 
Eseme kompimisel teostab senise kogemuse füsioloogiliselt kinnistunud vilumus 
tagasisidet käe taktiilsete retseptoritega. Liikumapanevatele lihastele signaale edasi andes 
koordineerib aju iga uut liigutust. Ilma sellise koordinatsioonita jääb käsi pärast esimest 
kokkupuudet esemega abitult rippuma, jääb seisma, nagu teadmata, mida edasi teha. Aju 
töö tagab välise eseme iseärasuste reprodutseerimise ning on ühtlasi ka eneseaistingu 
aluseks. Käsi puudutas eset. Ja kõik toimingud, milleks ta on võimeline, mida ta on senini 
sooritanud ning mis on asjasfunud tema füsioloogilises ehituses ja kujunenud eelnevas 
kogemuses, suunavad kohe tema edasist liikumist mööda eseme pealispinda. Samal ajal 
suunab käe liikumist ka ese ise. Informatiivsete punktide (aistitava eseme iseärasuste) 
väljaeralda-mist hindavad kõik eelnenud kogemused: «külm», «sile» .. . Käsi libiseb 
mööda eset, reprodutseerides selle välise pildi. Ja eset aistitakse kui midagi käe all olevat 
ja käest sõltumatut. Aistib aga just nimelt käsi. Antud liigutuse pidev seos eelnenud 
kogemustega nagu «esitleb» liikumist nendele kogemustele, muudab liikumise 
hindamise, kontrollimise ja koordineerimise objektiks. Ja nagu eseme tähendus muudab 
eseme selleks, mis on käe all, nii ka õieti käe liikumist mööda eset aistitakse kui midagi 
niisugust, mis pole ese, kui minu liigutust, kui aistitavat elutegevust. Selline ühtse 
tajumisprotsessi kahestumine toimub organismi keerulise elutegevuse protsessis pidevalt 
ja kompleksselt. Selline on enese-aistimise mehhanism, nii tajutakse omaenda suhtumist 
välismaailmasse ja oma -toimingutesse - selles. 

Niisiis laps teeb maailmas oma esimesi samme. Asjad ja nähtused on 

tema ees, ta tajub neid kui midagi paratamatut, vajalikku ja selget. Laps ei räägi veei, ta 
ei mõista sõnu nende täpses tähenduses, kuid kasutab juba asja nii, nagu too seda ise 
nõuab, ja kasutab sihipäraselt. Ja talle pole vaja seletada, et lusikas on riist, mille abil on 
mugav toitu suhu pista. Ta sööb lusikaga, ja lusikas asub tema isiklikus, alles väheses 
kogemuses kindlalt oma kohale. Paljusid muid asju, mida täiskasvanud kasutavad nii- 
öelda masinlikult, ilma neile tähelepanu pööramata, omandab lapse organism toimekalt ja 
nende otstarve kinnistub tegutsemisoskuses. Tasub meenutada, et asjade sihipärane 
kasutamine vastavalt nende olemusele kujundab Inimese sisemaailma, kinnitades just 
seda, mis on oluline, paratamatu ja üldine kõigile vastavat liiki asjadele. Oskused prakti- 
liselt kasutada ühiskondliku elutegevuse esemeid põimuvad ühte ja seostuvad üksteisega, 
luues kirjutamata, kuid vääramatuid reegleid, mis reguleerivad lapse käitumist inimsuhete 
maailmas. See, mis hiljem muutub igapäevaste mõistete aluseks («laud», «maja», 
«lusikas», «põrand», «sein», «inimene» jne.) oli varem fikseerunud käitumisharjumustes, 
oskuses esemete ja asjadega ümber käia, saab inimesele intuitiivselt mõistetavaks. Peab 
märkima, et elementaarsete mõistete, otsustuste ja mõtte konstrueerimise vormide üldise 
iseloomu reaalseks, maiseks aluseks on see, et oma individuaalsetes toimingutes 
omandab laps selle peamise, olulise ja paratamatu, mis on avastatud praktikas, paljude 
põlvkondade materiaalse tootmistegevuse protsessis, selle, mille tööstus pidevalt esemes- 
tab kõige lihtsamates igapäevastes asjades. 

Asjade eesmärgi ja otstarbe omandamine on võimalik ainult kui moment vastastikustes 
seostes teiste inimestega, kui ühiskondlike suhete moment. Oskus asju sihipäraselt 


kasutada kujuneb vaid kui praktiline sidepidamine täiskasvanutega. Ainult siis, kui asja 
kasutatakse teiste heaks ja see toiming seob last teistega, kui täiskasvanud sellest kinni 
haaravad, seda jätkavad ja heaks kiidavad, — ainult siis muutub toiming omaseks, 
isiklikuks, kätfeõpifuks. 

Asja materiaalses organisatsioonis, kõigile ühiskonnaliikmeile ühistes oskustes asjaga 
ümber käia kinnistub ja püsib asja ühiskondlik tähendus, seega ka objektiivne olemus. 
Igale indiviidile aga on mis tahes asi vajalik alati täiesti konkreetses situatsioonis, seoses 
teatud kindlate, antud momendil tekkivate tarviduste ja eesmärkidega. Nii on igas lauas 
asjastunud tema ühiskondlik otstarve. Ta seisab isiksusele vastu välisena, ükskõiksena 
tema individuaalsete nõudmiste ja eesmärkide suhtes. Võib tunduda, et laud on inimese 
jaoks midagi täiesti kõrvalist, puhtvälist, ühiskondlik tähendus aga, milles väljendub tema 
olemus, on antud indiviidile lihtsas laua vaatlemises. Tegelikult mõistab indiviid eseme 
ühiskondlikku otstarvet ainult siis, kui ese on talle vajalik individuaalsete, isiklike ees- 
märkide saavutamiseks. Tuleb Isiklikult istuda täiesti konkreetse laua taha täiesti 
konkreetse eesmärgi nimel, et mõista laua ühiskondlikku, mitteisikulist 

otstarvet. Ent mis tahes konkreetsel juhul seisab eseme ühiskondlik otstarve indiviidi 
ees kõigi oma eriliste, kordumatute joontega. Seepärast esineb asja ühiskondlik otstarve 
alati erilise, ainult antud juhtumi jaoks ja antud situatsioonis paratamatu tähendusena. 

Oskus asjadega opereerida, harjumus täiskasvanutega suhelda, asjade kujundid ja 
isiklikud muljed säilivad, lükkuvad üksteise kõrvale, ühinevad ja on alati valmis korduma 
situatsiooni esimesel nõudel. Mälu, mis ühendab kõik senised muljed ühtseks 
sisemaailmaks, reageerib alatasa uutele muljetele. Koos meeleorganite kompivate 
liigutustega reageerib väljaspool meid asuvatele esemetele ka eelnenud kogemus. Nii 
tulebki välja, et iga uut muljet hindab harjumus asju aktiivselt tajuda, harjumus asjade 
abil tegutseda, mitte aga neuronite erutus või pidurdus ajukoores. Taju-misprotsessis 
nähtamatult esinev automaatne oskus asju käsitseda ladestub uue eseme ebatavalisele 
vormile, nagu kontrollides, kas üks või teine toiming esemega on võimalik. Seega 
proovitakse järele ka tema esemelist, praktilist otstarvet. Ja nii nagu sotsiaalse olendi 
kõige intiimsem püüdlus (vajadus) on vajadus ühiskonna poolt loodud esemete järele, on 
ka sotsiaalse vajaduse poolt motiveeritud individuaalne toiming põhimõtteliselt alati nagu 
rajatud lootusele teistelt inimestelt toetust ja heakskiitu leida. 

Lapsepõlves ilmneb see kõige otsemas ja selgemas vormis. Oma kisaga (toiming) 
nõuab laps, et täiskasvanud talle süüa annaksid, mähkmeid vahetaksid jne. Iga liigutusega 
pöördub ta inimeste poole, iga liigutus on adresseeritud neile. Sest ainult nende abiga 
kujuneb liigutus sihipäraseks ja saavutab eesmärgi. Kogu organismi elutalitlus on nagu 
koos teiste inimestega sooritatav tegevus, kui ühiskondlik vastastikune sõltuvus. Ja 
missugused ka ei oleks sisemised, isiklikud toimingustiimulid, omab toiming ise alati 
mingit objektiivset tähendust ka teiste inimeste jaoks. Seejuures peavad lapsel esimestest 
sammudest peale koos esemete maailma omandavate liigutustega kujunema ka 
kõneorganite liigutused, mis tagavad inimeste vahel toimingute spetsiifilise 
koordineerituse. On arusaadav, et kõneorganite funktsioonid ei kujune bioloogiliste 
seaduspärasustena iseenesest. Lapse aktiivne ja sihipärane lülitumine ühiskondlikesse 
inimestevahelisiesse suhetesse, mida reguleerib kõne, on see, mis virgutab organismi 
kõneorganite liikumises foneetilist keelesüsteemi omandama, mis muide pole sugugi 
lihtne asi. 


Sõnade «igavene» häälduslik kest on üpris keeruline asi, ja lapsel tuleb palju vaeva 
näha, et sõna välja öelda. Lausa lahinguga murrab ta sellel teel tõkke tõkke järel. Heldima 
panevalt lustakas on kaheaastase lapse kõne — etapp tema kahevõitluses täiskasvanute 
keelega. Vaadake, kuidas mudilane vaevaliselt, puhkides, aeg-ajalt komistades trepist 
üles ronib: kohmakalt kohapeal tatsudes, nagu tahtes mõlemat jalga korraga järgmisele 
astmele panna, upitab ta ennast aegamisi ja üsna ebakindlalt 

ülespoole. Ent veel raskem võib talle olla toime tulla sõnaga «trepp», milles on veel 
pealegi see kurikaval «r»-täht, mis kõiki mudilasi kimbutab. 

Ja mitte üksnes sõna mateeria — tema kõla, vaid ka lause grammatiline ehitus nõuab 
lapselt pingutust ja vaeva. «Anna kalu laamat,» palub fa ema. «Sellepälast ei taha süüa,» 
ütleb ta, asetades rõhu esimesele sõnale, oT ;s kindel, et nüüd on söögist keeldumine 
täiesti motiveeritud. Palju vett voolab merre, palju peab laps paluma ja seletama, enne kui 
õpib ütlema «raamat karust» ning «sellepärast» asub oma kindlale kohale tema kõnes ja 
lakkab olemast piisav vastus küsimusele «mispärast». Kõne foneetiline struktuur, sõnade 
kõla, mille laps vaevaliselt kätte õpib, on osa objektiivsest välismaailmast, mis muutub 
tema isiklikuks, psüühiliseks sisemaailmaks. Ja iga häälikuühend kui niisugune tähendab 
midagi isiklikult tema jaoks. Iga häälikuühend reguleerib ja suunab tema toiminguid 
esemetega, ajendab teda teatud toimingule, teeb temast täiskasvanute sihipärasfe 
toimingute kaasosalise. Seejuures on väga tähtis märkida, et antud häälikuühendi 
tähendus pole mingi indiferentne ärritaja, ükskõik missugune signaal, mis lihtsalt 
assotsieerub eseme tähendusega (või, mis veel halvem, eseme välise pildiga). Sõna 
häälikuline kest kui niisugune organiseerib iseenesest lapse toimingut; sõna häälikuline 
kest (aga mitte ese) sunnib last tõusma, minema, nõutavat asja tooma jne. Laps ei omanda 
sõna kõla paljast armastusest asja vastu. Seesama objektiivne vajadus, mis sunnib teda 
trepist üles ronima, heitluses trepiga tema asjastunud ehitust ja selles esemestunud 
ühiskondlikku otstarvet omandama, nõuab alalist suhtlemist teiste inimestega, sunnib last 
välja ütlema häälikuühendeid teatud eesmärgiga, mis seega nagu esemesfub tema jaoks 
häälikuühendis endas. 

Ei, sõna kõla ei asenda kujutlust. Ta ise kannab endas tähendust. Kõla ise sunnib 
täiskasvanuid toimima nii, nagu laps seda ootab. Just kõla on see ühiskondlik «asi», mille 
omandamisega laps isikliku eesmärgi saavutab. Isiklik huvi, sisemine tung sunnib teda 
antud olukorras vajalikke häälikuühendeid lausuma. Ta teeb seda sama vajaduse ajel, mis 
sunnib teda söömise ajal lusikat haarama. Lusikas ise tähistab seda, mille abil süüakse. 
Häälikuühend «anna» ise tähistab .seda, mille abil nõutav asi kätte saadakse. 

Sõna ühiskondlik, kõigi jaoks ühine tähendus ei eksisteeri omaette, ta ilmutab ennast 
tänu oma suhtele teiste sõnadega või oma isiklikke konkreetseid eesmärke taotlevate 
konkreetsete indiviidide meelelis-praktiliste toimingutega, Laps nõuab visalt «anna-anna- 
anna» sellepärast, et häälikuühendil «anna» on tema tahtest ja soovist sõltumatu kõigi 
jaoks ühine ühiskondlik tähendus. Kuid teiselt poolt ei eksisteeri see ühiskondlik 
tähendus ise teisiti kui kätt mänguasja poole sirutava lapse nõudmises, sõidukaaslase 
viisakas palves, millega ta bussisteie poole pöördub: 

«Palun andke piletiraha edasi» jne. kuni lõpmatuseni. Ja igal konkreetsel juhul 
kasutatakse sõna üldist tähendust selles erilises mõttes, mida tingib antud situatsioon. 
Vahel antakse need iseärasused edasi vastavat tähenduslikku koormust omavate 


täiendavate häälikuühenditena, vahel toob situatsioon või kontekst küllaldase täpsusega 
vajaliku mõtfevarjundi esile. Üldine ei eksisteeri teisiti kui erilise, individuaalse näol. 
Inimesed kasutavad sõna ühiskondlikku tähendust alati spetsiifilises, neile antud momen- 
dil isiklikult vajalikus mõttes. Ja laps ei hakka mõtlema asjade kujunditega, vaid just 
sõnadega, häälikuühenditega, mille tähendus tema jaoks realiseerub iga sekund 
suhtlemises täiskasvanutega. 

Laps teeb oma esimesi samme. Ta klammerdub oma käekestega kõvasti fooliserva 
külge ja nagu mõttetult silmi pungitades püüab kõigest jõust püsti jääda, mitte kukkuda. 
Keha liigutustes, meeleorganite aktiivses, otsivas, kompivas liikumises fikseerib laps 
eset. 

«Vaata! Tuleb, tuleb, hoiab toolist kinni. Lase lahti, tule ise, ära hoia toolist kinni!» 
ergutab rahulolev õnnelik ema. Või veel — laps hakkas kõndima! 

Nii satub laps oma esimestest sammudest peale (praktiliselt muidugi hoopis varem) 
asjade ja helide maailma. Need asjad ja helid on omavahel imepäraselt seotud, kõik nad 
koos suunavad lapse käitumist, tema isiklikku suhtumist neisse. 

Ei, Russellil pole õigus! Laps mõistab tooli tähendust mitte sellepärast, et ema lausus 
seda sõna erilise rõhuga mitmeid kordi siis, kui laps tooli nägi. 

«Ära hoia toolist kinni, tule ise!» käskis ema. «Pane ta tooli peale istuma,» soovitab 
isa. 

«Vaata et sa tooli pealt maha ei kuku,» kuuleb ta juba mitmendat korda. 

Ja juba üritab ta ise toolile istuma ronida. Laps hakkab eseme otstarvet mõistma. Tool 
ujub inimkõne laineil, ja laps tajub selle otstarvet kui sõna tähendust. Seda enam et see 
sõna reguleerib ka täiskasvanute käitumist lapse silmis. 

«Istuge, palun,» ütleb ema oma külalisele. 

Sõna «tool» ei lausutud. Aga külaline istub toolile. «Tooli peal istutakse» — ei, sellist 
fraasi laps võib-olla ei konstrueeri veel. Kuid see elab juba tema individuaalses 
kogemuses, laps on selle oma käitumises omandanud. 

Nüüd, kus eseme otstarve on täiskasvanute ja nende sõnade abil omaenda toimingutega 
omandatud, muutuvad häälikuühendid, millest need sõnad moodustuvad, tähtsamaks ja 
tähendusrikkamaks reaalsuseks kui ese ise. Eseme tähendus elab täiskasvanute kõnes, 
nõudmistes, näpunäidetes jne. hoopis aktiivsemalt kui rasketes ja jäikades esemetes. Ja ka 
reaalne tool tundub olevat «see, millel istutakse» ainult sellepärast, et täiskasvanud 

seda nii nimetavad. Sõna häälikuline kest kannab juba endas teatud mõtet, mis osutab 
eseme praktilisele otstarbele. Tema tähendus on edasi antud sõnaga, käsuga, 
häälikuühendi enesega. Ja kõik need «toolid», mis nii kergesti keelelt lipsavad («Lükka 
tool siia», «Ära kolista tooliga», «Jäta tool rahule»), ütlevad lapsele hoopis rohkem kui 
tooli väline pilt. 

Lapsepõlves (ja mitte ainult lapsepõlves) oleme me kõik ebateadlikult Plutoni 
seisukohal. See, millele sõna meid üles kutsub, see, mida sõna tähendab meie jaoks 
reaalsetes, konkreetsetes vastastikustes suhetes teiste inimestega, reguleerib eelkõige 
meie käitumist, määrab meie suhtumise maailmasse. Kuna me juba teame, et sõna 
tähendus on objektiivse maailma asjade, nähtuste ja protsesside praktiline tähendus kogu 
keelestruktuuri vahendusel, siis «platonism» (idee, asjade olemuse ilmne eraldatus 
asjadest enestest ning suhtumine sõnasse ja tema tähendusse kui reaalsusesse) ei kohuta 


meid. Me ju mõistame, miks sõna reaalne tähendus hakkab selle sõnaga tähistatava asja 
isiklikust, meelelisest omandamisest ette jooksma. 

Jah, sõna häälikulisel kestal on meie jaoks mingi tähendus, ta võimaldab tuttavate 
sõnade abil seletada seni veel arusaamatute sõnade või meie jaoks uudsete nähtuste 
tähendust. Sõnad kui niisugused saavad võimaluse juhtida meie käitumist, organiseerida 
meie individuaalset kogemust. Esemed ei jõua enam sõnadele järele. Seepärast ütleb sõna 
«puuvili» meile granaatõuna kohta rohkem kui selle «nahkpommikese» väline 

pilt. 

Sõnade kõla, mis on seaduspäraselt seotud iseloomulike toimingutega, hakkab laps aja 
jooksul omandama ka kui midagi niisugust, millel on iseseisev tähendus. Asi on siin 
selles, et korduvad häälikuühendid, mis ei või küll olla korrelatsioonis ühe või teise 
konkreetse esemega, suunavad ometi juba toiminguid asjadega ja, mis peamine, toimin- 
guid teiste häälikuühenditega, reprodutseerides isomorfselt inimeste ja asjade praktilisi 
suhteid. Keelekarkassi loogika, keele struktuur nõuab teatud häälikuühendeid siis, kui on 
vaja orienteeruda esemelises situatsioonis või kui seda asendab keeleline situatsioon. 
Kõigil juhtudel aga eeldab keele loogika kasutamist, sõnade häälikulise kesta ja sõnade 
leksikaalse tähenduse lahutamatu seose kasutagist läbi indiviid ja see toimub teatud 
eesmärkidel. 

Me orienteerume sõnademaailmas hõlpsasti ja vabalt. Tänu automaatsele kõneoskusele 
lükime me sõnade häälikulist kesta märkamata mõtteniidile ühe puhta tähenduse 
teise järel. 

«Olin ükskord kalal,» jutustab asjaarmastaja kalamees. «Ja kujutage ette, ei näkka — 
õngekork ei värahta kordagi. Äkki nagu oleks keegi seda kergelt puudutanud ... 
Haakisin, tõmban ... Õngenöör tuleb peaaegu vabalt veest välja, ainult kerget vastupanu 
on tunda. Ja äkki hakkab 

miski järsult ja kõvasti rebima, nii et hädavaevu jõuan ritva kinni hoida, ausõna. 
Sikutan suure vaevaga välja — ja mis te arvate? Haug! Nagu purikas, oma viis kilo raske. 
Napsas särjakest, mida ma sikutasin, ja kukkuski sisse, va ahnepäits!» 

«Vabandage väga, nüüd te küll liialdasite pisut,» muheleb vestluskaaslane. 

Võib-o:la me kalamees tõepoolest soolas üle. Võib-olla ei maksa teda uskuda. Mõtles 
lihtsalt loo välja. Ent kaaslane kuulas teda, sai aru, ja tema silme ette kerkis iga kalamehe 
meelest petlik pilt. Muidugi sai ta aru mitte sellepärast, et «pilt kerkis». Vastupidi — 
joonistades seda pilti, täiendas kujutlus jutustusest saadud muljeid nimelt sellepärast, et 
vestluskaaslane kalamehest aru sai. 

Kõige huvitavam on aga siin miski muu. Olenemata sellest, kas tegelikkuses viiekilost 
haugi oli või mitte, sõnades oli ta ometi olemas. Kuulaja ei märganud sõnade häälikulist 
kesta, ei hinnanud nende leksikaalset tähendust. Ta kuulas jutustust haugist, ja jutustuse 
iga sõna oli tema jaoks mitte sõna, vaid tegu, mitte tähendus, vaid fakt. Ja tõepoolest. Me 
nagu mõtleme objektide enestega, õigemini nende olemusega, me ei märka mitte 
«keelelisust». Alati, isegi kõige abstraktsemate teoreetiliste arutluste korral tunneme 
ennast olevat nende objektide maailmas, millest jutt on. Ja jällegi, nii nagu 
kalamehelooski, jõuame mõtelda ka seda, mida tegelikkuses ei ole. Ent väljamõeldud 
objekt hakkab elama sõnas, meie teadvuses nagu haug vees — kergelt ja vabalt. Praktika 
varal kontrollimine lükkab väljamõeldise ümber. Huvitav on siin aga see, et enne 


ümberlükkamist, siis, kui me veel uskusime, hõivas väljamõeldis meie teadvuses 
võrdväärse koha kõigi nende reaalsete asjade seas, mille kohta meil on olemas mõiste. 

Sõnal on meie jaoks mingi tähendus niivõrd, kuivõrd ta kutsub meid reaalsetele, 
meelelis-konkreetsetele toimingutele asjadega, kuivõrd nende tähenduses elab esemete ja 
nähtuste objektiivne osa selles ühiskondlikus elus, mida me elame üksteise abiga, seega 
ka sõnade abiga. Kogu keelesüsteemi kaudu räägib sõna oma kõlaga meile endast. 

Sõnade kõla loogikas reprodutseerub asjade loogika, ja ainult see loogika hindab iga 
uut taju ja meie hindame teda oma alalises seoses reaalse maailmaga, ainult see loogika 
ongi näha meile siis, kui me juba märkame mõtte «mateeriat» *— sõnade häälikulist 
kesta. Keele suhteliselt iseseisev struktuur on saanud selleks väliseks esemeliseks 
teguriks, mille inimene oma kõneorganite liikumises omandab. Sõnade häälikulise kesta 
tähendust dešifreerib ta antud häälikuühendi alalises suhtumuses kogu keelesüsteemiga, 
tema keelesüsteemi kommunikatiivsete aktsioonidega, inimeste elavas suhtlemises. Ja 
inimeste toimingutes, nende meelelis-praktilises suhtumises asjade ja asjade tähenduste 

maailmasse ning suhtumises üksteisesse korrigeerib keele suhteliselt iseseisvat 
struktuuri pidevalt praktika, ta on korrelatsioonis «reaalse elu keelega». Eraldada keel, 
sõna toimingust, inimese meelelis-praktilisest suhtumisest tegelikkusesse tähendab 
käsitleda keelt suletud ja absoluutselt iseseisva süsteemina, milles märkidel on ainult see 
tähendus, mille määravad ära nende seostumise formaalsed reeglid. Selles aga asi ongi, et 
indiviid kasutab märke alati reaalses, esemelises situatsioonis, organiseerides ühist 
tegevust, mis aitab ühist eesmärki saavutada. Sõna ja teo alalises läbipõimumises, nende 
alalises vastastikuses tingifuses selgub, kas nende tähendus ühiskonna elutegevuse jaoks 
kokku langeb. Antud keelele iseloomulikud kõlad ja nende seostumise loogika annavad 
igale märgile kindla tähenduse, mis asendab toimingu ja toimingu atribuutide objektiivset 
tähendust. Ent nende pidev suhtumus ja samasus saavutatakse mitte lihtsalt nime ja 
eseme võrdlemisega, nagu seda nõudis nominalistlik traditsioon. Ainult elav kõne, kus 
valitseb sõnade hääldusliku kesta ja sõnade leksikaalse tähenduse ühtsus, elav kõne kui 
terviklik süsteem, mis indiviide ühiskondlikult seob, samastub praktikas ühiskondlike 
inimfoimingute - struktuuriga. 

Keelestruktuuris säiliv põlvkondade kogemus, inimeste korduvad ja paratamatud 
seosed üksteisega ja ühistoimingute atribuutidega saavad indiviidi pärisosaks. Ja isiklikult 
omandatud sõnademaailmale tuginedes satub indiviid vastavusse ajaloolise kogemusega, 
s. 0. vastavusse asjade olemusega, mida see kogemus peegeldab. Sõna või 
häälikuühendeid lausudes ei märka inimene häälikulist kesta, ta reageerib esemetega või 
teiste sõnadega sooritatavate toimingute vahetult sõnade tähendusele. Tuginedes kõigis 
oma toimingutes sõnade omandatud tähendusele, milles iga sekund reprodutseerub asjade 
tähendus, suhtub isiksus arusaavalt ka sellesse, mis avaneb tema ees tajus. 

Sõna tähendus mitte ainult organiseerib ja suunab inimese käitumist. Olles meie jaoks 
ese, nähtus või protsess ise (sest sõna tähendus on see, millest me mõtleme, tegelikkus 
ise), muutub kõne sisu mõtte objektiks. Teiste sõnadega — me mõtleme järele selle üle, 
millest räägivad meile inimesed ja raamatud, selle üle, millest me ise endale räägime. Kui 
ma loen raamatut, siis kordab minu sisemine hääl autori sõnu. Sõnade tähendus on selge, 
ja ma näen juba igas sõnas mitte ainult sõna. Tegelikkus ise avaneb mu ees. Ja lugedes 
ma mõtlen tegelikkusele, hindan teda nii meeltega kui ka oma teadmistega maailma 
kohta. Sõnade tähenduse mõistmine on mõtteprotsess, mis on võimalik tänu sellele, et 


temas on iga sõna korrelatsioonis kogu kõneelementide leksikaalsete tähenduste 
süsteemiga. Sõna hindab antud juhul kogu teadmiste süsteem, ja mitte enam kui sõna- 
märki, vaid kui seda, millest ta räägib, õigupoolest ongi mõte meie jaoks vaid iga sõna 
tähenduse hindamine olemasoleva teadmise abil, olemasolevate teadmiste suhe sõnade 
tähendusega, kuna 

siis hindab keeles reprodutseeritud reaalne maailm ise (meie peas) üht oma nähtust. 

«Vesi pole veel soojaks läinud,» lugesime lauset. Sel häälikuühendil on meie jaoks oma 
tähendus. Ja keeles, s. 0. seega meie meelelis-praktilises suhtes asjadega, kannab antud 
häälikuühend endaga seda tähendust, mida omab objektiivselt meie jaoks igapäevases 
elus vesi (selle olekud ja omadused). Lause kontekstis (momentaanse suhtumise kaudu 
keele ja meie meelelis-prakf ilise kogemuse struktuuriga) teatas iga sõna meile oma 
tähenduse. 

Meie mõtted sõnadest, sõnade hindamine sõnade kaudu on tavaline abstraktse loogilise 
mõtlemise protsess. Ja see mitte ainult et juhib sihipäraselt meie käitumist ümbritsevas 
miljöös, mitte ainult et võimaldab meil teada saada, mida öeldi aastasadu tagasi, vaid ka 
iseenesest avab meile sageli mõningaid looduse saladusi, milleni isegi praktika, looduse 
füüsikaline ümbertöötamine pole jõudnud tungida. Sest juba lihtsad, igapäevased sõnad 
keelestruktuuris säilitavad seda olulist ja paratamatut, millega käed on praktikas kokku 
puutunud. Nüüd võib muidugi mõelda selle üle, mis on kolmnurga nurkade summa: 
sõnade tähendust võib analüüsida... Selleks pole vaja ei katseklaasi ega reaktiivi. «Kolm- 
nurk on suletud kujund, millel on kolm külge ja kolm nurka, järelikult... » — mõte areneb 
sõnalt sõnale, sammhaaval. 

Kunagi väga ammu lihvisid inimese käed kive ja sõtkusid savi ... Ja töö, milles sõnad 
saavad oma lihvi, kus neid kihutab tagant igapäevane vajadus, kujundas sõnade «tahk», 
«kuju» ja «joon» tähenduse vastavates häälikuühendites. Kellegi sammud mõõtsid maad, 
jagasid selle osadeks, eraldades neid üksteisest piiripeenardega. Sõnas «piir» säilitab 
rahvas-keelelooja hoolikalt seda tähendust, mida kunagi uuris spetsiaalselt Hegel. 
Sõnades «piir», «piiripeenar», «joon», «sirgjoon», «murdjoon», «kolmnurk» nii nagu 
muudeski sõnades peitub põlvkondade kogemus. Nende objektiivne tähendus peegeldab 
tegelikkuse paratamatust, olemust, seadust. Ja kui me nüüd, unustanud piiripeenrad ja 
maatükid, kuuleme sõna «kolmnurk», joonistame vastavalt häälikuühendi tähendusele 
oma kujutluses, Kanti puhta kaemuse ruumis, geomeetrilise kujundi ning kanname selle 
siis tahvlile või paberile, ei ole edaspidised otsustused selle kujundi omaduste kohta 
apodiktilised mitte sellepärast, et inimesel on siin oma kaasasündinud võimeid uurides 
tegemist aprioorsete otsustustega. Ei, sõnade «kolmnurk», «külg», «nurk» jne. tähenduse 
uurimisel tulevad ilmsiks reaalse ruumi põhilised omadused, milleni inimese meeleline 
kogemus iseenesest mitte kunagi ei suudaks tungida. Ja toimub see sellepärast, et 
ühiskond on keele iga sõna välja töötanud a posteriori, raske tööga, milles loodus avab 
ennast. Seepärast osutub sõnade hindamine sõnadega — abstraktne mõtlemine — kunagi 
võimeliseks praktikast ette jõudma, avastama seda, mida vahetult kogemuses veel 
tajutud 

pole. Uurida paratamatust, seadust, mida kannab sõnade tähendus, tähendab uurida 
seda, mida on avastanud praktika, uurida tegelikkust ennast. Kui abstraktne teooria ka ei 
oleks, on ta lõppude lõpuks ühiskonna praktilise tegevuse tulemus, mis väljendub 


keelelises vormis. Nüüd muutuvad välised esemed ja organismi seisundi läbielamine 
kasutatavate sõnade tähenduse abil teatud viisil mõistetavateks. Nüüd, kus isiksuse enese 
elamustele ja objektiivsele maailmale vaatab isiksuse silmadega põlvkondade kogemus, 
kogu ühiskond, omandab isiksus võime viia oma elamused korrelatsiooni selle 
tähendusega, mida kannavad endas rahvakeele sõnad, mis reprodutseerivad tajutavatele 
objektidele omast peamist, olulist ja paratamatut. 

Omandades oma liigutustes välismaailma ja tuginedes asjade ühiskondlikule 
tähendusele, nägi elava mateeria kämbuke enesest väljaspool asuvat maailma. Seepärast 
hakkas ta ka iseendasse suhtuma kui «minasse», kui taju subjektisse. Kasutades asjade 
objektiivset tähendust, seda paratamatut ja olulist, mille inimesed olid avastanud 
praktikas ja mis hiljem sai sõnade iseseisvaks tähenduseks; viies sõnade tähenduse 
korrelatsiooni omaenda ja kollektiivsete toimingute tähendusega, hakkas inimene nägema 
asjades nende olemust, hakkas mõistma ka oma suhtumist neisse. Ta hakkas mõtlema, 
tunnetama ning sai seetõttu selleks, kellel on täielik õigus nimetada ennast lühidalt ja 
uhkelt «Minaks». 


Lõppsõna asemel 


Seda, millest jutustas teile läbiloetud raamat, ei suuda ammendada kümned hoopis 
tüsedamadki raamatud. Jutustades inimese «mina» mõistatusest, ei mõelnud autor sellele, 
etta annab lugejale ka probleemi lõpliku lahenduse. Raamatu ülesandeks oli pigemini 
äratada huvi inimisiksuse ja tema teadvuse uurimise metodoloogia vastu, /õhutada, et 
ainult tunnetuses ja teadvuses peituva ühiskondliku ja individuaalse vahekorra 
dialektiline käsitus aitab ära hoida ummikut, kuhu on korduvalt sattunud teadvuse 
saladuste uurimine. 

Võib-olla, et lugejad ei nõustugi paljude autori konkreetsete seisukohtade ja oletustega. 
Võib juba ette ära öelda, et see nii on. Sest mõistatuse lahendust, tõelist teooriat 
inimteadvuse päritolu ja olemuse kohta hakkavad looma ja juba loovadki meie silme all 
väga mitmesuguste teadusalade spetsialistid oma hoolika tööga. Ja võimalik, et 
kõnesoleva raamatu autori mõned puhtfilosoofilist, metodoloogilist laadi kaalutlused 
aitavad mingil määral ühisele üritusele kaasa. 

Kui see raamat aitab troonilt tõugata «gnoseoloogilise robinsonaadi>» illusioone ja seda 
kujutlust tunnetusest, mida siin lühiduse pärast püramiidiks nimetati, peab autor oma 
ülesande täidetuks. 

